
iikinkimiekka oli arvostettu ja pelätty tais- 

teluase - ja Suomi viikinkimiekkojen suur- 

maa. Miekkalöytöjen suuri määrä haastaa 

syvälle juurtuneet käsitykset viikinkiajan Suomesta 
köyhänä syrjäseutuna. 

Viikinkimiekat Suomessa johdattaa lukijan viikin- 

kiajan Suomeen ja Eurooppaan, ajan väkivaltaiseen 


kulttuuriin ja uskomuksiin. Miekka oli viikingille 


HIN I 


sekä yliluonnollisia ominaisuuksia sisältävä ase että 
statusesine ja perintökalleus, jonka valmistaminen vaati 
suurta taitoa. Tunnetut INGELRII- ja ULFBERHT-miekat 
olivat Ragnar Lothbrokin ja hänen aikalaistensa tava- 


ramerkkejä. 


FT Mikko Moranen on viikinkiaikaisiin miek- 
koihin erikoistunut arkeologi ja seppä. 

Kiitokset 


iikinkiajan Suomea on perinteisesti 

pidetty köyhänä rajaseutuna, joka oli 

syrjässä varsinaisilta viikinkien rei- 

teiltä. Uudet miekkalöydöt ja niiden 
tutkimus ovat haastaneet vanhat käsitykset maamme 
muinaisuudesta. Suomesta on kaivettu esiin huo- 
mattavan suuri määrä viikinkiajan miekkoja, yli nel- 
jäsataa. Vaikka Suomi on ollut viikinkiajalla maan- 
tieteellisesti silloisen asutun Euroopan rajaseutua, 
täällä eläneen väestön on ollut pakko olla suhteel- 
lisen vaurasta jo pelkästään miekkojen määrästä ja 
monipuolisuudesta päätellen. Ainoastaan viikinkien 
lähtömaista, Norjasta ja Ruotsista, on löydetty vii- 
kinkiaikaisia miekkoja Suomea enemmän. Jopa Tans- 
kan, Islannin ja Baltian maiden miekkamäärät jäävät 
Suomea vähäisemmiksi. 

Tämä kirja on ensimmäinen suomenkielinen vii- 
kinkiajan miekkoja kattavasti käsittelevä teos. Pyrin 
esittämään ja pohtimaan miekan eri puolia sekä fyy- 
sisenä esineenä että kytkeytyneenä viikinkiajan kult- 
tuuriin. Usein ulkomaisten miekkateosten katsanto- 


kulma on rajattu koskemaan jotain tiettyä piirrettä 


miekoissa, kuten mainintoja siitä kirjallisissa lähteis- 
sä, taistelutekniikoita tai muoto-opillista erilaisten 
miekkatyyppien esittelyä. Nimitys viikinkimiekka on 
laajalti tunnettu käsite yleisön keskuudessa, mutta 
hieman harhaanjohtava, sillä viikinkiajan miekkatyy- 
pit olivat laajalti levinneitä ympäri Eurooppaa. Suo- 
malaiset ja erityisesti karjalaiset miekkalöydöt ovat 
alkaneet kiinnostaa myös Venäj 

Tässä teoksessa esitellään toistaiseksi melko vähälle 
tutkimukselle jäänyttä Suomen viikinkiajan miekka- 
aineistoa. Aiemman perustavanlaatuisen miekkatut- 
kimuksen puuttuessa Suomesta minun oli tarpeen 
tutkia maan koko miekka-aineisto kyseisiltä aikakau- 
silta löytääkseni säilämerkein kirjaillut miekat. Tämän 
ansiosta pystyin luomaan yleiskuvan koko miekka- 
aineistosta, ja tätä kuvaa pyrin tässä kirjassa tuomaan 
esiin yleisen miekkakatsauksen ohella. 

Eräs syy tämän kirjan synnylle on monelta taholta 
tullut pyyntö tehdä populaari suomenkielinen versio 
väitöskirjastani. Koin väitökseni aiheen olevan hie- 
man liian tiukasti rajattu yleistajuista teosta varten, 


joten tämä teos laajentaa aiheen käsittelyä viikinki- 


aikaisiin miekkoihin yleensä tuomalla samalla uutta 
tietoa arkeologisesta aineistosta. Kirja palvelee siis 
paitsi laajaa yleisöä myös arkeologista tutkimusta, 
joka koskee miekan elinkaaren eri vaiheita. 

Miekkatutkimukseni juuret juontavat yli kym- 
menen vuoden päähän opiskeluaikoihini. Sain jo 
varhain mahdollisuuden tutustua erääseen Halikosta 
löydettyyn miekkaan, josta oli suunnitteilla ennal- 
listus. Oikeastaan minulle tarjottiin mahdollisuut- 
ta tehdä sellainen sepäntyötaustani ansiosta. Siitä 
lähtien — kun huomasin miekkojen tutkimuksen 
jääneen suhteellisen vähälle huomiolle — lähdin 
syventämään tietojani ja tutkimaan Suomen miek- 
kalöytöjä. Tämän kirjan tiedot ovat tulosta tästä pit- 
kästä matkasta. 

Suurimmat kiitokseni kuuluvat nyttemmin edes- 
menneelle konservointilaitoksen tutkijalle Leena To- 
manterälle, jonka innostus miekkoihin lietsoi myös 
minun tutkimusintoani. Voisin jopa väittää, että 
ilman Leenan apua ja hänen tarjoamiaan mahdol- 
lisuuksia tämä kaikki olisi kenties jäänyt tekemättä. 
Kiitokset kuuluvat myös Museovirastolle, erityisesti 
intendentti Leena Ruonavaaralle sekä kokoelmien 
hoitaja Päivi Pykälä-Aholle, jotka kärsivällises- 
ti toimittivat minulle miekkoja tutkimuspöydälle 


väitöstutkimustani varten. Iso kiitos kuuluu myös 


professori Jussi-Pekka Taavitsaiselle avusta työn 
etenemisessä sekä arkeologian valtakunnalliselle 
tohtoriohjelmalle, joka tarjosi minulle neljän vuoden 
mahdollisuuden keskittyä täysipäiväisesti miekkatut- 
kimuksiin. Kiitän myös useiden paikallisten museoi- 
den henkilökuntaa osaavasta avusta näihin pienem- 
piin museoihin sijoitettujen löytöjen tutkimisessa. 
Enoni Auvo ja Seppo Haasianlahti ovat vastuussa 
siitä, että ylipäätään harhauduin sepäntyön poluille. 
Esitän heille kiitokseni siitä, sillä muuten miekkojen 
valmistukseen liittyvä käytännönläheinen näkökulma 
olisi jäänyt saavuttamatta. Tätä kautta esitän kiitok- 
seni myös niille kotimaisille ja ulkomaisille sepille, 
joiden kanssa olen käynyt mielenkiintoisia keskus- 
teluja miekkojen valmistuksesta sekä sepäntyöstä 
yleensä. Kiitos kuuluu myös vanhemmilleni sekä per- 
heelleni, jotka ovat kärsivällisesti malttaneet odottaa 
työni valmistumista — ensin väitöskirjani ja sitten 
vielä tämän teoksen, jota olen useilla iltapuhteilla 
kirjoittanut kokoon. Kiitokset myös Hollolan Koti- 
seutuyhdistykselle mahdollisuudesta kuvata miekan 
taontaa Hollolan Kotiseutumuseon pajassa. Lopuksi 
kiitos vielä Suomalaisen Kirjallisuuden Seuralle sekä 
kustantamon väelle ensinnäkin halusta julkaista teos 
ja toiseksi heidän panoksestaan jalostaa kirja lopul- 


liseen muotoonsa. + 


Lahdessa 13.3.2018 
Mikko Moilanen 


Aseiden 


kuningas 


iekka on kautta aikain ollut asei- 

den kuningas. Se on ensisijaisesti 

kehitetty vahingoittamaan toista 

ihmistä, mutta sille on annettu 
myös muita arvoja ja käyttötarkoituksia. Miekkaa 
on pidetty aseista parhaimpana ja arvokkaimpana, 
ja sen valmistukseen on panostettu. Erityisesti vii- 
kinkiajalla miekka oli paitsi huippuunsa kehitetty ja 
taidokkaasti koristeltu sepäntyön tuote myös näyte 
kantajansa varallisuudesta ja asemasta yhteisössä. 
Miekkaa arvostettiin siinä määrin, että sille saatettiin 
antaa erilaisia mystisiä ominaisuuksia, paikallisiin 
uskomuksiin liittyviä merkityksiä ja jopa ihmismäi- 
siä piirteitä. 

Viikinkiajan miekoissa heijastuvat rautakauden 
lopun tyylien ja muodin muutokset, jotka näkyvät 
muotojen vaihteluina sekä koristetyylien monimuo- 
toisuutena ja kehittymisenä. Lisäksi viikinkiajan mie- 
kat edustavat rautakauden aseteknologisen kehityk- 
sen huipentumaa, josta sai alkunsa vielä keskiajalla 
kukoistanut miekanvalmistusperinne. Miekka ei ole 


vain ase tai esine, vaan se on kiinteästi sidoksissa sen 


valmistaneisiin ja sitä käyttäneisiin ihmisiin — unoh- 
tamatta rautakautista yhteisöä, uskomusmaailmaa 
sekä asutuksen ja kauppaverkostojen kehittymistä. 

Miekoista kertovat lähteet ovat moninaisia aina 
esinelöydöistä kirjoitettuihin lähteisiin. Arkeologis- 
ten esinelöytöjen valossa viikinkiaika oli myös Suo- 
messa hyvin vaurasta aikaa, vaikka vielä muutama 
vuosikymmen takaperin tätä ei pidetty tärkeänä ja 
viikinkiaikaa tarkasteltiin naapurimaiden historian 
ja tuontiesineiden valossa. Lisäksi rautakauden ajan- 
jaksoista juuri viikinkiaika on ehkä se tunnetuin ja 
kiehtovin suuren yleisön keskuudessa. Osaltaan tä- 
hän ovat vaikuttaneet myös aikakaudesta kertovat 
tiededokumentit sekä viikinkien laaja esilletulo po- 
pulaarikulttuurissa ja journalismissa. 

Tämä kirja käsittelee viikinkiaikaisia miekkoja. 
Niitä tarkastellaan niin käyttöesineinä kuin kult- 
tuurisina ja symbolisina esineinä. Millaisia muotoja 
ja tyyppejä miekka sai viikinkiajalla? Miten ja mil- 
laisista materiaaleista viikinkiaikainen miekka val- 
mistettiin? Kuka miekkaa kantoi, ja mitä se kertoi 


kantajansa yhteiskunnallisesta asemasta? 

Eräs huomionarvoinen seikka on, että ajallisesti 
kirjassa esitellään miekkoja myös tutkijoiden määrit- 
tämän viikinkiajan ulkopuolelta. Aikakausien vuosi- 
määritykset ovat puhtaasti keinotekoisia, arkeologien 
uomia sapluunoita löytöaineiston jäsentämiseksi. 
Varhaisimpia ja nuorimpia viikinkiajan miekkatyyp- 
pejä ei voi niin ikään taivuttaa sopimaan tähän ajal- 
liseen muottiin. Osittain niitä esiintyy viikinkiaikaa 
varhaisempien, merovingiaikaisten esinetyyppien 


kanssa, kun taas osa tyypeistä on ajoitettavissa pit- 


kän käyttöikänsä puolesta viikinkiajan lopulta aina 
ristiretkiajan puolelle. Tästä syystä kirjassa esitellään 
miekkaa myös näiltä osin, eikä teos rajaudu ainoas- 
taan viikinkiaikaan. 

Miekka ei ole pelkästään irrallinen esine, vaan se 
on kytköksissä kiinteästi viikinkiajan kulttuurin eri 
puoliin. Kirjan alussa pohditaan miekan merkitystä 
viikinkiajan ihmiselle. Apuna toimivat myös kirjal- 
liset lähteet. Miekkojen valmistuksen ohella eräs 
tärkeä pohdinnan aihe on niiden kulkeutuminen vii- 
kinkiajan Euroopassa ja erityisesti Suomeen ottaen 
huomioon muun muassa raaka-aineiden hankinnan, 
miekkoja valmistaneiden seppien tason, asekaupan 
sekä paikallisen valmistuksen. Tärkeä elinkaaren 
lenkki on miekan kulkeutuminen sinne, mistä se on 
aikanaan löydetty tutkijoiden saataville. Miekkojen 
hautaanpano, kätkeminen ja uhraaminen heijastavat 


aikansa uskomusmaailmaa. 


Miekkaan syvennytään myös fyysisenä esineenä: sen 
piirteisiin, tyyppeihin ja valmistukseen. Miekan raken- 
netta tarkastellaan yksityiskohtaisesti ja käydään sen 
osien nimitykset läpi. Jotta saisimme käsityksen, miksi 
viikinkiaikainen miekka on tietynlainen muodoltaan 
ja ominaisuuksiltaan, luomme myös lyhyen katsauksen 
miekan kehityshistoriaan esihistoriallisella ajalla. 

Miekka jaetaan kahteen osaan: kahvaosaan sekä 
teriin ja niiden koristeluun. Kahvojen ja terien koh- 
dalla esitellään muotoja ja erilaisia tyyppejä, koris- 
teita sekä valmistusta käyttäen esimerkkeinä pää- 
sääntöisesti suomalaisia löytöjä. Tekstissä mainittuja 
löytöjä sekä muita edustavia miekkoja käydään läpi 
tarkemmin kirjan katalogiosioissa yksityiskohtaisin 
tiedoin ja kuvin, jotka kertovat paitsi Suomen vii- 
kinkiajan aseistuksen rikkaudesta myös viikinkiaikai- 
sen eurooppalaisen miekan kehityksestä laajemmin. 


Katalogiosiot sijoittuvat erillisinä kokonaisuuksina 


kirjan lukujen väliin, ja niissä esitellään aikajärjestyk- 
sessä kahdeksankymmentä suomalaista miekkalöy- 
töä. Osasta miekkoja on valokuvien sijaan piirrokset, 
sillä ne kertovat tarkemmin ruosteen alla piilevistä 
terien koristeista. Kirjassa esiteltävät miekat ovat 
Suomen Kansallismuseon kokoelmista (km), mutta 
miekkoja on esillä ja luetteloitu myös paikallisten 
museoiden kokoelmiin. Miekkoja löytyy useampia 
Turun Museokeskuksen (TMM) sekä Satakunnan 
Museon (SatM) kokoelmista. + 


iikinkiajan Eurooppa 
suurten muutosten 
näyttämönä 


— A furore Normannorum libera nos, Domine. 


( Jumala, säästä meidät pohjanmiesten raivolta.) 


ämä lyhennetty versio munkkien ru- 

kouksista on tallennettu anglosaksisen 

Englannin aikakirjoihin. Siinä esiinty- 

vä kuvaus osuu yksiin sen käsityksen 
kanssa, joka viikingeistä on yleisesti annettu. Viikin- 
kejä eli pohjanmiehiä pidettiin seikkailijoina, ryövä- 
reinä, rosvoina ja murhamiehinä, joiden teot kylvivät 
kauhua etenkin pohjoisessa Euroopassa mutta myös 
etelämpänä. Ainakin kirjoitettujen lähteiden perus- 
teella viikingit muistetaan erityisesti valloittajina, 
mutta he olivat myös kauppiaita, löytöretkeilijöitä 
ja uudisasukkaita. 

Nimitys viikinki on yleisimpien teorioiden mu- 
kaan perua muinaisnorjan sanasta víkingr, joka tar- 
koittaa vuonon tai lahden asukasta. Toisen teorian 
mukaan Englannin anglosaksien kirjallisissa lähteis- 
sä esiintyvä sana wiring, jolla on alun perin viitattu 
yleisesti mereltä saapuneisiin rosvoihin, vakiintui 
tarkoittamaan nimenomaan skandinaaveja. Joissakin 


800-luvun riimukivissä sanalla vikingr tarkoitettiin 


meren yli suuntautuneita retkiä. Kirjallisissa lähteissä 
viikinki-nimitys on yhdistetty nimenomaan ryösteli- 
jöihin, kun taas yleisesti sillä on tarkoitettu nykyisen 
Norjan, Ruotsin ja Tanskan alueen väestöä, josta 
suurin osa eli kuitenkin viljelemällä maata ja kasvat- 
tamalla karjaa luoden samalla myös rauhanomaisia 
kontakteja heitä ympäröiviin alueisiin. 

Perinteisesti viikinkiaika on ajoitettu vuosien 
800—1050 välille. Sen alkamisajankohtana on yleisesti 
pidetty Englannin koillisrannikolla sijaitsevan Lin- 
disfarnen luostarin ryöstöä ja hävitystä vuonna 793. 
Länsi-Euroopassakaan viikingit eivät olleet järin pi- 
dettyjä, sillä hyökkäyksiä ja ryöstöretkiä on dokumen- 
toitu tapahtuneen myös nykyisen Ranskan ja Espan- 
jan alueilla, mistä viikinkien kerrotaan purjehtineen 
Marokkoon saakka. Myös Ison-Britannian ja Irlannin 
kaupunkeihin ja keskuksiin kohdistui useita ryöstöret- 
kiä. Kulkivatpa viikingit myös Välimerellä ja Mustalla- 
merellä, Bysantin valtakunnassa ja Konstantinopolissa 


saakka. Monesti viikingit saivat hallintaansa isojakin 

esiroomalainen aika 


eaa. 500 


alueita ja sulautuivat kantaväestöön valloituksen myö- 
tä, kuten Tanskan länsipuolella Friisinmaalla sekä 
Englannissa. 

Valloitusten ja ryöstelyn ohella viikingit kävivät 
kauppaa laajamittaisesti. Laivateknologian kehitty- 
misen ja osittain ilmaston lämpenemisen seurauk- 
sena aukeni myös kaukokaupan mahdollisuus, jol- 
loin retkiä suuntautui hyvin kauas Skandinaviasta. 
Jo 800-luvulla syntyi laajalti tunnettu idäntie, jonka 
jokia ja järviä pitkin viikinkikauppiaat matkasivat 
aina Venäjälle, Mustallemerelle, Kaspianmerelle, Lä- 
hi-itään ja idemmäksikin. Pysähdyspaikkoja idän- 
tien varrella olivat muun muassa Laatokanlinna eli 
Staraja Ladoga; Novgorod, Gnezdovo ja Kiova. Näistä 
idänretkeilijöistä käytettiin nimitystä varjagit ja arabi- 
kirjailijoiden keskuudessa nimitystä Rus’, vaikkakin 
aikalaislähteissä esiintyvät, tiettyjä kansoja merkit- 
sevät termit ovat nykyään hieman tulkinnanvaraisia. 
Kaupan myötä skandinaavinen esinekulttuuri levisi 
huomattavasti aikaisempaa laajemmalle, ja Euroop- 
paan kulkeutui vaikutteita ja esineitä myös idästä 
päin. Euroopan alueella kauppa oli vielä tuolloin 
vaihtokauppaa, jonka suurimpia keskuksia olivat 


Ruotsin Birka ja Gotlanti, Norjan Kaupang ja Tans- 
kan Hedeby. 


; vanhempi 


roomalaisaika 


o 50 200 


Rosvouksen ja kaupan lisäksi viikingit tunnettiin 
kolonisaatiosta eli levittäytymisestä uusille asuina- 
lueille. Tutkimus- ja asutusretkiä suunnattiin paljon 
ennestään tuntemattomiin paikkoihin jopa koko- 
naisten perheiden voimin. Färsaarille perustettiin en- 
simmäiset siirtokunnat jo 800-luvun alkupuoliskolla. 
Islantiin norjalaiset viikingit saapuivat 860-luvulla, 
Grönlantiin puolestaan 980-luvulla. Kauaskantoisin 
retki tehtiin Atlantin valtameren yli Vinlandiin, ny- 
kyisen Newfoundlandin tienoille noin vuoden 1000 
kieppeillä. Siellä parhaiten tunnettu on L'Anse aux 
Meadowsin asuinpaikka. 

Ei ole varmaa, miksi viikinkiretket ylipäätään al- 
koivat ja jatkuivat sitkeästi lähes toistasataa vuotta. 
Kenties kyseessä oli avautunut mahdollisuus helpoil- 
le ryöstöretkille, ehkä ilmasto oli muuttunut vaatien 
uusien asuinpaikkojen etsintää tai sitten ruoantuo- 
tantoon ja väestönkasvuun liittyvät seikat pakottivat 
uusille maille ja vaurauden tavoittelemiseen keinolla 
tai toisella. On myös ehdotettu, että ryöstöretket 
liittyivät ainakin osittain kristinuskon vastustukseen 
ja halveksuntaan, eli käytiin eräänlaista sotaa vierasta 
uskontoa vastaan. 

Skandinavian asutus oli keskittynyt rannikkoseu- 


duille. Omia hallinnollisia alueitaan olivat Norja 


roomalaisaika 


kansain- 


vaellusaika 


400 


merovingiaika 


550/575 800 


ja Tanska. Ruotsissa voitiin erottaa sveat ja göötit, 
joista ensimmäisestä periytyi myöhemmin valtion 
nykyinen nimi. Nykyistä Suomea asuttaneet olivat 
mitä ilmeisimmin erillinen, suomalais-ugrilainen 
kansa, kuten myös lappalaiset eli saamelaiset. Skan- 
dinaavinen yhteiskunta oli viikinkiaikana jokseen- 
kin järjestäytynyt, vaikka yhteiskuntaluokkia ei ollut 
läheskään yhtä paljon kuin esimerkiksi tuon ajan 
kristillistyneessä Manner-Euroopassa. Ylimpänä 
viikinkien yhteiskunnassa olivat kuninkaat, joiden 
alaisuudessa olleet jaarlit valvoivat järjestystä. Vapaat 
kansalaiset toimivat erilaisissa ammateissa, ja alim- 
pana kastina olivat ostamalla tai vangitsemalla han- 
kitut orjat, joilla käytiin myös kauppaa. On selvää, 
että yhteiskuntaluokkia tai vastaavia on ollut paljon 
enemmänkin, mutta tiedot niistä ovat hataria kirjal- 
listen lähteiden vähyyden vuoksi. 

Skandinaavinen yhteiskunta tai yhteisö eli hyvin 
omavaraisesti kaupankäynnistä ja kaukaisista kontak- 
teistaan huolimatta. Elinkeinoina olivat maanviljely, 
karjanhoito, metsästys ja keräily. Omavaraisuus näkyi 
erityisesti omaleimaisissa käsityön tuotteissa, jotka 
levisivät viikinkien mukana melko samankaltaisina 
ympäri Eurooppaa aina Kaukoitää ja Pohjois-Ame- 
rikkaa myöten. Skandinaviassa taidettiin metallitöitä, 


viikinkiaika 


ristiretkiaika 

tekstiili- ja nahkatöitä, puun, luun ja sarven työstöä. 
Myös keramiikan ja lasin käsittely hallittiin. Omi- 
naisia viikinkiajan taiteelle olivat erilaiset eläinhah- 
mot, joita kuvioitiin eri aikoina hieman toisistaan 
eroavilla tyyleillä. 

Viikinkiajan Skandinaviassa vallalla olleet esikris- 
tilliset uskomusperinteet olivat germaanista alkupe- 
rää. Uskomusmaailmassa ihminen ja luonto yhdis- 
tyivät tiiviisti, ja palvottuja jumaluuksia oli useita. 
Mytologioiden aiheet kuvastuvat hyvin käsitöissä ja 
niiden koristeaiheissa. Viikinkien mytologia näyttäisi 
olevan hyvinkin tunnettu kirjallisten lähteiden valos- 
sa, mutta niihin täytyy suhtautua kriittisesti, koska 
tiedot taltioitiin muistiin vasta kristillisenä aikana, 
jolloin ”pakanauskontoa” kammoksuttiin ja siihen 
liittyviä tarinoita väritettiin. Suomessa on oletettu 
olleen jonkinlainen tietäjäpohjainen uskomusmaail- 
ma, joka ilmeni paitsi rituaaleissa myös arjessa näky- 
vissä uskomuksiin liittyvissä tavoissa. 

Uskomusmaailman monimuotoisuus ja paikalli- 
nen vaihtelu ilmenevät skandinaavisissa hautausta- 
voissa. Vainajille tehtiin sekä poltto- että ruumishau- 
tauksia, joiden yksityiskohdat vaihtelivat runsaasti 
ajasta ja paikasta riippuen. Useimmissa tapauksissa 


esineet tuhottiin vainajan mukana — ehkä jotta ne 

seuraisivat vainajaa tuonpuoleiseen tai kenties sik- 
si, ettei vainaja voisi käyttää niitä eläviä vastaan. 
Hautoja on myös merkitty maastoon eri tavoin: 
kivillä, puisilla merkeillä, kivistä kasatuilla röyk- 
kiöillä tai maakummuilla. Uskomusten ohella hau- 
taustapojen vaihtelun syynä on ollut myös vainajan 
yhteisöllisen aseman korostaminen. 

Vaikka nimitys viikinkiaika juontuu skandinaavi- 
sista kansoista, oli Euroopassa meneillään tuolloin 
paljon muutakin. Viikinkien ohella merenkäyntiä ja 
kauppaa harjoittivat monet kansat, erityisesti baltti- 
laiset sekä slaavit. Läntisessä Euroopassa, nykyisen 
Ranskan, Belgian, Alankomaiden ja Saksan länsiosan 
alueilla, sijaitsi kristillistynyt frankkien valtakunta. 
Tätä valtakuntaa hallitsi viikinkiajan alun tienoilla, 
vuosina 771—814, Kaarle Suuri. Kaarle Suuren hal- 
lituskaudella sai alkunsa niin sanottu karolinginen 
renessanssi, jolloin kirjallisuus ja taiteet nousivat en- 
tistä komeampaan kukoistukseen. Ludvig Hurskas 
hallitsi valtakuntaa vuosina 814—840, minkä jälkeen 
se jakautui länsi-, keski- ja itäfrankkeihin hallitsi- 
joinaan Ludvigin pojat. Skandinavian ja frankkien 
valtakunnan välillä oli sekä sotaisia yhteenottoja että 
diplomaattisia kauppasuhteita. 

1000-luvulla asiat alkoivat muuttua. Tanskan 
vaikutuspiiri laajeni Norjaan, ja kristinusko alkoi 
tehdä lopullista tuloaan. Viitteitä kristinuskosta 
on jo 800-luvulta, jolloin siihen saatiin kosketuk- 
sia kauaskantoisten retkien välityksellä. Silloin se 
ei kuitenkaan ollut vielä syrjäyttänyt skandinaavi- 
sia esikristillisiä uskomuksia. Tanskassa kristinusko 
sai lopullisen jalansijan noin vuoden 960 tienoilla, 
Norjassa viimeistään 1000-luvun alussa ja Ruotsissa 
1000-luvun kuluessa. Idässä Kiova kristillistyi aivan 
900-luvun lopulla. Kristillistä lähetystyötä harjoitti- 
vat keskenään kilpailevat roomalaiskatolinen kirkko 
sekä Bysantin ortodoksinen kirkko. Eräs syy kris- 


tinuskon omaksumiselle on saattanut olla yksinker- 


taisesti se, että kristinusko vahvisti kuninkaan valtaa 
entisestään, jolloin oli kuninkaan etujen mukaista 
edesauttaa valtakuntansa kristillistymistä. 

Viikinkien asuttamat Islanti ja Grönlanti jäivät 
eristyksiin, ja asuinolot olivat hankalia myös Vinlan- 
dissa, Uudessa maailmassa. Lopullinen isku oli kuu- 
luisa Hastingsin taistelu vuonna 1066, jolloin tans- 
kalaissyntyisten viikinkien jälkeläiset, normannit, 
voittivat Englannin kuninkaan armeijat ja valloit- 
tivat Englannin. Lisäksi yleinen poliittinen kehitys 
Euroopassa on vaikuttanut paljon. Tärkeä murros 
oli idäntien käytön tyrehtyminen 900-luvun lopul- 
la. Siihen voi olla syynä muutokset itäisten alueiden 
hallinnollisissa oloissa sekä uusien kauppareittien 
avautuminen ristiretkeläisten myötä. 

Löytöaineistosta päätellen viikinkiaika on Suo- 
messa ollut melko vaurasta aikaa, mikä ei olisi mah- 
dollista ilman vilkkaita kauppakontakteja. Ehkäpä 
myös meiltä on lähdetty mukaan viikinkiretkille, 
syystä tai toisesta. Ainakin riimukiviin kaiverret- 
tujen merkintöjen valossa myös Suomeen on tehty 
retkiä. Esimerkiksi eräs Ruotsissa sijaitseva riimu- 
kivi mainitsee Egilin, joka sai surmansa 1000-luvun 
alussa Hämeessä. Olavi Pyhän ryöstöretki Suomeen 
taas epäonnistui vuonna 1008. Vastaavia tapauksia 
on useita, ja näyttää siltä, että Suomessa tehtiin voi- 
makasta vastarintaa ryöstöretkiä vastaan. Idäntietä 
kulkeneet viikingit ovat kaupparetkillään pysähtyneet 
ainakin Ahvenanmaalla ja Kemiönsaaren Hiittisissä, 
mutta esinelöytöjen rikkaus kertoo vielä vilkkaam- 
mista kontakteista. 

Suomessa viikinkiajan loppumisajankohdaksi on 
esitetty myös vuotta 1025. Tätä on perusteltu sillä, 
että meillä esiintyy tuolta ajalta kristillistä syntype- 
rää olevia ruumiskalmistoja varhaisempien polttokal- 
mistojen ohella. Lisäksi ajankohtaa puoltaa eräiden 
ristiretkiaikaisten korutyyppien esiintyminen. Ris- 


tiretkiaika siis seuraa ajallisesti viikinkiaikaa. Vasta 

sen jälkeen alkaa Suomen 
ajanlaskun mukainen kes- 
kiaika, läntisessä Suomes- 
sa vuosien 1150—1200 vä- 
lillä ja itäisessä Suomessa 
vasta lähempänä vuotta 
1300. Keskiajan tunnus- 
merkkeinä on pidetty 
sekä esineellisen hautaus- 
perinteen päättymistä 
että kirjallisten lähteiden 
ilmaantumista. 

Viikinkiajasta kertovat 
lähteet ovat moninaisia. 
Suurimpana ja tärkeim- 
pänä aineistona ovat fyy- 
siset, materiaaliset jäännökset, kuten asumukset, 
hautapaikat ja niiltä sekä muista yhteyksistä löy- 
detty esineistö ja luulöydöt sekä harvalukuisemmat 
ihmisluiden jäännökset. Yhdessä nykyaikaisten luon- 
nontieteellisten tutkimusmenetelmien kanssa näistä 
löydöistä saa irti jo huomattavan paljon tietoa paitsi 
materiaalisesta kulttuurista myös silloisten ihmisten 
elämästä. 

Viikinkiajalta on säilynyt myös jonkin verran kir- 
joitettua lähdeaineistoa — tosin ei Suomesta. Eng- 
lannissa taltioidut anglosaksiset kronikat kertovat 
pohjanmiesten vihamielisyydestä ja ryöstöretkistä 
kuten myös frankkien valtakunnan annaalit eli vuo- 
sikirjat. Anglosaksiset testamentit puolestaan sisältä- 
vät paljon kuvauksia miekoista ja niiden elinkaaren 
vaiheista. Muita historiallisista tapahtumista kertovia 
tekstejä ovat muun muassa tanskalaisen historioit- 
sijan Saxo Grammatikuksen teos Gesta Danorum eli 
” Tanskalaisten teot” 1100-luvulta sekä Venäjän his- 
toriaa kuvaileva Nestorin kronikka, toiselta nimeltään 
Novgorodin ensimmäinen kronikka, jonka vanhimmat osat 


ovat jo 1000-luvulta. Myös Adam Bremeniläisen 


Hampurin piispojen historia, joka on kirjoitettu vuon- 


na 1075, mainitsee viikingit. Kaukaisimpia kuvauk- 
sia ovat arabikirjoittajien tekstit, jotka ovat saaneet 
alkunsa viikinkien idäntien etäisimmissä kolkissa. 
Näistä kirjoittajista lienee tunnetuin kronikoitsija 
Ahmad ibn Fadlan, joka on kuvannut viikinkipääl- 
likön hautajaismenoja Volgan varrella vuonna 921. 
Mainintoja pohjoisista kansoista löytyy myös mo- 
nilta muilta arabihistorioitsijoilta. 

Lisäksi ovat keskiaikaiset saagat, jotka kertovat 
silloisen Islannin ja Norjan tapahtumista. Saagat on 
jaettu eri ryhmiin, joista lähimpänä viikinkiaikaa on 
kirjoitettu ainakin Sturlunga-saaga sekä piispainsaa- 
gat. Islantilaissaagat kertovat Islannin tapahtumista 
viikinkiajalla ja kuningassaagat puolestaan Norjan 
kuninkaiden teoista. Muinaissaagat kertovat Islannin 
asuttaneiden viikinkien varhaisemmista vaiheista ja 
ovat täten enemmän tarinanomaisia kuin historialli- 
sia dokumentteja tapahtumista. Saagamuotoisesti on 
kirjoitettu myös eurooppalaisesta ritari-ihanteesta. 

Historiallisina lähteinä saagoihin tulee tietenkin 


suhtautua varauksella, koska ne eivät ole varsinai- 

sia historiankirjoja vaan tarinoita, aikansa suul- 


lista perimätietoa. Niiden kirjoitusajankohta on 


huomattavasti viikinkiaikaa myöhäisempi — aina 
1100-luvulta 1300-luvulle — jolloin on mahdollista, 
että suullinen tieto on elänyt, muuttunut ja osaksi 
kadonnut. Samaan tapaan kuin saagoihin myös mui- 
hin samankaltaisiin lähteisiin, kuten anglosaksisiin 
muinaisrunoihin sekä hovirunoilijoiden eli skaldien 
tuotoksiin kannattaa suhtautua kriittisesti. Viikinki- 
hallitsijoille riimitellyt skaldirunot on nekin taltioitu 
vasta 1100-luvun lopulla ja 1200-luvulla. Islantilainen 
Codex Regius eli ”Kuninkaan kirja” sisältää mui- 
naistarustoa esittelevät Edda-runot, mutta nekin on 
kirjoitettu pergamentille vasta 1200-luvulla. Maini- 
tuissa lähteissä on se ongelma, että kaikkien sanojen 
merkitykset eivät ole säilyneet meidän päiviimme 
saakka, joten tulkinnanvaraa jää melkoisesti. 

On syytä mainita vielä kalevalaisessa runomitassa 
taltioidut Suomen kansan vanhat runot sekä niistä 
koottu Kalevala, joiden kuvauksissa on osin huomat- 
tavaa samankaltaisuutta yllä mainittuihin kirjallisiin 
lähteisiin. Vaikka runot on taltioitu vasta paljon 
myöhemmin, voi joidenkin kalevalaisten runojen 
alkuperä olla myös viikinkiajalla saakka. Eräs tun- 
netuimpia rautakauteen usein liitettyjä runoja lienee 
muinaisten loitsurunojen perustussanoissa useam- 
panakin eri versiona esiintyvä ote, jossa kutsutaan 
apuun miekkamiehiä maan alta. 

Skandinaviassa viikingit eivät itse jättäneet paljoa- 
kaan kirjoitettuja tekstejä jälkeensä. Kirjoitusaakkosto 
ei ollut vielä tuolloin latinalainen kuten frankkien val- 
takunnassa, vaan käytössä olivat riimuaakkoset, joita 
niitäkään tuskin kaikki osasivat lukea saati kirjoittaa. 
Skandinaavisissa riimukivissä on erotettavissa tieto- 
ja ulkomaanretkistä sekä niitä tehneistä henkilöistä, 
ja usein esineissä voi olla merkittynä riimukirjaimin 
esimerkiksi omistajan tai tekijän nimi. Kuitenkaan 


riimuaakkostoa ei näy olevan käytetty varsinaisten 


historiallisten selontekojen laatimiseen. 1000-luvulta 
peräisin olevat tuohikirjeet Novgorodista todistavat 
myös varhaisen kyrillisen aakkoston käytöstä. 
Skandinaviassa ei vielä viikinkiajalla käytetty 
puhekielenä latinaa vaan germaanista pohjaa olevia 
murteita. Yleisesti on puhuttu itäskandinaavisesta 
ja länsiskandinaavisesta kielestä, joista ensin mai- 
nittuun liitetään ruotsin ja tanskan murteet ja jäl- 
kimmäiseen puolestaan islannin murteet sekä mui- 
naisnorja. Suomessa tuolloin puhutun kielen tilanne 
tässä asetelmassa on edelleen epäselvä kirjoitettujen 
lähteiden puutteesta johtuen. Kenties täällä puhut- 
tiin jotakin suomalais-ugrilaisen kielen esimuotoa, 
muinaissuomea, mutta vilkkaiden viikinkiajan kaup- 
pakontaktien valossa ainakin itäskandinaaviset ja 
germaaniset murteet saattoivat olla hyvin tunnettuja 
jo lainasanojen puolesta. Sisä-Suomessa ja Karjalan 
alueella on todennäköisesti puhuttu jotain saamen 
kielen muotoa. Läntisessä Euroopassa puhuttiin 
germaanista alkuperää olevia frankkilaisia murteita. 
Hallinnollinen sekä kirkollinen kieli oli latina. 
Viikinkiajan Euroopan kulttuurinen monimuo- 
toisuus tarjoaa useita eri näkökulmia aikakauden 
miekkojen tutkimukseen ja tulkintoihin. Vaikka po- 
pulaarikulttuurin piirissä puhutaan usein ”viikinki- 
miekoista”, on tämä nimitys virheellinen. Viikinkiajan 
miekat olivat laajalti levinneet ympäri Eurooppaa eri 
kieliä käyttävien kansojen keskuuteen ja vieläpä hyvin- 
kin erilaisten uskomusmaailmojen piiriin. Miekko- 
jen alkuperää on luonnehdittu usein frankkilaiseksi, 
jolloin on puhuttu viikinkimiekkojen sijaan karo- 
lingimiekoista. Vaikka erityyppisiä miekkoja valmis- 
tettiin tietyillä alueilla paikallisesti, oli muotien ja 
teknologisen kehityksen sanelema muotokieli pää- 
piirteissään sama. Tapa, jolla miekka ymmärrettiin 
ja arvotettiin, oli jokseenkin kulttuurisidonnainen, 
ja tämän vuoksi viikinkiajan miekkaa voisi kutsua 


monien merkitysten esineeksi. + 

Miekka viikinkiajan 


kulttuurissa 


yvä, taistelukelpoinen miekka oli vii- 
kinkiajalla arvokas esine. Sen tärkeim- 
mät ominaisuudet olivat kestävyys ja 
terävyys. Miekoilla uskottiin usein 
olevan jopa yliluonnollisia ominaisuuksia, ja kauttaal- 
taan koristeltu miekka oli kaunis kuin koru. Koriste- 
lujen runsaus yhdessä aseen hyvien käyttöominaisuuk- 
sien kanssa olivat todiste kyvykkään sepän taidoista. 
Seppiä pidettiin yleisesti arvossa, sillä heistä riip- 
pui paitsi aseiden myös monien muiden tarvekalujen 
valmistus ja korjaus. Nykyaikana miekan valmis- 
tukseen kuuluvat vaiheet ja ilmiöt voidaan selittää 
tieteen avulla, mutta rautakaudella seppään liitettiin 
myös mystisiä ja maagisia ominaisuuksia hänen tai- 
tojensa ja kykyjensä ansiosta. Seppä on ollut help- 
po nähdä yliluonnollisena, sillä hänen käsitöissään 
kuvastuvat raaka-aineen eli raudan eri olomuotojen 
käsittely eri elementtien avulla. 
Miekkojen kohdalla yleiset muotivirtaukset vai- 
kuttivat erilaisten miekkamuotojen syntyyn jopa 
niinkin rajatun aikakauden kuin viikinkiajan sisällä. 


Käytännössä erilaisten tyylien ja muotojen takana ol- 


leiden seppien kekseliäisyys yhdistettynä käytännön- 
läheisyyteen ja kädentaitoihin olivat syynä muotojen 
moninaisuuteen ja koristelujen kirjoon. Seppiä oli 
kyvyiltään erilaisia kuten myös ulkoasultaan ja omi- 
naisuuksiltaan hyvinkin vaihtelevia miekkoja. 

Myös miekkojen alkuperää on pidetty toismaa- 
ilmallisena. Anglosaksisiin muinaisrunoihin luetta- 
vassa eeppisessä sankarirunoelmassa Browulfissa miek- 
kojen kerrotaan olleen jättiläisten” tekemiä. Eddan 
runoissa esiintyvä seppä Weland on monissa lähteis- 
sä kuvattu jättiläisenä, ja lisäksi Eddassa esiintyvä sep- 
pä Reginn on yliluonnollinen, taikavoimia omaava 
hahmo, joskin tässä tapauksessa kääpiö. Kääpiöt ja 
haltiat ovat skandinaavisessa muinaistarustossa usein 
metallitöiden ammattilaisia. Niin ikään Thidrikin saa- 
gan (Thidriks saga) seppä Velent, kenties samaa tarina- 
juurta kuin Weland, omasi taikavoimia ja oli taitava 
miekkaseppä. Reginnin takoma miekka Gram oli val- 
mistettu vanhemman myytin mukaan itse ylijumala 
Odinin antaman miekan paloista. 

Todellisuudessa sepän työ oli pitkäjänteistä ja 


kärsivällisyyttä vaativaa. Metallin työstäminen tuon 

ajan menetelmillä ja käsityökaluilla vaati tarkkuutta, 
huolellisuutta ja fyysistä voimaa. Metallien ominai- 
suuksien tuntemus edellytti puolestaan paljon ko- 
kemusta. Sepän tuli hallita karkeiden taontatöiden 
lisäksi tuotteidensa pikkutarkka ja hienovarainen 
viimeistely ja koristelu. 

Sepällä oli joidenkin lähteiden mukaan tärkeä 
rooli viikinkiajan yhteisössä myös polttohautausten 
suorittamisessa. Viikinkiaikaisen polttorovion ai- 
kaansaaminen ei kuitenkaan vaadi sepäntaitojen eri- 
koisosaamista. On esitetty, että sepät ovat käyttäneet 
roviolta saatuja ihmisluita teräksen valmistukseen. 
Yksi tapa imeyttää rautaan hiiltä teräksen aikaan- 
saamiseksi on hehkuttaa sitä juuri luiden keskellä. 
Hiilipitoista, kovaa terästä tarvittiin kaikkien aseiden 
ja työkalujen leikkaaviin reunoihin ja eritoten miek- 


koihin. On myös ehdotettu, että ihmisluiden käyttä- 
misen tarkoituksena miekkateräksen valmistuksessa 
olisi ollut antaa ihmismäisiä piirteitä hyville miekoil- 
le. Mitään tästä ei voi tietenkään todistaa varmasti. 
Näiden teorioiden valossa näyttää kuitenkin siltä, 


että sepällä oli yhteisössään erityisasema. 


MYYTTISET 
JA NIMETYT MIEKAT 


Miekalla on ollut erityinen asema muihin senaikai- 
siin aseisiin verrattuna. Jo pohjoismaisissa saagoissa 
ja anglosaksisissa runoelmissa miekoille on annettu 
erityispiirteitä, ja niitä on arvotettu aivan eri tavoin 
kuin esimerkiksi keihäitä ja kirveitä. Keskiajalta 
saakka on tunnettu tarinoita myyttisistä, jopa yli- 
luonnollisia piirteitä omaavista miekoista. Nykysu- 
kupolvet tuntevat esimerkiksi kuningas Arthurin 
kuuluisan Excalibur-miekan. Vähemmän tunnettuja 
lienevät 1200-luvun Völsunga-saagassa mainittu Sigurd 
lohikäärmeentappajan miekka Gram sekä tanskalai- 
sen tarukuninkaan Rolf Kraken miekka Skofnung, jos- 
ta on kerrottu useammassakin saagassa. 

Skofnung-miekan käytölle annettiin jopa ohjeita. 
Kormäkin saagassa (Kormáks saga) nimihenkilö, joka lai- 
nasi miekkaa, ei piitannut niistä. Miekan pontta ei 
nimittäin saanut paljastaa auringonvalolle, ja ennen 
taistelua miekan terään piti puhaltaa, jotta se herät- 
täisi käärmeen, joka luikertelisi esiin miekan kahvan 
alta. Miekan onni murtui, ja samoin sen terä. 

Myös näille rituaaleille on olemassa käytännön 
selityksiä. Esimerkiksi miekantekijän hartsilla 
kiinnitetty ponsi saattoi auringonvalon vaikutuksesta 
lämmetä niin paljon, että ponsi alkoi heilua. Tällai- 
selle hartsille oli useitakin sekoituksia, joissa aineso- 


53) 800-luvulle ajoittuvassa Utrechtin psalttarissa 
% on kuvattu seppä ahjonsa ääressä. 


sina oli pihkaa ja vahaa tehden niistä alttiita lämpö- 
tilan vaihteluille. Käärmemäinen kuviointi taas tulee 
esiin etsaamattomasta kuvioteräksestä kostean hengi- 
tysilman seurauksena — se ei ole pysyvästi näkyvissä 
happokäsittelyn puuttumisen vuoksi. 

Muinaisskandinaavisessa runoudessa on käytet- 
ty asioista ja esineistä eräänlaisia kielikuvia, joista 
käytetään englanniksi nimitystä kenning. Miekoille 
on täten annettu erilaisia nimityksiä, kuten Sotaliekki 
(Gunnlogi) ja Rauhanmurtaja ( Setarspillir). Nimitys Jalan- 
purija (Fötbitr) viitannee miekan käyttötapaan ja sen 
aiheuttamiin vammoihin kuten myös Rautapaidanpurija 
(Brynjubitr). Nimitykset Harmaasivu (Gräsida), Kalan- 
selkä (Fiskhryggr) ja Kyy (Nadr) voivat kuvastaa miekan 
ulkonäköä. Kyy voi tarkoittaa myös terän keskellä 
olevaa käärmemäistä kuviointia eli kuvioteräksistä 
säilää, kuten myös kalanselkä. Kuvioterästekniikalla 
on voitu saada aikaan myös kalanruotoa muistutta- 
vaa kuviointia terän pinnalle. 

Nimien anto miekoille kertoo siitä, että niihin 
kytkettiin ihmismäisiä piirteitä ja niillä koettiin ole- 
van oma persoona. Saagoista on laskettu löytyneen 
yli toistasataa nimitystä tai kielikuvaa miekalle. Toki 
myös muille aseille annettiin nimiä, mutta huomat- 
tavasti harvemmin kuin miekoille. Ihmismäisiin piir- 
teisiin voidaan lukea myös se, että miekka saattaa 
valita, kuka saa käyttää sitä. Miekka voi esimerkiksi 
jäädä tuppeen taistelutilanteessa. Joissain tapauksissa 
miekka voi jopa puhua, mistä on esimerkkejä myös 
suomalaisissa muinaisrunoissa. 

Joskus kuuluisien miekkojen ominaisuuksia lienee 
liioiteltu saagoissa ja muissa vastaavankaltaisissa läh- 
teissä. Esimerkiksi seppä Reginnin takoma miekka 
Gram pystyi halkaisemaan alasimen kahtia. Samaan 
pystyi myös Viron kansalliseepos Kaleviporgissa teok- 
sen nimihenkilön tilaama, Suomen sepän takoma 
miekka. Norjalaisen 900-luvun kuningas Haakon 


Hyvän miekka Overnbitr sai nimensä siitä, että sillä 


Norjan Hylestadin aikaisintaan 1100-luvun lopulla 
rakennetun sauvakirkon oviportaalissa kerrotaan Sigurd 
lohikäärmeentappajan tarina. Kuvassa sankari testaa 
seppä Reginnin takomaa miekkaa iskemällä sitä alasinta 
vasten. 


voitiin iskeä myllynkivi kahtia. Hervorin ja Heidrekin 
saagassa (Hervarar Saga ok Heidreks) miekka nimeltä 
Tyrfing oli niin loistava, että sen sanottiin leikkaa- 
van minkä tahansa esteen tai panssarin läpi. Ottaen 
huomioon viikinkiajan miekkojen vaihtelevan laa- 
dun ei ole vaikea kuvitella, kuinka useamman kuin 
yhden taistelun kestänyt miekka korotettiin jalus- 
talle ja sillä kuviteltiin olevan ylimaallisia ominai- 
suuksia. 

Aseiden maagisia ominaisuuksia lienee tavoiteltu 
myös silloin, kun on valmistettu aseiden muotoi- 
sia koruja. Tällaisia kaulassa pidettäviä amuletteja 
on löydetty Skandinaviasta melko vähän. Miekan 
muotoisia amuletteja on valmistettu valamalla kupa- 
rimetalleista ja hopeasta: ne jäljittelevät piirteiltään 
oikeita miekkoja. Joissakin terän kohta on koristeltu 


vinoviivoituksin, mikä selkeästi jäljittelee kuviote- 

rästekniikalla luotua koristelua. Miekka-amuletit on 
yleensä yhdistetty muotonsa puolesta miehisyyden 


korostamiseen, kuten joskus myös itse miekka. 


KÄYTTÖASE, STATUSESINE 
JA PERINTÖKALLEUS 


Toisin kuin metsästysaseet, miekka on toista ih- 
mistä vastaan kehitetty ase. Miekka ei silti ollut 
viikinkiajalla yleisin lähitaisteluase. Arkeologisis- 
sa löydöissä keihäät ovat monin verroin miekkoja 
monilukuisempia, mikä johtuu useastakin syystä. 
Keihästä on ollut helpompi käyttää taistelussa sen 
ulottuvuuden ja heittomahdollisuuden vuoksi. Kei- 
häänkärki on ollut myös helpompi, nopeampi ja hal- 
vempi valmistaa, eikä sitä näistä syistä ole ainakaan 
kirjallisten lähteiden perusteella pidetty niin suures- 


sa arvossa kuin miekkaa. 


S 


Turun Ravattulan Ristimäestä löytyneen miekan 
(KM 6746:86) pinnan kuviointia, joka on saatu 


XA 


aikaan kuvioterästekniikalla. Tämänkaltaiset kuviot 

v. 
ES 


ovat syynä joillekin miekoille annettuihin nimiin, 


E 


jotka kuvastavat miekkojen ulkonäköä. 


Erityisesti viikinkiajalla miekan on ajateltu myös 
heijastavan kantajansa tai omistajansa korkeaa yh- 
teiskunnallista tai taloudellista asemaa. Miekka on 
saatettu liittää hienoutensa, kalleutensa ja kenties 
maagisten ominaisuuksiensa ansiosta kuninkaisiin, 
päälliköihin ja sukujen päämiehiin. Nämä tulkin- 
nat kumpuavat ajalta, jolloin arkeologia ei vielä 
tuntenut kuin murto-osan nykyaikaan mennessä 
maan povesta ja vesien syleilystä tehdyistä miekka- 
löydöistä. 

Yllättävää sen sijaan on, että köyhänä pidetystä 
Suomesta on tehty lukuisia miekkalöytöjä viikin- 
kiajalta. Suomen viikinkiajan miekkojen korkea lu- 
kumäärä ei viittaakaan ainoastaan päälliköihin, vaan 
niitä ovat ilmeisesti hankkineet kaikki, joilla on ollut 
siihen varaa. 

Hienoimmat miekat olivat kuninkaiden ja hal- 
litsijoiden omaisuutta. Anglosaksisessa kronikas- 
sa kerrotaan Wessexin kuningas ZEthelwulfista, 
joka lähetti poikansa Alfredin hankkimaan paavin 
siunauksen, johon sisältyi myös miekan vyöttämis- 


seremonia. Miekkaa on käytetty Skandinavian ul- 


kopuolella kruunajaisseremonioissa jo 800-luvulla, 


ja yleensä kuninkaat kuvattiin miekan kanssa keski- 
aikaisten käsikirjoitusten kuvituksissa. Paitsi maal- 
lisen vallan edustajille miekkoja annettiin lahjoina 
myös kirkolle, esimerkkinä vuoden 855 anglosaksi- 
sen kronikan maininta, jonka mukaan paaville lah- 
joitettiin muiden esineiden ohessa kultakahvainen 
miekka. 

Norjasta on löydetty yli kaksituhatta viikinkiai- 
kaista miekkaa, ja määrä kasvaa edelleen. Ruotsin 
miekkamäärä jää noin kolmannekseen tästä. Tuon 
ajan Norjasta tunnetaan lainomainen asetus, jonka 
mukaan jokaisen vapaan miehen kuului kantaa miek- 
kaa. Miksei tätä ajatusta voisi soveltaa myös Suomen 
suureen löytömäärään? 

Viikinkiajan Skandinavian kulttuuriin lienee liit- 
tynyt tarve kantaa miekkaa joko puolustustarkoituk- 
siin, symbolisista syistä tai näihin molempiin liittyen. 
Arabikronikoitsija Ahmad ibn Fadlan on kertonut, 
että jokainen Rus’ — eli tulkinnasta riippuen tietyn 
maan asukas tai yleisesti skandinaavi — hankki po- 
jalleen miekan jo tämän synnyttyä, eikä yhdenkään 
miehen tullut koskaan kulkea ilman miekkaansa. 
Miekka saattoi siis olla paitsi sosiaalista asemaa ja 
täten eriarvoisuutta ilmentävä symboli myös joissain 
paikoissa ihmisiä ja yhteisöä yhdistävä tekijä. 

Mitä koristellumpi miekka, sen kalliimpi ja sitä 
enemmän symbolista arvoa sillä koettiin olevan. Ko- 
ristelun rikkaus ei rajoittunut vain kahvanosiin, vaan 
myös säiliä koristeltiin mitä moninaisimmilla tavoil- 
la. Esimerkiksi viikinkiajalla yleistyneet säiläkirjoi- 
tusmiekat olivat haluttuja kenties juuri niiden arvon 
ja uuden muodin vuoksi unohtamatta tietenkään 
niiden oletettua paremmuutta muihin miekkoihin 
verrattuina. Nämä miekat on saatettu yhdistää myös 
osaksi paikallisen uskomusmaailman symboliikkaa. 
Esimerkiksi miekoissa esiintyvillä kuvioilla on voi- 
nut olla täysin eri merkitys miekan valmistusalueella 


kuin siellä minne se päätyi käyttöön. 


Saagojen valossa miekkaa on pidetty isältä pojal- 
le siirtyneenä perintökalleutena, joskus jopa useiden 
sukupolvien ajan. Sankarirunoelmassa Beowulf eräs 
nimitys miekalle on juuri muinainen perintökalleus. 
Vatnsdela-saagassa esiintyy miekka /Ettartangi, joka tar- 
koittaa sukupolvien miekkaa. Samoin kuuluisa Skof- 
nung, jonka sanottiin olevan aikansa parhain miekka 
koko pohjoisissa maissa, oli käytössä useamman su- 
kupolven ajan, ehkä jopa kolmatta vuosisataa. Toki 
hyvä miekka saattoi olla perintökalleus huolimatta 
siitä, että miekan omistajalla olisi ollut mahdolli- 
suus hankkia uudempikin miekka. Ajatus kytkey- 
tyy suoraan miekan ominaisuuksiin. Miekan piti 
olla erinomainen, kenties alkujaan kallis ja kestänyt 
useampiakin taisteluita, jotta se ansaitsi paikkansa 
perintöesineenä. Joitakin miekkoja on saatettu nime- 
tä omistajansa tai kantajansa mukaan, kuten Grettirin 
saagassa mainittu Kdrs-nautr, jonka mukaan miekka 
kuului Kärr-nimiselle miehelle. 

Millainen miekka on sitten ollut arvoltaan, ja 
mitä sellainen on viikinkiajalla maksanut? Islanti- 
laisissa saagoissa on eräs maininta, jonka mukaan 
miekka on maksanut peräti kuusitoista lypsylehmää. 
Onpa miekan hintaa verrattu myös yhteen härkään 
tai kalleimmissa tapauksissa kuuteen miespuoliseen 
orjaan. Anglosaksisiin lakikokoelmiin on merkit- 
ty miekkojen hintoja hopean painoina. Englannin 
punniksi käännettynä miekan arvo on liikkunut näi- 
den lähteiden valossa 1625 ja 24 000 punnan välillä. 
Lähteistä ei selviä, millaisista miekoista on ollut 
kyse. Myös anglosaksisissa testamenteissa 900- ja 
1000-luvuilta mainitaan joskus miekkojen arvo, joka 
eräässä tapauksessa oli jopa 120 härän verran. Selvää 
on, että miekkoja oli tässä valossa paljon erilaisia: 
koristeettomat olivat luonnollisesti halvempia kuin 
terältään ja kahvaltaan koristellut aseet. Tilannetta 
voisi verrata nykypäivän kaupankäyntiin ja esine- 


kulttuuriin. 

MIEKKA TAISTELUASEENA 


Yksittäisiin välienselvittelyihin 
vai sota-aseeksi? 

Miekka toimi lähitaisteluaseena monenlaisissa tilan- 
teissa. Ilmeisimpiä olivat ryöstö- ja valloitusretket 
sekä niiden vastatoimet. Paikallisemmalla tasolla 
miekkoja on käytetty henkilökohtaisissa välienselvit- 
telyissä. Esimerkiksi 900-luvun Islannissa oli Norjan 
tavoin melko pitkälle kehittynyt oikeusjärjestelmä, 
jota hoidettiin käräjillä. Kaksintaistelu eli hölmean- 
ga oli täysin normaali ja laillinen ratkaisu riitoihin, 
vaikkakin verikostoja ja oman käden oikeutta ei saa- 
gojen valossa ole myöskään vältelty. Välienselvitte- 
lyt ovat saattaneet jatkua useammankin sukupolven 
ajan. Suomesta ei ole tuolta ajalta säilynyt kirjallisia 
lähteitä. Ei siis ole tiedossa, vallitsiko täällä saman- 
kaltainen oikeusjärjestelmä vai oliko valta jakaantu- 
nut niin, että yhteistä säännöstöä ei ollut. 

Itse hölmganga eli ”saarenkäynti” oli virallinen kak- 
sintaistelu, joka käytiin kirjoitettujen lähteiden mu- 
kaan neliönmuotoisen kankaan päällä, jonka reunoil- 
le oli viritetty lankoja aidoiksi hieman nyrkkeilykehän 
tapaan. Kamppailu käytiin tämän alueen sisäpuolella 
normaalisti miekoin, joita saattoi olla ottelijalla kak- 
sikin kappaletta siltä varalta, että toinen rikkoutui 
tai tylsyi liian nopeasti. Hölmgangan ohella saagoissa 
on mainittu myös toinen kaksintaistelumuoto, einvi- 
gi joka oli epävirallinen ja säännötön kaksintaistelu, 
jossa kaikenlaiset aseet olivat sallittuja. 

Suomessa asuneen väestön 1500-luvulta alkaen 
tallennetuissa muinaisrunoissa on kuvattu joitakin 
tilanteita, joissa miekkaa käytetään aseena. Nor- 
maalisti ne liittyvät yksittäisten henkilöiden välien- 
selvittelyihin, kuten laatokankarjalaisen Pohdon ja 
pirkkalaisen Matti Kurjen kohtaamiseen oletetta- 
vasti ristiretkiajalla. Runoelmassa Pohto onnistuu 


lyömään Kurjelta sormia tai käden poikki, kun taas 


Kurki iskee Pohdon pään irti. Myös tästä tarinasta 
on arkistoitu useita versioita, mutta juonikuvio 
tiettyine yksityiskohtineen on aina sama ja 
muistuttaa melko paljon saagoistakin tunnettua hól- 
mgangaa, jossa pätevät tietyt säännöt. Samankaltainen 
on myös Lemminkäisen kaksintaistelukuvaus milloin 
Pohjolan isännän, milloin jonkun muun kanssa, ru- 
non versiosta riippuen. Näissäkin tapauksissa taiste- 
lu muistuttaa kaikkine piirteineen hölmpangaa. 

Pelkkien arkeologisten löytöjen ja etenkin niiden 
vaihtelevan, useimmiten huonon säilyvyyden vuoksi 
ei voi tehdä päätelmiä aseellisten konfliktien ylei- 
syydestä ja mittakaavasta edes paikallisella tasolla. 
Viitteitä antavina lähteinä toimivatkin enemmän 
kirjalliset lähteet. Niiden perusteella arkeologisissa 
löydöissä havaittavissa olevat jäljet saattavat olla vain 
osa siitä, mitä terissä on alun perin ollut näkyvillä. 
Jäljet ja korjaukset miekoissa todistavat väkivallan 
olemassaolosta sekä siitä, että miekkaa, oli se millai- 
nen tahansa, käytettiin aseena sen muiden käyttötar- 
koitusten ohessa. 

Novgorodin kronikkaan on taltioitu tietoa his- 
toriallisista tapahtumista aina 1000-luvun alus- 
ta 1400-luvun lopulle. Kronikassa mainitaan, että 
1100-luvulla eli ristiretkiajalla Suomeen Hämeen 
alueelle suuntautui ryöstöretkiä ja vastaavasti Hä- 
meestä tehtiin kostoretkiä itään päin. Mielenkiin- 
toista kyllä, jo viikinkiajan miekka-aineistossa suurin 
osa tutkimuksissa havaituista miekkojen vaurioista 
on löytynyt juuri Hämeen alueen miekoista. 

Samankaltaiseen, kokonaisia yhteisöjä koskeviin 
kahakoihin löytyy myös muita viittauksia maamme 
rajojen ulkopuolelta. Kahdessa Ruotsissa sijaitsevas- 
sa riimukivessä on mainintoja henkilöistä, jotka ovat 
saaneet surmansa retkillä Suomeen. Toisen näistä on 
tulkittu tapahtuneen Hämeessä. Lisäksi norjalaisissa 
saagoissa on mainintoja Suomeen suuntautuneista 


ryöstöretkistä, vaikkakin maantieteelliset nimityk- 


set ovat näissä yhteyksissä tulkinnanvaraisia. Nämä 
tapahtumat ajoittuvat kuitenkin vasta ristiretkiajan 
puolelle kuten myös useat linnavuoret, jotka olivat 
jyrkille kukkuloille rakennettuja puolustusvarustuk- 
sia ja joiden olemassaolon on joskus tulkittu ilmen- 
tävän kollektiivista, ihmisjoukkojen välistä väkivaltaa. 
Tämä tosin on saattanut olla myös paikallisten yh- 
teisöjen välistä eikä välttämättä ulkopuolisen uhan 
aiheuttamaa. Tässä yhteydessä on myös syytä pohtia 
miekan käyttökelpoisuutta aseena, jos taistelu tapah- 
tuisi linnavuorta piirittämällä tai Suomelle ominai- 
sessa peitteisessä maastossa eli metsässä. Parempia 


aseita ovat tällöin olleet keihäät, jouset ja nuolet. 


Taisteluiden jäljet 
Miekan käytöstä kertovat parhaiten niiden vauriot ja 
korjaukset. Jo saagoissa on tällaisista useita esimerk- 
kejä. Lohilaaksolaisten saagassa (Laxdæla saga), Kormäkin 


saagassa ( Kormáks saga) ja Gunnlaugin saagassa ( Gunnlaugs 


saga) kerrotaan miekkojen katkeamisesta sekä terän 


kohdalta että läheltä kahvaa. Terästä on myös voi- 


nut lohjeta pala tai koko terä on voinut taipua iskun 
voimasta. Terien taipuminen kertoo siitä, että kaikki 
miekat eivät aivan olleet sellaista laatua, että niillä 
olisi kannattanut taistella. Olavi Trygovenpojan saagas- 
sa kerrotaan, kuinka Olavin joukkojen miekanterät 
tylsyivät taistelussa nopeasti, eikä niillä pian voinut 
taistella lainkaan. Eyrbygg ja-saagassa miekkaa piti sen 
kalliista, hopealla silatusta kahvasta huolimatta suo- 
ristella taistelussa jalan alla. 

Arkeologisessa miekka-aineistossa yli tuhannen 
vuoden takaa on nähtävissä edellä kuvailtuja vauri- 
oita sekä yrityksiä korjata niitä. Teränsuuhun jääneet 
iskujäljet ovat eräs selkeä merkki miekan vaurioista. 

Pääsääntöisesti iskulovet ovat lähes teräväpohjai- 
sia, ja niiden reunat ovat hieman taipuneet suuntaan 
tai toiseen. Tämäntyyppisten jälkien tunnistamisessa 
on otettava huomioon sellaiset miekan hautaamista 
seuraavat tapahtumat, jotka ovat saattaneet aiheut- 


taa samankaltaisia vaurioita löytöön vasta paljon 


Ra Jämsästä löydetyn miekan (KM 31550:1) terässä näkyvät 
(25) lovet ovat todennäköisesti syntyneet taistelussa. 

myöhäisemmällä ajalla, kuten maankäyttö. Moni 
suomalainen miekkalöytö on tapahtunut peltotöis- 
sä, jolloin miekan terä on kolhiintunut peltoa kyn- 
nettäessä. Miekan käyttöiän kuluessa syntyneet jäljet 
ovat aina jonkin verran ruosteen vaurioittamia toisin 
kuin uudemmat, esimerkiksi löytöhetkellä tai jossain 
myöhemmässä vaiheessa syntyneet jäljet, mistä syystä 
jälkien ajoitus on helppo määrittää. 

Ominaista iskujäljille on, että ne näyttävät kes- 
kittyvän kahteen osaan miekanterää. Tärkeimpänä 
näistä on terän ensimmäinen kolmannes kärjestä 
lukien. 

Iskettäessä miekalla johonkin kohteeseen tämä 
niin sanottuna perkussiopisteenä tunnettu kohta 
tuottaa vähiten värähtelyä ja on näin osumiseen terän 
ihanteellisin kohta. Sattumoisin suunnilleen puolet 


Suomen rautakauden miekkalöydöissä havaittavissa 


B 


SN 


Piirroksia iskujäljistä Suomen miekkalöydöissä. Miekat 
ovat löytyneet Jämsästä (KM 31550:1), Hämeenlinnan Hau- 
holta (Km 7134:r) ja Tampereen Messukylästä (kM 2986:4). 
Jäljet keskittyvät miekanterän parhaimpaan iskukohtaan, 
eli kärkikolmanneksen kohdalle, sekä lähelle kahvaa, jolla 
on luontevinta torjua vastustajan isku. 


— 


Es 


olevista koloista keskittyy juuri tämän kohdan ym- 
pärille. 

Perkussiopisteen ohella jälkiä löytyy myös toisesta 
paikasta, nimittäin läheltä miekan kahvaosaa, aina 
väistimen alapuolelta parisenkymmentä senttimet- 
riä kohti terän kärkeä, kun miekkaa katsotaan tut- 
kimukselle perinteiseen tapaan terän kärki alaspäin. 
Tämä kohta tunnetaan keskiaikaisiin ja myöhempiin 
miekkatyyppeihin viitaten termillä forte, joka tarkoit- 
taa ”vahvaa”. Kohtaa käytetään nimenomaan vastus- 
tajan aseen torjumisessa, koska se sijaitsee lähellä 
kädensijaa ja on täten tukeva ottamaan vastaan vas- 
tustajan iskuja. Normaalisti viikinkiajalla miekkaa 
käytettiin yhdessä kilven kanssa, ja vaikka elokuvien 
perusteella saattaisi olettaa, että miekkoja iskettiin 
toisiaan vasten, on niin täytynyt tehdä hengen piti- 
miksi vasta kilven rikkouduttua. 

Järjestelmällistä tutkimusta viikinkiaikaisten 
miekkojen vaurioista ja korjauksista ei ole toistai- 
seksi tehty. Ulkomaisessa tutkimuksessa ne ovat 
pääsääntöisesti hajanaisia havaintoja yksittäisistä löy- 
döistä. Suomen rautakauden aineistossa on tähänas- 


tisissa tutkimuksissa paljastunut iskujälkiä ainakin 


KM 31550:1 


KM 71341 

paristakymmenestä miekansäilästä. Jäljet keskittyvät 
joko kauttaaltaan hyväkuntoisiin löytöihin tai vaih- 
toehtoisesti hyvin säilyneeseen terän kohtaan huo- 
nompikuntoisessa löydössä. Se, että jälkiä ilmenee 
enemmän keskiseltä rautakaudelta lähtien, johtunee 
siitä, että mitä kauemmas ajassa mennään, sitä huo- 
nokuntoisempia ja ruostuneempia löydöt keskimää- 
rin ovat. Suomen kohdalla miekkojen määräkin alkaa 
kasvaa rajummin vasta viikinkiajalle tultaessa. 

Jälkiä tutkittaessa ja tulkittaessa on otettava huo- 
mioon, että lovien iskeminen aseen terään on saatta- 
nut olla yksi tapa tuhota se rituaalisesti hautauksen 
yhteydessä. Toisaalta jos miekkoja on rikottu rituaa- 
lisesti iskemällä lovia niiden teriin, miksi kaikki lo- 
vet sijoittuvat paikkoihin, jotka todennäköisimmin 
vaurioituvat taistelukäytössä? Kysymykseen rituaa- 
lisesta rikkomisesta vaikuttaa luonnollisesti myös 
löydön konteksti eli löytöyhteys. Polttohautauksista 
peräisin olevissa, usein jyrkille mutkille taivutelluissa 
miekanterissä on monesti lovien sijaan taipuneita ja 
tylsyneitä kohtia teränsuussa. Taistelun ohella nämä 
taipumat voivat olla syntyneet miekkaa väänneltäes- 
sä. Ruumishaudoista kaivettujen miekkojen kohdalla 
asia onkin aivan toinen, ja jäljet voi luotettavammin 
tulkita käyttöjäljiksi. 

Terään syntyneiden varsinaisten iskulovien muo- 
to viittaa siihen, että niitä on isketty jotain toista 
terävää, kuten miekanterää vasten. Poikkeuksena 
mainittakoon erään Mynämäeltä löytyneen säilän 
(KM 8911:91) pyöreäpohjainen kuoppa teränsuussa. 
Tällainen voi syntyä esimerkiksi iskusta rautaiseen 
kilven reunahelaan. Suomen myöhemmän rautakau- 
den miekka-aineistossa näkyvät iskujäljet vastaavat 
paitsi muodoiltaan myös sijoittelultaan Tanskan 
Nydamin suolöytöjen roomalaisaikaisissa miekoissa 
esiintyviä jälkiä, jotka keskittyvät juuri lähelle kah- 
vaa sekä perkussiopisteen ympäristöön. Sekä Suo- 
men että Nydamin löydöissä yhdistävinä piirteinä 


ovat lisäksi lovien suunta sekä syvyys. Molemmissa 
terän kärkipuoliskon lovet ovat suurimmilta osin 
suorassa kulmassa eli kohtisuoraan iskettyjä, kun 
taas kahvanpuoleisessa osassa lovet on isketty 
joskus hyvin jyrkässäkin kulmassa. Nydamin 
löytöjen tapauksessa kahvanpuoleiset jäljet on 
tulkittu syntyneen torjuttaessa toista miekaniskua, 
mikä on todennäköinen selitys myös Suomen ai- 
neiston kohdalla. 

Rautakautisten miekkojen iskujäljille löytyy vas- 
tineita myös historiallisen ajan miekoista hyvänä 
esimerkkinä keskiaikaiset sekä keskiajan jälkeiset 
jalka- ja ratsuväen miekat, joista monesti löytyy ai- 
van samanlaisia lovia ja vieläpä samoista paikoista 
terää kuin esihistoriallisissa miekoissa. Näistä mie- 
koista puhuttaessa rituaalinen tuhoaminen voidaan 
jättää kokonaan pois laskuista. Myös kirjoitetuissa 
lähteissä aina keskiajalta uudelle ajalle mainitaan 
miekkojen vaurioituvan helposti teränsuusta ja usein 
kuvataan, kuinka miekanterä saattaa olla kauttaal- 
taan lovia täynnä. Olisikin mielenkiintoista tässä 
yhteydessä paikallistaa iskujälkiä frankkilaisalueilta 
löydetyistä viikinkiajan miekoista, koska siellä ei ol- 
lut enää käytössä hautaustapaa, johon liittyi esinei- 
den rikkominen. 

Metallurgiselta kannalta eli miekanterissä käy- 
tetyn teräksen laadun perusteella lovien syntymi- 
nen taistelussa on täysin mahdollista. Tähänastiset 
analyysit ovat osoittaneet, että rautakautiset miekat 
tehtiin joskus hyvinkin vaihtelevista materiaaleista — 
toisinaan jopa niin huonoista, että niitä ei olisi kan- 
nattanut käyttää teräaseeseen lainkaan. Joskus terät 
tehtiin niin matalahiilipitoisesta teräksestä, että niitä 
ei voitu karkaista kovaksi. Pehmeään terään syntyy 
tietysti helposti lovia ja taipumia. 

Jotkin, erityisesti viikinkiaikaiset ja myöhemmät 
miekat saattoivat olla hyvääkin, miekkaan erinomai- 


sesti soveltuvaa materiaalia, ja joissakin tapauksissa 

vieläpä käsitelty oikein eli karkaistu. Tällaiseen tais- 
telukäyttöä hyvin kestävään terään ei synny lovia hel- 
posti. Sen sijaan terän ollessa kova ja hauras se voi 
murtua. Näin voi käydä varsinkin silloin, kun isku 
kohdistuu kohtisuoraan terän lappeelle, jolla vastus- 
tajan isku torjutaan mieluummin kuin helpommin 
vahingoittuvalla teränsuulla. Teränsuuhun syntyneet 
lovet taas voivat aiheuttaa koko miekan murtumi- 
sen ja katkeamisen. Tampereen Messukylästä löy- 
detty inGeLRi-säiläkirjoituksella varustettu miekan 
(KM 2986:4) katkelma on taipunut ja hieman murtu- 


nut yhden säilämerkin kohdalta menemättä kuiten- 
kaan täysin poikki. 

Eräässä viikinkiaikaa varhaisemmassa miekansäi- 
lässä Hämeenkyröstä (SatM 9061) näkyy iskuloven 
ohella selkeä murtumajälki lähellä iskukohtaa, jol- 
loin murtuma on voinut hyvin syntyä iskun seurauk- 
sena. 

Terät voivat myös taipua iskujen voimasta. Tai- 
pumat ovat vähäisiä verrattuna polttokalmistojen 
tahallisesti väänneltyihin aseisiin mutta kuitenkin 
samankaltaisia kuin esimerkiksi polttoroviolla syn- 
tyvät lievät taitokset. Tämän vuoksi onkin vaikeaa 
erotella taipumien syntyperiä. Yksi mielenkiintoi- 
nen esimerkki on peräisin Euran Luistarin ruumis- 
kalmistosta, josta kaivetun viikinkiajan miekan (kM 
18000:2029) koko kahvaosa on taipunut kenties ko- 
van iskun seurauksena. 

Taistelussa murtuneita ja katkenneita miek- 
koja on erittäin hankala tunnistaa arkeologisesta 
löytöaineistosta. Osittain tähän vaikuttaa poltto- 
hautaustraditioon kytkeytynyt aseiden ja esineiden 
rikkominen, osittain löytöjen liian huono kunto. 
Katkottuja miekkoja on löydetty myös ristiretkiajan 
ruumishautauksista ainakin Halikon Rikalanmäeltä. 
Näiden tapauksessa voi olla mahdollista, että ase on 
mennyt poikki taistelussa, vaikka myös rituaalinen 
rikkominen on yksi vaihtoehto. Ulkomaisena esi- 
merkkinä mainittakoon venehautauksen yhteydestä 
Scarista, Orkneysaarilta löydetty viikinkiaikainen 
miekka, joka oli ensin katkaistu ja sitten asetettu 


tuppeen vainajan mukaan. 


Euran Luistarin miekan (KM 18000:2029) 


ARRA) 


kahva on taipunut rajusti, ehkä kovan iskun 
seurauksena. Miekka on peräisin ruumis- 


JA 


hautauksesta, jossa aseita ei enää rikottu 


= 


tarkoituksellisesti. 


Miekkojen korjaaminen 


Miekan käytöstä sota-aseena kertovat myös mie- 
koille tehdyt korjaustoimenpiteet, joista on edelleen 
merkkejä näkyvissä. Yleisimpiä ja ehkäpä silmiin- 
pistävimpiä ovat lyhennetyt miekanterät. Nämä 
ovat kärjestään joko vaurioituneita tai katkenneita, 
minkä vuoksi niihin on muotoiltu uusi kärki tako- 
malla tai hiomalla. Joskus uusi kärki on jokseenkin 
epätyypillisen muotoinen eli hieman pistinmäinen. 
Lyhennetyissä miekoissa säilämerkkien normaali si- 


joittuminen lähelle kahvaosaa kertoo, että miekkaa 


Eräs tapa korjata murtunut miekansäilä on laskostaa sen 
murtumakohta kaksinkerroin ja hitsata laskokset yhteen 
vasaroimalla niitä toisiaan vasten korkeassa lämpötilassa. 
Tämänkaltainen korjaustoimenpide vaatii jonkin verran 
taitoa ja kokemusta. 


Hauholta löydettyyn miekkaan (KM 16279) on 
taottu uusi ruoto kahvaa varten vanhan katkettua. 
A Tästä kertovat säilään upotetut merkit, jotka ovat 
85 venyneet uudelle, taotulle ruodolle saakka. 


on lyhennetty nimenomaan kärjestä päin. Eräässä 
tapauksessa miekkaa on kuitenkin lyhennetty kah- 
van suunnasta. Tässä Hauholta löydetyssä miekassa 
(KM 16279) säilämerkit näyttävät jatkuvan epämuo- 
dostuneina pitkälle ruotoon saakka. 

Oletettavasti tämä miekka on katkennut väisti- 
men tai ruodon olkapäiden kohdalta, ja säilään on 
taottu uusi ruoto. Keskimääräistä lyhyempi miekka 
voidaan siis tulkita rikkoutuneeksi ja sen jälkeen 
korjatuksi. Vaihtoehtoisesti lyhyet miekat ovat saat- 
taneet olla lasten tai nuorten versioita, ehkäpä alun 


perin normaalimittaisesta muunnettuja. Sepästä riip- 

puen nämäkin korjaukset ja lyhentämiset on voitu 
toteuttaa hieman eri tavoin. 

Eräs Hämeenlinnasta löydetty ULFBERHT-säilä- 
kirjoituksella varustettu miekka (kM 18402:1) on 
todennäköisesti hitsattu uudelleen kokonaiseksi. 
Terän puolivälissä on hieman paksumpi, erisävyinen 
kohta, mikä voi olla seurausta katkenneen miekante- 
rän puoliskojen yhteen liittämisestä ahjohitsaamalla. 
Samankaltaista korjausmenetelmää käytettiin myös 


keskiajalla. 


RI Euran Pappilanmäen miekan (KM 9164:3) 
kahvanosat edustavat kahta erilaista tyyppiä. 


Rautaisten löytöjen huonon kunnon vuoksi miek- 
kojen uudelleenteroittamisen merkit ovat hankalasti 
nähtävissä. Teroitettaessa miekan terä kuluu kapeam- 
maksi ja muuttaa näin hieman muotoaan. Yksi mah- 
dollisesti teroitettu, katkeillut miekanterä on peräisin 
Mynämäeltä (km 79611). Tämä terä kapenee jyrkästi 
aivan kahvan alapuolelta, mikä antaa ymmärtää, että 
terää on hiottu terävämmäksi kahvan ollessa siinä 
kiinni. Hiomisen ja teroittamisen ohella lovia on 
saatettu korjata vasaroimalla kylmää terää edellyt- 
täen, että terästä ei ole irronnut varsinaista palaa ja 
että se on tarpeeksi pehmeää materiaalia korjatta- 
vaksi tällä tavoin. Jos korjaus on suoritettu sepän 
toimesta eli lämmittämällä miekanterää, on siitä 
täytynyt irrottaa kahvanosat, hioa terä ja karkaista 
uudelleen, materiaaleista riippuen. 

Suomen rautakautisten miekkojen kahvojen osissa 
ei ole toistaiseksi havaittu iskujälkiä. Poikkeuksellista 
tämä ei ole, sillä ulkomaisissakaan löydöissä niistä ei 
ole mainintoja. Joissakin ristiretkiaikaisissa miekois- 
sa pitkät, kapeat väistimet ovat taipuneet tai niistä 
on murtunut osa pois, mahdollisesti taistelun seu- 
rauksena. Ainoa mahdollinen esimerkki Suomesta on 
Huittisten keskiaikaisen kivikirkon seinällä riippuva 
ristiretkiaikainen kiekkopontinen miekka, jonka väis- 
timen toinen pää on leikkautunut tai murtunut pois. 

Eräissä miekoissa kahva on koottu erilaisten 
tyyppien osista, esimerkkinä Euran Pappilanmäeltä 
löydetty viikinkiajalle ajoittuva miekka (kM 9164:3). 
On mahdollista, että miekan ponsi on rikkoutunut 
— todennäköisimmin taistelutilanteessa — ja tilalle 
on laitettu uusi, saatavilla oleva osa. Samankaltaisia 
ovat myös eräät Mynämäen (KM 2979:8) ja Ylöjär- 
ven (KM 145531) löydöt, joiden väistimet kuuluvat 
selkeästi eri tyyppiin kuin ponnet. Ponnen varsi- 
nainen irtoaminen taistelussa saati kahvan ruodon 
katkeaminen ovat epätodennäköisiä. Sen sijaan 


ponnen ei-rautainen koristepinta on saattanut vau- 


rioitua hyvinkin helposti, mikä on johtanut koko 
ponnen vaihtamiseen. Vaihdettuja ponsia tunnetaan 
myös Suomesta merovingiajalta, ja niille on joskus 
annettu myös uskomuksiin liittyviä selityksiä. Eräs 
näistä on, että vanhemmasta, paremmasta miekasta 
olisi vaihdettu ponsi uudempaan siinä toivossa, että 
vanhan aseen erinomaisuudesta seuraisi osa ponnen 
mukana. Myöskään saagoissa mainitun perintöaseen 
ei välttämättä tarvinnut olla kokonainen, vaan jokin 
miekan osa oli muita vanhempi. 

Tarkasteltaessa miekkojen tyyppejä ja piirteitä 
on selkeästi havaittavissa, että käytön ja korjausten 
jälkiä esiintyy kaikenlaisissa miekoissa. Jälkiä on ko- 
ristelluissa eli kuvioteräksisissä terissä, säilämerkein 
koristelluissa terissä ja myös koristelemattomissa, 
yksinkertaisemmissa säilissä. Sama pätee kahvoihin: 
vaurioituneiden ja korjattujen säilien kahvatyypeissä 
on sekä koristelemattomia että koristeltuja. 

Tällainen käyttöjälkijakauma antaa aihetta pohtia 
jakoa käyttö- ja loistomiekkoihin. Näistä edelliset 
ovat yksinkertaisempia ja koristelemattomia, kun 
taas jälkimmäiset ovat monimutkaisempia, 
koristeltuja ja materiaaleiltaan kalliimpia 
ja näyttävämpiä. Käyttö- ja korjausjäl- 
kien valossa ”loistomiekkoja” on käytet- 
ty myös taistelussa. Vaikka miekkoja on 
ollut hinnaltaan sekä arvoltaan erilaisia, 
ei esimerkiksi aseen korkea arvo ole es- 
tänyt sen käyttöä taistelutarkoituksiin. 
Huomattakoon, että käyttömiekkoja on 
luonnehdittu raskaiksi, vaikka tosiasiassa 
nimenomaan koristellut miekkatyypit ovat 
kahvoiltaan ja myös kokonaispainoltaan 


massiivisempia. 


88 Viikinkiaikainen pyöreä kilpi oli koottu 
laudoista, ja sen keskellä on ollut kupura 
suojaamassa kilpeä pitelevää kättä. 


Voisi olettaa, että miekan kaltainen ase on edulli- 
sempi korjata kuin hankkia kokonaan uusi rikkinäi- 
sen tilalle. Tähän on luonnollisesti vaikuttanut myös 
miekan vaurion luonne ja laajuus. Katkenneen terän 
kokoaminen jälleen yhdeksi vaatii sepältä ammatti- 
taitoa ja kokemusta, kun taas pienten lovien hävittä- 
minen ja terän suoristaminen ovat olleet suhteellisen 
helppoja toimenpiteitä. Miekan kantaja on jopa itse 
saattanut vasaroida lovia pienemmiksi ja hioa terää. 
Sepän ja miksei varojenkin puuttuessa on saatettu 
joutua kantamaan vaurioitunutta miekkaa. Islanti- 
laisissa saagoissa on mainintoja miekanteroittajista. 
Tämäkin osaltaan kertoo, että miekkoja täytyi vähän 
väliä korjata, eivätkä pelkästään miekan omistajan 
kyvyt siihen aina riittäneet. Miekasta saatettiin takoa 
myös kokonaan toinen esine, jos sen korjaaminen 
osoittautui mahdottomaksi. 1200-luvun alussa kir- 
joitetussa Gísli Súrinpojan saagassa (Gísla saga Súrssonar) 
kerrotaan, kuinka Harmaasivu-miekan paloista taot- 


tiin keihäänkärki, johon periytyi miekan parhaat 


ominaisuudet. 

Tässä yhteydessä on syytä mainita, että vainajien 
pelko ei välttämättä estänyt eläviä hankkimasta asei- 
taan kalmistoista. Taitava seppä on saattanut korjata 
hautauksen yhteydessä rikotun aseen mahdollisuuk- 
sien rajoissa. Mutkalle taivutettu miekanterä voidaan 
melko vähäisin toimenpitein suoristaa, karkaista ja 
teroittaa uudelleen. Katkaistu miekka on mahdollista 
ahjohitsata yhtenäiseksi. Toisaalta miekan osista on 
voitu takoa uusi ase tai aivan jotain muuta, jolloin 
kyse on vain raaka-aineen hankinnasta. Saagoissa on 
mainintoja, kuinka miekkoja on viety hautauksista — 


kuten kuuluisa Skofnung. 


59) Euran Luistarista kaivettu Petersenin H-tyypin miekka 
(KM 24740:242) on painavin Suomesta löydetty vii- 
kinkiaikainen miekka. Miekan terä on keskimääräistä 

A kokoa, mutta kahvanosat ovat poikkeuksellisen suuria 


ja raskaita. 


Taistelutekniikat 


Viikinkiajan taistelutekniikoista ei ole säilynyt var- 
moja tietoja. Miekka on kuitenkin ollut yhden kä- 
den ase, ja yleisesti toisessa kädessä lienee ollut suu- 
ri, pyöreä kilpi. 

Myöhemmin ristiretkiajalla yleistyi pitkulainen, 
leijamainen kilpi. Muita viikinkiaikaisen soturin 
aseita olivat keihäs, suurikokoinen väkipuukko sekä 
sotakirves eli tappara. Suojaavia varusteita kilpien 
ohella olivat kypärät sekä nahkapanssarit ja rautaiset 
rengaspanssarit. Toki yksittäinen soturi ei ole kanta- 
nut kaikkea tätä kerralla, eikä miekan kantajan ole 
toisaalta tarvinnut olla soturi vaan joku muu, jolloin 
miekan kantamiseen on liittynyt muita merkityksiä. 
Toki tarpeen tulleen miekkaa on myös käytetty. 

Viikinkiajan miekassa — kuten yleensä jo var- 
haisemmin rautakaudella — oli kaksiteräinen säilä. 
Siinä missä yksiteräinen säilä mahdollisti vain yh- 
densuuntaiset iskut, voitiin kaksiteräisellä miekalla 
tehdä viiltomaisia iskuja molempiin suuntiin. Mie- 
kan käyttäjästä poispäin eli vastustajaan päin olevalla 
terän puolella voitiin tehdä raskaita ja voimakkaita 
iskuja, kun taas iskijää kohden olevalla terän puolella 
voitiin viiltää. Miekan kokonaispituus oli useimmi- 
ten hieman alle metrin. 

Viikinkiaikaisen miekan kokonaispainot ovat 
vaihdelleet melko paljon. Kevyimmät miekat olivat 
alle kilon painoisia, kun taas painavimmat olivat yli 
kaksi kiloa. Esimerkiksi Euran Luistarista löydetty 
miekka painaa 2,3 kiloa. 

Suurin osa viikinkiajan miekoista painoi kilosta 
puoleentoista. Miekan painopiste oli viikinkiajalla 
lähempänä kahvaa kuin terän puoliväliä. Luonnol- 
lisesti aikaisempaa suurempi säilä vaati vastapai- 
nokseen raskaammat kahvanosat, jotta miekka olisi 
hyvin tasapainotettu. Painopiste on tavallisesti mi- 
tattu etäisyytenä miekan väistimen pinnasta, ja vii- 


kinkiajan miekoissa tämä etäisyys on vaihdellut aina 


noin kuudesta senttimetristä yli kahteenkymmeneen 
senttimetriin. 

Tarkoituksena on ollut saada aikaan miekka, jota 
on sulava käsitellä. Aina tämä ei ole onnistunut, ja 
joukossa on myös kömpelöitä aseita. 

Eräs paljon kiistelty kysymys on viikinkiaikaisen 
miekan ote, eli miten sen kädensijasta pidettiin oi- 
keaoppisesti kiinni. Aiheesta on olemassa lukuisia 


koulukuntia riippuen siitä, millaiseen otteeseen käyt- 


Oikeaoppinen ote viikinkiaikaisen miekan kädensijasta 

on hämärän peitossa. Tuskin onkaan ollut yhtä oikeaa ta- 

paa pidellä miekkaa, vaan kahvanosien muoto ja miekan 
8 käyttäjän käden koko ovat sanelleet paljon. 


Viikinkiaikaisen miekan painopiste oli 
lähellä kahvaa, mikä helpotti raskaan miekan 
65 


käsittelyä. 


täjät ovat harjaantuneet ja vielä tärkeämmin, millaisia 
miekkoja he harjoituksissaan käyttävät. Useissa ta- 
pauksissa modernien replikamiekkojen kahvanosat 
ovat kooltaan hieman alkuperäisiä pienempiä ja kä- 
densija vastaavasti viikinkiaikaisia pidempi, ehkäpä 
juuri helpomman otteen saamiseksi. 

Viikinkiajan miekoissa kädensija eli kourain oli 
normaalisti 85—100 millimetriä pitkä, muutamissa ta- 


pauksissa pidempi, noin 110 millimetriä. Joitakin myös 

suhteettoman lyhyitä kouraimia löytyy. Esimerkiksi 
lyhin Suomen miekka-aineistosta mitattu kädensija on 
vaivaiset 68 millimetriä. Kädensijan pituus ei kuiten- 
kaan ollut riippuvainen kahvanosien tyypistä ja muo- 
dosta. Yksi selitysmalli voi olla kahvojen kiinnittämi- 
nen tilaustyönä, eli kourainten pituudet on valmistettu 
sopiviksi miekan kantajan käden mittoihin. Lopulta 
monessa Suomen miekkalöydössä on kahvanosien 
huonon sovituksen perusteella selkeästi näkyvissä, että 
kahvanosat ja säilä ovat peräisin eri paikoista. Useas- 
ti kuulee sanottavan, että viikinkiajan ihmisten kädet 
olivat paljon pienempiä kuin nykyihmisen. Luulöytö- 
jen valossa näin ei kuitenkaan ole ollut. 

Niin sanottu vasaraote viikinkiaikaisen miekan 
kahvasta osoittautuu usein hankalaksi, sillä suuri 
ponnenalunen sekä ponsi tuntuvat kaivautuvan is- 
kukäden ranteeseen, eikä miekan heiluttaminen saati 
sillä iskeminen tunnu luontevalta, vaikka käsi mah- 
tuisikin tukevasti kädensijalle. 

Onkin luonnollisempaa ja helpompaa pitää kou- 
raimesta kiinni rennommin, jolloin pontta voi esimer- 
kiksi lepuuttaa kämmenen tyvellä. Joissakin ohuella 
hopeapinnoitteella varustetuissa miekan väistimissä 
on näkyvissä hopeoinnin kulumaa väistimen puoli- 
välissä johtuen mahdollisesti siitä, että peukaloa on 
pidetty väistimen päällä säilän veriuran juuressa. Oli 
ote mikä tahansa, sitä on saatettu vaihtaa tilanteesta 
riippuen. Edelleen ote on saattanut olla riippuvainen 
miekkakäden kokoeroista: se ote, joka tuntuu yhdelle 
luontevimmalta, ei välttämättä olekaan sitä toiselle. 

Vatnsdela-saagassa sekä Saxo Grammaticusilla on 
mainintoja, kuinka miekkaa on käytetty kahdel- 
la kädellä. Kaikki tunnetut viikinkiajan miekat on 
mitoitettu vain yhdelle kädelle, joten kysymykseksi 
jää, miten miekkaa on pidetty kahdella kädellä isket- 
täessä. On mahdollista, että on pidetty kiinni suu- 
rikokoisesta ponnesta, tai ehkäpä toisella kädellä on 


tuettu miekkakäden rannetta. Lohilaaksolaisten saagassa 


on myös kuvaus miekan heittämisestä vastustajaa 
kohti, vieläpä onnistuneesti, mutta tällainen tuskin 
oli tavallista vaan pikemminkin viimeinen oljenkorsi. 

Taistelutekniseltä kannalta miekoissa näkyvät 
käytön jäljet tukevat miekan käyttöä pääasiallisesti 
lyömäaseena, kuten myös miekkojen kärkien pyö- 
reähkö muoto. Pistäminen on nähty vaivalloisempa- 
na miekan painotuksen vuoksi, mutta se ei kuiten- 
kaan ole mahdotonta vaan peräti hyvinkin tehokasta. 
Pistämiseen viittaavat myös eräiden miekkojen taipu- 
neet kärjet. Myös Beowulfissa on esimerkkejä miekoil- 
la pistämisestä. 

Viikinkiajan miekkojen varsinaisista käyttötek- 
niikoista ei ole säilynyt kirjoitettuja eikä kuvallisia 
lähteitä, joten paljon on arvailun varassa. Yleisesti 
tekniikoita on tulkittu saagojen sekä keskiaikaisten 
miekkailumanuaalien avustuksella, jotka molemmat 
ovat rautakautta nuorempia ja ohjeistavat rautakau- 
tisiin miekkoihin verrattuina hieman erityyppisten 
miekkojen käyttöä. Vanhin näistä on tunnettu nimel- 
lä MS 1.33, joka viittaa sen arkistonumeroon Leed- 
sin Royal Armouries -museossa. 

Kyseinen manuaali on kirjoitettu 1200—1300-lu- 
kujen vaihteessa. Siinä esitellään taistelutekniikkoja 
yhden käden miekalle ja pienelle kupurakilvelle. 
Voisi arvella, että jo viikinkiajalla miekkojen — ku- 
ten muidenkaan aseiden — käyttö ei ollut vain sattu- 
manvaraista huitomista, vaan taustalla on ollut jon- 
kinlainen taistelulaji, jossa on opetettu tietynlaisia 
liikkeitä ja tekniikoita aina hyökkäävistä ja puolusta- 
vista asennoista iskuihin, torjuntoihin ja väistöihin. 
Mukana on saattanut olla koko joukko esimerkiksi 
painilajeihin liittyviä heittoja ja lukkotekniikoita ja 
miksei myös potkuja. Kyseessä oli tekniikka- eikä 
pelkästään voimaan perustuva laji, kuten eräät po- 
pulaarikulttuurin tuotokset ovat antaneet ymmärtää. 

Perinteisesti rautakautinen lähitaistelutekniikka on 
nähty miekan ja kilven yhteistyönä. Toisessa kädessä 


on ollut miekka, jolla isketään, ja toisessa taas puo- 
lustavana, vastustajan iskut vastaanottavana varustee- 
na kilpi, joka oli viikinkiajalla alle metrin halkaisijal- 
taan. Kilvellä torjuttaessa vältetään vahingoittamasta 
omaa miekkaa. Kun taistelussa kaksi miekkaa osuu 
toisiaan vasten, syntyy aina vahinkoa molempien asei- 
den teriin. Voisi olettaa, että miekan- tai kirveeniskun 
torjuminen omalla miekalla on viimeinen, hätäinen 
reaktio, kun ei enää ole kilpeä jonka taakse suojautua. 
Luonnollisesti vaurioitunut miekka ei ole enää yhtä 
tehokas kuin vahingoittumaton. 

Suurikokoinen kilpi on myös voinut toimia asee- 
na. Kilpi ei viikinkiajalla ollut kiinnitettynä käsivar- 
teen, vaan siitä pidettiin kiinni aivan keskeltä. Kil- 
pikättä suojasi rautainen tai puinen kupura. Vaikka 
tällainen kilpi suojasi hyvin taistelijan vartaloa, sen ei 
tarvinnut olla staattisesti paikallaan, vaan sitä saattoi 
käsitellä melko sulavasti ja sillä voitiin jopa iskeä. 

Saagoissa on myös kuvailtu, kuinka taistelutilan- 


teissa etevimmät soturit saattoivat vaihtaa hetkes- 


MS 1.33 -manuaali on vanhin säilynyt miekkailukirja, 
jossa käsitellään yhden käden miekan ja pyöreän 
kilven yhteistyötä. Tätä teosta on usein pidetty 
lähteenä ennallistettaessa viikinkiaikaisiakin 
miekkailutekniikoita. 


sä miekan ja kilven paikkaa käsissään. Tarinoissa 
puhutaan miekan ja kilven heittämisestä, mutta 
pikemminkin ne voidaan vaihtaa melko sujuvasti 
tuomalla molemmat eteen tarvitsematta varsinai- 
sesti heittää molempia ilmaan. On sanomattakin 
selvää, että todellisessa tilanteessa tällainen olisi 
hyvin riskialtista. 

Miekan raskas ponsi on voinut myös toimia 
aseena. Etenkin lähikontaktitilanteessa, jossa 
vastustajat ovat hyvin lähekkäin ja miekkojen te- 
rät ovat kääntyneet poispäin, voidaan ponnel- 
la iskeä varsin tehokkaasti vastustajan päähän. 
Droplaugarsona-saagassa on myös maininta kahden 
miekan käyttämisestä yhtä aikaa, yksi miekka siis 


kummassakin kädessä. 

Viron Saaremaan Salmen laivahautauksesta esiin 
kaivetuissa vainajissa oli useita luihin asti ulottuneita 
iskujälkiä, jotka antavat pelottavan kuvan nuoremman 
rautakauden miekan tuhoisuudesta. Vasemmalla poikki 
isketty oikean käsivarren olkaluu, ja oikealla iskujälki 
pääkallossa. Löytö ajoittuu merovingiajan lopulle, noin 
vuoden 750 tienoille. 


Egilin saagassa mainitaan eräänlainen rannelenkki, 
johon miekka on ollut sidottu. Remmi on saattanut 
olla varotoimenpide, jotta miekka ei pääse putoa- 
maan kokonaan. Toisenlainen nahkahihna on ollut 
Gísli Sttrinpojan saagassa sekä Sturlunga-saagassa mainittu 
”rauhannauha” (fridbond). Tämä on todennäköisesti 
ollut nauha, jolla miekankahva on sidottu tuppeen 
niin, että miekkaa ei pääse vetämään huotrasta pois 
nopeasti tilanteissa, joissa väkivalta ei ollut sallittua. 

Epäilemättä miekankäyttötaidoissa on viikin- 
kiajalla ollut suuria eroja. Ammattisoturi osasi tieten- 
kin taistella miekalla mahdollisimman tehokkaasti. 
Miekan käyttöön tottumaton taas — joka on ehkä 
hätätilanteessa joutunut turvautumaan kalliiseen 
aseeseensa — ei välttämättä osannut lainkaan käyttää 
sitä tositilanteessa. Tällöin ei varmastikaan voi puhua 
enää varsinaisista taistelutekniikoista vaan pikemmin- 


kin selviytymisestä. Taitamaton miekan käyttäjä on 


niin ikään saattanut huolimattomuudellaan aiheuttaa 


suurta vahinkoa myös miekalle. Koska miekkalöy- 
döissä on paljon kömpelöitä aseita, eivät kaikki mie- 
kan kantajat ole selkeästikään tienneet, miltä hyvän 
miekan kuuluu tuntua kädessä. Ammattisoturi esi- 
merkiksi osasi valita hyvän miekan jo sen perusteella, 
miten sen paino jakautuu ja miltä se tuntuu käsitel- 
täessä. 

Miekan käyttöominaisuuksiin vaikuttavat useat eri 
tekijät. Terän muoto ja sen kaventuminen kertovat jo 
miekan painotuksesta, mitä voidaan tarkastella myös 
miekan painopisteen kautta. Painopisteen tulee sijaita 
lähempänä miekan kahvaa, jotta miekan käsittely ei 
olisi turhan raskasta. Hyvä miekka myös värähtelee 
tietyllä tavalla, ja sen terän kärkikolmanneksen koh- 
dalta on löydettävissä ihanteellisin iskukohta, josta 
värähtely ei kantaudu iskijän käteen. Luonnollisesti 
miekanterän kovuus ja joustavuus ovat tärkeitä seik- 
koja, jotka kertovat lämpökäsittelyjen onnistumi- 
sesta. Ammattilainen osaa myös tarkastella miekan 
terän kulmaa. Jos terä on teroitettu liian teräväksi, ei 
se välttämättä kestä iskuja, vaikka olisi kuinka hyvin 
valmistettu. Teroituskulman tulee olla sellainen, että 
se kestää iskujen rasitukset ja on silti riittävän terävä. 


Yleensä viikinkiaikainen miekka on teroitettu suo- 


raan sen viisteen mukaan, jolloin siitä ei tule aivan 
partaveitsenterävää. Tässä on tietysti muistettava, että 
huonollakin miekalla voidaan saada aikaan pahaa jäl- 
keä; miekan kestävyys vain on tällöin heikompi. 
Taistelutekniikoihin liittyen on syytä mainita 
nuoremman rautakauden ja keskiajan luuaineisto, 
jossa on usein nähtävissä teräaseiden ja erityisesti 
miekkojen iskujälkiä. Säilyneiden aineistojen valossa 
iskuja on kohdistettu pään lisäksi raajoihin, eli on 
yritetty kaataa vastustaja iskemällä jalkoihin tai riisua 
vastustaja aseista osumalla käsivarsiin ja käsiin. Myös 
saagoissa kuvatut iskut ovat kohdistuneet näin. Toki 
myös keskivartaloon on tähdätty, mutta esimerkiksi 
pehmytkudokseen kohdistuneet pistot ja iskut eivät 
tietenkään näy luuaineistossa. Suomen tapauksessa 
säilyneitä aineistoja ei ole, mutta lähialueilta kyllä- 
kin, esimerkkinä kesällä 2010 kaivettu 600- ja 700-lu- 


kujen vaihteeseen ajoittuva laivahautaus Viron Saa- 


8) Hauholta löydetyn 900-luvun miekan 
(KM 27141:1) terän pintaa on suojannut 
punertava palopatinakerros, joka on 
syntynyt poltettaessa ase vainajan 
mukana polttoroviolla. 


renmaan Salmesta, jossa vainajien luissa oli lukuisia 
miekkojen jättämiä jälkiä. 

Miekaniskun ei aina ole tarvinnut olla tappava, 
vaan pienikin haava on voinut tulehtua hengenvaa- 
rallisesti. 

Myös kirjallisissa lähteissä on mainittu jotain 
miekkojen tehokkuudesta aseina. Cassiodoruksen 
kuvauksessa 500-luvulta kerrotaan hyvien miekkojen 
pystyvän panssarinkin läpi. Samankaltaisia mainin- 
toja on myös saagoissa, joskin niissä on selkeästi lii- 
oiteltu ainakin osin. Suomalaisissa muinaisrunoissa 
pää katkeaa miekalla ”kuin naatti naurihilta”. Yksi 
esimerkki miekkojen — joskaan ei viikinkiaikaisten 
— tehokkuudesta on Visbyn vuoden 1361 taistelun 
joukkohauta, jonka haarniskoiduissa luurangoissa on 
miekkojen terien jälkiä. Terät ovat purreet luuhun asti 
jopa rautaisen rengaspanssarin läpi. Yleensä miekoin 


käydyt kamppailut ovat mitä todennäköisimmin ol- 

i Kuvan miekka (KM 2993:3) on peräisin Kokemäeltä ja 

(<) toimii esimerkkinä polttohautauksen yhteydessä rikotusta 
Sn miekasta, joka on väännetty aivan mutkille. Tämä miekka 
s ajoittuu merovingiajan puolelle. Viikinkiajan miekoissa oli 
36) harvemmin näin jyrkkiä taivutuksia. Useimmiten miekka 
(85) katkaistiin tai taitettiin vain kaksinkerroin. 


leet melko lyhyitä, ja useimmat niistä ovat varmasti 
päättyneet jo muutaman iskun jälkeen joko vastusta- 
jan haavoittumiseen tai vakavampaan vammaan. 
Ristiretkiajan taistelutyyli muuttui miekan muo- 
don myötä. Koska säilien kärjet olivat tällöin pis- 
tinmäisiä pyöreiden sijaan, voisi olettaa, että pistä- 
misellä oli taistelussa aikaisempaa suurempi rooli. 
Kahvan väistimen muodon muuttuessa pidemmäksi 


sillä voitiin myös ottaa vastaan vastustajan miekan 


säilä, tai sillä voitiin jopa iskeä. Kilpityyppi muuttui 


pyöreästä leijamaiseksi. Samaten ote kilvestä muuttui 
niin, että sitä ei enää pidetty vain kämmenellä, vaan 
sitä piti tukea lisäksi käsivarrella. Tällainen pitkähkö 
kilpi sopi erityisesti ratsuväen käyttöön kuten myös 


aikakauden pidentyneet säilät. 


Haudatut miekat 


Viikinkiajan hautauskäytännöissä on ollut joitakin 
eroja eri puolilla Eurooppaa. Siinä missä frankki- 
laisalueilla oli jo käytössä kristinuskon edellyttämä 
esineetön hautaustapa, jossa vainaja haudattiin polt- 
tamatta arkkuun, oli Skandinaviassa vielä kristinus- 


koa edeltäneiden uskomusten mukainen, ”pakanalli- 


nen” hautaustapa. Tähän tapaan kuului, että vainaja 
haudattiin yhdessä henkilökohtaisten tavaroidensa 
ja vaatteidensa kanssa. Joskus vainaja haudattiin ve- 
neessä tai hevoskärryissä, joskus jopa hevosten kera, 
joiden on ehkä uskottu vieneen vainajan tuonpuolei- 
seen. Anglosaksisessa Britanniassa oli kantaväestön ja 
viikinkitulokkaiden sekoittumisen seurauksena myös 
värikäs kirjo hieman toisistaan eroavia hautauskäy- 
täntöjä. 

Viikinkiajalla vallitseva käytäntö oli polttohau- 
taus, vaikkakin joillain alueilla vainajat haudattiin 
polttamatta mutta silti hauta-antimien kera. Skan- 
dinaviassa on erotettavissa erityyppisiä poltto- 
hautauksia. Uurnahaudoissa jäännökset aseteltiin 
keraamiseen ruukkuun, jossa ne haudattiin kalmis- 
toon. Samankaltainen tapa on ollut niin sanottu 
palokuoppahauta, jossa jäännökset asetettiin vain 
pieneen kuoppaan. Polttokenttäkalmistossa polte- 
tut jäännökset siroteltiin laajalle kalmistokiveykselle. 
Vainaja poltettiin ensin roviolla yhdessä hauta-an- 
timiensa kanssa, minkä jälkeen rovion jäännökset 
esineineen ripoteltiin kivetylle kalmistoalueelle. 
Rikkaimmissa polttohautauksissa rakennettiin suu- 
ri maakumpu hautauksen päälle, tai hauta saatettiin 
merkitä kivistä tehdyllä latomuksella. 

Myös ruumishautauksia oli erityyppisiä. Kam- 
miohaudoissa oli puusta tehdyt seinämät, joiden 
sisäpuolelle vainaja aseteltiin antimineen. Yleinen 
tapa oli haudata vainaja kuoppaan puisessa arkussa. 
Viikinkiajan näyttävimpiä hautoja olivat venehau- 
taukset, joissa vainaja haudattiin tavaroineen veneen 
sisään ja päälle rakennettiin suuri kumpu. Ruumis- 
hautauksen ohella vainajia haudattiin veneisiin myös 
polttamalla, kuten Ibn Fadlanin kuvaus kertoo. 
Skandinaviassa monilla alueilla oli käytössä yhtä 
aikaa sekä poltto- että ruumishautaus. Sosiaalises- 
ta eriarvoisuudesta kertovat hautojen merkit, jotka 


olivat suuria maakumpuja tai erimuotoisia kivilato- 


muksia aina pelkistä kiviriveistä kivikehiin ja laivojen 
muotoisiin latomuksiin. 

Myös Suomessa vallinnut hautamuoto oli jo me- 
rovingiajalta lähtien niin sanottu polttokenttäkal- 
misto. Aseet, etenkin miekat, rikottiin kenties siksi, 
että ne seuraisivat vainajaa tuonpuoleiseen tai siitä 
pelosta, että vainaja käyttäisi aseitaan eläviä vastaan. 

Toimenpide voi liittyä myös haudanryöstöihin, 
sillä korjauskelvottomia aseita ei voinut enää kukaan 
käyttää ainakaan ilman taitavan sepän apua. 

Miekkoja on rikottu useilla tavoilla. Näkyvin tapa 
tuhota ase on ollut väännellä se mutkille tai katkais- 
ta terä kokonaan. Miekkojen ja muiden aseiden te- 
riä on voitu myös tylsyttää iskemällä niihin lovia, 
mitä on joskus hankala erottaa taistelun jättämistä 
iskujäljistä. Vääntelyn ja katkaisun on voinut tehdä 
joko ennen polttoa tai vasta sen jälkeen. Polttoro- 
vion lämpötila on ollut niin korkea, että rautaiset 
esineet ovat pehmenneet kuumuudessa ja muut 
kuin rautametallit ovat jopa voineet sulaa. Miekois- 
ta puuttuu joskus jokin kahvan osa tai jopa kaikki 
niistä, mikä näyttäytyy myös yhtenä rituaalisen rik- 


komisen keinona. Jo merovingiajalla ohuista kupa- 
rimetallilevyistä kootut kahvanosat saatettiin jopa 
pilkkoa pieniin paloihin. Viikinkiajan miekankah- 
vojen hopea- ja kuparimetallikoristelut ovat usein 
sulaneet pois joko kokonaan tai osittain. 

Vielä merovingiaikaisista polttokalmistoista on 
havaittavissa esinesikermiä, jotka ovat kuuluneet sa- 
malle vainajalle, mutta viikinkiajalla kalmisto muut- 
tui luonteeltaan kollektiiviseksi, eikä sieltä voi enää 
erotella samalle vainajalle kuuluneita esineitä kuin 
vain harvoissa tapauksissa. Tätä kollektiivisuutta on 
joskus kritisoitu haudanryöstelyn varjolla, eli esineet 
ja ihmisluiden jäännökset olisivat näin sekoittuneet. 
Ryöstäjät hakivat kalmistoista nimenomaan arvome- 
talleja ja kenties raaka-aineita, mitä on tapahtunut 


vielä myöhemminkin aina 1900-luvun puolella asti. 

Joka tapauksessa polttokenttäkalmistoja tulisi tutkia 
seikkaperäisemmin, jotta niitä kaikkia voisi väittää 
kollektiivisiksi. 

Suomen sisäosissa vainajia polttohaudattiin kives- 
tä ja maasta kasattuihin röykkiöihin ja kumpuihin, ja 
Hämeessä on myös joitakin ruumishautauksia, joita 
on tehty röykkiöihin. Satakunnassa ja Pyhäjärven 
alueella tehtiin jo merovingiajalla ruumishautauksia, 
ja tämä perinne jatkui läpi koko viikinkiajan. Vainaja 
haudattiin arkussa tai ilman, ja miekka oli normaa- 
listi asetettu vainajan sivulle. 

Tämä kristillistä perua oleva hautaustapa vakiin- 
tui ristiretkiajalla, kunnes hautaukset muuttuivat 
kokonaan esineettömiksi. Ahvenanmaalla haudattiin 
aina soo-luvulta viikinkiajan lopulle kivensekaisiin 
hautakumpuihin ruotsalaisen maahanmuuton mu- 
kana tulleista käytännöistä johtuen. Ahvenanmaan 
löydöt loppuvat yhtäkkisesti vuoden 1000 tienoilla, 
mikä on tulkittu joko asukkaiden häviämiseksi tai 
kristillistymiseksi, mikä taas on johtanut esineettö- 
män ruumishautauksen käyttöönottoon. 

Ristiretkiajan varhaisimmat ruumiskalmistot teh- 
tiin tavallisesti varhaisempien, viikinkiaikaisten polt- 
tokalmistojen läheisyyteen tai joskus jopa samalle 
paikalle. Ei ole mitenkään erikoista, että hautakuo- 
pannetta kaivettaessa arkkuun sijoitetulle vainajalle 
täytyi porautua vanhan polttokalmiston läpi. Tämän 
vuoksi joskus tavataan ristiretkiajan ruumishautauk- 
sia, joiden täytemaassa on runsaasti poltettuja esinei- 
tä, hiiltä ja luunkappaleita. Hautojen suuntakaan ei 
vielä ollut aivan kristinuskon edellyttämä itä-länsi. 
Hyvänä esimerkkinä tällaisesta eriaikaisten kalmisto- 
jen päällekkäisyydestä on Tampereen Vilusenharjun 
kalmisto. 

Ruumishaudoissa hauta-antimet aseteltiin vai- 
najan päälle tai vierelle. Yleensä miekat aseteltiin 
jommallekummalle puolelle vainajaa, kahvaosa 


kohti haudatun päätä. Joissakin tapauksissa miek- 


ka asetettiin hautaan tupessaan, joka on normaalisti 
maatunut olemattomiin. Eräissä anglosaksisissa hau- 
tauksissa miekka on asetettu myös vainajan päälle. 
Miekan asettamisesta tietylle puolelle vainajaa on 
esitetty erilaisia teorioita, joista yleisin liittyy vaina- 
jan kätisyyteen. Oikeakätisen vainajan miekka ase- 
tettiin oikealle puolelle ja päinvastoin. Toisaalta taas 
Skandinaviassa on havaittavissa alueellisia eroja mie- 
kan asettamisessa tietylle puolelle vainajaa, jolloin 
miekan aseman haudassa määritteli jokin uskomus 
tai symboliikka. 

Vainajanpelosta kertoo eräs mielenkiintoinen 
hautaus Ylöjärven Mikkolan ruumiskalmistossa — 
tosin se ajoittuu vasta ristiretkiajan puolelle. Toisin 
kuin muissa suomalaisissa miekkahaudoissa, Mikko- 
lan haudan miekka (KM 199091202) oli asetettu niin, 
että terän kärki osoitti kohti haudatun miehen pää- 
tä. Lisäksi puinen arkku oli naulattu kiinni keihään- 
kärjillä. Tämä vainaja oli kenties niin pelätty, että 
kuoltuaankin häntä vastaan täytyi suojautua näillä 
erityisillä toimenpiteillä. Toisaalta taas vaihtoehtoi- 
siakin tulkintoja on, sillä samankaltaisia aseilla kiin- 
ni naulattuja arkkuhautoja tunnetaan myös muualta 
Suomesta, kuten Hämeenlinnasta, Tampereelta, Ja- 
nakkalasta sekä Hollolasta. Miekan asemakaan ei 
välttämättä ole ollut mitään tiettyä merkitystä sym- 
boloiva vaan jopa sattumanvarainen. 

Halikon Rikalanmäestä tunnetaan ristiretkiajalta 
mahdollisesti katkottuja miekkoja, joiden rikkomi- 
sen syytä voi vain arvailla. Ehkä tämä oli jatkumoa 
viikinkiajan polttohautaustraditiosta tai sitten kysei- 
siä vainajia pelättiin. Joka tapauksessa ilmiö oli luon- 
teenomaisempi viikinkiajalle kuin myöhäisemmille 
aikakausille. Vaihtoehtoinen tulkinta on, että miekat 
ovat rikkoutuneet niitä käytettäessä, mutta miekkojen 
huono kunto estää tarkempien päätelmien tekemisen. 

Paljon kuuluisuutta niitti vuonna 2013 löydetty 
”Janakkalan miekkamies”. Tästä ruumishautaukses- 


ta löydettiin kaksi täysin eriai- 
kaista miekkaa, toinen 900-lu- 
vun lopusta tai 1000-luvun 
alusta, ja toinen, kiekkoponti- 
nen miekka, taas myöhemmäl- 
tä ristiretkiajalta. Molemmat 
miekat olivat palopatinansa 
perusteella peräisin polttohau- 
tauksesta, mutta ne oli syystä 
tai toisesta asetettu noin vuo- 
den 1300 tienoille ajoittuvaan 
ruumishautaan. Etenkin myö- 
häisemmästä miekasta on vai- 
kea sanoa, oliko se kuulunut 
vainajalle vai ei. Samankaltaisia 
tapauksia on löytynyt Suo- 
mesta esimerkiksi Tampereen 
Vilusenharjulta, jossa ruumis- 
haudat on kaivettu vanhemman 
polttokenttäkalmiston läpi ja 
arkkuun tai sen päälle on heitetty kalmistosta löy- 
tyneet esineet, useassa tapauksessa myös miekat, 
vaikka niillä ei olisi ollut lainkaan yhteyttä arkussa 
haudattuun vainajaan. 

Hautaustapojen moninaisuus ei ole tässä yhtey- 
dessä niin tärkeää, sillä miekkoja on löydetty kai- 
kenlaisista hautaustyypeistä. Perinteisesti on oletettu, 
että miekkahautaus on toiminut vainajan varallisuu- 
den ja korkean yhteiskunnallisen aseman merkkinä. 
Yksi näkökulma miekkojen hautaan panoon on, 
että haudatun henkilön on saatettu haluta näyttävän 
joltakin muulta kuin mitä hän eläessään oli. Termi 
soturi-identiteetti toistuu usein tässä yhteydessä ja 
on esitetty, että miekka ja muut aseet ovat antaneet 
ymmärtää, että kyseinen henkilö on ollut soturi — jo 
eläessään tai vasta kuoltuaan. Tämä on myös voinut 
olla yksi syy hankkia miekka sen sijaan, että olisi ko- 
rostettu vain miekan käyttötarvetta tai pelkkää varal- 


Vuoden 1956 kaivauskuva Yläneen 
Anivehmaanmäen ruumiskalmiston haudasta 
numero 19, jossa näkyy myös miekka. 


lisuutta. Ajatuksen taustalla voi olla pohjoismaisesta 
mytologiasta tunnettu Valhalla, joka oli paratiisi kaa- 
tuneille sotureille. 

Miekka mitä ilmeisimmin koettiin niin henkilö- 
kohtaiseksi esineeksi, että sen täytyi seurata kanta- 
jaansa hautaan. Myös keskiajan Euroopassa ritarit ja 
kuninkaat haudattiin usein miekkojensa kanssa tai 
miekka asetettiin haudan välittömään läheisyyteen, 
usein vieläpä kirkon sisäpuolelle. Myös Suomesta 
tunnetaan tällainen tapaus Naantalista. 

Sekä viikinkiajan Suomesta että Skandinaviasta 
löydettyjen miekkojen määrästä ja muista miekkoja 
sisältäneistä hautauksista päätellen voidaan tode- 


ta, että miekan kantaja ei välttämättä ollut mikään 

päällikkö eikä edes erityisen varakas. Miekkoja oli 
monenlaisia, ja sellaisen saattoi hankkia omien va- 
rojen puitteissa. Myöskään muualla Skandinavias- 
sa miekan omistajat eivät näytä nauttineen erityis- 
asemaa. Onhan myös Norjan yli kahden tuhannen 
miekan löytöaineisto pääosin peräisin hautauksista. 
Miekkoja toki löytyy valtaapitävienkin hautauksista, 
ja niistä voisi uskoa löytävänsä kalliimman hintaluo- 
kan miekkoja. 

Suomen ulkopuolella erityisesti Britteinsaarten 
anglosaksisia hautauksia on tutkittu laajalti. Tut- 
kimuksissa on havaittu, että joissakin tapauksissa 
miekka oli haudattu lapsen tai vanhuksen kanssa. 
Näin miekka ei välttämättä ole kuulunut hauda- 
tulle, vaan sillä on ollut jotain symbolista arvoa. 
Jos esimerkiksi kirjallisten lähteiden kuvaukset 
perintömiekoista pitävät paikkansa, miekkaa ei täl- 
löin välttämättä laitettu hautaan lainkaan, tai sen 
korvasi jokin toinen miekka. Toki varakkaammat 
henkilöt saattoivat omistaa useamman kuin yhden 
miekan. Toiseksi miekka on saattanut olla lahja tai 
laina vaikkapa soturin päälliköltä, jolloin miekka 
on täytynyt palauttaa takaisin sen kantajan kuol- 
tua. Anglosaksisissa hautauksissa osa miekoista on 
kuulunut pitkille ja lihaksikkaille miehille, jotka 
olivat oletettavasti sotureita ja käyttivät miekkojaan 
taistelutarkoituksiin. Joskus miekkahautausten on 
nähty ilmentävän sotaisia aikoja, mutta toisaalta taas 
jos aseita tarvittiin niin kipeästi, miksi niitä olisi 
laitettu hautoihin? 

Eräs äärimmäinen näkökulma on, että hautoihin 
asetetut miekat ja muut esineet oli valmistettu vain 
yksinomaan hautausta varten, eikä niitä näin ollen 
olisi käytetty lainkaan vainajan elinaikana. Kun ot- 
taa huomioon hautauksista löytyneiden miekkojen 
vaihtelevan laadun ja arvon puhumattakaan miekan 
valmistamiseen kuluvasta vaivasta, ajasta ja hinnas- 


ta, tämä teoria kuulostaa hieman kaukaa haetulta. 


Tässäkään yhteydessä ei sovi unohtaa käytön ja 
korjausten jälkiä, jotka kertovat aivan toisenlaista 
tarinaa. 

Myös naisia on haudattu miekkojen kanssa. 
Suomesta tunnetaan yksi varma tapaus Hattulan 
Tyrvännön Suontaasta, missä on löydetty ristiret- 
kiajan miekansäilä naisen haudasta. Myös usein 
paljon esillä olleen pronssikahvaisen miekan (kM 
177771) on sanottu löytyneen samasta haudasta, 
mutta todellisuudessa se on peräisin kyseisen hau- 
dan lähistöltä. Saagoista tunnetaan termi skjaldmer, 
joka tarkoittaa ”kilpineitoa”, naispuolista soturia. 
Myös Saxo Grammaticusilla on heistä mainintoja. 
Skandinaviasta tunnetaan muutamia miekkahautoja, 
joihin on todennäköisesti haudattu nainen. Tällaisia 
on muun muassa Ruotsin Birkassa. Myös Englannin 
Reptonista ja Heath Woodista on löydetty vastaavia 
hautoja. Usein ilman säilynyttä luuaineistoa ja siitä 
tehtyjä analyyseja asiaan ei kuitenkaan saada täyttä 
varmuutta. Perinteinen arkeologinen tutkimus on 
tulkinnut kaikki aseita sisältävät haudat miesten ja 
koruja sisältävät puolestaan naisten haudoiksi, jo- 
ten sukupuolen määrittäminen näillä perusteilla 
on saattanut mennä joskus vikaan. Huomattakoon, 
että Skandinaviasta tunnetaan melko paljon naisten 
hautauksia, joissa on ollut mukana jokin muu ase, 
yleisimmin keihäs tai kirves. Keski-Euroopassa nais- 
sotureita oli jopa aatelisten joukossa. He asettuivat 
usein puolustamaan väkeään viikinkiryöstelijöiltä. 


Kätketyt ja uhratut miekat 


Miekkoja ei aina löydetä hautauksista, vaan löytö- 
yhteys on joskus selkeästi jokin toinen. Eriskum- 
mallisin näistä on niin sanottu irtolöytö, jollaisia 
tunnetaan Suomesta kymmeniä. Miekka löydetään 
irrallaan kaikesta muusta, eikä sen yhteydessä ole 


muita esinelöytöjä tai mitään kiinteään muinais- 

jäännökseen, kuten kalmistoon viittaavaa. Miekka 
on esine, jota tuskin voi vahingossa hukata. Tietys- 
ti suurin osa tällaisista irtolöydöistä on toimitettu 
museolle vuosikymmeniä sitten, jolloin löytäjä on 
ehkä ottanut talteen sen suurimman ja hienoimman 
esineen eli miekan ja jättänyt tai hävittänyt muut 
paikalta löydetyt esineet ja jäännökset. Usein myös 
löydön tarkka sijainti on jäänyt epäselväksi. 

Miekkoja sekä muita viikinkiaikaisia aseita on 
löydetty melko runsaasti Pohjois-Suomesta aina 
Lappia myöten. Myös Norjan puolelta tunnetaan 
muutamia hyvin pohjoisia löytöjä. Nämä löydöt 
on nähty seurauksena vilkastuneesta turkiskaupas- 
ta, kun kyseiset vientituotteet oli täytynyt hankkia 
pohjoisesta. Näitä alueita on eteläisen Suomen 
asutusalueen pohjoispuolilla kutsuttu tutkimuk- 
sen piirissä erämaa-alueiksi. Suuresta aselöytöjen 
määrästä päätellen kaupankäynti on ollut ilmeisen 
turvatonta. 

Manner-Euroopassa, Skandinaviassa sekä erityi- 
sesti Britteinsaarilla miekkoja on löytynyt paljon 
myös vedestä. Teorioita on monia. Yksinkertaisim- 
millaan on esitetty, että miekka on saattanut pudota 
huolimattomasti veteen, tai sitten miekka on tippu- 
nut veteen taistelun tiimellyksessä. Miekkalöytöjen 
— kuten monien muiden esinelöytöjen — keskitty- 
minen siltojen ja kahlauspaikkojen läheisyyteen voi 
kertoa siitä, että näillä paikoilla käytiin taisteluita, 
tai sitten esineitä on uhrattu jumalille tällaisissa 
paikoissa. Eräiden teorioiden mukaan juuri kyseiset 
paikat koettiin porteiksi elävien ja kuolleiden välillä. 
Miekkoja on löydetty jopa Dnepr-joesta idäntien 
varrelta. Ehkä nekin ovat skandinaavisten viikin- 
kien uhraamia aseita. Aseiden uhraaminen veteen 
on huomattavasti vanhempi ilmiö läheltä ajanlas- 
kun alkua, ja sen parhaimpia esimerkkejä ovat Tans- 
kan soista löydetyt roomalaisaikaiset aseet. Erään 


teorian mukaan vesihautauksen uhreiksi päätyivät 


hienoimmat miekat, joiden elämänkaari kantajineen 
oli ollut värikäs, ja sillä koettiin olevan jotain eri- 
tyismerkitystä. 

Varmasti jo viikinkiajalla aikalaiset löysivät vedes- 
tä vanhempia aseita. Eräs tapa hankkia aseita on voi- 
nut olla tällaisten taistelu- tai uhripaikkojen ryöstely. 
Veteen joutunut miekka ei kärsinyt suuriakaan vau- 
rioita. Ne ovat olleet vielä nykyään hämmästyttävän 
hyväkuntoisia. Onpa Suomen muinaisrunoissakin 
joitain säkeitä, jotka voisi tulkita siten, että miekan 
alkuperä liittyy veteen. Toki näiden kertomusten 
ajoitus jää epäselväksi, mutta yhtymäkohdat ovat 
mielenkiintoisia. 

Jotkin miekat voivat liittyä kätköihin. Yksittäisen 
miekan löytyessä tällaisesta tuskin on kyse, mutta 
useamman miekan löytyessä samasta nipusta — usein 
muiden aseiden kanssa — voi kyseessä olla kätkö. 
Esimerkiksi asekauppias on saattanut kätkeä osan 
myyntiartikkeleistaan myöhempää noutoa varten, tai 
sitten kätkö on jonkin yhteisön hätävara sotaisien 
aikojen varalta. Jopa Suomesta tunnetaan tämänkal- 
taisia aseyhdistelmiä. Eräs suurimpia on Vesilahden 
Sassinsaaresta, josta on löydetty kuusi kahvallista 
miekan katkelmaa ja useita pahoin ruostuneita säi- 
lien kappaleita. 

Selkeimpänä vähemmistönä ovat asuinpaikoilta 
löytyneet miekat. Nämäkään eivät ole kokonaisia, 
vaan yleensä kyseessä on jokin irrallinen kahvanosa. 
Baltian maista tunnetaan joitakin miekan osia linna- 
vuorilta. Suomesta tunnetaan pieni kuvioteräksinen 
miekansäilän kappale Hattulasta Tenholan linna- 
vuorelta. Nämä voivat olla todisteita linnavuorten 
käytöstä puolustustarkoituksiin, tai sitten kyseessä 
on uhri tai kenties pelkkä kierrätysraudan palanen. 
Rautakautinen seppä on hyvin voinut hankkia raa- 
ka-aineitaan kalmistoista, mikäli uskomuksiin liitty- 
vät pelot eivät ole saaneet valtaa. + 

Merovingiajan lopun 
ia viikinkiajan alun 
miekkoja 


< KM 7703:2 

Isokyrö, PALONKYLÄ, PUKKILA 


Miekka on peräisin polttokenttäkalmistosta ja ajoit- 
tuu 700-luvulle, ehkä sen puoliväliin. Kahvan tyyp- 
pi on Helmer Salmon mukaan merovingiaikainen 
pronssikahvainen, jossa on pelkistettyjä piirteitä 
merovingiajan vendel- ja rengasmiekoista. Kahvan- 
osat ovat ontoksi valettua pronssia, ja tästä kyseisestä 
miekasta puuttuu tyyppiin normaalisti kuuluva kol- 
miomainen, pieni ponsi. Miekan terän keskiosa on 
koottu neljästä kierretystä kuvioteräspalkista, joita 
on yhdellä lappeella näkyvissä kaksi. Merovingi- ja 
viikinkiajan siirtymävaiheen mukaisesti tämän ku- 
vioteräskoristelun päällä on vielä säilämerkki, tässä 


tapauksessa S-kirjaimen muotoinen kuvio. 


YKM 3336:223 
UUSIKAUPUNKI, KALANTI, 
VIHDASTENMÄKI 


Tämä irtolöytönä talletettu miekka ajoittuu 700-lu- 
vulle ja kuuluu kahvanosiltaan Helmer Salmon 
määrittelemään länsisuomalaiseen miekkatyyppiin. 
Kahvanosat ovat rautaa ja muistuttavat muodoltaan 
merovingiaikaisia pronssista ja orgaanisista materi- 
aaleista niitein koottuja kahvoja ollen näin eräänlai- 
nen siirtymävaihe merovingiajan kahvamuotojen ja 
viikinkiajan rautaisten kahvojen välillä. Miekan terä 
on kuvioterästä, ja siinä on yhdellä säilän lappeella 
kolme kuvioitua palkkia, joissa vuorottelevat suorat 


ja kiertämällä aikaansaadut kuviot. 


AKM 2738:1 
VEHMAA, PAPPILA 


Vehmaan pappilan puutarhasta tehtiin vuonna 1890 
löytö, joka sisälsi mahdollisesti tuhoutuneen hauta- 
röykkiön antimet. Näihin kuuluivat kolme erilaista 
keihäänkärkeä, kaksi väkipuukkoa, pieni tikari, ruos- 
tuneita paloja jostain muusta teräaseesta sekä ohei- 
nen miekka. Kahva on 700-luvun loppupuoliskolle 
ajoittuvaa Petersenin B-tyyppiä, ja terä on kuviote- 
rästä. Terän keskellä kulkee molemmin puolin kaksi 
vastakkaisiin suuntiin kierrettyä kuvioteräsnauhaa. 
Terä on hautauksen yhteydessä rikottu katkaisemalla 
se keskeltä. Samalta paikalta tunnetaan kaksi muu- 


takin miekkaa. 

AY KM 6841 


MÄNTYHARJU, PARTSINMAA, 
PAHKAJÄRVI 


Helmer Salmo luokitteli 1930-luvulla tämän Mänty- 
harjulta löytyneen miekan omaksi, uniikiksi tyypik- 
seen. Muodoltaan miekan kahva on kuitenkin hyvin 
lähellä Petersenin tyyppiä A ajoittuen näin 700-lu- 
vulle ja ehkä sen loppupuolelle. Miekka on erittäin 
hyvin säilynyt, ja terän pintaa peittävä ruostekerros 
kätkee alleen kuvioteräksistä koristelua, jossa on 
nuoremmalle rautakaudelle yleiseen tapaan yhdellä 
puolella säilää kaksi vastakkaisiin suuntiin kierrettyä 


kuvioteräsvarrasta. 


A KM 6164:1 


LIETO, SAUVALA, YLIPÄÄ 


Ylipään 700-luvun jälkimmäiselle puoliskolle ajoit- 
tuva Petersenin B-tyypin miekka on tyyppiesi- 
merkki koristelemattomasta jokamiehen miekasta. 
Poikkeuksena mainittakoon väistimen ja ponnen- 
alusen yhdellä puolella näkyvät kuparilankaupo- 
tukset, jotka ovat yksinkertaisuudestaan ja karkeu- 
destaan huolimatta harvinaisia tässä kahvatyypissä. 
Luonteenomaisena piirteenä polttokalmistosta löy- 
detylle miekalle myös tämä ase on rikottu vääntä- 
mällä sen terä mutkalle. 


SI 

A KM 3336:31 
UUSIKAUPUNKI, KALANTI, 
HALLU, PIETILÄ 


Miekka on hyvä esimerkki polttokalmistolöydöstä, jossa terä on tahallises- 
ti taivuteltu ja kahvaosa rikottu. Vaikka kahvasta puuttuu kokonaan ponsi, 
se voidaan tyypitellä Petersenin B-tyyppiin. Terän keskiosa on ajalle tyypil- 
liseen tapaan kuvioterästä; yhdellä lappeella on näkyvissä kaksi kierrettyä 
kuvioteräsvarrasta. Näiden päällä on säilän toiselle puolelle upotettuna 
kaksi hevosenkengän kaltaista oomegakuviota reunustettuna pystyviivoin. 
Merkkien materiaali näyttäisi samalta kuvioteräkseltä kuin säilän koriste- 


vartaat. Samasta Pietilän polttokenttäkalmistosta on talletettu osia kaik- 


kiaan yhdeksästä miekasta, 

«YKM 10369:3 


NOUSIAINEN, ALAKYLÄ, 
HINTTERMÄKI 


Kyseinen miekka on tahallisesti rikottu polttohau- 
tauksen yhteydessä, ja jäljelle jäänyt väistin kuuluu 
Petersenin B-tyyppiin ajoittaen miekan 700-luvun 
loppupuoliskolle. Terässä on molemmin puolin kaksi 
kierrettyä kuvioteräspalkkia, joiden päällä on säilän 
toisella lappeella kahdeksikon muotoinen symboli. 
Kuvioteräsvartaat on jätetty kiertämättä symbolin 
kohdalta kenties sen vuoksi, että merkki erottuisi 
terän pinnalta paremmin. Miekan kanssa samasta 
kasasta löytyi kolme keihäänkärkeä, kuolaimet sekä 
pahoin sulanut kaarisoljen kappale. Samasta kal- 
mistosta tunnetaan lisäksi kaksi miekansäilää sekä 


kolme merovingiaikaista miekankahvan kappaletta. 

A> KM 6746:49 


Turku, KAARINA, RISTIMÄKI 


Ristimäen polttokenttäkalmistosta on löydetty tois- 
takymmentä miekkaa merovingi- ja viikinkiajoilta 
sekä lukuisia merovingiajan miekkojen kahvojen 
osien kappaleita. Tämä miekka ajoittuu merovingi- 
ajan lopulle 700-luvun jälkipuoliskolle ja kuuluu 
Petersenin erikoistyyppiin numero yksi. Kahvano- 
sissa on ei-rautaisista metalleista tehtyä polttorovion 
sulattamaa lanka- ja levykoristelua. Kiepille taivu- 
tettu miekanterä on veriuraltaan koristeltu kahdel- 
la kierretyllä kuvioteräspalkilla molemmin puolin, 
minkä lisäksi säilän kummallakin puolella on koris- 
teena pieni ympyrä- tai spiraalikuvio. Miekan kans- 
sa samasta esinesikermästä löydettiin keihäänkärki, 
väkipuukko, kuolaimet, veitsen ruoto tai kapea 
nuolenkärki, pronssirenkaan kappale, rautainen hih- 
nanhela sekä muita heloja, jotka ovat olleet peräisin 


hevosvarusteista. 

<V KM 5334:1 
EuRA, KAUTTUA 


Kauttuan irtolöytömiekka kuuluu Mannheim-Speyerin tyyp- 
piin ajoittuen 800-luvun alkupuoliskolle. Terässä on kuviote- 
räksisiä ristikkomaisia kuvioita pitkälle yli terän puolivälin, 
kenties alunperin terän kärkeen saakka. Kahvanosissa on mes- 
sinkilangoista tehtyjä viivamaisia upotuksia. Löytö on melko 
huonokuntoinen, ja kahvanosat ovat pontta lukuun ottamatta 


liikkuneet pois alkuperäisiltä paikoiltaan. 

AY KM 22964:3 


LAITILA, KODJALA, VAINIONMÄKI 


Vainionmäen polttokenttäkalmisto ajoittuu mero- 
vingiajalta viikinkiajalle, ja sieltä on löydetty perä- 
ti kaksitoista miekkaa tai kokonaista miekansäilää 
sekä lukuisia pronssisia kahvanosien paloja. Kyseinen 
miekka kuuluu ennen tutkimuskaivauksia löydettyi- 
hin esineisiin. Miekan kahva lukeutuu niin sanot- 
tuun Mannheimin tyyppiin, jossa on ollut ei-rau- 
taisia lankaupotuksia. Terän keskiosa puolestaan on 


kuvioterästä ja säilämerkkejä. Yhdellä puolella on 


kaksi kierrettyä kuvioteräspalkkia, ja yhdessä koh- 
dalla lähellä kahvaa on kuvioimaton osa, jonka pin- 
taan on upotettu symbolisia kuvioita. Miekan toi- 
sen lappeen kuviointi koostuu kolmesta eri suuntiin 
kierretystä kuvioidusta vartaasta. Lähes samanlainen 
miekansäilä tunnetaan Puolasta. Kuvioinnit ovat 
ruosteen ja palopatinan peitossa, ja terä on muuten- 


kin rajusti taivuteltu hautauksen yhteydessä. 

« KM 7752:37 


SALO, PERNIÖ, TIIKKINUMMI 


Miekka on löydetty polttokenttäkalmistosta yhdes- 
sä pronssisen spiraalisormuksen sekä rannerenkaan 
katkelman kanssa. Kahvaltaan miekka kuuluu 
hieman harvinaisempaan Petersenin erikoistyyppiin 
numero kaksi ja on koristeltu suurikokoisin prons- 
silankaupotuksin. Lankaupotukset ovat viikinkiai- 
kaisia karkeampia ja ovat kenties eräänlaista kokei- 


luvaihetta ennen hienojakoisempien lankaupotusten 


käyttöönottoa. Vaihtoehtoisesti tekijä ei ole osannut 
valmistaa hienompia upotuskoristeita. Kahvatyyppi 
ajoittuu viikinkiajan alkuun, 800-luvun ensimmäi- 
selle puoliskolle. Terä on keskiosaltaan kuvioterästä, 
jossa on tyypillisesti kaksi eri suuntiin kierrettyä ku- 
vioteräspalkkia kummallakin puolella säilää. Samasta 
kalmistosta on löydetty kaikkiaan kolme miekkaa. 


AY KM 9778 
KOKEMÄKI, HAROLA, PAJASAARI, 
Huru 


Petersenin C-tyyppiin lukeutuvan miekan kah- 
vanosat ovat massiivisia ja koristeettomia. Terässä 
on kuvioteräksisiä, kirjaimia matkivia merkkejä, 
jotka saattavat olla jonkin latinankielisen teks- 


tin kopio. Tähän viittaavat ristikkokuviota muis- 

tuttavat merkit sekä toisen puolen epämääräis- 
ten merkkien alussa ja lopussa olevat, erityisesti 
ULEBERHT-teksteille tyypilliset ristikuviot. Miekka 
on irtolöytö, mutta saattaa olla alun perin peräisin 


polttohautauksesta. 

KM 7752:1 
SALO, PERNIÖ, LUPAJA, TIIKKINUMMI 


Petersenin E-tyypin miekankahvalle ominaista koristelua 
ovat ovaalien kuopanteiden lisäksi hopea- ja messinkilan- 
kaupotukset, joita myös tämän polttokenttäkalmistos- 
ta löydetyn miekan kahvassa on edelleen jäljellä. Kahva 
ajoittuu 700-luvun jälkipuoliskolle kuten myös miekan 
kuvioteräksinen säilä merkkeineen. Veriurassa on molem- 
min puolin kaksi kierrettyä kuvioteräksistä palkkia, jotka 
on kuitenkin jätetty kiertämättä läheltä kahvaa. Näihin 
kohtiin on taottu symbolisia kuvioita sekä kirjaimia 
muistuttavia merkkejä niin ikään kuvioidusta teräksestä. 
Merovingiajan polttokalmisto, josta miekka löytyi yhdes- 
sä kolmen keihäänkärjen, väkipuukon ja niittausnaulan 


kanssa, on sisältänyt kaksi muutakin miekkaa. 


Viikin! 


kehi 


MIEKAN MÄÄRITELMÄ 
JA OSIEN NIMITYKSET 


nsimmäisenä helposti ajattelee, että mie- 

kan määritteleminen ei ole kovin ongel- 

mallista. Kaikessa yksinkertaisuudessaan 

miekka on toista ihmistä vastaan tar- 
koitettu sota-ase, jossa on yksi tai kaksi leikkaavaa 
reunaa ja terävä kärki, jolla isketään tai pistetään. 
Arkeologisessa löytöaineistossa on kuitenkin eräitä 
kysymyksiä herättäviä esineryhmiä: yksiteräiset so- 
taveitset, väkipuukot eli skramasaksit ja näihin yh- 
distettävät yksiteräiset miekat. Myös kaksiteräisiä 
tikareita esiintyy. Kaikkien näiden aseiden kahvojen 
osat ovat hyvin vaihtelevan muotoisia, eikä niitä voi 
käyttää perusteena miekan ja veitsen erottamiselle 
toisistaan. 

Miten sitten veitsen tai tikarin voi parhaiten 
erottaa yksi- tai kaksiteräisestä miekasta? Luulta- 
vasti paras tapa on mitata aseen pituus. Suomalai- 
sessa pronssikauden tutkimuksessa on esitetty, että 
tuonaikaisen miekan pituus oli yli 45 senttimetriä, 
ja miekat voidaan edelleen jakaa lyhyisiin ja pitkiin 


miekkoihin raja-arvon ollessa noin 70 senttimetriä. 


<taikaisen 
miekkamuo 


Miekan määrittely pelkän pituuden perusteella on 
kuitenkin summittaista, koska monenlaisia väli- 
muotoja esiintyy runsaasti ja miekan keskipituus on 
varmasti vaihdellut ajasta ja paikasta riippuen. Han- 
kalinta lienee erottaa yksiteräinen miekka suuresta 
väkipuukosta, sillä molempia on saattanut käyttää 
samalla tavoin pituudesta riippumatta — ainoastaan 
taisteluetäisyys on ollut erilainen. Suomen viikin- 
kiajan miekoissa koko miekan pituus on vaihdellut 
hieman vajaasta 70 senttimetristä yli metriin. Ylei- 
simmin miekan pituus oli 90 senttimetrin ja metrin 
välillä. Ristiretkiajalla koko miekka saattoi olla jopa 
lähelle 120 senttimetriä pitkä. 

Miekan voi jakaa kahteen selkeästi erottuvaan 
osaan: teräosaan ja kahvaosaan. 

Miekan terä voi olla joko yksiteräinen tai kak- 
siteräinen, ja se päättyy terävään kärkeen. Nuorem- 
man rautakauden miekoissa on normaalisti kovera, 
perinteisesti mutta harhaanjohtavasti veriuraksi kut- 
suttu matala ura, joka alkaa kahvasta keskellä terää 


ja päättyy lähelle kärkeä. Veriuran tarkoitus on yk- 

sinkertaisesti keventää leveää miekanterää ja sitkistää 
sitä modernin I-palkin tavoin. Nimityksellä ei siis 
ole mitään tekemistä veren kanssa. Taontateknisesti 


pienemmästä materiaalimäärästä on myös mahdol- 


TYYPILLISEN VIIKINKIAIKAISEN 
MIEKAN OSIEN NIMITYKSET 


ponsi 


ponnenalunen 


kourain 


kahvaosa 


väistin 


veriura 


terän viiste 


teränsuu 


teräosa 


terän kärki 


lista valmistaa leveä miekanterä takomalla siihen ve- 
riura. Miekan teräosa päättyy lähellä kahvaa muut- 
tuen kapeaksi ruodoksi, joka puolestaan on kiinnitetty 
kahvanosiin. Kokonaista miekanterää teräosineen ja 
ruotoineen kutsutaan säiläksi. 

Miekan kahvaosa jaetaan edelleen erilaisiin osiin. 
Osien englanninkieliset nimitykset periytyvät asetut- 
kijoiden tavasta tarkastella kokonaista miekkaa pys- 
tysuorassa terän kärki alaspäin. Tämä taas on perua 
jo pohjoismaisissa saagoissa esiintyvistä nimityksistä 
efra hjaltit ja fremir hjaltit, eli ylempi ja alempi kahva. 
Näin ollen alempana oleva kahvanosa on nimeltään 
väistin (engl. lower guard, cross, cross-guard). Väistin estää 
miekkakättä liukumasta terälle. Ylöspäin liikuttaessa 
seuraava osa on nimeltään kädensija tai kourain, joka 
on etenkin suomalaisessa aineistossa hyvin harvoin 
säilynyt orgaanisten valmistusmateriaaliensa, kuten 
puun, luun tai sarven takia. Joissakin tapauksissa 
kädensija on tehty ainakin osittain kuparipitoisesta 
metallista tai raudasta, ja nämä osat ovat säilyneet jo 
paremmin. 

Välittömästi kädensijan yläpuolella on ponnena- 
lunen (engl. upper guard), joka on useimmiten samaa 
muotoa kuin väistin. Ponnenalusen yläpuolella taas 
on nuppi eli ponsi (engl. pommel). Suurimmassa osassa 
nuoremman rautakauden miekkoja kahvan ruodon 
pää on niitattu ponnenalusen päälle, ja ponsi taas on 
kiinnitetty niiteillä ponnenaluseen niin, että niittien 
päät menevät koko ponnenalusen läpi. Joskus ruo- 
to on vedetty myös ponnen läpi ja niitattu tällöin 
suoraan ponnen päälle. Viikinkiajan lopulla erilli- 
nen ponnenalunen alkoi hiljalleen hävitä, ja tilalle 
jäi pelkkä yksiosainen ponsi, jonka päälle ruoto oli 
niitattu suoraan. Osittain ponnen ja ponnenalusen 
tarkoituksena on estää kädensijan liukuminen pois 
kahvan ruodolta. Kokonaisuutena miekan kahvan 
osat on tehty tasapainottamaan miekkaa ja helpot- 


tamaan näin sen käyttöä. 


MIEKKOJEN 
KEHIT YSHISTORIA 


Pronssista rautaan: miekan syntyvaiheet 
Miekalla on hyvin pitkä historia. Viikinkiajan miek- 
kamuodot ovat pitkän kehityksen tulosta, eivätkä ne 
ole sattuman yhtäkkisesti synnyttämiä. Viikinkiajalla 
sekä miekan kahvanosat että säilät heijastivat piir- 
teitä läpi rautakauden tapahtuneesta miekan kehi- 
tyksestä. Ensimmäiset varsinaiset miekat kehitettiin 
jo pronssikaudella noin puolitoista tuhatta vuotta 
ennen ajanlaskun alkua. 

Alkujaan miekka kehitettiin aseeksi toista ih- 
mistä vastaan, mutta pian se sai myös muita mer- 


kityksiä. Rautakaudelle tultaessa miekkojen kehi- 


tyksessä kuvastuivat muodin ja tyylien virtaukset, 
taistelutekniset muutokset sekä metallintyöstöme- 
netelmien kehittyminen. Varhaisimmat metalliset 
miekat kehittyivät suoraan kaksiteräisistä tika- 
reista, joiden teriä pidennettiin. Aluksi miekkoja 
valmistettiin kuparista, minkä jälkeen siirryttiin 
pronssista valettuihin miekkoihin, joissa oli kylmänä 
takomalla kovetetut teränsuut eli leikkaavat reunat. 
Ensimmäiset eurooppalaiset pronssimiekat valmis- 


tettiin Välimeren alueella minolaisen kulttuurin 


Pronssikautisia miekkamuotoja sekä Hallstatt-vaiheen 
miekka, jossa on suurehko sienimäinen ponsi. Tämän 
oikealla puolella ovat kelttiläinen miekka sekä roo- 
malaisia miekkamuotoja lyhyistä gladiuksista pitkään 
spatha-miekkaan. 

piirissä noin 1500—1100 eaa. välisenä aikana, minkä 
lisäksi pronssisia miekkoja kehitettiin samoihin ai- 
koihin myös Britteinsaarilla. 

Alkuun miekat olivat pienehköjä, pistomiekan 
kaltaisia aseita, joissa joskus oli kaksi jyrkkää leik- 
kaavaa reunaa sekä orgaanisista materiaaleista, kuten 
puusta, luusta tai sarvesta muotoiltuja pronssiniitein 
kiinnitettyjä kahvoja. 

Tikareista periytyvä terien kolmiomainen muoto 
teki niistä huonoja iskuaseita. Jo pronssikauden toi- 
sella puoliskolla syntyi uudenlainen miekkatyyppi, 
jossa oli suuri, lehtimäinen ja kaksiteräinen teräosa, 
joka oli suunniteltu taistelutilanteessa luontevampiin 
iskuihin pelkkien pistojen sijaan. 

Pronssikauden puolivälin tienoilla miekan kah- 
vanosat alkoivat muotoutua myöhempiä miekkoja 
vastaaviksi. Alkuun osat olivat kokonaan orgaanista 
ainetta ja kiinnitetty metallisin niitein ruodotto- 
maan säilään. Tämä ratkaisu ei ilmeisestikään ollut 
tarpeeksi kestävä iskuja ajatellen, joten oli keksittä- 
vä jotain uutta. Seurauksena kehitettiin väistintä ja 
pontta muistuttavat kahvanosat, joskin niiden ra- 
kenne ja materiaalit vaihtelivat paljon. Pronssikau- 
den jälkipuoliskon miekkojen kahvat oli valettu joko 
kokonaan tai osittain pronssista, ja ne saatettiin valaa 
osaksi itse säilää tai sitten erikseen. Kahvoja koris- 
teltiin kaiverruksin Euroopan pohjoisosissa, kun taas 
eteläosissa käytettiin jopa jalokiviä, kultaa ja hopeaa. 

Suomesta pronssikauden (noin 1500—500 eaa.) 
miekkoja on löydetty 23 kappaletta, minkä lisäksi 
kaksi löytöä on peräisin joko miekasta tai tikarista. 
Suomen pronssimiekkalöydöistä osa on mannereu- 
rooppalaista valmistetta ja osa skandinaavista työtä. 
Mukaan mahtuu niin orgaanisilla kahvoilla varustet- 
tuja miekkoja kuin myös sellaisia, joiden kahva oli 
valettu pronssista terän tavoin. 

Ensimmäiset rautaiset miekat olivat keskieuroop- 


palaisen Hallstattin kulttuurin (noin 1200—500 eaa.) 


tuotetta. Toki alkuun pronssisia ja rautaisia miekkoja 
esiintyi yhtäaikaisesti, sillä siirtymä pronssisista aseis- 
ta rautaisiin ei ollut yhtäkkinen eikä samanaikainen 
Euroopan eri osissa. Varhaisimmat rautamiekat voi- 
daan nähdä eräänlaisena kokeellisena sepäntyönä, 
koska rauta oli täysin uusi materiaali aseissa, eikä 
teriin soveltuvaa rautaa tai terästä osattu aluksi edes 
valmistaa. Hallstattin varhaisvaiheen rautamiekat imi- 
toivat muodoiltaan myöhäispronssikautisia suurine, 
lehtimäisine terineen ja joskus pyöreine kärkineen — 
tosin rautaiset versiot olivat huomattavasti pronssisia 
esikuviaan suurempia. Luultavimmin säilät oli taottu 
yhdestä rautakimpaleesta ja teränsuut oli kovetettu 
takomalla niitä kylmänä. Kahvat olivat orgaanisia ja 
joskus koristeltu kullalla tai jopa meripihkalla. 

Hallstattin myöhemmän vaiheen miekkojen terät 
alkoivat jo muistuttaa muodoiltaan viikinkiaikaisia 
miekkoja: terä oli leveimmillään aivan kahvaosan 
alapuolella ja kapeni hieman kohti terävää kärkeä. 
Miekkojen koko pieneni myös sitten Hallstattin var- 
haisvaiheen. Suomesta tunnetaan yksi Hallstatt-vai- 
heen alun pronssimiekka Vihdistä, mutta rautaisia 
meiltä ei ole löydetty. 


Varhais- ja keskirautakauden 


vaihtelevat muodot 


Miekkojen valmistuksessa koettiin radikaali muutos 
Hallstattin kulttuurivaihetta seuranneen kelttiläisen 
La Tène -kulttuurivaiheen aikana (noin vuodesta 450 
eaa. ajanlaskun alkuun). Kelttiläiset miekat olivat 
myös kaksiteräisiä mutta samalla solakoita ja pitkiä 
ollen näin hyvin kaukana pronssikautisista muodois- 
ta. Pitkien miekkojen ohella oli myös lyhyempiä, jot- 
ka oli usein varustettu pronssista valetuin kahvano- 
sin. Uuden materiaalin eli raudan ominaisuudet ja 
työstötekniikat alkoivat käydä tutuiksi, mikä johti 


uudenlaisten asemuotojen valmistukseen. 


Vaikka jotkin kelttimiekat taottiin edelleen yh- 


destä rautakimpaleesta, tehtiin niitä usein myös yh- 
distämällä useita pitkittäisiä paloja, mistä käytetään 
teknistä termiä laminointi. Myös ensimmäiset merkit 
kuvioteräksen käytöstä ovat tuolta ajalta. Kuvioteräs- 
tekniikassa hitsattiin yhteen kahta erilaatuista rautaa 
tai terästä vasaroimalla niitä toisiaan vasten korkeas- 
sa lämpötilassa. Tästä tekniikasta käytetään usein ar- 
kikielellä nimitystä damaskointi, mikä tarkkaan ottaen 
on alun perin merkinnyt hieman eri tapaa kuvioida 
miekan terän pintaa. Kuvioterästä on joka tapaukses- 
sa käytetty pääasiassa koristelutarkoituksessa, mutta 
se on saattanut myös sitkistää miekan rakennetta. 
Seppä pystyi tätä tekniikkaa käyttämällä lisäämään 
sekä aseen esteettisyyttä että arvoa. 

Kelttimiekkojen kahvoja valmistettiin samalla ta- 
valla kuin myöhemmin rautakaudella. Pitkä kielimäi- 
nen kahvan ruoto oli vedetty kaikkien kahvan osien 
läpi ja niitattu ponnen päälle. Normaalisti kelttien 
miekkojen kahvat olivat orgaanista ainetta, kuitenkin 
kuparipitoisesta metallista pakotetuin tai valetuin 
heloin varustettuna. 

Germaanisten heimojen keskuudessa Etelä-Skan- 
dinaviassa ja Manner-Euroopan pohjoisosissa syntyi 


samoihin aikoihin kelttiläisten kansojen kanssa suur- 


Ennallistus roomalaisesta gladius-miekasta. 
Kahvat olivat useimmiten orgaanista ainetta ja 
nyttemmin maatuneet olemattomiin. 


ta veistä muistuttava lyhyt yksiteräinen miekka eli 
saksimiekka, yleisemmin tunnettu nimellä väkipuuk- 
ko. Asetyypin syntyyn vaikuttivat luultavasti kreik- 
kalaiset yksiteräiset miekat. Väkipuukko oli suosittu 
pitkään, sillä asetta esiintyi vielä viikinkiajalla, minkä 
jälkeen sen muotokieli säilyi suurempien miekkojen 
muodossa myös keskiajalla. 

Roomalainen rautakausi ajoittuu Välimeren pii- 
rissä laveasti 750-luvulta eaa. aina 400-luvun jaa. 
loppupuoliskolle. Suomessa roomalainen rautakausi 
jaetaan vanhempaan (ajanlaskun alusta noin vuoteen 
200) ja nuorempaan (noin 200—400) vaiheeseen; 
aikaväliä noin vuodesta 500 eaa. aina ajanlaskun al- 
kuun nimitetään meillä esiroomalaiseksi ajaksi. 

Ainoat Suomesta löydetyt esiroomalaisen ajan 
miekat — tai pikemminkin tikarit — ovat kaksi niin 
kutsuttua Akinakes-tikaria Savukoskelta. Käyrän muo- 
tonsa puolesta ne voidaan rinnastaa myös miekkoi- 
hin, vaikkakin niiden alkuperäinen käyttötarkoitus 
ei ole enää selvillä. Yksiteräisiä saksimiekkoja meiltä 


tunnetaan kymmenkunta, mutta roomalaisaikojen 

osalta ne kaikki ajoittuvat vasta ajanlaskun jälkei- 
seen aikaan. 

Roomalaisajoilla miekanvalmistuksessa tapahtui 
uusia kehitysaskelia. Roomalaisten legioonien käyt- 
tämä jalkaväen miekka eli gladius oli myös kaksite- 
räinen ase. 

Monesti gladiuksen terän poikkileikkaus oli rom- 
binmuotoinen, jolloin siinä oli terävä harja keskellä 
terää. Joissain tapauksissa gladiuksissa oli taottuja tai 
hiottuja kapeita veriuria, jotka kulkivat terän pitkit- 
täissuunnassa. Gladiuksen tehokkuus oli etupäässä 
pistämisessä, mutta sen kaksipuolinen terä tarjosi 
myös mahdollisuuden käyttää asetta lyömiseen. 

Gladiuksen ohella roomalaisilla oli käytössä pidem- 
pi kaksiteräinen, myös ratsuväen käyttämä miekka, 
spatha, joka oli muodoltaan gladiuksen ja kelttimiekan 
yhdistelmä. Molempien roomalaisten miekkatyyppien 
kahvojen osat olivat pääsääntöisesti orgaanista materi- 
aalia metalliheloituksin. Tällaisista kevyistä kahvano- 
sista yhdistettynä kapeisiin ja ohuisiin teriin muodos- 
tui kokonaispainoltaan keveitä ja helposti käsiteltäviä 
aseita. Germaaniset heimot imitoivat usein roomalaisia 
miekkoja pienin mukautuksin. 

Roomalaistyyppisten miekkojen valmistusta 
on jonkin verran tutkittu. Niiden on havaittu ol- 
leen joskus laminoituja ja joskus jopa kuvioteräk- 
sisiä. Erityisesti germaanista tyyppiä olevat Tanskan 
suolöytöjen miekat noin vuoden 300 kieppeiltä olivat 
keskiosaltaan suurimmaksi osaksi kuvioteräksisiä. 
Erikoista tässä on, että näiden miekkojen kuviot on 
tehty sellaisilla tekniikoilla ja ammattitaidolla, että 
nykyäänkään ei vielä täysin tiedetä, miten ne tehtiin. 
Sekä laminointi että kuvioterästekniikka olivat ol- 
leet jossain määrin käytössä jo kelttien keskuudessa 
hieman varhaisemmin. Terät olivat kuitenkin melko 
huonoja, sillä niitä lämpökäsiteltiin eli kovetettiin 
karkaisemalla vain harvoin, eivätkä terän materiaalit 


olleet aina edes sopivia, että niistä olisi saanut aikaan 


Ap] 


Kansainvaellus- ja merovingiajan miekkamuotoja. 
4) Laitimmaisena oikealla niin sanottu rengasmiekka. 


taistelukäyttöä hyvin kestävän miekan. Kelttimiekko- 
jen tapaan myös roomalaismiekoissa esiintyy joskus 
leimaamalla toteutettuja tekijän nimiä ja merkkejä. 
Esimerkiksi roomalaisissa miekoissa esiintyy nimiä 
Ricus, Riccim, Ranvici, Cocillus ja Tasvit. Myös ku- 
paripitoisesta metallista, kullasta tai orichalcumista 
eli sinkin ja kuparin seoksesta upotettuja symbolisia 
kuvioita on tavattu roomalaisajan miekoista. Nämä 
merkit eivät aina ole teräosan päällä näkyvissä vaan 
piilossa kädensijan alla kahvan ruodossa. 

Suomesta on löytynyt melko vähän roomalaisai- 
kaisia miekkoja. Gladiuksia tunnetaan vain kolme 
kappaletta, ja nekin ovat tyypiltään lähempänä ger- 


maanisia jäljitelmiä kuin alkuperäisiä roomalaisten 


käyttämiä aseita. Niin ikään kolmen spathan osia 
tunnetaan meiltä, kaikki jälleen germaanista alkupe- 
rää. Miekkojen ohella Suomesta tunnetaan joitakin 
roomalaisaikaisia miekantuppien metalliosia. 

Kansainvaellusaikana (keskisen Euroopan kro- 
nologiassa noin 300—700, Suomessa noin 400—575) 
miekat varustettiin sellaisilla piirteillä, joita esiintyi 
enemmän tai vähemmän rautakauden lopulle saakka. 
Teristä kehittyi leveitä ja koverrettuja vain yhdellä 
veriuralla, jonka leveys oli noin kolmanneksen koko 
terän leveydestä. 

Eräissä varhaisimmissa säilissä esiintyy useitakin 
kapeampia veriuria, jotka imitoivat varhaisempia 
roomalaistyylisiä spathoja ja ovat kenties kehittyneet 
suoraan niiden pohjalta. Koko miekan 
pituudeksi tuli hieman alle metri. Geo- 
metrisesti miekanterät näyttivät jok- 
seenkin kömpelöiltä, sillä ne olivat lähes 
tasaleveitä koko pituudeltaan eivätkä ka- 
ventuneet kärkeä kohti lainkaan. Myös 
veriura oli joissain tapauksissa huomat- 
tavan matala. 

Yksiteräiset miekat tai väkipuukot 
olivat edelleen yleisiä. Noin vuoden 650 
jälkeen kehitettiin Skandinaviassa omia, 
kenties paikallista alkuperää olevia yk- 
siteräisiä asemuotoja, joista osassa on 
nähtävissä kuvioteräksisiä rakenteita. 
Jotkin näistä yksiteräisistä aseista ovat 
lähes kaksiteräisen miekan kokoisia, ja 
joissain tapauksissa onkin hankalaa teh- 


dä eroa miekan ja väkipuukon välille. 


Ennallistus Köyliönsaaresta löyde- 
tystä vendel-miekasta, jonka kahvan 
osat on koottu sarvi- ja pronssile- 
vyistä. Ponsi on valettu pronssista. 
Vielä merovingiajalla tämänkaltaiset 
miekat olivat yleisiä. 


Kansainvaellusajan alusta lähtien kuvioteräksen 
käyttö alkoi hiljalleen lisääntyä, mutta myös yksin- 
kertaisempia teriä esiintyi paljon. Normaalisti vain 
terän keskiosa eli veriura oli kuvioitua terästä. Vasta 
merovingiajalla (Keski-Euroopassa noin 480—720, 
Suomessa noin 575—800) kuvioteräksen käyttö yleis- 
tyi. Reinin eteläpuoli on perinteisesti nähty mero- 
vingien ja karolingien valtakunnan miekan- ja näin 
ollen myös kuvioteräksen valmistuksen keskuksena. 
Kuvioteräksen valmistustekniikat vakiintuivat, jol- 
loin ei tehty enää niin monimutkaisia kuviointeja 
kuin tietyissä roomalaisajan miekoissa. 


Yleisesti ottaen kansainvaellus- ja merovingiajan 


miekkojen kahvojen muodot ja materiaalit vaihteli- 

vat hyvin paljon orgaanisista aineista ei-rautaisiin ja 
jopa jalometalleihin. Kansainvaellusajalta on säilyn- 
yt melko vähän kahvojen osia, joten on oletettavaa, 
että osia tehtiin roomalaisaikojen tapaan maatuvasta 
materiaalista. Jonkinasteista standardoitumista kui- 
tenkin tapahtui, sillä kahvan osien määrä vakiintui 
neljään: väistimeen, kädensijaan, ponnenaluseen ja 
ponteen. Väistin ja ponnenalunen olivat useimmiten 
orgaanisista levyistä ja metallilevyistä niiteillä koot- 
tuja, ja ne muistuttivat suuresti toisiaan. Normaalis- 
ti sekä väistin että ponnenalunen olivat koottu niin, 
että esimerkiksi luusta, sarvesta tai puusta tehty levy 
oli keskellä, ja sen molemmin puolin oli niitattu ku- 
paripitoisesta metallista valetut tai pakotetut levyt. 
Usein nämä metallilevyt oli koristeltu kaiverruksin, 
upotuksin ja kultauksin. Osia koossa pitävät niitit 
oli joskus koristeltu suurilla pallomaisilla päillä ja 
helminauhamaisilla koristelangoilla. 

Ponnesta tuli funktioltaan koristeellinen, kol- 
miomainen osa, joka kiinnitettiin ponnenaluseen 
peittämään ruodon niittauskohtaa. Kolmiomaiset, 
tavallisesti ontot ponnet voidaan tulkita puhtaasti 
koristeellisiksi, sillä niiden alhaisella painolla ei ole 
merkitystä miekan tasapainottamisessa. Niin sano- 
tut rengasmiekat olivat tyypillisiä kansainvaellusajan 
loppupuolelta merovingiajan lopulle. Nimitys ”ren- 
gasmiekka” juontuu niiden ponteen kiinnitetystä 
renkaasta, joka oli aluksi irrallinen mutta ajan myötä 
kiinteä ja valettu yhtenä kappaleena ponnen kanssa. 

Suomen kansainvaellusaikaiset miekkalöydöt 


koostuvat etupäässä irrallisista miekanponsista. Näi- 


Osa Suomen miekkalöydöistä on vain terien katkelmia tai 
irrallisia kahvanosia. Yleensä näitä ei voi yhdistää samalta pai- 
kalta löydettyihin muihin miekkoihin, vaan kyseessä on aivan 


js 


erillinen miekka — tai se, mitä siitä tai vainajan kalmistosta 
ylipä 
ainakin aikakauden tarkkuudella, kuten kuvassa näkyvän 
Vesilahden Kirmukarmun viikinkiaikaisen säilän kärki 

(KM 3007:25). Miekkojen rikkomisesta johtuen kokonaismää- 


S 

ään on jäljellä. Myös terien kappaleita voidaan ajoittaa 


riä on vaikea laskea. 


tä on erilaisia. Yleisimpiä ovat pienet, kolmiomaiset 
ponnet, mutta joukkoon mahtuu myös suurempia 
pronssisia ponsia, joissa näkyy eräissä tapauksissa 
profiloituja eläintenpääkuvioita koristeina. Myös 
joitakin yksinkertaisia miekansäiliä on löydetty 
Suomesta. Kuusi Suomesta löydettyä rengasmiekkaa 
ajoittuu kehitysvaiheensa puolesta kansainvaellus- 
ajalle, kun loput — ainakin kahdeksan kappaletta — 
ajoittuvat vasta merovingiajan puolelle. Näistä ren- 
gasmiekoista vain yksi on täydellinen ja kokonainen, 
muiden tyyppimääritykset on tehty irrallaan löyty- 
neistä kahvanosista. 

Siinä missä kansainvaellusajalta tunnetaan Suo- 
mesta vain muutamia koristeettomia säiliä, on me- 
rovingiaikaisia miekkoja kaiken kaikkiaan yli sata 
kappaletta. Luvut on laskettu irrallisista osista, ja 
kokonaisina säilyneitä miekkoja on löydetty meiltä 
vain vähän hautauskäytännöistä johtuen. 

Yhteensä parisenkymmentä miekkaa merovingiai- 
kaisista löydöistä voidaan luokitella niin sanotuiksi 
vendel-miekoiksi, joissa on kaiverruksin koristeltu kol- 
miomainen ponsi, eläimen muotoinen ponsi tai ren- 


gasmiekan ponsi. Loput miekat ovat niin sanottuja 


myöhäismerovingiaikaisia miekkoja, joiden kahva voi 
olla kokonaan pronssista valettu tai sitten rautainen 
vaikkakin koristeeton, ennakoiden näin jo viikinkiajan 
muotokieltä. Tällaisia miekkoja tai sellaisten osia 
meiltä on löytynyt yli 160 kappaletta. Niiden ajoitta- 
minen on vaikeaa, ja ne saattavat kuulua joko mero- 
vingi- tai viikinkiajan puolelle. Merovingiajan säilissä 
on paitsi koristeettomia myös kuvioteräksisiä säiliä, 


jotka on toteutettu varsin taidokkaalla tavalla. 


Viikinkiajan suuret muutokset 


Merovingiajan säilän malli kuvioteräksisine raken- 
teineen pysyi käytössä vielä viikinkiajan (noin 800— 
1050) alkupuolella. Joskus 800-luvun loppupuolella 
säilän muoto muuttui: siitä tuli aikaisempaa leveäm- 
pi ja sulavalinjaisempi, eli se kaventui ja oheni kohti 
terän kärkeä aikaisempaa enemmän. 

Tämä johti miekan painotuksen muuttumiseen, 
minkä myötä miekasta tuli sulavampi käsitellä. Mie- 
kan kokonaispituus ja terän leveys kasvoivat, vaikka 
myös poikkeuksia toki oli. Uuteen säilämalliin yh- 
distyi myös rakenteellinen muutos, kun kuvioteräk- 
sen käyttö itse miekanterän materiaalina väheni ja 
miekkoja alettiin takoa yhdestä kappaleesta tai niin 
sanotulla laminaattitekniikalla useasta pitkittäisestä 
ja erilaatuisesta palasta niin, että säilä näytti olevan 
kuin samasta materiaalista kauttaaltaan tehty. Säilien 
laminointi tapahtui pitkälti samoilla tavoilla kuin 
roomalaisaikoina, mutta nyt materiaalit vain olivat 
huomattavasti parempia ja sepätkin usein ammatti- 
taitoisempia. 

Yksi syy tälle säilien materiaalien muutokselle on 
saattanut piillä raudanvalmistustekniikoiden kehitty- 
misessä, minkä ansiosta voitiin saada aikaan entistä 
enemmän ja aikaisempaa tasalaatuisempaa terästä. 
Myös rautaisten kahvanosien ilmestyminen ja vakiin- 


tuminen jo merovingiajan loppupuolella voi johtua 


Miekan säilän muodon kehittyminen kansainvaellusajalta 
viikinkiajalle ja edelleen ristiretkiajalle. 


samasta syystä eli lisääntyneestä raudantuotannosta. 
Lisäksi työlään kuvioterästekniikan jäädessä pois mie- 
kansäilästä tuli aikaisempaa edullisempi ja nopeampi 
valmistaa. On täysin mahdollista ja jopa todennäköis- 
tä, että hyppäys raudanvalmistustekniikoissa ei ole ol- 
lut lainkaan yhtäkkinen, vaan kehitystä tapahtui läpi 
koko keskisen rautakauden ja se alkoi näkyä vasta 
viikinkiajalle saavuttaessa. 1300-luvulla Euroopassa 
yleistynyt teräksen valmistuksessa käytetty masuuni 
on voinut hyvin ottaa ensimmäisiä kehitysaskeliaan 

jo viikinkiajalla. Ruotsin Lapphyttanista tunnetaan 
vastaavanlaista teknologiaa jo 1100-luvulta. 

Kuvioterästekniikka ei kuitenkaan kadonnut ko- 
konaan, vaan nyt sitä käytettiin säilän pintaan teh- 
tyihin upotuksiin eli säilämerkkeihin ja kirjoituksiin, 
jotka sijaitsivat normaalisti miekan kahvaa lähinnä 
olevan terän ensimmäisen kolmanneksen kohdalla 
säilän veriuran leveyteen sovitettuna. Näillä säilämer- 
keillä ei ollut vaikutusta miekan toimivuuteen aseena, 
vaan ne olivat puhtaasti koristeellisia tai niillä oli jo- 
kin muu symbolinen tai uskomuksiin liittyvä merki- 
tys. Yleisimpiä varsinaisia tekstejä olivat seppien ja 
pajojen nimet ja viikinkiajan lopulta lähtien kristin- 
uskoon liittyvät lausahdukset ja sanat. 

Myös kahvamateriaaleissa tapahtui muutos. Säilä- 
kirjoituksilla varustetuissa miekoissa oli viikinkiajal- 
le tyypilliset, raskaat, raudasta taotut kahvanosat, 
jotka usein koristeltiin muista kuin rautametalleista 
tehdyin lanka- ja levyupotuksin. 

Luonnollisesti aiempaa raskaampi, rautainen kah- 
va oli tehty tasapainottamaan kooltaan kasvanutta 
säilää, ja raskaat kahvanosat puolestaan nostivat mie- 
kan kokonaispainoa. Teoriassa raskaat kahvat tekivät 
miekoista helpompia käsitellä, sillä miekan painopis- 
te siirtyi näin lähemmäksi kahvaa. 

Edellä kuvaillut miekan kehitysasteet eivät suin- 
kaan olleet yhtäkkisiä vaan tapahtuivat vähä vähältä. 
Tämä on kenties parhaiten nähtävissä kuvioteräk- 
sisissä miekoissa, joissa on kuvioteräksisen veriu- 
ran päällä säilämerkkejä. Tällaisia vanhan ja uuden 
perinteen yhdistelmiä tunnetaan jo merovingiajan 
lopulta, ja niitä tavataan edelleen viikinkiajan alku- 
puoliskolta. Myös miekkojen valmistustekniikoissa 
on ollut eroavaisuuksia jo samojen aikakausien sisäl- 


lä. Esimerkiksi täysin koristeettomia miekansäiliä on 


5 Ennallistus viikinkiajalle yleisimmästä Petersenin H-tyypin 


K Ä : (yy PAIN 
(55) kahvalla varustetusta miekasta, jonka terässä on säiläkirjoitus. 


valmistettu läpi koko rautakauden. Yleisen kaksite- 
räisen miekansäilän ohella esiintyy myös joitakin yk- 
siteräisiä miekkoja, joista osa on taottu kuvioteräs- 
tekniikalla. Säilämerkkejä ei yksiteräisistä miekoista 
ole vielä tähän päivään mennessä havaittu. 
Suomesta on löytynyt kaikkiaan yli 400 viikinki- 
ajan miekkaa tai irrallista kahvanosaa. Osa näistä voi- 
daan ajoittaa merovingiajalle ja osa puolestaan viikin- 
kiaikaa seuraavalle ristiretkiajalle. Suomen viikinkiajan 
miekka-aineistossa kuvastuu parhaiten yleiseuroop- 
palainen miekan kehitys kaikkine vaiheineen, minkä 
lisäksi meiltä on löydetty myös sellaisia miekkatyyp- 
pejä, joita tunnetaan ulkomailta joko hyvin vähän tai 


ei lainkaan. 


Ristiretkiaika ja keskiaikaisen muodon synty 
Jo viikinkiajan lopun miekkatyypeissä alkoi näkyä 
seuraava radikaali kahvojen muodonmuutos. Pon- 
nenalunen jäi pois käytöstä ja tilalle tuli pelkkä ponsi 
tasapainottamaan miekkaa. Joskus ponsi oli uritet- 
tu näyttämään kaksiosaiselta matkien varhaisempaa 
käytäntöä. Väistin puolestaan piteni ja solakoitui. 
Suurin osa ristiretkiajan (noin 1050—1200 /1300) mie- 
koista näytti jo hyvin paljon keskiajalla vakiintuneilta 
malleilta kiekkomaisine tai linssimäisine ponsineen 
ja pitkine, ohuine väistimineen. Huomattavaa on 


funktionaalisuuden korostuminen, mikä näkyy hyvin 


kahvanosien koristelun vähenemisessä ja muotojen 
yksinkertaistumisessa. Aseita saatettiin tuottaa myös 
aikaisempaa suurempia määriä, jolloin koristelemat- 
tomuus mahdollisti ripeämmän massatuotannon. 
Myös säilät alkoivat muuttua. Viikinkiajan jälkeen 
teräosa kapeni ja alkoi ohentua enemmän kohti kär- 
keä keventäen terää huomattavasti aikaisempiin ver- 
rattuna. Terä tosin piteni hieman. Nytkään muutos 
ei ollut yhtäkkinen, vaan suuria, viikinkiajalle luon- 


teenomaisia säiliä esiintyi myös ristiretkiajalla. Pi- 

dentyneet ja sulavalinjaisemmat terät voivat osaltaan 
merkitä ratsailta taistelemisen kasvanutta merkitystä. 
Viikinkiajan loppupuoliskon tavoin säilät näyt- 
tävät yhtenäisiltä, kuin yhdestä teräskappaleesta 
taotuilta, vaikka tutkimusten valossa ne olivat suuril- 
ta osin laminoituja. Kuvioteräksen käyttö ja merkitys 
alkoivat viimein lopullisesti hiipua, vaikka säiläkir- 
joituksia esiintyi edelleen. Uudet, kapeammat terät 
oli varustettu vastaavasti kapeimmin veriurin, joihin 
upotettiin kirjoituksia ja merkkejä kuvioimatto- 
masta raudasta tai teräksestä. Merkit olivat kooltaan 
nyt kapeamman veriuran myötä noin puolet siitä, 
mitä ne olivat olleet viikinkiajalla. Selkeästi suurin 
osa kirjoituksista ja symboleista liittyy kristinus- 
koon, vaikka myös joitain tekijännimiä (esimerkiksi 
GICELIN ) ja tunnistamattomia kuvioita esiintyy. 
Näiden yksinkertaisten, rautaisten merkkien jäl- 
keen alettiin upottaa merkkejä muista kuin rauta- 
metalleista: käytettiin kuparipitoisia metalleja sekä 
hopeaa ja jopa kultaa. Tällaisten merkkien valmistus- 
tekniikka poikkesi täysin rautaisista merkeistä ja mah- 
dollisti yksityiskohtaisemman ja tarkemman työjäljen, 
mikä näkyy usein kuviointien monimutkaisuutena. 
Kuvioiden ja tekstien aiheet olivat kristillisiä, joko 
symboleita tai kirjainyhdistelmiä. Nämä ei-rautaiset 
säilämerkit olivat verrattain lyhytikäinen ilmiö, ja ne 


hävisivät ristiretkiajan jälkeen, jolloin alettiin tehdä ha- 


2) Ennallistus ristiretkiajan kiekkopontisesta 


6 
ja ; N 
(28) miekasta tuppineen. 


poilla etsaamalla säiliin koristeita. Lopullisesti merkit 
katosivat veriuran häviämisen myötä säilän muodon 
jälleen muuttuessa viimeistään 1400-luvulle tultaessa. 

Suomessa ristiretkiajan miekoista selväpiirteisin 
ryhmä ovat kiekkopontiset miekat, joiden ponsi 
on pyöreän kiekon muotoinen. Tällaisia tunnetaan 
meiltä nelisenkymmentä. Suurin osa näistä on ylei- 
seurooppalaiseen tapaan kahvaltaan koristelematto- 
mia, mutta myös poikkeuksia löytyy. Näiden lisäksi 
Suomesta on löydetty linssimäisellä ponnella varus- 
tettuja miekkoja sekä pronssikahvaisia miekkoja, 
jotka voidaan teränsä puolesta ajoittaa ristiretkiajan 
puolelle. Säiläkirjoituksia on tehty rautametalleista, 
kuparimetalleista, hopeasta ja kullasta, ja toista- 
kymmentä tällaista tunnetaan myös kahvattomista 
säilistä, jotka ovat ajoitettavissa yksinomaan näiden 
säilämerkkien perusteella. 

Miekkojen kehityksestä täytyy huomioida lopuk- 
si, että kehityslinja ei suinkaan ole ollut yhtenäi- 
nen. Rautakauden Eurooppa on laaja alue monine 
kansoineen ja uskomuksineen, ja on täysin varmaa, 
että eri alueilla miekat kehittyivät hieman eri tavoin 
toisistaan riippumatta. Tästä kertoo jo asemuotojen 


moninaisuus. + 


Y KM 8207 

1 1 11) 1 a an Kauttuan irtolöytömiekka muistuttaa kahvaltaan hy- 
vin paljon Petersenin tyyppiä F. Kahvanosien perus- 


e 
Ik l k teella miekka on peräisin 800-luvun alkupuoliskolta. 
a up u O 1 S O n Miekka on kauttaaltaan koristelematon ja on kaikes- 
s | | i sa yksinkertaisuudessaan ollut siro ja sulava käsitellä. 


AKM 111751 
HATTULA, VESUNTI, MUSTALAISMÄKI 


Petersenin E-tyypin kahvanosissa on yleensä pyöreistä kuopanteista 
muodostettuja vinoneliökuvioita sekä pystysuuntaisia lankaupo- 
tuksia kuopanteiden välissä, kuten tässä mahdollisesti polttokal- 
mistosta peräisin olevassa miekassa. Palopatinan melko hyvin säi- 
lyttämästä miekasta puuttuu ponsi, ja miekan terässä on viitteitä 
kuvioteräksen käytöstä. Näinkin hyväkuntoisesta miekansäilästä ei 
röntgenkuvaus paljasta mitään, sillä säilän rakenneosaset eivät ole 


ruostuneet. Miekka ajoittuu 800-luvun alkupuoliskolle. 


«AKM 13419:1 


Turku, MAARIA, TASKULA 


Tämä irtolöytönä talletettu miekka on Suomen 
parhaiten säilynyt esimerkki Petersenin E-tyypin 
miekasta. Se kuuluu mahdollisesti viikinkiaikaiseen 
ruumiskalmistoon. Paikalta on löydetty osia ainakin 
viidestä miekasta. Kyseisen miekan kahvan osissa on 
kuopanteiden ohella messinkilankaupotuksia. Terä 
on taidokkaasti kuvioitu niin, että kummallakin 
miekan lappeella näkyy kaksi kierrettyä kuvioitua 
palkkia, minkä lisäksi toisella puolella säilää on 
upotettuna tiimalasi- ja kahdeksikkokuviot. Miekka 
ajoittuu kokonaisuutena 800-luvun alkupuoliskolle, 
mikä on hautaustavan kannalta mielenkiintoista, sillä 
kalmiston ruumishaudat ovat 1000-luvulta. Paikalla 
olevat polttohaudat ovat puolestaan merovingi- ja 


viikinkiajalta. 


| 


> KM 2598 


HÄMEENLINNA, KARLBERG 


Petersenin H-tyypin varhaisimmat edustajat olivat 
kahvamuodoltaan kapeampia ja mitoiltaan pie- 
nempiä kuin varsinaiset viikinkiajan mallit. Tässä 
Vanajaveden rannan irtolöydössä kahvanosat on 
pinnoitettu pronssilangoin ja levyin. Terän veriura 
on rakennettu kahdesta tai neljästä kuvioteräspal- 
kista niin, että kaksi kierrettyä palkkia on yhdellä 
puolella säilää. Miekka ajoittuu aivan viikinkiajan 
alkuun, ehkä 800-luvun alkupuoliskolle, eikä siinä 
näy merkkejä polttohautauksesta. Samoilta tienoilta 
on löydetty kaksi muutakin miekkaa, jotka ovat tätä 


miekkaa myöhäisempiä. 

Y> KM 0753:51 


TURKU, KAARINA, RISTIMÄKI 


Tässä Petersenin H-tyypin miekassa kahvanosat on 
pinnoitettu hopealangoin, ja terän kuvioteräksiset 
säilämerkit muodostavat kirjaimia matkivia kuvioita 
kenties ULFBERHT-tekstiä imitoiden. Miekka on pe- 
räisin polttokenttäkalmistosta ja ajoittuu 800-luvulle 
yhdessä miekan kanssa löydettyjen kahden keihään- 
kärjen, väkipuukon ja pronssisen hevosenkenkäsoljen 


kanssa. 


«Y KM 2548:277 


LAITILA, RUKOUSHUONE- 
KANSAKOULUNMÄKI 


Tämä polttokenttäkalmistosta esille kaivettu miek- 
ka kantaa terässään katkelmallista ULFBERHT-teks- 
tiä. Kahvanosat kuuluvat Petersenin H-tyyppiin ja 
ne on koristeltu hopea- ja pronssilankaupotuksin 
niin, että kahvassa vuorottelevat viisi pronssilankaa 
ja neljä hopealankaa luoden osien pinnalle kirkkai- 
ta ja kellertäviä raitoja. Samankaltainen kahva on 
löydetty Hollannista. Terä on keskeltä kerrostettu, 
ja terän viisteet ovat kovaa hiiliterästä. Miekka on 
vieläpä osattu karkaista, eli se on ollut aikoinaan 
kelvollinen ase. Kalmistosta on miekkoja tai niiden 
osia peräti seitsemällätoista alanumerolla, ja löytöjen 
rikkonaisuuden vuoksi miekkojen kokonaismäärää 


on hankala laskea. 

AKM 13419!2 
TurKU, MAARIA, TASKULA 


Mahdollisesti ruumishautauksesta peräisin oleva Pe- 
tersenin H-tyypin miekka, jonka säilän koristeena 
on kirjaimia muistuttavia merkkejä. Kuvioteräksisis- 
tä merkeistä on taitava seppä osannut luoda ristik- 
kokuvioita säilän yhdelle lappeelle, kun taas luku- 
taidottomuus on kenties syynä vastakkaisen lappeen 
merkkien epämääräisyyteen. Jälleen kyseessä voi 
olla yritys matkia varsinaista latinalaisin aakkosin 
kirjoitettua säiläkirjoitusta. Lähes samankaltainen 


miekansäilä on löydetty Ruotsista. 


> KM 7472:1 


VEHMAA, RAHKAMALA, MATINANTTI 


8300-luvun tyypillisessä Petersenin H-tyypin kahvassa 
rautaiset kahvanosat on pinnoitettu kauttaaltaan ku- 
paripitoisin metallilangoin, kenties siksi, että kahvan 
materiaali näyttäisi kalliimmalta kuin todellisuudessa 
onkaan. Tässä miekassa koristelangat ovat messinkiä 
ja terä on kuvioterästä. Terässä on molemmin puo- 
lin kaksi eri suuntiin kierrettyä kuvioteräspalkkia. 
Miekka on peräisin tuhoutuneesta hautaröykkiöstä, 
josta löydettiin myös toinen, säiläkirjoituksella va- 
rustettu miekka mutta täysin samanlaisella H-tyypin 
kahvalla. 

«AKM 203 


AHVENANMAA, SALTVIK, BERTBY 


Tämä polttohautauksen yhteydessä syntyneen palo- 
patinan melko hyvin säilyttämä ase on tyypillinen 
esimerkki Petersenin 800-luvun I-tyypin miekasta, 
jonka kahvanosissa on hopealankaupotuksilla luo- 
tua koristelua. Miekan terä on erikoisempi, sillä sen 
veriura on koottu kaikkiaan kuudesta eri suuntiin 
kierretystä kuvioteräspalkista, joita näkyy kolme 
yhdellä lappeella. Tämän kuvioidun pohjan päälle 
on upotettu tiimalasimainen, rautainen kuvio. Mie- 
kanterän ajoitusta aivan 800-luvun alkuun korostaa 
myös hautakummusta miekan yhteydestä löydetty 
keihäänkärki. Vainajalla on ollut mukanaan aseiden 
lisäksi sirppi, veitsi sekä hiomakiven kappaleita. 
Bertbyn hautakummuista tunnetaan kaikkiaan kol- 


me miekkaa. 

AKM 18402:1 


HÄMEENLINNA, PELTORINNE 


Peltorinteen miekka on melko massiivinen Peterse- 
nin H-tyyppi, jonka kahvanosissa on koristeena sekä 
hopea- että kuparilankaa, minkä lisäksi väistimen ja 
ponnenalusen näkyvät ala- ja yläpinnat on pinnoitet- 
tu ohuella pronssilevyllä. Terässä on kuvioteräksinen, 
oikein kirjoitettu ULEBERHT-teksti, mutta säilän vas- 
takkaisen lappeen ristikkokuvio on epätyypillinen ja 


lisäksi selkeästi keskeneräinen mahdollisesti kuviote- 


räsvartaiden loppumisen seurauksena. Mielenkiintoi- 
nen piirre on mahdollinen hitsaussauma terän puo- 
livälin tienoilla, mikä tarkoittaa, että taitava seppä 
on takonut miekan uudelleen kokoon sen katkettua. 
Miekka on löydetty suuren kiven alta yhdessä pie- 
nen veitsen kanssa. Myöhemmin paikalta on löydet- 
ty toisenkin miekan terän kappale, mutta todisteita 


kalmiston olemassaolosta ei ole. 


« D AT ALI 


V> KM 9243:1 


Sauvo, MÄENALA 


Petersenin I-tyyppi on H-tyyppiä sirorakenteisem- 
pi vaikka perusmuoto on lähes sama. Tässä I-tyypin 
miekassa kahvanosien lankaupotuksiin on käytetty 
hopea- ja kuparilankoja myös toisiinsa kierrettyi- 
nä, jotta on saatu aikaan kalanruotoa muistuttavaa 
kuviointia. Terässä on vain pari upotusta — spiraa- 
limainen kuvio sekä vaakaviiva — nekin kuvioterästä 
ja merkitykseltään täysin mystisiä. Yhdessä muiden 
löytöjen kanssa, joihin lukeutui myös toinenkin 
miekka, tämä löydettiin tietöiden ohessa. Löytö on 
mahdollisesti kätkö tai uhri. 

YKM 9502:270 
UUSIKAUPUNKI, KALANTI, 
KALLELA, KALMUMÄKI 


Miekka on osa polttokalmistosta kaivettua löytöryh- 
mää, johon kuuluivat miekan lisäksi kaksi erilaista 
keihäänkärkeä, veitsi, hevosen kuolaimet, pienet rau- 
taiset sakset ja pronssinen spiraalisormus. Puhtaasti 
miekka ei taivu mihinkään tiettyyn tyyppiin, mutta 
jäljelle jääneiden ponnenalusen ja väistimen muo- 
to ja mittasuhteet viittaavat Petersenin 800-luvun 
K-tyyppiin. Kalmumäen miekan kahvan osat ovat 
tosin koristeettomia. Miekka on säilynyt verrattain 
hyvin sen polttoroviolla syntyneen paksun palopati- 
nakerroksen ansiosta, joka peittää alleen myös ku- 
vioteräksisen terän, jossa on puolellaan kaksi kierret- 
tyä kuvioteräspalkkia. Paikalta on miekkojen osia yli 


kolmellakymmenellä alanumerolla, eikä miekkojen 


kokonaismäärää voi kunnolla laskea. 


YKM 105460:1 


LIETO, SAUVALA, PITKÄSMÄKI 


Kyseinen miekka kuuluu polttokalmistoon, josta se 
löydettiin yhdessä suuren veitsen kanssa. Kahvaltaan 
miekka muistuttaa Petersenin 800-luvulle ajoittuvaa 
tyyppiä L, mutta tässä miekassa ei ole ollut pontta 
lainkaan. Myös säilä on yksinkertainen, koristelema- 
ton ja aikalaisekseen huomattavan kapea, ja se saat- 
taa olla paikallista valmistetta. Pitkäsmäestä voi olla 


osia peräti kuudestakin miekasta. 


| 
| 


» KM 2361 


EURA, VÄHÄ-VAHE 


Petersenin N-tyypin kahvanosilla varustettu miekka 
on irtolöytö jo 1850-luvulta. Vaikka miekan kahva 
on koristelematon, on sen terässä ULFBERHT-teksti, 
joka on pahasti ruosteen vaurioittama. Tästä syystä 
tekstistä ja merkeistä puuttuu isoja osia. Teksti näyt- 
tää kuitenkin olleen oikein kirjoitettu. Miekka on 


peräisin 800-luvun jälkipuoliskolta. 


> KM 11003:283 


EURA, PAPPILANMÄKI 


Pappilanmäen ruumiskalmistosta on löydetty osia 
ainakin kahdestatoista miekasta. Kyseinen miekka 
voi kuulua Petersenin N-tyyppiin ajoittuen jonne- 
kin viikinkiajan alkupuoliskolle, Tätä ajoitusta tukee 
myös kuvioteräksinen säilä merkkeineen. Kummalla- 
kin puolella säilää on kolme eri suuntiin kierrettyä 
kuvioteräspalkkia, ja toisella puolella näiden päälle 
on vasaroitu kahdeksikon muotoinen kuvio. Terää 
vaikuttaa myös lyhennetyn kärjestä päin. Miekka on 
peräisin kalmiston haudasta numero IV, josta löy- 
tyi myös pronssisia heloja, saviastian paloja, sakset, 
sirppi, kaksi pronssisormusta, nauloja, keihäänkärki, 
hevosenkenkäsolki, veitsi, rautakuonaa sekä prons- 


sispiraalin paloja ja niihin liittyneitä kangastilkkuja. 

EKANA! 


Miekkojen 


kahvanosat 


KAHVOJEN KEHITYS 


iikinkiaikaiset miekat on perintei- 
sesti luokiteltu ja ajoitettu niiden 
kahvanosien muodon ja koristelun 
perusteella. Koska miekkojen terien 
muodoissa on nähty vähemmän vaihtelevuutta läpi 
vuosisatojen, on monimuotoisempia kahvoja ollut 
helpompi käyttää jäsenneltäessä miekan kehitysvai- 
heita ja eri miekkatyyppien keskinäisiä ajoituksia. 
Siinä missä miekkojen säilät ovat muodoltaan olleet 
enemmän yhdenmukaisia, on kahvoissa nähtävissä 
erilaisten tyylien ja muotien muodoissa ja koriste- 
luissa muutoksia kuten myös valmistusteknisten rat- 
kaisujen kehittymisessä. Lisäksi on oletettavaa, että 
miekkojen säiliä valmistettiin harvemmissa paikois- 
sa kuin kahvojen osia, jolloin kahvojen valmistajien 
suurempi määrä eri puolilla Eurooppaa on edesaut- 
tanut erilaisten kahvamuotojen syntymistä. 
Tutkimuksessa hyödynnetystä luokittelusta käy- 
tetään nimitystä typologia. Typologiat ovat tutkijoiden 
luomia, keinotekoisia luokittelujärjestelmiä, joiden 
avulla esineitä pyritään järjestämään ajallisesti toi- 


siaan seuraaviksi eli esittämään tietyn esinetyypin 


kehityskaari. Typologia voidaan nähdä työkaluna, 
jonka avulla tutkijat voivat ajoittaa esineitä, pohtia 
niiden alkuperää ja jäljittää esinetyyppien kehityk- 
seen vaikuttaneita tekijöitä. Ajoittamisessa toimivat 
apuna esimerkiksi samasta hautauksesta löytyneet 
muut ajoitettavissa olevat esineet sekä luonnontie- 
teelliset ajoitusmenetelmät kuten radiohiiliajoitus. 
Muita esimerkiksi viikinkiaikaisia ajoitettavissa ole- 
via esineitä ovat esimerkiksi keihäänkärjet, kirveet ja 
tietyt korumuodot unohtamatta tietenkään rahoja. 
Typologioiden ja kahvatyyppien maantieteelli- 
sen levinnän avulla on pyritty määrittelemään, mis- 
sä päin tietyntyyppisiä kahvanosia on valmistettu. 
Esimerkiksi norjalainen tutkija Jan Petersen luon- 
nehti jo 1900-luvun alussa joitakin kahvatyyppe- 
jä norjalaisiksi, sillä leijonanosa niistä on löydetty 
nimenomaan Norjan alueelta. Tämäkään ei tosin 
ole aivan yksiselitteistä ja ongelmatonta. Samankin 
kahvatyypin kohdalla esiintyy runsaasti erilaisia muo- 
tovivahteita ja koristelultaan toisistaan eroavia kah- 
voja, joten on täysin mahdollista, että tiettyä kahva- 


muotoa valmistettiin ja jäljiteltiin useissa eri pajoissa, 

mikä tekee sen alkuperän määrittämisestä hankalaa. 
Lisäksi on otettava huomioon, että rautaiset kah- 
vanosat on saatettu takoa yhdessä pajassa ja koris- 
tella lanka- ja levyupotuksin aivan toisaalla käyttäen 
esimerkiksi paikallisia koristeaiheita. Monessa ta- 
pauksessa on selvää, että miekan terä on peräisin eri 
paikasta kuin kahva. Tämä ilmenee esimerkiksi kah- 
vanosien huonona sovituksena kahvan ruotoon. 

Viikinkiajan kahvatyypeissä on tiettyjä piirteitä, 
jotka toistuvat läpi koko aikakauden. Katsottaes- 
sa kahvojen ja erityisesti ponsien muotoa on niis- 
sä nähtävissä kahta päätyyppiä. Ensimmäisenä ovat 
kolmiomaiset ponnet, joita voi tavata erityisesti 
viikinkiajan alkupuolen eri kahvatyypeissä. Kol- 
miomainen ponnen muoto todennäköisesti periytyy 
jo varhaisemmilta ajoilta, jolloin ponnet olivat usein 
pronssisia ja pieniä mutta silti kolmiomaisia tai py- 
ramidinmuotoisia, 

Toisena ovat lohkomaiset ponnet, joissa on joskus 
viisi, useimmiten kolme erillistä lohkoa, joskus pyö- 
reämpää, joskus litteämpää, erotettuina pelkin koris- 
teurin. Tällaisia tunnetaan merovingiajan lopulta aina 
ristiretkiajan alkuun saakka läpi koko viikinkiajan. 
Materiaalina ei aina ole ollut rauta, vaan lohkomaisia 
ponsia on myös valettu pronssista kenties jäljitellen 
rautaisia malleja etenkin viikinkiajan loppupuolella. 

Myös yksinkertaisempia muotoja esiintyy eritoten 
viikinkiajan jälkimmäiseltä puoliskolta. Nämä ovat 
useimmiten sirompia sekä väistimiltään että pon- 
siltaan, ja ponnenalunen onkin monessa tällaisessa 
tyypissä jäänyt kokonaan pois kuten lähestulkoon 
kaikissa ristiretkiajan miekoissa. Huomattavaa on, 
että yksinkertaisemmat, kevyemmät kahvatyypit ovat 
normaalisti koristeettomia, kun taas raskaammat, 
kolmiomaisella tai lohkomaisella ponnella varuste- 
tut kahvat on koristeltu muilla kuin rautametalleilla. 

Typologioita ja ajoituksia määrittäessä on vielä 


eräs keino, joka voi toimia miekkatyyppien ajoitta- 


misen apuna, nimittäin aikalaistaiteessa esiintyvät 
kuvaukset miekoista. Suomesta ei tällaisia tunneta, 
mutta karolingisesta Euroopasta kyllä aina 800-lu- 
vulta lähtien. Useimmiten nämä kuvat sisältyvät kä- 
sikirjoituksiin eli manuskripteihin. Käsikirjoituk- 
sissa olevissa kuvituksissa esiintyy tietyn muotoisia 
kahvojen osia, ja kun tiedetään käsikirjoituksen 
ajoitus, voidaan kuvia käyttää apuna myös arkeolo- 
gisen aineiston ajoitusten varmistamisessa. Hyvänä 
esimerkkinä tästä ovat ainakin kolmessa 800-luvun 
alkupuolen psalttarissa eli psalmikirjassa esiintyvät 
melko selkeät kuvat tarkemmin myöhempänä esi- 
teltävästä Jan Petersenin erikoistyyppi numero kah- 
den miekoista, jotka ajoittuvat myös typologiassa 
vastaavalla tavalla. Samoin esimerkiksi joissakin 
1000-luvun alkupuolen kuvituksissa esiintyy myö- 
häisempiä lohkopontisia Petersenin tyyppejä kuten 
S ja Z, jotka niin ikään ajoittuvat hautalöytöjen 
perusteella samoihin aikoihin. Viikinki- ja ristiret- 
kiajan taitteessa ilmaantuneet linssipontiset miekat 
ovat myös yleisiä kuvituksissa aina 1000-luvun alus- 
ta 1200-luvulle saakka. Kuvitusten tutkimuskäytössä 
on kuitenkin muistettava, että ne eivät ole valoku- 
vantarkkoja piirroksia vaan taiteilijan kuvauksia. 
Käsikirjoitusten ohella kuvauksia löytyy esimerkiksi 
puukaiverruksista ja riimukivistä, mutta nämä ovat 
jo paljon karkeampia ja vaikeita yhdistää tiettyihin 
kahvatyyppeihin. 

Joitain mainintoja miekkojen kahvojen ulkoasusta 
esiintyy myös kirjoitetuissa lähteissä, mutta näitä ei 
voi sellaisenaan käyttää ajoittamiseen. Esimerkiksi 
Norjan kuningassaagoissa (Heimskringla) Olavi Pyhän 
miekka Hneitir on kuvattu kahvaltaan kultakoristei- 
sena, samoin myös miekka Gram sekä eräs Beowulfin 
käyttämistä miekoista. Hopeisia kahvoja on mainit- 
tu ainakin 800-luvun skaldisessa Hrafnsmdl-runossa 
sekä Eyrbygg ja-saagassa. Hopeaa on käytetty kahvojen 


koristeena läpi koko viikinkiajan, ja erityisesti vii- 


kinkiajan lopulla miekankahvoja on silattu hopealla 
kokonaan. Samoin anglosaksisissa testamenteissa vii- 
tataan miekkoihin usein ”hopeakahvaisina”, erääs- 
sä tapauksessa kuvauksen on tulkittu tarkoittaneen 
kuoppakoristeista kahvaa. Mainitaanpa Kalevalas- 
sakin miekkoja silatun hopealla ja koristellun jopa 
eläinkuvioin, minkä on joskus tulkittu olevan rauta- 
kautisten miekkojen kuvauksia. 

Kirjallisiin lähteisiin liittyen voidaan vielä mainita 
tapa kätkeä kristillisiä reliikkejä eli pyhäinjäännök- 
siä miekkojen kahvojen sisään. Kaarle Suuren saagassa 
(Karlamagnús saga) kerrotaan, että Kaarle Suuri säi- 
lytti Joyeuse-miekkansa — joka tarkoittaa ”hyväntuu- 
lista” — ponnessa Pyhän Peitsen kappaletta. Vaikka 
tämänkaltaiset kuvaukset olisivatkin jossain määrin 
pitäneet paikkansa frankkilaisalueilla, jossa ne alku- 
jaan kirjoitettiin, eivät tällaiset käytännöt ole olleet 


vallalla Skandinaviassa ainakaan viikinkiajalla. 


KAHVOJEN LUOKITTELUN 
TAVAT 


Yleisimmin käytetty kahvaluokitus on norjalaisen 
Jan Petersenin jo vuonna 1919 julkaisema tutkimus. 
Petersen määritteli Norjan silloisesta, yli kahdentu- 
hannen miekan löytöaineistosta peräti 26 päätyyp- 
piä ja 20 harvinaisempaa alatyyppiä. Päätyyppejä 
merkittiin suurilla kirjaimilla ja alatyyppejä nume- 
roilla. 

Petersen loi näin kuvan miekankahvojen kehi- 
tyksestä merovingiajan lopulta viikinkiajan lopulle 
ja onnistui ajoittamaan eri tyypit puolen vuosisadan 
tarkkuudella. Käytännössä siis ajoitus ilmoitetaan vä- 
hintään viidenkymmenen vuoden ajanjaksona, jol- 
ta miekkoja tunnetaan. Ajoitus perustuu haudoista 
löydettyihin miekkoihin, joiden ohella hautaan oli 
pantu myös muuta luokiteltavissa olevaa esineistöä. 


Kritiikistä huolimatta tämä luokittelu on edelleen 


käytössä, vaikkakin muualla Euroopassa on olemassa 
runsaasti erilaisia, paikallisia kahvatyyppejä, joita Pe- 
tersen ei tuntenut Norjan aineistosta lainkaan. 

Petersenin luokittelun perusta on kahvanosien 
muodon ja joskus myös mittojen vaihtelussa. Tosin 
joissakin tapauksissa tietyn tyypin sisällä on omia 
alatyyppejä, jotka ovat erotettavissa toisistaan ko- 
ristelutavan perusteella. Kaikissa kahvatyypeissä 
koristelun eroavaisuuksia ei tosin ole otettu huo- 
mioon lainkaan, vaikka eräs tarkoitus niissä oli esit- 
tää, missä päin Eurooppaa tiettyjä kahvatyyppejä oli 
valmistettu. Petersenin luokittelussa unohtuu myös 
muita, kulttuurisidonnaisia asioita, kuten itsenäinen 
kahvamuotojen kehittyminen eri alueilla, kaupan 
mukana levinneet vaikutteet, kahvanosien materiaa- 
lin uudelleenkäyttö sekä epätarkka miekkalöytöjen 
esille kaivaminen ja hautausten puutteellinen doku- 
mentointi. Petersenin luokittelu toimiikin nykyään 
tutkijan työkaluna, ja sen perusteella usein edelleen 
ajoitetaan kokonaisia hautauksia. Petersenin ajoi- 
tukset nimittäin ovat kestäneet harvinaisen hyvin 
aikaa ja alati kehittyvien ajoitusmenetelmien tuomaa 
tarkkuutta. 

Muitakin viikinkiajan miekkojen kahvojen luo- 
kitteluja on toki tehty. Niistä mainitaan tässä tär- 
keimpiä. Petersenin typologiaa pidettiin aluksi liian 
monimutkaisena sen suuren tyyppimäärän vuoksi. 
Sir Mortimer Wheeler julkaisi vuonna 1927 Brit- 
teinsaarten aineistoon perustuvan, yksinkertaistetun 
muototypologian, jossa oli vain seitsemän tyyppiä. 
Myöhemmin useat eri tutkijat ovat tarkentaneet 
tätä typologiaa. Suomessa Carl Axel Nordman lisäsi 
hopeakahvaisen miekkatyypin Petersenin tyyppien 
joukkoon vuoden 1943 julkaisussaan. Samankaltaisia 
lisäyksiä teki Vytautas Kazakevičius Baltian maiden 
miekkojen osalta vuonna 1996. Baltian maissa on 
useita paikallisia versioita joistakin Petersenin tyy- 


peistä sekä myös omaleimaisia kahvamuotoja. 

Norjalaisen Jan Petersenin vuonna 
1919 julkaisema tyypittely viikinki- 
aikaisten miekkojen kahvanosista. 
Kuvassa näkyvät Petersenin luokituk- 
sen mukaiset päätyypit. 


Anatoly Kirpichnikov lisäsi vuonna 1966 Peterse- 
nin luokitteluun paikallisia, venäläisiä kahvatyyppejä. 
Huomattavaa Kirpichnikovin luokittelussa on, että 
kahvatyyppien ajoitukset ovat ainakin puoli vuosi- 
sataa nuorempia kuin mitä Petersen esitti. Suomen 
aineiston osalta tämä on mielenkiintoista, sillä Kir- 
pichnikovin käyttämä aineisto on maantieteellisesti 
lähempänä meitä kuin Petersenin norjalainen 
miekka-aineisto. Kirpichnikovin lisäämien, paikallis- 
ten tyyppien joukossa on lisäksi useita Suomestakin 
löytyneitä kahvamuotoja. 

Eräs tärkeä luokittelu on brittiläisen Ewart Oa- 
keshottin käsialaa. Oakeshott loi monimutkaisem- 
man luokittelun keskiaikaisille miekoille ja otti 
huomioon kahvan eri osien sekä säilien muodon 
vaihtelut. Yleiseurooppalaisittain keskiaika on laa- 
ja käsite, ja Oakeshottin varhaisimmat keskiaikai- 
set tyypit on laskettu Suomessa vielä viikinkiajan 
lopuksi ja ristiretkiajaksi. Erityisesti ristiretkiajalle 
ominaiset kiekkopontiset sekä linssipontiset miekat 
lukeutuvat Oakeshottin määrittelemiin tyyppeihin. 
Kiekkopontisia miekkoja on meillä tutkinut, luoki- 
tellut ja ajoittanut Leena Tomanterä. Niin ikään Jou- 
ko Rädyn maisterityö viikinkiajan miekoista vuodel- 
ta 1983 sisälsi pohdiskelua joidenkin miekkatyyppien 
paikallisuudesta. Oakeshottiin pohjaten puolalainen 
Marian Glosek on ajoittanut keskisen Euroopan 
miekkalöytöjä lisäämällä niin ikään paikallisia muo- 
toja mukaan omina tyyppeinään erityisesti miekko- 
jen väistimien perusteella. 

Saksalainen Alfred Geibig on julkaissut vuonna 
1991 Oakeshottia seuraillen monimutkaisemman ty- 
pologian, jossa kahvan eri osat muodostavat erään- 
laisia kombinaatiotyyppejä. Tietynlaisiin väistimiin 
on voinut liittää tietynlaisia ponsia, ja näin Geibig 
on yrittänyt luoda vielä Peterseniä tarkemman esi- 
tyksen kahvojen kehityskaarista ja ajoituksista. Gei- 


bigin tutkimat miekat ajoittuivat aina 700-luvulta 


1200-luvun alkuun. Pelkkien muotojen sijaan Geibig 
on hyödyntänyt tutkimuksessaan myös kahvan- 
osien mittasuhteiden muutoksia, ja ainakin Saksan 
aineiston osalta luokittelu ja ajoitukset ovat melko 
tarkkoja. Eri asia on, kuinka hyvin näitä ajoituksia 
voi hyödyntää esimerkiksi Skandinavian ja Suomen 
aineiston tutkimuksessa. 

Miekkatyyppien ajoitus on aina parasta tehdä 
hyödyntämällä lähialueiden tutkimusta ja ajoituksia 
sen sijaan, että luotettaisiin vain yhden typologian 
tarjoamaan aikahaarukkaan. Yhdelle tyypille an- 
nettava ajoitus ei myöskään voi olla kovin tarkka. 
Populaariluonteisessa kirjassa Swords of the Viking Age 
esitetään kehitetty versio Petersenin luokittelusta. 
Siinä osalle tyypeistä esitetään neljännesvuosisadan 
tarkkuudella tehtyä ajoitusta. Käytännössä kuiten- 
kin sellaiset tekijät kuten tyyppien pitkä käyttöikä, 
uusiokäyttö, itsenäinen kehitys eri alueilla sekä hau- 
tauksen jälkeiset tapahtumat tekevät näin tarkkojen 
ajoitusten luomisen mahdottomaksi, eikä niitä voi 
soveltaa koko Euroopan miekka-aineistoon. 

Ruotsalainen Mikael Jakobsson yritti luoda typo- 
logian tiettyjen muotoperiaatteiden pohjalta, joilla 
hän uskoi olevan jotain symbolista merkitystä sen 
sijaan, että ne kuvastaisivat ajallista tai tyylillistä ke- 
hitystä tietyissä paikoissa. Jakobssonin järjestelmä ei 
ole typologia sanan varsinaisessa merkityksessä, sillä 
esimerkiksi yhden miekan kahvan osat voidaan luo- 
kitella useammankin muotoperiaatteen mukaan, ja 
silti lopputulos on myös ajoituksen kohdalla sama 
kuin Petersenillä. 

Kun otetaan huomioon kaikki yllä mainitut luo- 
kitteluvaihtoehdot muotojen ja mittojen vaihtelui- 
neen ja lisätään vielä eroavaisuudet koristelussa ja 
kenties jopa valmistustekniikoissa, on viikinkiaikais- 
ten kahvatyyppien määrä valtava. Loppujen lopuksi 
typologia on vain tutkijan väline, jolla jäsennetään 


aineistoa ja pyritään ajoittamaan sitä. 

MUOTOJEN JA KORISTEIDEN KIRJO: 
VIIKINKIAJAN KAHVATYYPIT 


Petersenin tyypit 

Seuraavassa esitellään viikinkiaikaisia tunnetuimpia 
ja laajimmalle levinneitä kahvatyyppejä Petersenin 
luokittelun mukaisesti, sillä se on edelleen käytetyin 
ja tunnetuin kahvatypologia. Petersenin luokittelu ei 
ole tarpeettoman monimutkainen, ja sen edustamat 
muototyypit ovat olemassa sellaisinaan myös valta- 
osassa muita typologioita. Kuvista käyvät ilmi muo- 
topiirteet, joten etupäässä tässä kerrotaan lyhyesti 
tyyppien ajoituksesta, levinnästä, alkuperästä sekä 
koristelutekniikoista. 

Jo Petersenin tyyppejä varhaisemmat kahvanosat 
heijastavat kahvan muotojen asteittaista kehitystä 
merovingiajalta kohti viikinkiaikaa. Suomen miek- 
koja esimerkkeinä käyttäen meiltä on löytynyt kol- 
mea selkeästi tällaista siirtymävaiheen tyyppiä, jotka 
ajoittuvat 700-luvun jälkipuoliskolle. Helmer Salmo 


tyypitteli niitä jo vuoden 1938 väitöskirjassaan. 


Vehmaalta löydetty miekka 

(KM 287971) edustaa Salmon 
myöhäismerovingiaikaista miekkaa, 
jonka pelkistetyt kahvanosat on 
valettu pronssista. Miekan terä on 
kuvioteräksinen. 


ETES 


Ensimmäisenä ovat niin sanotut myöhäismero- 
vingiaikaiset miekat, joiden ontot, pronssista valetut 
kahvanosat imitoivat muodoltaan merovingiajan ven- 
del- ja rengasmiekkoja, mutta jotka ovat huomatta- 
vasti pelkistetympiä. 

Toisena on Salmon määritelmän mukaisesti ”län- 
sisuomalainen miekka”, jonka kahvan osat ovat jo 
koristelematonta rautaa muotokielen periytyessä 
edellisestä tyypistä hieman solakampana. Näitä 
miekkoja on löydetty myös Saksasta ja Ruotsista, 
joten tyyppinimitys ei ole pätevä. Kolmas erikoi- 
nen muoto on Mäntyharjulta löytynyt miekka, joka 
muistuttaa jo huomattavassa määrin Petersenin tyyp- 
piä A. Tällekin miekalle tunnetaan nykyään vastinei- 
ta ainakin Tanskasta ja Ruotsista. 

Edetessä sekä ajallisesti että Petersenin aakkos- 
järjestyksessä tyyppi A on puhtaimmin merovingi- 
aikainen. 

Se ajoittuu 700-luvulle ja erityisesti sen jälkipuo- 
liskolle. Kahvatyyppi on yksinkertainen ja koriste- 


lematon. Tyypissä ilmenevät varhaisempien, muusta 


myöhäismerovingiaikainen 


pronssikahvainen tyyppi 


kuin raudasta valmistettujen kahvanosien muotokieli 
mutta sovellettuna uuteen materiaaliin eli rautaan. 
Yleisesti A-tyyppiä on pidetty alkuperältään frank- 
kilaisena eli Manner-Euroopan valmisteena, vaikka 
se on melko laajalti levinnyt ympäri Skandinaviaa ja 
joitain tunnetaan myös Baltian maista. 

Myös koristelematon Petersenin tyyppi B ajoit- 
tuu pääasiassa merovingiajan puolelle eli 700-luvun 
jälkipuoliskolle, mutta sitä tavataan vielä 800-luvun 
alkupuoleltakin. Tyyppi on levinnyt laajalle Kes- 
ki-Euroopassa, Skandinaviassa, Baltian maissa, Suo- 
messa ja jopa Venäjällä. B-tyypin kahvojen osissa on 
melkoisesti kokovaihtelua, mikä johtuu puhtaasti 


arviointiin perustuvasta käsityöstä, ja tyypin yksin- 


L =, 


' 


länsisuomalainen Mäntyharjun 


tyyppi tyyppi 


X3) Helmer Salmon jo 1930-luvulla luokittelemat kahvatyypit, 
5) jotka ajoittuvat merovingi- ja viikinkiajan taitteeseen. 


kertaisuudesta johtuen sitä varmastikin valmistettiin 
eri paikoissa. 

Tyyppien A ja B tavoin Petersenin erikoistyypit 
1 ja 2 ajoittuvat merovingiajan lopulta viikinkiajan 
alkuun. Ne ovatkin huomattavasti muita erikoistyyp- 
pejä yleisempiä. 

Erikoistyyppi numero yhdessä silmiinpistävää on 
upotetut lanka- ja levykoristeet, joilla on pinnoitet- 
tu kaikkien kahvanosien kyljet. Koristemetalleina on 
käytetty kuparimetalleja, kuten kuparia, pronssia ja 
messinkiä sekä hopeaa. Upotetut pronssilevykoris- 

teet on pakotettu tai kaiverret- 


tu esittämään eläinten kaltaisia 


kilaisalueilla sekä Virossa. 


Erikoistyyppi numero kak- 


E kuviointeja. Tyyppiä esiintyy 
L jälleen Skandinaviassa, frank- 
| 
N 


a si on melko samankaltainen 


I edellisen kanssa. Ponsi on nyt 


ensimmäistä kertaa selkeästi 
kolmilohkoinen, ja rautaiset 


osat on koristeltu ei-rautaisin 

langoin ja levyin. Tämän tyypin maantieteellinen le- 
vintä käsittää Skandinavian, Britteinsaaret, Alanko- 
maat, Baltian maat ja frankkilaisalueet, joten tyypin 
alkuperä ei ole varma. 

Näiden kahden erikoistyypin kohdalla täytyy 
mainita kaksi saksalaisen arkeologin Herbert Jankuh- 


nin tunnistamaa erikoistyyppien 1 ja 2 muunnosta. En- 


== 


e 
TT 
- EH 


s| 


VERN 


ap 
Ji 


<=> 


20 


sa Petersenin harvinaisemmat erikoistyypit. Kaikista näistä ei 
a 
99) ollut kuvaa Petersenin julkaisussa, joten niiden ulkonäkö 


8S jää arvoitukseksi. 


simmäinen näistä on nimeltään Mannheim-Speyerin 
tyyppi, jota tavataan frankkilaisalueilla ja Tanskassa. 
Toinen on Mannheimin tyyppi, jonka erityispiirteenä 
ovat pakotuksin ja kaiverruksin koristellut kuparime- 
talliset koristevyöt väistimen ja ponnenalusen keskel- 
lä. Frankkilaisalueiden ohella tätä tyyppiä tunnetaan 
laajemmin Skandinaviasta ja Baltian maista. 

Ottaen huomioon näinkin monet varhaiset kol- 
milohkopontiset kahvatyypit on useissa eri pajois- 


o 
0 


8 Mannheimin (vasemmalla) ja Mannheim-Speyerin (oikealla) 


E ) tyypit, jotka mannereurooppalaisten ensilöytöjen jälkeen 
% : ; ; TL NN 
(88) ovat osoittautuneet paljon laajemmalle levinneiksi. 


sa trendinä ollut ilmeisesti juuri tämänkaltaisen 
muodon tuottaminen, mistä johtuu myös erilaisten 
”tyyppien” paljous. Eräs vanha teoria on, että var- 
haisimmat kolmilohkoiset ponnet olisivat matkineet 
muotokielellään viikinkiaikaa vanhempia, ponnet- 
tomia miekkoja, joiden ponnenaluseen olisi ollut 
kiinnitettynä jonkinlainen symbolinen kivi. Tämä 
talismaani olisi ollut kiedottuna nahkaan tai kan- 
kaaseen ja sidottu kahdella tai useammalla narulla 
ponnenaluseen kiinni muodostaen näin erikokoisia 
”lohkoja”. Todisteita tästä ei kuitenkaan ole. Eräs 
ehdotus on, että koska pontta voitiin käyttää myös 
vastustajan iskemiseen, olisi kahva muotoiltu näyt- 
tämään nyrkiltä. 

Petersenin tyyppi C on edelleen koristelematon, 
pelkistetty ja melko massiivinen. Ainoastaan yh- 
dessä Norjasta löytyneessä tämän tyypin kahvassa 
on koristeena muutama ei-rautainen lankaupotus. 
Tyyppi C on jo varsinaisesti viikinkiaikainen var- 
haisimpien löytöjen ollessa vuoden 800 tienoilta ja 
tyypin käyttöiän ulottuessa aina 900-luvun alkuun 
saakka. Tyyppi on kenties skandinaavinen levintänsä 
puolesta. Sitä tunnetaan Pohjoismaiden lisäksi Brit- 


teinsaarilta. 


RA Kokemäen miekan (KM 9778) kahva on 


= 
& 


malliesimerkki Petersenin C-tyypistä. 
95 
Tyyppi D edustaa 800-luvun alkupuoliskon ras- 
kasta tyyppiä, jossa rautaiset kahvanosat ovat kaut- 
taaltaan pinnoitettuja kuparimetalleilla ja hopealla 
toteutetuilla upotuksilla, jotka tälle tyypille luon- 
teenomaisesti luovat kahvanosien pinnalle korkeam- 
pia ja matalampia, reliefimäisiä kuvioita. Joskus 
jopa kourainputki on samalla tavalla pinnoitettua 
rautaa. Tyypille on myös ominaista, että väistimes- 
sä on rautaiset niitit molemmissa päissä. Näillä on 
ehkä kiinnitetty koristemetallilevyt väistimen ylä- ja 


alapinnoille ja kenties myös imitoitu merovingiajan 

niitein kasattuja kahvanosia. Tyyppiä on löydetty 
Norjasta, Ruotsista, Tanskasta ja Britteinsaarilta, 
eli sen edustajat voivat olla pohjoiseurooppalaista 
valmistetta. 

D-tyypin kaltainen on myös tyyppi E, jonka 
ponnen reunimmaiset, pienemmät lohkot ovat lie- 
västi profiloituja muistuttaen hieman eläinten päi- 
tä. E-tyypin erottaa parhaiten sen koristelutavasta. 
Kahvanosien sivuille on isketty pyöreitä kuopanteita, 
joiden väliin on upotettu ei-rautaista metallilankaa 
peittämään raudan pintaa. 

Kaikissa tämän tyypin löydöissä kuopanteet eivät 
ole pyöreitä vaan ovaaleja, ja niitä esiintyy muuten- 
kin sirommissa tyypin edustajissa 

Tyyppi ajoittuu kokonaisuutena 800-luvulle, 
mutta joitain löytöjä voidaan ajoittaa vielä 900-lu- 


vun alkuun. Tyypin alkuperästä ei ole täyttä var- 


Karjalan Kaukolasta löydetyssä Petersenin E-tyypin 
ponnessa (KM 1922:432) on pyöreiden kuoppien sijaan 


ta 


N 


EA 


sa 

ovaaleja koloja koristelankojen seassa. Tämä ponsi on 


FEA 
SSA 


paitsi katkaistu irralleen muusta miekasta myös rikottu 


än 


= 


hakkaamalla sitä molempiin päihin. 


muutta, sillä sitä tunnetaan hyvin laajalti ympäri 
Eurooppaa. 

Harvinaisuus on tyyppi F, joka on varhaisimpien 
tyyppien tavoin pelkistetty ja koristelematon ja lisäksi 
hyvin pienellä laatikkomaisella ponnella varustettu. 

Tyyppiä tunnetaan Norjan lisäksi Britteinsaarilta, 
ja se ajoittuu 800-luvun ensimmäiselle puoliskolle. 
Myös tyyppi G on hyvin harvinainen, ja niitä tunne- 
taan vain muutamia Norjan itäosista. Tässä tyypissä 
väistimen ja ponnenalusen päät on taivutettu spiraa- 
limaisiksi. G-tyyppiä tavataan 700-luvun jälkimmäi- 
seltä puoliskolta 800-luvun puoliväliin saakka. 

Kaikista viikinkiajan miekkatyypeistä tyyppi H 
on suurilukuisin ja laajimmalle levinnyt. Muodolli- 
sesti sitä esiintyy sekä sirommilla että massiivisem- 
milla kahvoilla ja matalalla sekä korkeammalla pon- 


nella varustettuna. H-tyypin kahvat ovat normaalisti 


Liedon Sauvalan Pitkäsmäen miekan (KM 10370:238) 
E-tyypin kahvanosissa on ominaisia pyöreitä kuopanteita, 
joiden väliin on upotettu koristelankoja. Kuvan miekasta 
langat ovat tosin sulaneet pois polttoroviolla, ja kahvan- 
osien pintaa on säilyttänyt osin edelleen jäljellä oleva 


ETTET 


palopatinakerros. 


pinnoitettuja kuparimetalleilla ja hopealla niin, että 
rautaa ei näy lainkaan alta. 

Yleisimmin on käytetty yhtä kuparipitoista me- 
tallia, jolla tehdyt lukuisat lankaupotukset antavat 
vaikutelman, että kahvanosat ovat muuta metallia 
kuin rautaa. 

Tyypin koristeluvaihtoehtoihin sisältyvät myös 
geometriset kuvioinnit, jotka on tehty upottamalla 
kahvanosien pintaan eripituisia paloja erilaatuisia 
metallilankoja. Näin on saatu aikaan halutunkaltai- 
nen koristekuviointi, kuten vuorottelevia hopea- ja 
kuparimetalliraitoja tai vaikkapa shakkilautaa muis- 


tuttava kuvio. 


Ponnet ovat onttoja, ja ne on kiinnitetty rautaisin 
niitein ponnenaluseen. H-tyypin ajoitus on hyvin 
lavea; varhaisimmat löydöt lienevät jo viikinkiajan 
alusta, ja tyyppiä on käytetty vielä 900-luvun alku- 
puoliskolla. Levinneisyys on käytännössä koko silloi- 
nen Eurooppa, jolla asutusta oli. 

Petersenin tyyppi I on luultavasti kehittynyt 
H-tyypistä. I-tyyppi on samanlainen mutta sirora- 


Useimmat Suomesta löydetyt Petersenin H-tyypin 

miekat ovat sen verran pahasti ruostuneita, että kor- 

roosio on työntänyt pois myös niiden kahvojen pienet 
x ) lankaupotuskoristeet. Kuvan miekka (KM 9855:2) on 


E löydetty Euran Pappilanmäeltä. 

kenteisempi. Monesti tutkijoilla on ollut vaikeuksia 
erottaa nämä kaksi tyyppiä toisistaan. Myös koris- 
telu on samankaltaista lanka- ja levyupotusten muo- 
dossa. I-tyypeissä tosin on usein käytetty toisiinsa 
kierrettyjä hopea- ja kuparimetallilankoja, joilla on 
saatu aikaan kalanruotoa muistuttava kuviointi kah- 
vanosien pinnalle. Myös I-tyyppi on laajalti levinnyt 
ympäri Eurooppaa, mutta on silti hieman H-tyyp- 
piä harvalukuisempi. Ajoitus on hieman H-tyyppiä 


myöhäisempi, noin vuosilta 850—950 käyttöiän jat- 


kuttua kenties pidempäänkin. 


H- ja I-tyyppien kahvanosissa on käytetty hyvin 
hienojakoista lankaupotuskoristelua, jossa koriste- 
lankoja on saatettu upottaa kaksikin yhden millimet- 
rin mittaiselle alueelle. Tämä koristelutekniikka ja 
sen hienous tulevat esille ensi kerran näissä kahva- 
tyypeissä, kun taas varhaisemmissa lankakoristeisissa 
kahvoissa upotukset ovat selkeästi karkeampia. Voisi 
olettaa, että nämä kahvanosat ovat koristeellisesti ja 
muoto-opillisesti täysin eri verstaiden tuotetta kuin 
varhaisemmat lohkopontiset kahvat. 

Tyypissä K on viiteen lohkoon jaettu ponsi, ja 
kahvanosat on monesti pinnoitettu ho- 
pealla ja koristeltu spiraali- ja kasviai- 
heisin kaiverruksin. 

Muodoltaan hieman epätyypilliset 
K-tyypin kahvanosat ovat kenties hal- 
vempia imitaatioita, sillä niitä ei ole 
koristeltu upotuksin. Vaikka tyyppiä 
tunnetaan Skandinaviasta ja Brittein- 
saarilta, viittaavat koristeaiheet frank- 
kilaiseen alkuperään. Tyyppi ajoittuu 
800-luvulle ja kenties myöhäisemmäk- 
sikin. 

L-tyypin miekat ovat pääsääntöisesti 
anglosaksista alkuperää, Britteinsaarilta. 
Anglosaksisissa löydöissä osat on koris- 
teltu kaiverretuin hopeapinnoittein. 

Norjasta tunnetaan samanlaisia 
mutta ponnettomia ja koristeettomia 
miekkoja, jotka ovat mahdollisesti 
paikallisia versioita. Tyyppi ajoittuu 


800-luvun lopulta 900-luvulle. 


RI Lankaupotustekniikalla on mahdol- 
f lista saada aikaan vaihtelevia kuvioita 
25 miekkojen kahvojen pinnalle. Kuvan 
S ennallistuksessa on upotettu vuorottain 
6) kupari- ja hopealankoja rautaisten 
5) kahvanosien pintaan. 


= Yksinkertaisimmillaan A-tyypin rautaiset kahvanosat on 

[| saatettu pinnoittaa kuparimetallista vedetyin langoin, jolloin 
6 8) kahva näyttää esimerkiksi kauttaaltaan pronssiselta kuten 
K 


kuvan ennallistuksessa. 


Tyyppi M on aikalaisekseen hyvin pelkistetty. 
Tyypin miekkoja on löydetty Pohjoismaista, Brit- 
teinsaarilta, Baltian maista sekä frankkilaisalueilta. 
On oletettu, että yksinkertaisuutensa vuoksi tyyppi 
on kehittynyt Norjassa ja ajoittuu 800-luvun puo- 
livälistä 900-luvun alkuun. N-tyyppi on taas harvi- 
naisempi 800-luvun loppupuoliskolta. Tämä poh- 


joismainen tyyppi on kenties paikallista valmistetta, 


mistä kielii tyypin yksinkertaisuus ja koristelemat- 
tomuus. 

Petersenin O-tyypille on luonteenomaista vii- 
silohkoinen ponsi, jossa jokainen lohko taipuu toi- 
sistaan poispäin ja erilleen. 

Petersen erotti kolme hieman toisistaan eroavaa 


O-tyyppiä. Näistä ensimmäisessä on pronssista vale- 


Ennallistus Irlannista löydetystä Petersenin K-tyypin 
miekasta säiläkirjoituksineen. Kahvanosat on pinnoitettu 
hopealangoin ja koristeltu kaiverruksin tyypille ominaiseen 
tapaan. Tällaisia miekankahvoja ei ole toistaiseksi löytynyt 
Suomesta. 

tut kahvanosat. Toisessa vaihtoehdossa raudasta taotut 
kahvan osat on pinnoitettu hopealla. Kolmannessa 
variantissa rautaiset osat on koristeltu lankaupotuk- 
sin ja ponsi on muita muotoja matalampi. 900-luvun 
alkupuoliskolle ajoittuva O-tyyppi on todennäköises- 
ti kehittynyt K-tyypistä, mutta ei ole varmaa missä. 
Tyyppiä tunnetaan frankkilaisalueiden ohella Pohjois- 
maista, Britteinsaarilta ja jopa Islannista. 

900-luvun ensimmäiselle puoliskolle ajoittuu lan- 
kaupotuksin koristeltu tyyppi P. Kalanruotokuvion 
aikaansaamiseksi on usein on käytetty I-tyypin ta- 
voin yhteen kierrettyjä, erilaatuisia kuparimetalli- ja 
hopealankoja. Tyyppiä tunnetaan yksinomaan Nor- 
jasta. Hieman samankaltaisesta tyypistä O puuttuvat 
koristelangat, ja se onkin koristelemattomuudesta 
päätellen luultavasti kehittynyt M-tyypistä Skandi- 
naviassa. Tyyppiä tunnetaan Skandinavian ohella Bal- 


tian maista ja Islannista. Tyyppi ajoittuu 900-luvun 


alusta ehkä jopa 1000-luvun puolelle. 


[| Petersenin R- ja S-tyypeissä koristelangat muotoiltiin ensin 
G ) ja vasaroitiin sitten uritettuun rautapintaan, kuten tässä 
% Euran Luistarin S-tyypin kahvassa (KM 22346:570). 


R-tyypin lohkomaisen ponnen reunimmaiset 
lohkot on profiloitu eläinten päitä muistuttaviksi, ja 
lohkojen välissä on kulkenut koristelankoja. Aiem- 
mista tyypeistä poiketen kahvanosien koristemetal- 
lipinta on kiinnitetty usein taltalla rouhittuun rau- 
taiseen pohjametalliin. 

Kuparipitoisista metallilangoista on taivuteltu ko- 
ristekuvioita, joiden välit on puolestaan täytetty ho- 
pealangoilla peittäen näin raudan pinnan kokonaan. 
Tämä ohut koristepinta on usein hävinnyt löydöistä 
joskus miltei kokonaan. Tyyppi ajoittuu 900-luvulle, 
ja sitä on löytynyt Skandinaviasta, Ranskasta, Brit- 
teinsaarilta, Puolasta, Unkarista ja Romaniasta. 

Petersenin S-tyyppi on kaikin puolin massiivi- 
sempi versio R-tyypistä, vaikkakin taonta ja koris- 
telu on toteutettu R-tyypin tavoin. 

Myös tämä tyyppi ajoittuu 900-luvulle, mutta oli 


käytössä vielä 1000-luvun alkupuolella. Jo määränsä 


lähin suomalainen esimerkki Petersenin L-tyypin miekasta. 


Tästä löydöstä puuttuu kokonaan ponsi, jonka toinen 


| Tämä Turun Kaarinan Ristimäen miekka (KM 14472:6) on 


kiinnitysniitti on edelleen tallella ponnenalusessa. 

ja laajemman levintänsä perusteella tyyppi on ollut 
R-tyyppiä suositumpi. Kaukaisimmat tämän tyypin 
miekat ovat Islannista. 

Kolmilohkoisella ponnella on selkeästi ollut jo- 
kin merkitys jälleen myöhäisemmällä viikinkiajalla. 
Usein tämä on yhdistetty siihen, että ponnessa olisi 
haettu muodollisesti kahta eri suuntiin katsovaa eläi- 
menpäätä, joiden yhteinen ”selkä” olisi keskimmäi- 
nen, suurin ponnen lohko. Tyypissä T reunimmaiset 
lohkot muistuttavat jälleen hieman eläinten päitä. 

Petersen erottaa tästä tyypistä kaksi erilaista ala- 
tyyppiä koristelun perusteella. Toisessa koristeluna 


on pyöreitä leimoja, eläinornamentteja ja hopealan- 
kaupotuksia, kun taas toisessa hopea- ja kuparipi- 
toisista langoista upotettuja vinoneliökuviointeja. 
T-tyyppi ajoittuu kokonaisuutena 900-luvun jälkim- 
mäiselle puoliskolle. Tyyppiä tavataan Skandinavias- 
ta, Venäjältä, Baltian maista ja Saksasta. Tyyppi voi 
alkujaan olla frankkilainen. 

Tyyppi U on hieman harvinaisempi. Sen koriste- 
lu on toteutettu lanka- ja levyupotuksin. Se ajoittuu 
laveasti 900-luvulle, ja sitä tavataan ainakin Norjasta, 
Tanskasta, Venäjältä ja Liettuasta. Laajemmalle le- 
vinnyt on tyyppi V, jonka koristelu on tehty useim- 

miten niin, että kahvanosien sivujen koristelangat on 
upotettu kapeiden ja korkeiden vinoneliökuvioiden 
aikaansaamiseksi. Varhaisimmat V-tyypit tunnetaan 
900-luvun alusta, ja tyyppiä on käytetty 1000-luvulle 
saakka. Se on ollut Euroopassa melko yleinen. Löy- 
töjä tunnetaan Skandinaviasta, Irlannista, Ranskasta, 
Saksasta, Venäjältä, Baltian maista ja Islannista. Suo- 
men löydöt keskittyvät selkeästi Hämeeseen. 
Tyyppi W jäljittelee selkeästi T- ja V-tyyppejä, 
mutta sen kahvanosat on valettu kokonaan pronssis- 
ta. Ponsi ja ponnenalunen ovat yhtä valukappaletta, ja 
ponsi on uritettu näyttämään kolmilohkoiselta. Jois- 
sakin tapauksissa ponsi ja ponnenalunen on valettu 
erikseen, ja koristeina on ympyrämäisiä ja köynnös- 
mäisiä kuvioita. Tällaisia tavataan Baltian maista, ja 
tyyppi ajoittuu kokonaisuudessaan 900-luvulle. 


Petersenin tyyppi X edustaa jo siirtymää kohti 


ristiretkiajan solakampia muotoja. 

Varsinainen ponnenalunen on jäänyt jo pois, ja ti- 
lalla on pelkkä puoliympyrämäinen, litteä ponsi. Pe- 
tersen erotti X-tyypissä varhaisempaa ja nuorempaa 
muotoa, joista varhaisemmassa ponsi oli koristeltu 
urin, joilla se on saatu näyttämään kaksiosaiselta 
ja kolmilohkoiselta. Lisäksi varhaisemmissa tyypin 
edustajissa väistin oli hieman kaareva O-tyypin ta- 
voin, kun taas myöhäisemmässä versiossa väistin oli 
suora palkki. Tässä nuoremmassa variantissa myös 
ponsi on koristeeton ja hieman 
mitoiltaan pienempi. Varhaisim- 
mat X-tyypin miekat ilmaantuivat 
900-luvun puolivälin tienoilla, ja 
niiden käyttö jatkui aina 1000-lu- 
vulle saakka. X-tyyppi on levinnyt 
laajalti aina keskisestä Euroopas- 
ta Skandinaviaan, Baltian maihin, 
Britteinsaarille ja Islantiin. Tyypin 
alkuperää on sen yksinkertaisuu- 
den vuoksi pidetty germaanisena, 
ja onkin mahdollista, että juuri yk- 
sinkertaisuutensa ansiosta sitä on 


SN 


Euran Luistarin miekan (KM 22346:579) 

ennallistuksessa on nähtävissä S-tyypille 

luonteenomainen, monimutkaisesti 


RA 


ESS 


koristeltu kahva. Usein tällainen ohut 


ERR, 


RAs 


koristepinta on joko ruostunut pois tai 


A 


sulanut polttoroviolla, jolloin sitä on 


nä? 
KASA 


vain harvoin näkyvissä arkeologisissa 


EX 


miekkalöydöissä. 


valmistettu useissa paikoissa eri puolilla Eurooppaa. 
Ponnen muoto on melko yksinkertainen, ja tyypin 
kahvoissa tavattavat väistinten eriävät muodot voisi- 
vat kertoa tekijöiden määrästä. 

X-tyypin tavoin myös Y-tyypistä puuttuu pon- 
nenalunen, vaikkakin useissa tapauksissa ponsi on 
jälleen uritettu näyttämään kaksiosaiselta. 

Y-tyypin kahvat ajoittuvat viikinkiajan jälkim- 
mäiselle puoliskolle, ja niiden käyttöikä on saattanut 
jatkua vielä 1000-luvulla. Myös Y-tyyppi on erittäin 
yleinen, ja niitä on löydetty muun muassa Skandina- 
viasta, Puolasta, Saksasta, Ranskasta, Baltian maista 
sekä Venäjältä. Yksinkertaisuutensa vuoksi tyypin al- 
kuperäksi on oletettu Skandinavia. Paitsi väistimissä 
myös ponsissa on pieniä muotovivahteita, jotka viit- 


taavat eri pajoihin. 


> ar : 
[| Y-tyypissä kahvanosat ovat koristelematonta rautaa, kuten 
9 tässä ennallistuksessa, joka perustuu Liedosta löydettyyn 
BS miekkaan. 


Petersenin Z-tyyppi muistuttaa R- ja S-tyyppejä 
paksuine kolmilohkoisine ponsineen. Normaalisti 
ei-rautainen koristemetalli on kiinnitetty eri suuntiin 
rouhittuun rautapintaan, kuten myös R- ja S-tyy- 
peissä oli normaalisti tapana. Sastamalasta löyde- 
tyssä miekassa (KM 6227:1) on epätyypillisesti myös 
rautainen kourainputki. Tyyppi ajoittuu 900-luvun 
puolivälin tienoilta aina 1000-luvulle saakka. Alku- 
perä on hämärän peitossa, mutta tyyppiä on löydetty 
Skandinaviasta, Venäjältä, Baltian maista, Puolasta ja 
Britteinsaarilta. 

Tyyppi Æ on silmiinpistävän erilainen muihin 


verrattuna ja lisäksi melko harvinainen, kenties jokin 

muunnos Z-tyypistä. Petersen ajoitti tyypin 900-lu- 
vun jälkipuoliskolle, mutta sitä on käytetty vielä 
pitkään 1000-luvulla. Tyypin edustajia on löydetty 
Norjasta ja Ruotsista, ja se onkin mitä suurimmalla 
todennäköisyydellä skandinaavinen. Joissakin tyy- 
pin edustajissa kahvanosat on valettu pronssista, ja 
tyypin muunnoksia linssimäisillä ponsilla tunnetaan 
ainakin Tanskasta, Norjasta sekä Suomesta. 

Minkä tyyppisiä miekankahvoja Suomen vii- 
kinkiajan löydöissä sitten on? Petersenin päätyypit 
ovat meillä melko hyvin edustettuina. Ylivoimaises- 
ti lukumäärältään suurin on tyyppi H, mikä ei ole 
epätavallista muuallakaan Euroopassa. Näitä meiltä 
tunnetaan yli 6o kappaletta. Muita yleisempiä tyyp- 
pejä ovat muun muassa B ja X. Molempia on löydet- 
ty Suomesta kolmisenkymmentä. Parisenkymmentä 
löytöä on myös tyypeistä E, VY jaz Tyyppiä I on 
kaksitoista, hieman tulkinnoista riippuen. Erilaisilla 
lohkomaisilla ponsilla varustettuja viikinkiajan jäl- 
kipuoliskon R-, S- ja T-tyyppejä on alle kymmenen 
kappaletta jokaista. Tyyppejä L, M, ja U tai niiden 
variaatioita on kolmesta neljään kappaletta kutakin. 
Yhtä tai kahta löytöä tunnetaan tyypeistä A, C, F, K, 
N, O, Q ja W. Jotkin näistä tosin ovat epävarmoja, 
sillä kaikki eivät edusta puhtaasti sellaista, mitä Pe- 
tersen oli tutkimuksessaan luonnehtinut. Ainoastaan 
tyyppejä D, G ja P ei tunneta meiltä lainkaan, aina- 
kaan toistaiseksi. 


Petersenin erikois- 


tyyppejä tunnetaan 


meiltä vain kahta, nu- 


meroita I ja 2. Loput 


y näistä erikoistyypeistä 


ovat kenties paikallista, 
norjalaista alkuperää, 
Æ kuten Petersen arveli, 
ja huomattavasti har- 
valukuisempia koko 
Euroopan mittakaavassa. Petersen ei edes julkaissut 
kuvia kaikista erikoistyypeistä, joten joidenkin eri- 
koistyyppien ulkonäkö jää arvailun varaan. Erikois- 
tyyppiä numero yksi on löydetty Suomesta vain kak- 
si kappaletta, kun taas erikoistyyppiä kaksi on peräti 
kahdeksan kappaletta, joista neljä Ahvenanmaalta. 
Näihin kahteen erikoistyyppiin liittyen hyvin saman- 
kaltaisia ovat frankkilaista alkuperää olevat Mann- 
heimin ja Mannheim-Speyerin kolmilohkopontiset 
tyypit. Mannheimin tyyppiä on meiltä yksi, kun taas 
Mannheim-Speyerin tyyppiä kaksi kappaletta, toi- 
nen Ahvenanmaalta. 

Tyyppimäärityksiä ja niiden lukumääriä löytöai- 
neistossa vaikeuttaa luonnollisesti löytöjen huono 
kunto. Suomen happamassa maaperässä rauta alkaa 
ruostua melko nopeasti, ja ruostuminen eli korroo- 
sio on ollut melko rajua kun ottaa huomioon, että 
viikinkiajan miekat ovat olleet maan povessa yli tu- 
hatkin vuotta. Joskus kahvanosat ovat niin pahasti 
ruostuneita, että edes niiden muotoa ei voi määrittää 
riittävän tarkasti. Kun otetaan vielä huomioon, että 
useat Petersenin tyypeistä on erotettavissa toisistaan 
vain pienten yksityiskohtien perusteella, on joillekin 
miekoille useita mahdollisia, tulkinnanvaraisia tyyp- 
pimäärityksiä. Osaltaan kahvatyypin määritystä han- 
kaloittaa myös se, että varsinkin polttohautauksissa 
ase joskus rikottiin irrottamalla siitä kahvan osia, 


kuten ponsi ja ponnenalunen. 


Viikinki- ja ristiretkiajan taitteen kahvatyypit 


Linssipontisia miekkoja voidaan luokitella niiden 
ponnen muodon perusteella Oakeshottin tyyppeihin 
A ja B väistinten ollessa enemmän yhdenmukaisia, 
pitkähköjä ja kapeita palkkeja. Oakeshottin ponsi- 
tyyppi A on solakampi ja B puolestaan lyhyempi ja 
paksumpi. 

Suomesta on löytynyt ainakin viisi A-tyypin 
ja kuusi B-tyypin miekkaa tai kahvanosaa. Joskus 
linssinmuotoinen ponsi sekoitetaan helposti Peter- 
senin X-tyyppiin, jonka ponnen alareuna on suora 
eikä kädensijasta poispäin kaareva. Myös ponnen 
poikkileikkaus on erilainen, sillä X-tyypissä ponsi 
on tasapaksu, kun taas linssimäinen ponsi kaventuu 
yläpäästään teräväksi harjanteeksi. Joissakin yhteyk- 
sissä tätä ponsimuotoa on kutsuttu parapähkinän 
(brazil-nut) muotoiseksi. 

Linssimäisellä ponnella varustetut kahvat ovat 
hyvin yleisiä koko Euroopassa aina keskisestä Eu- 
roopasta Skandinaviaan, Baltian maihin ja Venäjälle 
saakka. 

Kahvanosien yksinkertaisen muodon vuoksi tyyp- 


piä on voitu hyvin valmistaa eri puolilla Eurooppaa. 


(sa 


Linssimäinen, paksuhko 
ja jykevä ponsi kuuluu 
Oakeshottin tyyppiin B. 
Kuvan miekka (KM 3180:1) 
on löydetty Hämeenlin- 
nasta. 


sa Oakeshottin A-tyypin 
ë linssiponsi on pitkä ja 
solakka, kuten tässä 
Karjalan Metsäpirtistä 
löytyneessä miekassa 


185) (KM 57073). 

Varhaisimmat linssipontiset miekat voidaan ajoittaa 
jo hieman ennen vuotta 1000, mutta pääsääntöisesti 
niiden ajoitus on 1000-luvulta aina 1100-luvun puoli- 
väliin tyypin ollessa hyvin pitkäikäinen. Oakeshottin 
tyypittelyn ohella eri tutkijat ovat luokitelleet linssi- 
mäisiä ponsia omiin, kenties paikallisiin tyyppeihin- 
sä. Laajin tyypittely löytyy Alfred Geibigin saksalai- 


sen aineiston tutkimuksesta, jossa linssimäisiä ponsia 


Yksinkertaisimmillaan kiekkomainen ponsi 
29) oli koristelematon ja poikkileikkaukseltaan 
S suorakulmainen. 


Linssimäisellä tai parapähkinän muotoisella ponnella varus- 
$) tetut kahvat ennakoivat jo ristiretkiajan ja keskiajan malleja 
= yksinkertaisuudellaan ja koristeettomuudellaan. 


löytyy ainakin neljästä eri tyypistä. Tämä käsittää 
paljon erilaisia muotovariaatioita etenkin väistimissä. 

Varsinaisesti ristiretkiajalle ajoittuvat kiekkomai- 
sella ponnella varustetut miekat. Näitä on luokitellut 


Suomessa Leena Tomanterä, joka jakoi kiekkomaiset 


Kiekkomaisessa ponnessa saattoi olla fasetoitu reunus, kuten 
tässä ennallistuksessa Rovaniemen Marikkovaaran miekasta 


KM 3631:1). 
303 


ponnet kolmeen ryhmään niiden muodon perusteel- 
la. Tyyppi A on yleisin ja yksinkertaisin, pelkkä pyö- 
reä ja tasapaksu kiekko. 

Tyyppi vastaa lähestulkoon Oakeshottin tyyppiä 
G. Tomanterän B-tyypissä kiekon reunat ovat viiste- 
tyt, jolloin ponnen poikkileikkaus on kahdeksankul- 
mainen. Tämä vastaa Oakeshottin tyyppiä H. 

Tyyppi C on harvinaisin. Suomesta on vain yksi 
löytö, ja sen ponsi on kuusikulmainen pyöreän si- 
jaan. Yleisesti nämä kiekkomaiset ponnet ajoittuvat 
1000-luvulta 1200-luvulle saakka. Useimmat ovat 
peräisin 1100-luvun puolelta. Kiekkomaisella pon- 
nella varustetut kahvat vakiintuivat ristiretkiajalla ja 
pysyivät käytössä myös keskiajalla erilaisine muotoi- 
neen, joten tyyppi on ollut laajalti levinnyt ympäri 
Eurooppaa. 


PAY 
AD 


a 


XY. 
2 


18383 
X 


Fasetoidut kiekko- 
maiset ponnet ovat 
harvinaisempia. Kuvan 
miekka on löydetty 
Rovaniemen Marikko- 
vaaralta (KM 3631:1). 

Joskus kiekkomainen 
ponsi oli pelkkä 
litteä kiekko, kuten 
tässä miekassa 
Raision Ihalasta 

(KM 4161:1). 


Joissakin kiekkopontisissa kahvoissa on käytetty 
koristeena hopealangasta taivuteltuja, raudan pintaan 
taottuja kasviaiheita. Suomesta tällaisia tunnetaan 
vain yksi Eurasta, yksi Turusta ja kaksi luovutetun 
Karjalan puolelta Kaukolan Kekomäen kalmistosta. 

Tämä hopeakoristelu on hyvin samankaltaista 
Suomesta löydettyjen ristiretkiaikaisten keihäänkär- 
kien ja tapparoiden kanssa. On mahdollista, että täl- 


lainen tapa koristella ase on ollut paikallinen. 


Kaukolan Kekomäen miekassa (KM 2489:280—281) on 
kiekonmuotoisen ponnen ohella omintakeinen väistin, 


jollaisia tunnetaan Suomen aineistosta vain kolme 

3 kappaletta. Kaikissa näissä miekoissa kahvanosat on 
5 ) koristeltu rouhitun raudan pintaan pakotetuin hopea- 
lankakoristein. 


Muita paikallisia kahvamuotoja 


Petersenin miekkatyyppien ohella nykyään tunnetaan 
paljon muitakin kahvatyyppejä koko Euroopan mit- 
takaavassa. Näitä kaikkia ei voi sovittaa Petersenin 
typologiaan. Hopeakahvainen miekkatyyppi on näis- 
tä yksi ja aivan oma lukunsa. 

Kolmilohkoisen pontensa ansiosta eri tutkijat 
kautta aikojen ovat luokitelleet tätä kahvatyyppiä 
kuuluvaksi Petersenin tyyppeihin S, T tai Z, vaikka 
tyypin muotokieli ja lähes yhdenmukainen koristelu 
kaiverruksin ja hopeapinnoittein on yhtenäinen piir- 
re ja eroaa kokonaisuutena kaikista Petersenin tyy- 
peistä. Selitys löytyy siitä, että Petersen ei tuntenut 
yhtäkään hopeakahvaisen tyypin edustajaa Norjasta. 
Hopeapintaan tehdyt kaiverrukset on ainakin jois- 
sain tapauksissa täytetty niellolla, joka on matalassa 
lämpötilassa sulavaa tummaa metalliseosta. Myös 
tyypille uniikki rautainen kourainputki on koristel- 
tu samalla tavoin. Joitain pieniä eroavaisuuksia on 
esimerkiksi väistinten muodoissa ja ponnen mitta- 
suhteissa, mutta suurimmaksi osaksi nämä johtuvat 
puhtaasti käsityöstä. Yhdistävänä piirteenä on myös 


kahvan kiinnitystapa, sillä muissa hopeakahvaiseen 


ajoittuvat pääsääntöisesti 1000-luvun alkupuoliskolle. 
Sama ilmiö näiden kahden tyylin sekoittumisessa on 
nähtävissä eräissä ruotsalaisissa riimukivissä, ja sa- 
maa eläinornamentiikkaa esiintyy myös 1000-luvun 
alun keihäänkärkien hopeoiduissa putkissa. Toisena 
koristeaiheena ovat viuhkamaiset palmetit, nekin sa- 
mankaltaisia kuin riimukivissä. Riimukivien aiheet 
antavatkin syyn olettaa, että tyyppiä olisi valmistettu 
Gotlannissa, Ruotsissa. 

Kuten edellä mainittiin, Petersenin luokittelu ei 
itsessään ole riittävä kattamaan kaikkia edes Suo- 
mesta löydettyjä viikinkiajan kahvamuotoja. Moni 
Petersenin typologiaan sopimaton kahvatyyppi löy- 
tyykin Anatoli Kirpichnikovin tyyppimääritteistä, 
jotka ovat enemmän itäisiä, Venäjältä ja Baltian mais- 


ta tavattuja kuin Petersenin norjalaiseen aineistoon 


kuuluneet miekkalöydöt. 


Huomionarvoisia näistä ovat Petersenin T-tyy- 
pin muunnos ilman ponnenalusta, U-tyypin eri- 
koismuunnos, Z-tyypin paikallinen versio sekä 
Kirpichnikovin itsensä määrittelemät paikallinen 
A-tyyppi sekä niin sanottu skandinaavinen, prons- 
sikahvainen tyyppi. Näitä erikoisempia tyyppejä on 
tavattu Venäjältä ja joitakin Baltian maista sekä myös 
Suomesta. 

Kirpichnikovin tyyppi TI on Petersenin T-tyypin 
muunnos, jossa on massiivisempi väistin ponnena- 


lusen puuttuessa kokonaan. Koristelu on toteutettu 

rinnastettavissa tyypeissä ponsi on niitein kiinni Köyliönsaaren Vanhakartanon 


ad ruumiskalmiston hopeakah- 
ponnenalusessa, kun taas hopeakahvaisissa ruoto ; n p 
vaisen miekan (KM 8723:194) 
menee kaikkien onttojen kahvanosien läpi ja on nii- kahvan hopeapinta on hyvin 
snsshs äilynyt ja antaa hyvän kuvan 
tattu ponnen yläpäähän. sar ymys jaa y 
p JAR siitä, millaiselta kiiltävä, 
yhtenäinen hopeapinta kai- 


verruksineen on näyttänyt. 


Hopeakahvaiset miekat ajoittuvat aikaisintaan 


vuoden 1000 tienoille, ja niiden käyttöikä ulottuu ; va 
Tampereen Messukylän Hopeoitu kourainputki poik- 


1100-luvulle, ristiretkiaikaan saakka. Tyyppiä on vilisee juin nyökiä kenkséllisesti puin tisti 
(KM 17208:561) on mal- 
liesimerkki hopeakah- 


vaisesta miekkatyypistä 


kenties valmistettu itäisessä Skandinaviassa; niiden miekasta, ja tilalla on ollut 


puusta ja kenties tekstiilistä 


kahvoja on löydetty Suomen ohella Virosta. Suo- sekä nahasta kerroksittain 


koottu kädensija. 


mesta löytöjä tunnetaan peräti 17 kappaletta, minkä koristeineeni 


lisäksi neljässä muussa löydössä on yksi kahvanosa 
tätä nimenomaista tyyppiä. Kaiverruskoristelussa 
on erotettavissa kahdenlaisia aiheita. Osassa kahvoja 
on riimukivistä tuttuja eläinaiheita, jotka edustavat 


tyylillisesti sekä Ringeriken että Urnesin tyyliä. Ne 

Petersenin R- ja S-tyyppien tavoin kiinnittämällä 
ei-rautaisia metallilankoja ja levyjä rouhittuun rau- 
tapintaan. Myös Suomesta on löydetty yksi täl- 
lainen Euran Luistarin kalmistosta (KM 178471). 
Kirpichnikovin U-tyypin erikoismuodossa pontta 
ei ole uritettu, ja koristelemattomuutensa takia se 
voi olla jokin paikallinen yhdistelmä useastakin eri 
tyypistä. Petersenin Z-tyypin paikallisessa erikois- 
versiossa on rautainen kourainputki ja pelkistetym- 
mät kahvanosat mukaan lukien ponsi ilman mitään 
lohkoja. Köyliön Vanhakartanon ruumiskalmiston 
miekan katkelma (xm 8602:195) on hyvin lähellä 
Kirpichnikovin määrittelemää Petersenin Z-tyypin 
erikoismuunnosta, jota tavataan myös Venäjältä, 
mutta lähes identtisiä kahvoja tunnetaan lisäk- 
si Liettuasta ja Isosta-Britanniasta. Ainutlaatuinen 
Kokemäen Astalan miekka (kM 8338:81) muistuttaa 
Petersenin tyyppejä T ja V, mutta se on muotonsa 
ja koristelunsa puolesta uniikki. Suuret, rautaiset 
kahvanosat on pinnoitettu hopea- ja kultalangoista 


muotoilluin ristein ja ruusukkein, joille on vastineita 


TA 


TL erikoinen U erikoinen Z 
skandinaavinen II HA 


idästä, Bysantista. Myös miekankahvan muodolliset 
vastineet tunnetaan Venäjältä, missä Kirpichnikov on 
yhdistänyt ne Petersenin T-tyypin mukaelmaan. 

Kirpichnikovin paikallinen A-tyyppi muistuttaa 
kolmilohkoisine ponsineen T-, S- ja V-tyyppejä, 
mutta kahvanosat on valettu pronssista kourainput- 
ki mukaan lukien ja koristeltu kasviaiheisin kaiver- 
ruksin. 

Suomesta tunnetaan yksi tällainen irtoponsi Hä- 
meenlinnan Kirstulasta (kM 11113), kun taas Ylöjär- 
ven Mikkolan miekassa (KM 14553:r) pelkkä ponsi on 
tätä tyyppiä. Väistin kuuluu puolestaan erilaiseen, 
hopeakahvaiseen tyyppiin. Pälkäneen löytö (kM 
37257) on muodoltaan samanlainen, mutta poik- 
keuksellisesti kahvanosat ovat hopeakoristeista rautaa, 
ja kyseessä voi jälleen olla jokin paikallinen versio. 

Paikallinen tyyppi A ajoittuu 900-luvun lopulta 
pitkälle 1000-luvulle. Skandinaavinen miekkatyyppi 
taas on selkeämmin 1000-luvun alkupuoliskon tyyp- 
pi, ja onkin kenties eläinornamentiikkansa puolesta 
jokin uniikki kappale, joka on kulkeutunut valmis- 

tusalueeltaan itään. 


Viikinkiajan lopulle ja 


sitä myöhäisemmäksi ajoit- 
tuvat muutamat Kirpichni- 
kovin määrittelemät omat, 
paikalliset tyypit. Tyypis- 
sä I on pronssista valetut 


kahvanosat ponnen ollessa 
paikallinen A myöhäinen, kenties jopa 
1100-luvun versio viikin- 


kiajan lopun viisilohkoisesta 
ponnesta. Tyyppi II on mel- 


Itäisiä, harvinaisempia 
kahvatyyppejä, joita on 
myös Suomesta löydettyjen 
miekkojen joukossa. 


g Ennallistus Kirpichnikovin paikalliseen 

[ A-tyyppiin lukeutuvasta miekasta. Vastaavan- 
kaltaisia tunnetaan Suomesta ainakin kaksi 
kappaletta. Kahvanosat on valettu ontoksi 

( pronssista. 


ko samankaltainen, joskin massiivisempi muotokie- 
len ollessa yhdistelmä Petersenin S- ja Z-tyypeistä. 
Väistin on kuitenkin suhteellisen pitkä 1000-luvun 
tavoin. Tyyppiä II muistuttaa Karjalan Käkisalmen 
löytö (kM 24875), jonka rautaiset kahvanosat on 
koristeltu hopealankaupotuksin. Tämä karjalainen 
löytö on jo itäisen löytöpaikkansa puolesta rinnas- 
tettavissa Kirpichnikovin luokittelussaan käyttämään 
aineistoon. Turun Maarian Koroisista löydetty mie- 
kan kahvapuoliskon katkelma (kM 8697) yhdistää 
piirteitä hopeakahvaisesta tyypistä ja ennen kaikkea 
Kirpichnikovin tyypistä II. 

Tyyppiä II muistuttaa paljon myös tyyppi HI A, 
jonka väistin on lyhyempi ja tasapaksumpi kahvan- 


osien ollessa voimakkaasti reliefi koristeisia. Kah- 


Hämeenlinnan Vanajan Kirstulan pronssista valettu 
miekanponsi (Km 11113) kuuluu Kirpichnikovin paikalli- 
seen A-tyyppiin ja on koristelutavaltaan melko karkea, 
vaikkakin taidokkaasti ontoksi valettu. 


vanosat koristekuvioineen on valettu pronssista. 


Meillä tätä tyyppiä edustaa Hämeenlinnan Kalvolan 
Pahnainmäen miekka (kM 5960:1), joka on ajoitetta- 
vissa jo ristiretkiajan puolelle, kenties jopa vuoden 
1100 jälkeiseen aikaan, vaikka sen kahvan muotokie- 


li periytyy selkeästi viikinkiajan loppupuoliskolta. 


Joidenkin tämän tyypin edustajien kahvan kuviot 


muistuttavat ristiinnaulittua ihmistä, eli aihe sekä 
kahvatyypin ajoitus olisi jo kristinuskon piiristä. 
Myös samalta paikalta talletettu miekka (kM 5960:2) 
kuuluu vielä selkeämmin jo 1100-luvulle ja on luetta- 
vissa Kirpichnikovin tyyppiin III, jonka ponsi on si- 
vulta puoliympyrän muotoinen ja täten jo keskiajan 
muotoja muistuttava. 

Kirpichnikovin tyypit IV, V ja VI ovat rinnastet- 
tavissa linssipontisiin ja kiekkopontisiin muotoihin, 
kuten myös paljon myöhäisempi tyyppi VII. 

Baltian maista tunnetaan myös omintakeisia kah- 
vamuotoja. Liettualainen tutkija Vytautas Kazake- 
vi&us määritteli joitakin tällaisia. 

Erikoisin on 900-luvun lopulta aina 1000-luvul- 
le saakka käytössä ollut antennikahvainen miek- 
katyyppi, jonka ponnen päät on taivutettu jyrkille 
spiraaleille väistimen matkiessa Petersenin tyyppiä 


Z. Kahvat ovat koristelematonta rautaa ja kytket- 


% Hämeenlinnan Kalvolan Pahnainmäen miekan (KM 5960:2) 


(; ) ponsi kuuluu Kirpichnikovin tyyppiin III ja on luettavissa jo 
85 puhtaasti ristiretkiajan lopun muotoihin. 


Kokemäen Äimälän Leikkimäen miekanponsi (KM 1174:4) 


JA b N ; n k 
B voi kuulua Petersenin W-tyypin mukaelmaan tai kuurinmaa- 


& laiseksi luonnehdittuun T-tyyppiin. 


ty ainoastaan yksiteräisiin, paikallisiin säiliin koko 
miekkojen ollessa näin paikallista valmistetta. Eri- 
koinen on myös paikallinen Liettuan Desiukiskiain 
löytöpaikan mukaan nimetty kahvatyyppi. Vaikka 
hopeakoristelutekniikka ja muotokieli etenkin väis- 
timessä periytyvät Petersenin tyypeistä Z ja Æ, on 
miekan ajoitus vasta 1200-luvulla. 

KazakeviCiuksen tyypeistä kuurinmaalaiseksi 
luonnehdittu Petersenin T-tyypin variaatio on var- 
memmin ajoitukseltaan viikinkiaikainen, vaikka sitä 
tunnetaan myös 1300-luvun löytöyhteyksistä. Tyypis- 
sä on pronssista valetut kahvanosat, ja viisi- tai perä- 
ti seitsemänlohkoinen ponsi jäljittelee näkyvimmin 
Petersenin R- ja S-tyyppejä. Käytännössä tämä kah- 
vatyyppi näyttää olevan sama kuin Kirpichnikovin 
tyyppi I. Salon Halikosta löydetty miekan katkel- 
ma (KM 5512:46) muistuttaa hieman kuurinmaalaisia 
T-tyyppejä, kuten myös eräs miekanponsi Kokemäen 
Äimälän Leikkimäestä (KM 1174:4), joka voi myös 
olla osa Petersenin W-tyypin mukaelmaa. 

Salon kömpelösti valettu väistin on koristeltu ko- 
holla olevin spiraalikuvioin ja ajoittunee aikaisintaan 
1000-luvulle. Kazakevičius on myös määritellyt lins- 
sin- ja kiekonmuotoisia ponsia omiksi ryhmikseen, 
mutta nämä eivät enää ole viikinkiaikaisia, kuten ei 
myöskään Baltian maista tavattu harvinaisempi sa- 


tulanmuotoinen ponsi, joka vastaa Kirpichnikovin 


tyyppiä III. 


roti 


TI / kuurilainen 


antennikahvainen Desiuki$kiain tyyppi 


Kahvamuotojen laaja levinneisyys osana muoti- 
virtauksia ympäri viikinkiajan Eurooppaa aiheutti 
tietysti sen, että kahvanosien muotoja jäljiteltiin pai- 
kallisesti pienemmässä mittakaavassa. Tällaiset, mah- 
dollisesti jopa yksittäiset jäljitelmät ovat erotettavis- 
sa siinä, että niiden mittasuhteet ja yksityiskohdat 
poikkeavat valtavirrasta. Tämä vaikeuttaa entisestään 
tyyppien määrittelemistä. Myös Suomen aineistos- 
sa on joitakin tällaisia kahvamuotoja. Esimerkkejä 
hieman poikkeavista kahvoista löytyy muun muassa 
Petersenin tyyppeihin F, S, Y ja Z liittyen. 

Euran Kauttualta löydetty miekka (xm 8207) 
muistuttaa paljolti F-tyyppiä. Ainoastaan sen pon- 
si on Petersenin tyyppikuvausta kaarevampireunai- 
nen. Maskun Humikkalan ruumiskalmiston löytö 
(KM 8656 H7:1) muistuttaa S-tyyppiä, ja siinä on rau- 
tainen kahva varustettuna kolmilohkoisella ponnella. 
Kahvanosien muodossa on niin ikään vaikutteita niin 
sanotusta hopeakahvaisesta tyypistä sekä T-tyypistä, 
joten muoto on ehkä jokin uniikki, kenties paikal- 
linen versio hopea- ja kuparimetallipinnoitteineen. 


Tyyppiä Y lähellä on Tampereen Messukylän Vei- 


[| Maskun Humikkalasta löydetyssä miekassa (km 8656 H7:1) 

A on kolmilohkoinen, hopeakoristeinen kahva, joka ei varsi- 

SR naisesti kuulu mihinkään tunnettuun tyyppiin. Miekka on 

"| peräisin ruumishaudasta, ja siinä on edelleen kädensijan 
puuta ja nahkaa jäljellä. 


satulanmuotoinen ponsi 


Baltian maista on tavattu erikoisempia, 
8) paikallisia kahvamuotoja. 


jalanmäen miekka (KM 2536:3614), joka on ilmeisen 
kömpelö tyypin jäljitelmä myös säiläänsä myöten. 
Hämeenlinnasta tunnetaan edellä mainitun Y-tyypin 
tavoin kömpelö Z-tyypin muotokopio ilman min- 
käänlaisia koristeita (KM 10896:64). 

Nämä ovat kuitenkin vain esimerkkejä, ja vas- 


taavanlaisia löytyy monestakin Euroopan kolkasta. 


Epäilemättä myös jotkin harvinaisimmat Petersenin 
määrittelemät erikoistyypit ovat juuri tällaisia. 

Suomesta on löytynyt myös joitakin uniikke- 
ja kahvoja, jollaisia ei ole tavattu muualta. Kenties 
tunnetuin näistä on Hattulan Tyrvännön Suontaan 
miekka (KM 17777:r), jonka kahvanosat on valettu 
pronssista aina kädensijaa myöten. 

Väistimen muoto muistuttaa Petersenin tyyppiä 
Æ, mutta ponsi on kuitenkin linssinmuotoinen. 
Kahvanosat on koristeltu valutekniikalla aikaansaa- 
dulla, kohokuvioidulla riimueläinornamentiikalla, 
mikä osaltaan ajoittaa miekan 1000-luvulle, toden- 
näköisimmin sen loppupuoliskolle. 

Muodoltaan samankaltaisia kahvoja tunnetaan 
ainakin Tanskasta ja Norjasta, mutta kahvanosien 
materiaalina on näissä rauta, ja koristelu on toteu- 
tettu toisin ja eri aihein. Hieman Hattulan miekkaa 
muistuttaa muodoltaan KM 15181:2 Akaalta. Väistin 
on kaareva ja muistuttaa Petersenin Z-tyyppiä, kun 
taas ponsi on suuri ja linssinmuotoinen. Koristeita 
tosin ei näissä rautaisissa kahvanosissa ole näkyvissä. 

Lempäälän miekan (kM 1997:73) kahvanosat 
muistuttavat Petersenin tyyppejä L ja Z. Jyrkästi 
kaartuvat väistin ja ponnenalunen ovat kuin suo- 
raan tyypistä L, mutta niiden koristelu pystysuorin 
lankaupotuksin eroaa L-tyypistä. Ponsi puolestaan 
muistuttaa enemmän Petersenin tyyppiä Z. L-tyyp- 
piä on luonnehdittu anglosaksiseksi, sillä suurin osa 
niistä on löydetty Britteinsaarilta. Lempäälän miekan 
kahvalle on lähes samanlainen vastine Wallingfordis- 
ta, Isosta-Britanniasta. Wallingfordin löytö on ajoi- 
tettu 1000-luvulle, ja sen on nähty olevan eräänlainen 
välivaihe tyypin L ja myöhäisempien linssipontisten 


miekkojen välillä. 


Hämeenlinnasta löydetyn miekan (KM 10896:64) kahva 
on muodoltaan hieman Petersenin Z-tyypin kaltainen 
mutta kömpelömpi ja koristelematon, kenties jokin 


ETEEN 


paikallinen versio. 


Kaiken kaikkiaan Suomen viikinkiajan miek- 
kalöydöt kertovat useilta suunnilta saapuneista kaup- 
patavaroista ja vaikutteista läpi koko viikinkiajan ja 
vielä ristiretkiajan. Miekkojen kahvoille on vastineita 
ympäri Skandinaviaa, Venäjää, Baltian maita, Brit- 
teinsaaria ja tietysti frankkien valtakunnasta. Näi- 
den lisäksi uniikit kahvamuodot ovat melko varmasti 


merkki myös paikallisesta aseiden valmistuksesta. 


Hattulan Suontaan miekan 
(KM 177771) kahvanosien 
koristelu on koholla, ja se on 
toteutettu valamalla kenties 

) vahaan kaiverrettua mallia 
käyttäen. 


9) Piirrokset Hattulan Tyrvännön 
Suontaan miekan (KM 177771) 
pronssisesta kahvasta. Miekka 
on lähellä Petersenin tyyppiä Æ, 


mutta on kuitenkin muodoltaan ja 
koristeiltaan ainutlaatuinen. 


KÄDENSIJAT ELI 
KOURAIMET 
Suurimmassa osassa miekkalöy- 
töjä varsinaiset kädensijat eli 
kouraimet ovat maatuneet jäl- 
jettömiin. Polttohautauksista 
löydetyissä miekoissa taas kä- 
densija on palanut pois vainajan 
mukana polttoroviolla. Myös 
joitain poikkeuksia toki löytyy, 
sillä joissain ruumishautauksissa ainakin osa kä- 
densijasta on säilynyt ja antaa tietoa siitä, millaisia 
kouraimia yleisesti käytettiin. Kirjoitetuissa lähteissä 
kädensijoista on käytetty kielikuvia vettrim sekä val- 
bost, jotka voisivat viitata kädensijojen pinnotteisiin. 
Termi oman puolestaan voi tarkoittaa kouraimen 
ympärille kiedottua pinnoitetta, joko nahkanauhaa 
tai metallilankaa. Miekkojen kädensijoja on tehty 


IIS 

paljon puusta, joka on pinnoitettu nahkaremmillä 
tai nahanpalalla. Myös luusta ja sarvesta valmis- 
tettuja kouraimia tunnetaan. Näissä on usein ollut 
kaiverrettuja koristeaiheita. Ruotsin ja Norjan puo- 
lelta tunnetaan myös metallilangalla päällystettyjä 
kädensijoja. 

Suomessa erityisesti Euran, Maskun ja Köyliön 
viikinki- ja ristiretkiajan ruumiskalmistoissa on säi- 
lynyt jonkin verran kourainten jäännöksiä. Etupäässä 
jäljellä on hieman puuta, joka on peittänyt rautaista 


kahvan ruotoa. Erityisen hyvin säilyneessä ja huolel- 


lisesti konservoidussa Petersenin T-tyypin miekassa 
Köyliön Vanhakartanon kalmistosta (kM 8602:130) 
on jäljellä muutakin kuin puuta. 

Kouraimessa näyttää olleen ruotoa vasten puinen 
ydin, jonka ympärille on kääritty villakangasta 


ja sen päälle noin seitsemän millimetriä leveä 


nahkaremmi. Samankaltaisia kädensijoja tunnetaan 


hyvin säilyneistä miekoista muun muassa Saksasta, 
Ruotsista ja entisen Jugoslavian alueelta. 

Joihinkin kahvatyyppeihin on kuulunut raudas- 
ta taottu tai pronssista valettu ontto kourainputki. 
Tällainen kuuluu säännönomaisesti hopeakahvaiseen 
miekkatyyppiin. Raudasta valmistettu putki taivutet- 
tiin rautalevystä, ja sauma suljettiin ahjohitsaamalla 
eli vasaroimalla saumakohtaa korkeassa lämpötilassa. 
Kaukolan Kekomäen ristiretkiaikaisissa, hopealla koris- 
telluissa kiekkopontisissa kahvoissa on myös rautainen 
kourain. Hattulan pronssikahvaisessa miekassa kourain 
koristekuvioineen oli valettu pronssista. Metalliset 
kourainputket oli taivutettu painon minimoimiseksi 
melko ohuesta metallilevystä, joten on mahdollista, 
että niiden sisällä on ollut puuta, jotta kourainputki 
ei päässyt heilumaan kahvan rautaisen ruodon päällä. 

Halvimmissa miekoissa kaikki kahvanosat ovat 


voineet olla orgaanista ainetta, kuten puuta, luuta 


Köyliönsaaren viikinkiaikaisesta ruumiskalmistosta 
löydetty Petersenin T-tyypin miekka (kM 8602:130), jonka 
ES poikkeuksellisen hyvin säilyneessä kädensijassa on puuta, 


8S villakangasta ja nahkaa. 


tai sarvea. Näin on ollut vielä kansainvaellus- ja 
merovingiajoilla, joten miksei myös viikinkiajalla. 
Tämä selittää useat irralliset, kalmistoista löydetyt 
ehjät säilät, joissa ei ole kahvanosia, mutta joissa 
ruoto näyttää kuitenkin olleen päästään niitattu 
jonkinlaista kahvanosaa vasten. Suomen ulkopuo- 
lelta tunnetuin esimerkki lienee Pyhän Stefanuksen 
miekka, jota säilytetään Wienissä. Tämän miekan 
kahvan osat ovat myöhäisen viikinkiajan tyyppiä 
ja valmistettu mursun syöksyhampaasta. Lisäksi 
kyseisen miekan terässä on ULFBERHT-teksti. Lohi- 
laaksolaisten saagassa mainittu Jalanpurija (Fótbítr) oli va- 
rustettu mursun syöksyhampaasta (tannhjolf) tehdyin 
kahvanosin. Myös Gull-Thörin-saagassa sekä Halfdan 
Eysteinssonin saagassa ( Halfdanar saga Eysteinssonar) esiin- 


tyy miekka nimeltä Hornhjalti, jossa nimensä mukai- 


sesti on sarvesta tai syöksyhampaasta muotoiltu 
kahva. 


Suomesta tiedetään säilyneen vain yksi sarvesta 


tehty miekan kourain ja siihen liittyvä väistimen kap- 
pale, sekin Ahvenanmaalta Sundista ja merovingiajan 
puolelta. Ainoa kahvan metallinen osa oli kullattu 
pieni pronssinuppi. Muualta Euroopasta kyllä tunne- 
taan viikinkiaikaisia puu-, luu- ja sarvikahvoja, joiden 
muodot jäljittelevät suoraan Petersenin tyyppejä, sekä 
kolmiomaisilla että lohkomaisilla ponsilla varustettui- 
na. Orgaaninen materiaali mahdollisti erilaiset kaiver- 
ruskoristelut, ja tunnetaanpa eräästä gotlantilaisesta 
löydöstä myös riimuja. Tällainen kahva oli luonnolli- 
sesti halvempi, mutta ehkä myös välttämätön, mikäli 
rautaa tai valmiita metallisia kahvanosia ei ollut saata- 
villa. Kokonaisuutena orgaaninen kahva on kevyempi 
kuin metallinen, mikä puolestaan vaikuttaa miekan 
tasapainoon ja käyttöominaisuuksiin. Toisaalta jos 
tällainen kahva kiinnitetään tarpeeksi kevyeen terään, 


jää miekan kokonaispaino hyvin alhaiseksi. + 

Viikinkiajan 
jälkipuoliskon 


miekkoja 


V> KM 1996:73 


LEMPÄÄLÄ, HAURALA, HENNERI 


Tämän miekan katkelman kahvanosat ovat erikoi- 
set, sillä ne muistuttavat Petersenin tyyppiä L, mutta 
eivät sitä puhtaasti ole. Eräs vastaavuus on löydet- 
ty Wallingfordista, Englannista. Näiden miekkojen 


kahvanosat ovat melko samanlaiset lankaupotus- 


koristeita myöten, joten on mahdollista, että tämä 


Lempäälän miekka on englantilaista alkuperää. Mie- 
kan polttohautauksesta kertoo, että sen terään on 
sulanut kiinni suurehko pronssimöykky. Terän sym- 
boliset kuviot — kahvaristit, oomegakuviot ja spiraali 
— ovat tyypillisiä 800- ja 900-lukujen miekanterille. 
Paikalta on talletettu yhteensä neljä miekkaa. 


V> KM 2548:196 


LAITILA, RUKOUSHUONE- 
KANSAKOULUNMÄKI 


Suomessa harvinainen Petersenin O-tyypin miekka 
ajoittuu kahvansa perusteella 9000-luvun alkupuo- 
liskolle. Tämä miekka on otettu talteen jo vuonna 
1887 tutkitusta polttokenttäkalmistosta, eikä tähän 
miekkaan pystytty yhdistämään muita esinelöytöjä. 
Vaikka terä on huonossa kunnossa ja katkennut, 
voi sen röntgenkuvasta nähdä kirjaimia muistuttavia 
merkkejä molemmilla puolilla säilää aina murtuma- 
kohtaan saakka. Miekan terä itsessään on huonoa, 
terään kelpaamatonta rautaa, mikä antaa olettaa, että 


miekka on halpa kopio aikansa paremmista ja kuu- 


luisammista aseista. 

AKM 27141:1 
HÄMEENLINNA, HAUHO, ILMOILA, 
KALOMÄKI 


Tämä Petersenin R-tyypin miekka löytyi metallin- 
paljastimella yhdessä toisen miekanterän kappaleen 
kanssa. Paksun palopatinan perusteella miekka on 
peräisin polttohautauksesta, mistä johtuen ei-rautai- 
set koristemetallit ovat hävinneet kahvanosista. Pati- 
nan alla terässä on kuvioteräksinen ULFBERHT-teksti 
ristikkokuvioineen. Miekka on mitoiltaan siroimpia 
viikinkiajan miekkoja ja on varmasti ollut hyvä käsi- 


tellä. Miekka on peräisin 900-luvun puolelta. 


o 


> KM 3699:3 
NOUSIAINEN, KARMÄLÄ, MIKKOLA 


Tämä miekka kuuluu Petersenin T-tyyppiin, ja 
kahvanosissa on edelleen merkkejä hopea- ja mes- 
sinkilankaupotuksista. Terä puolestaan on koristel- 
tu siihen upotetuin kuvioteräksisin ristikkokuvioin 
molemmin puolin. Löytö on muuten melko hyvä- 
kuntoinen, mutta sen terän kärkipuolisko puuttuu. 
Miekka ajoittuu sen kahvanosien perusteella 900-lu- 
vun jälkipuoliskolle. Löytönä se on irtolöytö yhdessä 


puuhiilien kanssa, mikä voi viitata polttokalmistoon. 


DNA 


<KM 4254 
LEMPÄÄLÄ, HAURALA, HENNERI 
Tästä Petersenin 900-luvun S-tyypin miekasta 


puuttuvat ponsi ja ponnenalunen, mutta se ei 


vaikeuta tyyppimääritystä. Väistimessä on edel- 


leen näkyvissä taltalla rouhittua pintaa, johon 
on vasaroitu ainakin hopeaa koristeeksi. Terä on 
melko hyvässä kunnossa, ja siinä näkyy edelleen 
ristikkokuvio sekä symboliset oomegakuviot ja 
kahvaristi. Nämä säilämerkit ovat poikkeuksel- ; 
lisen lähellä miekan väistintä, ja voi olla, että 
kahvan ruotoa on taottu uudelleen juuri näiden 
kahvan osien sovittamiseksi. Miekka on irtolöy- 


tö ja saattaa olla peräisin hautaröykkiöstä. | 

> KM 22346:579 
EURA, LUISTARI 


Tämä miekka on paras Suomesta säilynyt esi- 
merkki Petersenin S-tyypistä. Kahvan massii- Í 
viset, rautaiset osat on pinnoitettu hopea- ja 
kuparilangoilla kauttaaltaan niin, että kuviot 
muodostuvat tummista kuparilangoista, joiden 
välit on täytetty hopealla. Terä on pahoin ruos- 
tunut, eikä siitä ole edes röntgentutkimuksis- 
sa havaittu mitään koristelua. Miekka kuuluu 
Luistarin ruumiskalmiston hautaan numero 
510, jonka muut hauta-antimet olivat moninai- 
sia. Näihin lukeutuu muun muassa vyön osia, 
kaksi sormusta, pronssinen astia sekä savias- 
tian kappaleita, rautakuonaa ja ihmisluiden 
jäännöksiä. Kokonaisuutena hauta sekä miekka 
ajoittuvat 9000-luvun jälkimmäiselle puoliskolle. 
Luistarista tunnetaan toistakymmentä miekkaa 


viikinkiajalta. 

YKM 3602:130 
KöyLrö, VANHAKARTANO 


Tämän Petersenin T-tyypin miekan terä on melko 
huonossa kunnossa, ja röntgentutkimuksissa siitä 
havaittiin joitakin säilämerkkeihin viittaavia pysty- 
viivoja aivan läheltä kahvaa. Kahvaosa puolestaan on 
paremmassa kunnossa ja antaa hyvän kuvan siitä, mi- 
ten rikkaasti tämän tyypin kahvoja voitiin koristella 
hopea- ja messinkilangoin niin, että raudan pinta 
peittyi niillä kauttaaltaan. Myös kädensijassa on jäl- 
jellä puuta, nahkaa ja kangasta, ja tuppea on edelleen 
nähtävissä terän pinnalla. Miekka on löydetty Van- 
hakartanon kalmiston ruumishaudasta numero C 1, 
jossa oli mukana vielä hopeakolikoiden kappaleita, 
rautaisia punnuksia, spiraalisormus, sirpin katkelma, 
väkipuukko, villakankaan kappaleita, tunnistamaton 
pronssiesine sekä muita orgaanisia jäännöksiä. Miek- 
ka ajoittuu haudan mukaan 900-luvun loppuun tai 


1000-luvun alkuun. 


YKM 8338:81 
KOKEMÄKI, KAKKULAINEN, ASTALA 


Astalan polttokenttäkalmistosta löydetty miekka on 
kahvaltaan ainutlaatuinen, ja sen mallina on saatta- 
nut olla jokin Petersenin T-tyypin miekka. Kahva on 
ollut S-tyypin tavoin erilaisilla hopea- ja kuparime- 
tallilangoilla pinnoitettu, mutta polttorovion kuu- 
muus on sulattanut osan koristelangoista pisaroiksi 
kahvanosien pinnalle. Säilä on huonokuntoinen ja 
koristeeton. Miekka ajoittuu 900-luvulle yhdessä sen 


kanssa löydettyjen suuren veitsen sekä hevosenkenkä- 


soljen katkelman kanssa. 


AKM 80602:141 
KövLIÖ, VANHAKARTANO 


Myös tämä miekka on löydetty ruumishaudasta 
Vanhakartanon kalmistosta. Miekan kädensijan ja 
terän päällä on edelleen puujäännöksiä itse kourai- 
mesta sekä huotrasta. Kahva kuuluu Petersenin tyyp- 
piin T ja ajoittuu 900-luvun jälkipuoliskolle. Osissa 
on koristeina hopea- ja kuparimetallilankoja, joista 
on muodostettu vinoneliökuvioita. Terä on pahoin 


ruostunut, eikä siinä ole enää nähtävissä koristelua. 


YKM 178471 
EURA, LuUISTARI 


Tämän miekan löytyminen käynnisti koko Luis- 
tarin ruumiskalmiston tutkimuksen. Kaivauksissa 
havaittiin, että miekka on ollut osa hautaa numero 
17, johon kuului miekan ohella pronssispiraalikoris- 
teisen vaatteen kappaleita, pronssisia heloja, prons- 
sinen sormus ja toisen vastaavan pala, keritsimet, 
rautainen rengas sekä pronssiketjun pala. Hauta 
ajoittuu 1000-luvun alkupuoliskolle. Miekan kahva 
lukeutuu Anatoly Kirpichnikovin määrittelemään 
TI-tyyppiin, joka on itäinen muunnos Petersenin 
T-tyypistä. Muotokieli on muuten samankaltainen 
paitsi että kahvanosat ovat massiivisempia ja 
ponnenalunen puuttuu tyypistä kokonaan. Säiläs- 
sä ei ole tutkimuksissa havaittu koristeita, ja se on 
suurilta osin restauroitu konservoinnin yhteydessä 


lähelle alkuperäisiä mittojaan. 

FA, RRE = 


AKM 708 
HÄMEENLINNA, TuuLOS, JUTTILA, 
HAAKSIVALKAMA 


Vaikka tämän miekan väistin puuttuu, voi sen luoki- 
tella kuuluvaksi Petersenin tyyppiin V, joka ajoittuu 
900-luvun alkupuoliskolle. Miekka on sen verran 
pahoin ruostunut, että kahvan koristeita ei ole enää 
näkyvissä. Terässä on puolestaan kuvioteräksinen 
ULFBERHT-teksti ristikkokuvioineen. Erikoisuutena 
on, että viimeinen I-kirjain on ylösalaisin, mikä voi 
osaltaan johtua sepän huolimattomuusvirheestä. Terä 
on myös normaalia lyhyempi ja tässä tapauksessa 
lyhennetty kärjestä päin sen kenties rikkouduttua. 
Miekka on irtolöytö Pyhäjärven rannan tienoilta, 
mutta lähistöltä tunnetaan toinenkin miekka sekä 


polttokalmistoon viittaavia merkkejä. 


V KM 9433:1 
LIETO, VINTALA, MEROLA 


Kyseinen miekka on löydetty polttokalmistosta ja on 
muiden samasta kalmistosta löydettyjen miekkojen 
tavoin melko huonossa kunnossa. Pahoin ruostu- 
neessa terässä ei näy enää jälkiä koristeista kuten ei 
kahvankaan osissa. Kahvan muoto on lähinnä meil- 
lä harvinaista Petersenin tyyppiä U, joka ajoittuu 
goo-luvun alkupuoliskolle. Kalmistossa on osia ai- 


nakin seitsemästä miekasta. 


AKM 12543 
Saro, HALIKKO, KETUNPESÄNAHDE 


Tämä irtolöytönä talletettu miekka muistuttaa 
kahvaltaan hieman Petersenin U-tyyppiä, mutta on 
kuitenkin muodoltaan meillä ainutlaatuinen. Koko 
miekassa ei näy enää koristeita, mutta kahvanosien 
muotokielen perusteella miekka voidaan ajoittaa 
karkeasti 900-luvulle. Tahallisen rikkomisen perus- 


teella miekka voi olla peräisin polttohautauksesta. 

TI 

W, 

7 G 

AYKM 151751 = 
TAMPERE, MESSUKYLÄ, = 


VILUSENHARJU 


Tästä Petersenin V-tyypin miekasta puuttuu ponsi, kahden ristikkokuvion kera. Löytöpaikalla on sekä 

mutta tyypin voi silti määrittää. Väistimen ja pon- 
nenalusen hopea- ja messinkilankaupotukset muo- 
dostavat litistettyjä vinoneliökuvioita. Terässä on 


900-luvun miekan tavoin ULFBFRHT-teksti peräti 


poltto- että ruumiskalmisto, joissa on osia ainakin 
neljästä miekasta ja kolme muuta kokonaista miek- 
kaa. Tämä kyseinen miekka oli ensimmäinen löytö 


paikalta. 


> KM 30870:1 


ASIKKALA, SALO, ALA-PIETILÄ 


Ala-Pietilän Petersenin V-tyypin miekka löytyi yh- 
dessä keihäänkärjen kanssa ja voi olla peräisin hau- 
tauksesta. Miekka on verrattain hyväkuntoinen, 
ja sen kahvanosissa on paikoittain vielä näkyvissä 
hopea- ja messinkilangoista muodostettuja pit- 
känomaisia vinoneliökuvioita. Terässä on jäänteitä 
ULFBERHT-tekstistä ristikkokuvioineen, jotka yhdessä 


kahvan kanssa saavat miekan ajoittumaan 900-luvun 


alkupuoliskolle. 

AKM 370 
HÄMEENLINNA, VANAJA, KATINEN 


Katisten polttokenttäkalmistosta löydetty miekka 
lukeutuu kahvaltaan Petersenin tyyppiin V. Tämä 
miekka on erikoinen kahdellakin tavalla. Ensinnä- 
kin sen terää on lyhennetty kärjestä päin teroittamal- 
la siihen uusi kärki. Tämä voi olla tarkoituksellista 


tai sitten tapa korjata rikkoutunut miekka. Toinen 


miekan erikoisuus on sen ULFBERHT-tekstiä selkeäs- 


ti matkiva kirjoitus tai sen yritelmä. Toisen lappeen 
teksti on tulkittavissa sanaksi AMEN, mutta sen kir- 
joitusasu on hieman tavallisesta poikkeava. Miekka 
on peräisin jostakin 900-luvun jälkipuoliskolta tai 


kenties 1000-luvun puolelta. 


EI 


A KM 6245 A:I 
KANGASALA, TIIHALA, JUSSILA 
Tämän miekan Petersenin V-tyypin kahvanosissa on 


hopea- ja pronssilangoista upotettuja kuvioita. Eri- 


koisuus on miekan terässä, jossa on INGELRTI-teksti 


ristikkoa muistuttavine kuvioineen. Teksti on vain 


kolmekerroksista, kiertämätöntä kuvioteräsvarras- 


ta ja melko harvinaista säiläkirjoituksissa yleensä. 


Miekka on mittasuhteiltaan melko massiivinen ja on 
ehkä peräisin hautaröykkiöstä yhdessä keihäänkärjen 
ja palaneiden luiden kanssa. Ajallisesti miekka on 


peräisin 000-luvulta. 

AYKM 9164:2 


EURA, PAPPILANMÄKI 


Tämä oletettavasti jostakin ruumishaudasta peräisin 
oleva Petersenin X-tyypin miekka ajoittuu karkeasti » KM 7011 


oo-luvulle. Terässä on kuvioteräksestä valmistetut js ja D 
? KeEMIÖNSAARI, KEMIÖ, KILA, 


muunnokset IN NOMINE DOMINI sekä AMEN-teksteistä. TS 
FÄRIN TORPPA 


Tekstit ovat jokseenkin epämuodostuneita, mikä voi 
viitata sepän kehnoon ammattitaitoon yhdessä terän Miekka kuuluu kahvaltaan koristelemattomaan Pe- 


huonon lämpökäsittelyn kanssa. | tersenin X-tyyppiin. Terässä on 900-luvulle luon- 


132 
teenomaisesti kuvioteräksisen ULFBERHT-kirjoituksen 


ja ristikkokuvion jäänteitä. Miekka on irtolöytö, eikä 


löytöpaikalta tunneta mitään muinaisjäännöksiin 


viittaavaa. 

«< KM 8120:1 


HATTULA, IYRvÄNTÖ, LEPAA, 
HINNONMÄKI 


Tämä Petersenin X-tyyppiin lukeutuvalla koris- 
teettomalla kahvalla varustettu miekka on peräisin 
hautaröykkiöstä, josta löytyi miekan ohella pyöreä 
solki sekä kaksi pronssista rannerengasta. Paikalta 
tunnetaan myös Petersenin H-tyypin miekka. Tämän 
X-tyypin miekan katkenneessa terässä on säilämerk- 
keinä ristikkokuviointia sekä kirjainyhdistelmä DU, 
jollaista ei tunneta muualta. Myös säilämerkkien ku- 
vioteräs on poikkeuksellisen hienojakoista. Terä on 
ollut tutkimusten perusteella hyvistä materiaaleista 
oikeaoppisesti rakennettu ja lämpökäsitelty. Miekka 


ajoittuu 900-luvulle. 


> KM 369 
HÄMEENLINNA, VANAJA, 
KATINEN 


Koristelemattomalla Y-tyypin kahvalla varustettu 
miekka on löydetty osana tuhoutunutta polttokent- 
täkalmistoa jo hieman 1800-luvun puolivälin jälkeen. 
Tässä 900-luvun alkupuoliskolle ajoittuvassa mie- 
kassa on terässä oomegakuvioista, ristikkokuviosta ja 
pystyviivoista koostuvia symbolisia merkkejä, jotka 
on kaikki tehty kuvioteräksisestä vartaasta niiden 


verrattain pienestä koosta huolimatta. 


1635) 


«KM 2508:124 
PUDASJÄRVI, KURJENKOSKI 


Tähän tyypilliseen Petersenin Y-tyypin miekkaan 
kuuluu myös säiläkirjoitus INceLRe. Erikoista kyl- 
lä, teksti ei näytä olevan tehty kuvioidusta vartaasta, 
mikä osaltaan puoltaa koko miekan ajoitusta aikai- 
sintaan 900-luvun jälkimmäiselle puoliskolle. Teksti 
INGELRE saattaa olla tarkoitettu muotoon INGELRED, 
jota tunnetaan Suomen ulkopuolelta. Miekka on 
irtolöytö, eikä sen tarkka löytöpaikka ole säilynyt 
jälkipolville. Erikoista on löydön pohjoinen sijain- 
ti, koska sieltä ei tunneta myöhemmän rautakauden 
asutusta. Löytö voikin liittyä levottomuuksiin tai 


eränkäyntiin. 


-—.-" 


n 


AKM 2986:4 
TAMPERE, MESSUKYLÄ, TAKAHURRI, 
Kässä 


Kässän pihasta irtolöytönä talletetussa miekansäilän 
katkelmassa on kuvioteräksinen teksti 1NcrLrn yh- 
dessä hannunvaakunaa muistuttavan kuvion kanssa. 
Terä on laminoitu useista rauta- ja teräskerroksista, 
ja siinä on useita iskujälkiä teränsuussa. Nämä voivat 
liittyä joko aseen tahalliseen tuhoamiseen tai sitten 
taistelukäyttöön. Säiläkirjoituksen valossa teränkat- 
kelma ajoittuu 900-luvun jälkipuoliskolle. 


YKM 2530:361A 
TAMPERE, MESSUKYLÄ, Kässä, 
VEIJALANMÄKI 


Tämä miekka on löydetty peltotöissä yhdessä kah- 
vattoman miekansäilän kanssa. Molemmat ovat saat- 
taneet olla osa hautaröykkiötä. Miekan tekee erikoi- 
seksi sen muodon kömpelyys verrattuna valtaosaan 
muita miekkoja. Kahvanosat jäljittelevät Petersenin 
Y-tyyppiä ja ovat samaan tapaan koristelemattomia. 
Säilä on myös koristeeton ja paksuutensa ja huonosti 
muotoillun veriuransa vuoksi kielii kokemattoman, 
kenties paikallisen sepän käsialasta. Todennäköisesti 
miekka ajoittuu 900-luvulle, mikäli sen mallina on 


ollut Y-tyypin miekka. 

YKM 2886:11 
VESILAHTI, SAKOINEN, HUKARI 


Tämä läheltä järvenrantaa irrallaan löydetty miekka 
voi olla peräisin hautaröykkiöstä. Miekka on mur- 
tunut tai katkaistu kahteen osaan sen terän puoli- 
välin tienoilta. Polttohautauksen luoma palopatina 
on säilyttänyt kahvanpuoleisen miekan puolikkaan 
erittäin hyvin. Vaikka terä on ollut koristeeton, ovat 
miekan kahvan osat olleet hopea- ja kuparipitoisilla 
langoilla pinnoitettuja koristekuvioiden aikaansaa- 


miseksi, Kahvanosat kuuluvat Petersenin Z-tyyppiin, 


ja niiden perusteella miekka ajoittuu goo-luvulle. 


AKM 13839:253 
PÖYTYÄ, YLÄNE, ANIVEHMAANMÄKI 


Ruosteen peittämä Anivehmaanmäen miekka kuuluu 
muodoltaan Petersenin tyyppiin Z. Röntgentutkimuk- 
sissa terästä on havaittu kuvioteräksinen ULFBERHT- 
tekstin muunnos tai kopio yhdessä kömpelöhkön 
ristikkokuvion kanssa. Miekka on löydetty kalmiston 
ruumishaudasta numero 12, josta on runsaasti erilaisia 
hauta-antimia. Haudasta löydettyjen kolikoiden pe- 
rusteella sekä hauta että miekka ajoittuvat 900-luvun 
lopulle tai 1000-luvun alkupuoliskolle. Paikalta tunne- 
taan peräti yhdeksän miekkalöytöä. 


CONSTAT MS 


4 


AKM 8911:91 


MYNÄMÄKI, [URSUNPERÄ, 
FRANTTILANNUMMI 


Mynämäen katkelmallinen ja kahvaton miekansäilä 
on Suomen oloissa ainutlaatuinen, ja siinä on hie- 
man eriskummallisesti kirjoitettu teksti CONSTAN- 
TINUS sekä rex. Merkit on tehty kiertämättömästä 
kuvioteräsvartaasta, mikä sekin on valtavirrasta poik- 
keavaa. Terä on koottu ammattitaitoisesti, mutta sen 


lämpökäsittelyjen jäljet ovat tuhoutuneet polttorovi- 


olla, eli miekka on peräisin polttokenttäkalmistos- 
ta. Paikalta tunnetaan myös kolmen muun miekan 
osia. On mielenkiintoista, että Norjasta tunnetaan 
kaksi Constantinut Rex -miekkaa, joiden teksteissä 
on muitakin eroavaisuuksia. Säilä ajoittuu 900-luvun 


lopulle. 

YKM 398241 


JANAKKALA, [UPALA 


Tämä on tyypillinen Petersenin Z-tyypin miekka, 
josta on polttorovion kuumuudessa sulanut pois 
suurin osa sen kahvan ei-rautaisista koristemetalleis- 
ta. Miekan terässä on ULFBERHT-tekstiä muistuttavaa 
kirjoitusta. Miekka löydettiin yhdessä myöhäisem- 
män kiekkopontisen miekan kanssa noin vuoden 
1300 tienoille ajoittuvasta ruumishaudasta. Tämä 
miekka on selkeästi peräisin vanhemmasta poltto- 
kalmistosta eikä ole kuulunut ruumishautaan hauda- 
tulle vainajalle. Z-tyypin miekat ajoittuvat 900-luvun 
jälkimmäiselle puoliskolle. 


A KM 80602:195 


KövtLtö VANHAKARTANO 


Vanhakartanon ruumiskalmistosta löydetty miekka 
on äärimmäisen huonossa kunnossa, ja siitä puut- 
tuukin suurin osa terää. Tyypiltään miekka kuuluu 
Anatoly Kirpichnikovin erikois-Z-tyyppiin. Tämä on 
itäinen, kenties Petersenin varsinaista Z-tyyppiä jäl- 
jittelevä muoto, ja paremmin säilyneitä esimerkkejä 
tunnetaan Baltian maista. Rautaisissa kahvanosissa 


on hopealangoista tehtyä koristekuviointia. 


Miekansäilät 
ia niiden rakenne 


SÄILIEN MUOTO JA KOKO 
VIIKINKIAJALLA 


iekanterien kehityksessä merovin- 
giajalta ristiretkiajalle on havaitta- 
vissa tiettyjä yleisiä kehitysaskelia. 
Vielä merovingiajalla miekan terä- 
osa oli lähes tasaleveä, tasapaksu ja leveällä veriu- 
ralla varustettu. Merovingiajan lopulla alkoi syntyä 
varsinainen viikinkiaikainen säilämuoto, joka ka- 
peni ja oheni enemmän kohti kärkeä ollen paljon 
aikaisempia muotoja sulavampi. Tässä säilämuodos- 
sa alkoi esiintyä kuvioterästekniikan lisäksi myös 
rautaisia säilämerkkejä, joskus jopa molempia yhtä 
aikaa. Viikinkiajan lopulla ja ristiretkiajalla vakiintui 
vielä sulavalinjaisempi säilätyyppi, jonka leveys oli 
veriuraa myöten paljon viikinkiaikaista pienempi, 
mutta pituus puolestaan kasvoi. Niissä on edelleen 
näkyvissä rautaisia säilämerkkejä mutta myös muis- 
ta kuin rautametalleista upotettuja koristekuvioita 
ja kirjaimia. Myös joitakin poikkeuksiakin on jopa 
Suomen miekkalöytöjen osalta. 
Viikinkiaikaisen miekansäilän teräosa oli kes- 
kimäärin 70—85 senttimetriä pitkä. Ristiretkiajan 


miekoissa teräosan pituus saattoi olla yli metrinkin. 


Muutamia lyhyitä, kenties nuorten aseita on myös 
löydetty. Tällaisia on kaivettu esiin esimerkiksi Hä- 
meenlinnasta (KM 370 ja KM 708) sekä Eurasta (kM 
11063:283). Niissä teräosaa on lyhennetty kärjestä 
päin, ja terän pituus saattoi olla vain puoli metriä. 
Terän suurin leveys lähellä kahvanosia oli viikin- 
kiajan miekoissa vajaasta viidestä senttimetristä 
kuuteen ja puoleen senttimetriin. Veriuran leveys oli 
normaalisti noin kolmannes terän leveydestä, joskin 
muutamia suhteessa leveämpiä veriuria löytyy. Terien 
paksuus oli läheltä kahvaa neljästä kuuteen millimet- 
riä ja kaventui kohti kärkeä kahdesta neljään milli- 
metriä. Säilät eivät olleet niin ohuita, että niitä olisi 
voinut taivuttaa jyrkälle mutkalle, sillä paitsi terän 
paksuus myös silloisen teräksen vaihteleva ja joskus 
huono laatu estivät sen. Parhaimpia miekkoja saat- 
toi taivuttaa noin 90 asteen kulmaan niin, että terä 
palautui takaisin suoraksi. Todennäköisesti valtaosaa 
miekkoja pystyi taivuttamaan kuitenkin vähemmän. 
Liian ohut ja joustava terä ei ole käytössä hyvä. 
Eräs luokitteluperiaate on viitata säilän rakentee- 


seen ja koristeluun. Tämän perusteella säilät voidaan 

Yksiteräinen, tahallisesti 
hautausta varten 
katkaistu miekansäilä 
(KM 2534:1) Laitilan 
Kodjalan Pärköstä. 


karkeasti jakaa koristelemattomiin säiliin, teriin jois- 
sa on rautaisia tai kuvioteräksisiä säilämerkkejä, te- 
riin joissa on muista kuin rautametalleista upotettuja 
merkkejä ja koristeita, kuvioteräksisiin säiliin sekä 
säiliin, joissa on rautaisia merkkejä kuvioteräksen 
päällä. Useammat tutkijat ovat esittäneet erilaisille 
koristelutekniikoille ja motiiveille ajoituksia, jotka 
ovat melko lailla toisiaan vastaavia. 

Koko Euroopan laajuisesti aineistoa ei ole niin 
paljon systemaattisesti tutkittu, että voitaisiin esit- 
tää lukuja eri koristetyypeille. Suomen aineistossa 
tilanne on kuitenkin toinen. Nuoremman rautakau- 
den löydöksiä aina merovingiajalta ristiretkiajalle on 
tutkittu paitsi pintapuolisesti myös röntgenkuvaa- 
malla. Röntgenkuvissa erilaiset koristeisiin käyte- 
tyt rauta- ja teräslaadut erottuvat toisistaan niiden 
eriasteisen ruostumisen seurauksena. Tutkimuksissa 
on käynyt ilmi, että eniten tunnetaan tyhjiä, ko- 
ristelemattomia säiliä, peräti lähes 240 kappaletta. 
Toiseksi eniten on rautametalleista kiinnitettyjä säi- 
lämerkkejä ja kirjoituksia, yli 130 kappaletta. Kuvio- 
teräksisiä säiliä tunnetaan noin kahdeksankymmen- 
tä. On löydetty myös toistakymmentä merovingi- ja 
viikinkiajan siirtymävaiheen aikaista kuvioteräksistä 
säilää, joiden pintaan on kiinnitetty säilämerkkejä. 
Vähemmistönä ovat myös ristiretkiajan ei-rautaisin 
merkein koristellut terät, joita on kolmisenkym- 
mentä. 

Tulkinnoista riippuen luvut eivät ole tarkkoja. 
Poikkeuksellisen suurta koristelemattomien säilien 
määrää selittää osaltaan se, että moni röntgenkuvat- 
tu tyhjä säilä on pelkkä katkelma, useimmiten vielä 
säilän kärjen puolelta. Tällöin kyseessä on saattanut 
olla myös säilämerkein kirjailtu miekanterä. Luvut 
eivät siis vastaa täysin todellisuutta, vaan koristeltuja 
miekansäiliä on saattanut olla vielä enemmän. Toi- 
nen seikka on, että huonokuntoisimmista miekan- 


säilistä voi olla ruostunut pinnalta pois parikin mil- 


limetriä, jolloin esimerkiksi lähelle pintaa upotetut 
rautaiset säilämerkit ovat hävinneet kokonaan. 

Viikinkiajalta tunnetaan myös yksiteräisiä mie- 
kansäiliä. Ne ovat huomattavasti kaksiteräisiä har- 
vinaisempia. 

Ainoastaan Norjasta yksiteräisiä säiliä tunnetaan 
lähes neljäsataa kappaletta. Suurin osa niistä ajoittuu 
aivan viikinkiajan alusta aikakauden puolivälin tie- 
noille, ja vain muutamia tunnetaan vielä 900-luvun 
puolelta eli viikinkiajan loppupuoliskolta. Syy tähän 
voi olla yksiteräisen miekkatyypin käytön jatkumi- 
nen merovingiajalta viikinkiajan puolelle. Lyhyem- 
mät yksiteräiset aseet ovat väkipuukkoja, kun taas 
etenkin viikinkiajan yksiteräiset miekansäilät ovat 
joskus jopa kaksiteräisiä miekanteriä pidempiä ja 
massiivisempia. Terät ovat profiililtaan suoria, ja nii- 
den lape on joskus taottu hieman koveraksi veriuran 
tavoin miekan keventämiseksi ja sitkistämiseksi. 

Suurin osa yksiteräisistä miekansäilistä näyt- 
tää yksinkertaisilta ja koristelemattomilta, mutta 
Norjasta tunnetaan paljon myös kuvioteräksisiä 
yksiteräisiä säiliä. Kuvioterästä on käytetty miekan 
lappeella ja terän viiste on kuvioimatonta, kenties 
parempaa terästä. Koska tällaisia kuvioteräksisiä 
yksiteräisiä miekansäiliä ei tunneta muualta Euroo- 
pasta, on oletettu, että ne ovat paikallista norjalais- 
ta valmistetta. Myöskään Suomesta ei tunneta kuin 
muutamia viikinkiajalle ajoittuvia, kuvioimattomia 
yksiteräisiä miekkoja ja niiden katkelmia. Merovingi- 


ajalta niitä tunnetaan toistakymmentä. 


SÄILIEN LUOKITTELU 


Viikinkiaikaisia miekansäiliä on luokiteltu huo- 
mattavasti kahvojen osia vähemmän johtuen niiden 
vähäisemmästä muodon vaihtelusta. Myös kahvoja 
tyypitellyt Ewart Oakeshott luokitteli miekansäiliä 


niiden mittasuhteiden ja veriurien muodoissa sekä 


pituuksissa näkyvien muutosten perusteella. Oa- 
keshottin säilätypologiassa on kolmetoista ajallises- 
ti toistaan seuraavaa säilätyyppiä, joista seitsemässä 
on lisäksi alatyyppejä. Tämän luokituksen mukaiset 
säilämuodot ajoittuvat hyvin pitkälle aikavälille, 
noin vuodesta 950 vuoteen 1600, jolloin muutok- 
set olivat näkyvämpiä kuin esimerkiksi yhden ai- 
kakauden sisällä. Viikinki- ja ristiretkiaikaisia säi- 
liä löytyy tyypeistä X (950—1200), Xa (1000—1300), 
XI (1000—1175), XIa (1100—1175) ja XII (1170—1350). 
Myöhemmät säilätyypit eivät ole enää yhden käden 
miekoissa tavattuja. Puolalainen Marian Glosek 
ajoitti — kahvatyyppien ohella — Oakeshottin mää- 
rittelemiä tyyppejä hieman eri tavoin, normaalisti 
pidentäen säilätyyppien käyttöikää etenkin nuorem- 
masta päästä. 

Kahvojen ohella saksalainen Alfred Geibig luo- 
kitteli myös säiliä. Geibigin luokittelu soveltuu pa- 
remmin viikinkiajan puitteisiin, sillä aineisto ajoittui 
600-luvun puolivälistä noin vuoteen 1200. Silti luo- 
kittelu sisältää peräti neljätoista päätyyppiä ja viisi 
alatyyppiä. Geibigin tyypittely pohjautuu säilän eri 
osien välisiin mittasuhteisiin ja niiden muutoksiin 
yhdistettynä säilien koristelutekniikoihin. Ranska- 
lainen Marc Maure on yrittänyt samaa, tosin vain 
säilän pituuden ja leveyden välisten suhteiden avulla. 
Mauren luokittelu on hyvin vähän käytetty, ja sen 
yhtenä selittävänä tekijänä on puhtaasti arviointiin 
perustuva sepäntyö, mikä tarkoittaa, että sama seppä 
on saattanut takoa hieman erikokoisia säiliä muun 
muassa aihion koosta ja omasta arviointikyvystään 
riippuen. 

Muotojen perusteella kaikkein yleisin säilätyyppi 
on Oakeshottin tyyppi X, joka vastaa melko hyvin 
Geibigin tyyppiä numero kaksi. 

Nämä säilät olivat yleisiä merovingiajan lopulta 
aina ristiretkiajan alulle. Myös Suomessa säilätyyp- 


pi on yleisin niin pitkälle kuin pahasti ruostuneita 

Erilaisia tutkijoiden määrittelemiä viikinkiajan säilätyyppejä, 
joiden erot perustuvat mittojen ja mittasuhteiden eroavai- 
suuksiin. Vasemmanpuoleiset ovat viikinkiajan alusta ja 
oikeanpuoleiset taas aikakauden lopusta. 


miekansäiliä voi ylipäätään luokitella. Muita meiltä 
tavattuja säilätyyppejä ovat Geibigin tyypit kolme, 
neljä, viisi ja kuusi. Lisäksi on löydetty yksi arvaten- 
kin tyyppiä kolmetoista edustava säilä. 

Säilien luokittelussa viikinkiaikaisten löytöjen 
kohdalla on se perustavanlaatuinen ongelma, että 
aineisto on suurimmilta osin liian huonokuntois- 
ta, jotta luokittelussa tarvittavia mittoja ja muotoja 
voisi selvittää riittävällä tarkkuudella. Ensimmäisenä 
ruoste tuhoaa säilän ohuimmat osat eli teränsuut, 
jolloin muotoa ja terän leveyttä on hankala mää- 
rittää. 

Ohuimmat miekanterät ovat lisäksi niin ruos- 
teen turvottamia, että veriuran mittoja ei aina voi 


saada. Yksi keino on luokitella miekansäiliä niiden 


rakenteen ja koristelutekniikoiden perusteella, joista 
jälkimmäistä on käytetty myös tässä teoksessa säi- 
lien esittelyn perustana. Röntgenkuvausta tarkempi 
miekansäilän rakenteen tutkimus vaatisi tuhoavia ja 
kalliita tutkimusmenetelmiä, eikä niitä ole yleensä 
tehty kuin vain otokseen löydetyistä miekoista. 

Vaikka miekka on kahvanosista ja säilästä muo- 
dostuva kokonaisuus, on kokonaisen miekan luokit- 
telu ja ajoittaminen monimutkaista. Syynä tähän on 
se, että miekansäilät ja kahvat olivat usein peräisin 
eri lähteistä. Lisäksi miekan eri osien uusiokäyttö ja 
korjaaminen vaikuttavat koko miekan ajoitukseen. 
Tämän vuoksi on paitsi perinteistä myös jossain 
määrin järkevää käyttää vakiintuneita kahvaluoki- 
tuksia viitteellisen ajoituksen antamiseen ennen tar- 
kempia tutkimuksia. 

Seuraava miekansäilien rakenteiden jaottelu esit- 
telee tapoja, joilla ulospäin yhtenäiseltä näyttävät 
miekanterät on taottu kasaan. Yksinkertaisinta on 
takoa säilä muotoonsa yhdestä ja samasta rauta- tai 
teräskappaleesta. Samaa tekniikkaa on käytetty upo- 
kasteräksisen säilän valmistuksessa, joskin materiaali 
on ollut täysin erilainen. Monimutkaisempi tapa on 
ollut laminoida miekansäilä pienemmistä paloista, 
joissa on normaalisti ollut erilainen koostumus ja 
täten toisistaan eroavat ominaisuudet, jotka yhdis- 


tämällä on saatu aikaan hyvä ja toimiva miekanterä. 


Esimerkki pahoin ruostuneesta miekasta, jonka 
alkuperäisiä mittoja ei voi enää määrittää. Miekka 
(KM 1120:1) on löytynyt Euran Pappilanmäeltä, ja 
huolimatta sen huonosta kunnosta siitä on havaittu 


säilämerkkejä röntgenkuvaamalla. 


Kaikkia näitä rakennetyyppejä, ainakin yksinker- 
taisia ja laminoituja säiliä, esiintyy paitsi koriste- 
lemattomissa miekanterissä myös niissä, joissa on 
säilämerkkejä. Kuvioterästä käsitellään jäljempänä 
säilien koristetekniikoiden yhteydessä. Käytännös- 
sä kuvioteräksisen säilän rakennetekniikka on aivan 
omaa laatuaan. 

Viikinkiaikaisten miekanterien taontatekniikoi- 
ta on voinut tutkia kunnolla vain metallografisilla 
menetelmillä. Metallografiassa metallien valmistusta, 
jalostusta ja käyttöä tutkitaan etupäässä luonnontie- 
teeseen perustuvin menetelmin. Miekanterien raken- 
netta tutkittaessa sahataan terästä pala, josta näkyy 
koko terän poikkileikkaus. 

Tämä pala kiillotetaan ja etsataan hapolla, jol- 
loin sen erilaatuiset rakenneosaset tulevat näkyviin. 
Suuritehoisella metallografisella mikroskoopilla 
tarkasteltaessa voidaan erottaa toisistaan paitsi eri- 
laiset rauta- ja teräslaadut myös niiden kideraken- 
teet, jotka paljastavat, miten seppä on takonut ja 
lämpökäsitellyt miekan. Samoista näytepaloista voi- 
daan tehdä myös alkuaineanalyysit, jotka kertovat 
miekansäilään käytettyjen materiaalien tarkemman 
koostumuksen ja mahdollistavat näin eri miekante- 
rien vertailun toisiinsa. 

Joissain tapauksissa miekkojen kiderakenneana- 
lyysit osoittautuvat kyseenalaisiksi, sillä suurin osa 
viikinkiajan miekoista on löydetty polttokenttä- 
kalmistoista. Ase on siis ollut kantajansa mukana 
polttoroviolla, jolloin rovion suuri lämpötila on 
kuumentanut miekkaa punahehkuiseksi ja ylikin. 
Tämän seurauksena kaikki karkaisun jäljet ovat hä- 
vinneet ja terä vaikuttaa vain hehkutetulta ja hitaasti 
jäähdytetyltä. Ruumishautauksista peräisin olevien 
miekkojen analyysit ovatkin tässä tapauksessa luo- 
tettavampia sepän taitojen mittareita, mutta vali- 
tettavasti viikinkiajan miekkoja tutkittaessa ne ovat 


paljon vähälukuisempia. 

Hattulan Tyrvännön Hinnonmäestä löytyneen miekan 
(KM 8120:1) poikkileikkausta on tutkittu kiillottamalla 
leikkauspinta ja käsittelemällä se hapolla. Alimpana on 
selventävä piirros miekan taontatekniikasta, jossa on 
yhdistetty pehmeä rautainen ydin kovaan teräksiseen 
säilän ulkopintaan. 


YKSINKERTAISET MIEKANTERÄT 


Useimmiten on oletettu, että viikinkiaikaiset mie- 
kansäilät, kuvioteräksiset pois lukien, on valmistettu 
yhdestä teräskimpaleesta takomalla. Tämä olettamus 
perustuu siihen, että niissä ei näy ulospäin joko mi- 
tään kuviointia tai sitten vain säilämerkkejä. Samoin 
on oletettu, että terät olivat kauttaaltaan hyvälaatuis- 
ta, karkenevaa terästä. Yksinkertaisin tapa valmistaa 
miekansäilä on takoa se yhdestä kappaleesta, jolloin 
aihiota varten tehty työ on vain vähäistä. 

Myös Suomesta on löydetty kaksi tällaista miek- 
kaa. Laitilan Rukoushuone-Kansakoulunmäeltä löy- 
detty säiläkirjoitusmiekka (kM 2548:196) on laskos- 


KM 2548:196 KM 9832 
Laitila, Rukoushuone-Kansakoulunmäki Laitila, Untamala 


KM 9142:8 KM 9164:2 
Nousiainen, Moisio, Myllymäki Eura, Pappilanmäki 


KM 2548:277 KM 3423 
Laitila, Rukoushuone-Kansakoulunmäki Vesilahti, Kirmukarmu 


KM 8120:1 
Hattula, Tyrväntö, Hinnonmäki 


KM 5960:3 
Hämeenlinna, Kalvola, Pahnainmäki 


KM 9164:3 KM 8911:91 
Eura, Pappilanmäki Mynämäki, Tursunperä, Franttilannummi 


Viikinkiaikaisten miekanterien poikkileikkauksia: ylimmässä rivissä on samasta rautakimpaleesta taottuja teriä. Toiseksi ylimpänä olevat 


kaksi esimerkkiä on kasattu erilaatuisista kerroksista. Alimmat viisi terää on laminoitu niin, että niiden veriuran kohta on kerrostettu ja terän 
viisteet on liitetty säilään erikseen. Valkoinen väri ilmentää pehmeää rautaa, ja mitä tummempi harmaan sävy, sitä kovempi teräs on kyseessä. 


tettu ja taottu samasta, vähähiilisestä raudasta, jonka 
hiilipitoisuus on ollut arviolta alle 0,3 prosenttia. Te- 
rän kiderakenne kertoo, että miekkaa on hehkutettu 
mutta ei karkaistu, eikä terän materiaali edes soveltui- 
si karkaisuun saati kunnolliseen miekanterään. Toi- 
nen eri paikasta, Laitilasta (KM 9832) löydetty miekka 
on muuten samankaltainen, mutta sen materiaalina 
on jo hieman karkeneva hiiliteräs. Myös tämä miekka 
on kiderakenteensa mukaan pehmennetty, ja sekin 
saattaa olla peräisin polttokenttäkalmistosta. 

Ulkomaisissa tutkimuksissa on havaittu joitakin 
tällaisia, yhdestä palasta muotoiltuja miekansäiliä. 
Eräs kattavimpia projekteja miekkojen analyyseis- 
sä on ollut Roland Tylecoten ja Brian Gilmourin 
vuonna 1986 julkaistu tutkimus Britteinsaarten nuo- 
remman rautakauden miekoista. Yksi Thames-joesta 
naarattu miekka oli hitsattu kahdesta samanlaisesta 
palasta, joiden hiilipitoisuus oli niinkin korkea kuin 
0,8 prosenttia. Usein tällaista terästä käytetään puu- 
konterissä sen kovuuden vuoksi. Tässä tapauksessa 
seppä ei ollut mitä ilmeisimmin osannut kuitenkaan 
karkaista miekkaa. 

Yhdestä palasta taottuja miekansäiliä on paitsi 
täysin koristeettomia myös säilämerkein kirjailtu- 
ja. Yllä mainittujen analyysien tapauksessa mie- 
kat olivat juuri säiläkirjoitusmiekkoja. Laajimman 
säiläkirjoitusmiekkoja — nimenomaan ULFBERHT-ni- 
mellä varustettuja säiliä — koskevan tutkimuksen on 
tehnyt brittiläinen metallurgi Alan Williams. Se on 
julkaistu vuonna 2009. Tutkimusta käsitellään enem- 
män jäljempänä upokasteräksen käytön yhteydessä, 
mutta siinä koko poikkileikkaukseltaan tutkituista 
kolmesta miekanterästä yksi oli taottu yhdestä ai- 
noasta palasta. Kyseinen miekka löydettiin Virosta, 
ja sen materiaalina oli ollut epätasalaatuinen teräs, 
jossa oli hiiltä 0,4—0,9 prosenttia. Miekka oli peräi- 
sin polttokalmistosta, joten sen lämpökäsittelystä ei 


ole varmaa tietoa. 


Venäläisiä rautakautisia löytöjä on tutkittu me- 
tallografisesti jo 1950-luvulla. Boris Kolchin jul- 
kaisi vuonna 1953 laajan tutkimuksen, jonka osana 
tutkittiin useita viikinkiajan miekkoja. Myös näi- 
den joukosta tavattiin yksi säiläkirjoitusmiekka, 
jonka säilän materiaali oli kokonaan lähestulkoon 
rautaa eli hyvään miekanterään kelpaamatonta. 
Yhdestä palasta taotut miekanterät näyttävät olleen 
jokseenkin kehnoja, sillä viikinkiajan Euroopassa 
käytössä olleella raudanvalmistusmenetelmällä ei 
saatu aikaan riittävän suuria paloja tasalaatuista te- 
rästä, josta taottu miekanterä olisi ollut kauttaaltaan 
hyvä. Vaihtelevan hiilipitoisuuden vuoksi myös terän 
kovuus vaihteli, ja taistelukentällä saattoikin tulla 
vastaan yllätyksiä, jos vaikka terä murtui yhdestä 
kohdasta liiallisen kovuuden vuoksi tai taipui toi- 
sesta kohdasta terän ollessa liian pehmeä. Tämä te- 
räksen epätasalaatuisuus on varmasti ollut yksi syy 
miekanterien laminoinnille, josta kerrotaan tarkem- 


min jäljempänä. 


UPOKASTERÄS IDÄSTÄ 


Alan Williamsin tutkimuksissa ULFBERHT-miekois- 
ta havaittiin, että osa miekoista — ainakin ne joissa 
ULFBERHT oli oikein kirjoitettu — olivat materiaalil- 
taan kauempaa idästä kaupan mukana Eurooppaan 
saapunutta niin sanottua upokasterästä. Idäntietä 
kulkeneet viikingit ovat voineet tuoda matkoiltaan 
upokasterästä ja mahdollisesti myös henkilön, joka 
on osannut takoa sitä, kuten orjan. Vaihtoehtoisesti 
upokasteräskakkuja olisi voinut kulkeutua frankki- 
laisiin pajoihin Espanjan islaminuskoisten maurien 
välityksellä. 

Periaatteessa upokasteräksinen miekansäilä on 
siis taottu yhdestä kappaleesta. Teräksen valmis- 
tustapa ja luonne ovat tosin täysin erilaiset kuin 


eurooppalaisessa pelkistämällä valmistetussa raudassa. 

Upokasteräs tunnetaan maailmalla melko hyvin sen 
intialaisella nimityksellä wootz. Tekniikka oli laajalti 
levinnyt jo viikinkiajalla, ja sillä valmistettuja aseita 
tunnetaan Syyriasta, Persiasta ja Intiasta. Myös Venä- 
jällä valmistettiin upokasterästä samankaltaisella me- 
netelmällä, ja siellä tämänkaltainen teräs tunnetaan 
nimellä bulat. Tekniikka on vanha, sillä ensimmäisiä 
todisteita sen käytöstä tunnetaan jo ennen 500-lukua 
Sri Lankan, Uzbekistanin, Turkmenistanin ja Intian 
alueelta. 

Jyrkästi yksinkertaistaen upokasteräs valmistetaan 
savisessa upokkaaksi kutsutussa astiassa. Raaka-ai- 
neena on erilaatuisia paloja terästä ja rautaa, joita 
laitetaan upokkaaseen yhdessä orgaanisten aineiden, 
kuten hiilenpalojen, luun, sarven sekä kasvien osien 
kanssa. Upokas suljetaan savella ilmatiiviiksi. Sitten 
täytettyä upokasta hehkutetaan ahjossa useimmiten 
tuntien ajan, jolloin sisällä oleva rauta imee itseensä 
hiiltä orgaanisista ainesosista, mikä myös osaltaan 


alentaa raudan sulamispistettä. Tuloksena on upok- 


kaan pohjalle syntynyt, sulanut teräskakku, jonka 


hiilipitoisuus on hyvin suuri, normaalisti 1,2—1,6 pro- 
senttia. Korkea hiilipitoisuus tekee upokasteräksestä 
hankalampaa takoa ja ahjohitsata, mutta yhdistetyn 
kovuutensa ja joustavuutensa ansiosta materiaali so- 
pii hyvin erityisesti miekanteriin. Lisäksi upokaste- 
räkseen syntyy sen sulatusvaiheessa verkkomainen 
kuvio, joka voidaan etsata esiin hapolla. Tätä upo- 
kasteräksen valmistustekniikkaa on kuvailtu jo 1000- 
ja 1100-lukujen arabikronikoitsijoiden kirjoituksissa. 
Upokasteräs itsessään ei siis ole mitenkään harvinai- 
nen tai mystinen tekniikka, ja sen valmistukseen oli 
olemassa erilaisia reseptejä. 

Jotta upokasteräksen ominaisuudet ja kuvioin- 
ti säilyisivät, tulee teräs takoa hyvin matalassa läm- 
pötilassa, yleensä alle 850 asteessa. Alan William- 


sin mukaan idästä kuljetetut teräskakut taottiin 


tottumuksesta liian kuumassa lämpötilassa, jolloin 
ainoa teräksen alkuperän todiste ovat jäljelle jäänyt 
korkea hiilipitoisuus sekä teräkseen jääneiden 
kuonasulkeumien puuttuminen. Taottaessa ma- 
talassa lämpötilassa upokasterästä ei tarvitse teoriassa 
karkaista, sillä se säilyttää kovuutensa ja sitkeytensä. 
Ylikuumenemisen seurauksena viikinkiaikaiset upo- 
kasteräsmiekat on täytynyt karkaista. Liiallisesta 
kuumentamisesta kertoo jo se, että miekat oli 
merkitty kuvioteräksisin säiläkirjoituksin, joiden 
ainoa kiinnitystekniikka oli ahjohitsaus korkeassa, 
yli tuhannen asteen lämpötilassa. Vaikka upokas- 
teräsmiekkoja on pidetty parempina kuin silloisia 
eurooppalaisia, pelkistetystä raudasta ja teräksestä 
taottuja miekkoja, ovat upokasteräsaseet saattaneet 
todellisuudessa olla huonompiakin johtuen niiden 
suuresta hiilipitoisuudesta ja sen aiheuttamasta hau- 
raudesta. 

Upokasterästeoriaa on myös kritisoitu. Esimer- 
kiksi säiläkirjoitusten oikeaan kirjoitusasuun ja 
erityisesti ULFBERHT-tekstin vastakkaisella puolella 
esiintyviin geometrisiin kuvioihin on kiinnitetty 
varsin vähän huomiota. Eräs huomionarvoisimmis- 
ta seikoista on, että tutkimuksessa otetut näytepalat 
olivat hyvin pieniä murusia. Myös eurooppalaisella 
pelkistysmenetelmällä on mahdollista saada aikaan 
korkeahiilisiä rakenteita laadultaan epätasaiseen, 
pelkistettyyn teräskakkuun, joka muodostuu pelkis- 
tysuunin pohjalle. Vastaavasti pelkistetyn rautaka- 
kun kuonapitoisuus on vaihdellut paikasta toiseen. 
Ylihiilisiä, kuonattomia kohtia on mitä suurimmalla 
todennäköisyydellä päätynyt osaksi miekanterän ra- 
kennetta, jolloin pieni näytepala tällaisesta kohdasta 
ei edusta koko miekanterää vaan antaa mahdolli- 
suuksia virhetulkintoihin. Tämä ei kuitenkaan pois- 
sulje upokasterästeoriaa. Myös nykyajan sepät ovat 


toisintaneet tällaisia miekanteriä. + 

LAMINOIDUT SÄILÄT 


Ulkomaisissa analyyseissä on jo 1980-luvulta lähtien 
huomattu, että moni viikinkiaikainen miekansäilä 
oli laminoitu eli hitsattu yhteen useasta pitkittäises- 
tä, erilaatuisesta palasta. Erilaisia tapoja oli monia, 
mutta kaikille oli yhteistä se, että teränsuihin, te- 
rän viisteisiin tai koko säilän ulkopintaan käytettiin 
karkenevaa terästä, ja miekan keskiosa tai ydin oli 
pehmeää rautaa. Näin saatiin aikaan yhdessä kova ja 
joustava miekanterä, minkä lisäksi kalliimpaa terästä 
pystyttiin säästämään, kun siitä ei tarvinnut takoa 
koko terää. Samankaltaista laminointitekniikkaa 
käytettiin myös japanilaisissa miekoissa. Joskus kah- 
van ruodot ahjohitsattiin säilään kiinni pehmeästä 
raudasta, ehkä juuri teräksen säästämiseksi. Myös 
karkaisu oli helpompaa, kun koko säilän saattoi 
lämmittää ja jäähdyttää kauttaaltaan, ja silti miekan 
keskiosasta tuli joustava ja iskuja kestävä. Erikois- 
ta on, että etenkin arabihistorioitsijat ovat kirjoit- 
taneet usein miekkojen valmistustekniikoista, jotka 
viittaavat monesti laminointiin. Al-Kindin mukaan 
eurooppalaiset miekat oli valmistettu yhdistämällä 
pehmeää rautaa ja terästä. 

Laminoituja miekansäiliä on miltei mahdoton 
tunnistaa ruostuneista löydöistä, mutta joskus terän 
eriasteinen ruostuminen on paljastanut laminoituja 
rakenteita. Esimerkiksi Hollolan Nokkolan löydössä 
(KM 3601:2) on näkyvillä suurehko tasaisesti ruostu- 
nut alue, jonka alla näkyy toinen, hieman erisävyi- 
seksi ruostunut laikku. Ilmeisesti teräksinen miekan 
ulkopinta on tässä ruostunut pois paljastaen alta 
säilän rautaisen ytimen. 

Miekan ruostuessa maassa sen teräksiset rakenteet 
hapettuvat rautaa nopeammin, sillä teräksen kor- 
keampi hiilipitoisuus toimii ruostumista nopeutta- 
vana katalyyttinä. 

Miekanterien laminoinnissa on erotettavissa tiet- 


tyjä tapoja rakentaa säilä. Eräs tapa on koota säilän 


aihio päällekkäisistä, erilaatuisista rauta- ja teräsker- 
roksista. Kerrosten materiaali on vaihdellut tutki- 
tuissa miekoissa suuresti. Eräs Euran Pappilanmäen 
ruumiskalmistosta löydetty miekka (xm 9164:2) oli 
kerrostettu useasta teräskerroksesta, joiden välissä oli 
yksi rautainen, levymäinen kerros. Yllättävää on, että 
vaikka miekanterän materiaalina oli pääsääntöisesti 
karkenevaa terästä, ei seppä ollut osannut karkais- 
ta sitä lainkaan. Nousiaisten Myllymäeltä löydetty 
miekka (kM 9142:8) oli koottu kolmesta päällek- 
käisestä kerroksesta. Normaalisti tällainen terä 
kannattaisi koota niin, että paras teräs on keskellä 
muodostaen leikkaavat reunat, mutta tässä tapauk- 
sessa suurihiilipitoisinta terästä oli käytetty miekan 
yhdellä lappeella ja huonointa terästä taas toisella 
lappeella. Tästä huolimatta seppä oli osannut kar- 
kaista miekan hyvin. Tampereen Messukylän INGEL- 
r1r-säiläkirjoituksella merkitty miekka (xm 2986:4) 
oli puolestaan kasattu useista vuorottelevista rau- 
ta- ja teräskerroksista niin, että teräksiset kerrokset 
muodostavat säilälle kovan pinnan ja teränsuut. 
Myös ulkomailta on löydetty kerrostamalla val- 
mistettuja säiliä. Eräs Virosta löydetty ULFBERHT- 
miekka oli hieman samaan tapaan epäkäytännölli- 
sesti koottu kuin edellä mainittu Mynämäen miekka. 
Miekassa oli kovat lappeet, mutta leikkaava reuna oli 
jostain syystä pehmeämpää terästä. Kenties sepältä 
olivat menneet materiaalit hieman sekaisin. Toinen 
Virosta, tarkemmin sanottuna Saaremaalta löydetty 
miekka oli koottu taas juuri oikein: lappeet olivat 
pehmeämpää rautaa, kun taas keskimmäinen osa ja 
leikkaavat reunat olivat hyvää hiiliterästä. Yllättäen 
tämän miekan säilämerkit eivät muodostaneet mi- 
tään tiettyjä kirjaimia tai tunnettuja kuvioita. 
Yleinen, käytännöllisempi tapa laminoida mie- 
kansäilä oli ahjohitsata siihen erilliset leikkaavat 


reunat hyvästä, karkenevasta teräksestä. Miekan ve- 


riuran kohta saattoi olla kerrostettu yleensä niin, että 


kovemmat teräksiset lamellit olivat miekan ulkopin- 
nassa ja pehmeämpi rauta muodosti säilän ytimen. 
Tällaisissa tapauksissa säilän keskiosa oli ensin ka- 
sattu ja hitsattu yhtenäiseksi, minkä jälkeen siihen 
oli liitetty terän viisteet. Suomen analysoiduista mie- 
koista viidessä on tähän tapaan koottu säilä, mutta 
säilän rakenneosiin käytetyt materiaalit ovat olleet 
laadultaan vaihtelevia. 

Hämeenlinnan Kalvolan Pahnainmäen ULFBER- 
HT-miekan (KM 5960:3) säilä on kauttaaltaan sa- 
mankaltaista matalahiilistä terästä, vaikka se on 
rakennettu paloista kuten edellä on kuvailtu. Euran 
Pappilanmäen ULFBERHT-miekka (KM 9164:3) on 
muuten samankaltainen, mutta sen osien materiaali- 
na on korkeampihiilinen teräs. Loput kolme tämän 
rakennemallin säilää ovat keskiosaltaan kerrostettu 
erilaisista materiaaleista; niiden ytimessä on vähä- 
hiilisempää terästä tai rautaa miekanterän jousta- 
vuuden ja sitkeyden säilyttämiseksi. Laitilan miekan 
(KM 3423) uloimmat kerrokset ovat korkeampihiilistä 
terästä kuin sen ydin. Toinen Laitilasta peräisin oleva 


miekka (KM 2548:277) on keskiosaltaan kerrostettu 


Lempäälän Hauralan Henneristä löydetyn miekan 
ja (KM 11198) pintaa, jossa näkyy kuvan puolivaiheilla 
tasaisesti, kerroksittain ruostunut kohta. Tämä kertoo 
2 siitä, että teräksinen säilän pinta on ruostunut pois 
(85) paljastaen säilän rautaisen ytimen. 


ainakin kolmesta erilaatuisesta teräksestä. Hattulan 
miekan (KM 8120:1) rakenne on pelkistetympi, ja sen 
uloin kerros on hyvää terästä ja ydin pehmeää rautaa. 
Kaikki nämä miekat ovat todennäköisesti olleet alun 
perin karkaistuja ja taistelukelpoisia. 

Vielä yksi tapa valmistaa miekan terä on kääriä 
teräksinen vaippa rautaisen ytimen ympärille. Lop- 
putulos on periaatteessa sama kuin edellä, kun teh- 
dään säilän keskiosa kerroksittain ja liitetään siihen 
erilliset teräksiset viisteet. Käärimällä samaan tulok- 
seen voi päästä vain nopeammin. Teräksestä taottu 
levy voidaan taivuttaa ja hitsata rautaisen palkin ym- 
pärille saaden näin aikaan aihion. Vaihtoehtoisesti 
kapea rautapalkki voidaan hitsata kahden leveäm- 
män teräslevyn väliin. Suomesta Mynämäen Frant- 
tilannummen kuuluisa CONSTANTINUS REX -tekstin 
muunnoksilla varustettu miekka (xm 8911:91) on val- 


mistettu juuri tämänkaltaisella tekniikalla. + 

Säilien koristeet: 
kuvioteräksestä 
säilämerkkeihin 


KUVIOTERÄKSISET SÄILÄT 


uvioterästekniikka tunnetaan nykyään 
paremmin nimityksellä damaskointi, vaik- 
ka todellisuudessa nämä kaksi ovat alun 
perin merkinneet hieman erilaisia tapoja 
luoda kuvioituja teräaseita. Alkuperäisellä damas- 
koinnilla tarkoitetaan edellisessä luvussa kuvailtua 
upokasterästekniikkaa, jossa sulattamalla valmiste- 
tun korkeahiilisen teräksen pinnalle saadaan aikaan 
hienoja kuviointeja. Useimmiten tähän sulatuksen 
aikana syntyvään kuviointiin ei voi vaikuttaa, vaikka 
valmista teräaihiota voi esimerkiksi viilata tai saha- 
ta ja saada näin aikaan jokseenkin säännönmukaisia 
poikkeamia kuviointiin. Euroopassa rautakaudel- 
la käytössä olleelle tekniikalle sopiikin paremmin 
nimitys kuvioteräs, sillä seppä on voinut luoda tällä 
tekniikalla haluamansa kuvioinnin säilän pinnalle. 
Tähän viittaa tekniikasta käytetty englanninkielinen 
nimitys pattern-welding, joka tarkoittaa suomennettuna 
hitsaamalla aikaansaatuja kuvioita. 
Kuvioterästekniikassa on perinteisesti yhdistetty 
kahta erilaatuista rautaa tai terästä ahjohitsaamalla 


niitä toisiinsa kiinni. Yhtenäisiksi hitsattuja kuvio- 


terästankoja on sitten käännelty, laskostettu ja kier- 
retty akselinsa ympäri halutun kuvioinnin aikaansaa- 
miseksi terän pinnalle. 

Kuviointia voi muuttaa myös hiomalla siitä osan 
pois. Valmiin, kuvioteräksisen teräaseen kiillotettu 
pinta käsitellään lopuksi miedolla hapolla, jolloin 
kuviointi tulee näkyviin värieroina. Mitä korkeampi 
hiilipitoisuus kuviossa on, sitä tummemmaksi se vär- 
jäytyy ja sitä enemmän se syöpyy. Yleensä hiilipitoisia 
teräksiä on käytetty kirkkaaksi jäävän raudan kanssa, 
jolloin kuviointiin on jäänyt suurempi kontrasti. 

Kuvioterästekniikka oli Euroopassa laajalti käy- 
tössä jo roomalaisaikana ajanlaskun alun tienoilla. 
Ainakin Keski-Euroopassa tekniikka tunnettiin 
hyvin, eikä ole syytä epäillä, etteikö tietotaito siitä 
tai sen taitajat olisi löytäneet tietään myös Skan- 
dinaviaan rautakauden kuluessa. Kuvioterästek- 
niikka tunnettiin esimerkiksi Saksassa, Intiassa ja 
Lähi-idässä vielä 1800- ja 1900-luvuilla teräaseiden 
valmistuksessa. Perinne jatkui Manner-Euroopassa ja 
Suomessa aina 1800-luvun puolivälin tienoille saak- 


ka, mikä näkyy kuvioteräksisissä aseiden piipuissa. 


ISS 


156 


Vielä 1900-luvulla kuvioterästä pyrittiin imitoimaan 


etsaamalla hapolla kuvioita teräksen pintaan, mut- 
ta kuvioista ei tullut täysin samanlaisia kuin mitä 
oikealla kuvioterästekniikalla voidaan saada aikaan. 

Rautakauden keskivaiheilla kuten myös viikin- 
kiajan alkupuoliskolla kuvioterästä käytettiin mie- 
koissa, keihäänkärjissä ja suurissa sotaveitsissä eli 
väkipuukoissa. Miekoissa vain keskiosa eli veriuran 
kohta oli kuvioterästä ja terän viisteet parempilaatuis- 
ta terästä tai laminoitu useasta pitkittäisestä palasta. 
Samoin on ollut myös keihäänkärkien ja väkipuuk- 
kojen tapauksessa. Yksi syy kuvioteräksen käyttöön 
on varmasti ollut koristeellisuus, ja tätä myötä se on 
ollut myös sepän taidonnäyte ja korkeamman hin- 
nan tae. On jopa väitetty, että kuvioteräksiset miekat 
ovat olleet puhtaasti koristeaseita, mutta maailmalla 
tutkittujen kuvioteräksisten miekanterien viisteiden 
rakennetapa ja materiaalit kertovat, että nämäkin 
aseet oli valmistettu taistelukäyttöä ajatellen. Jos 
olisi haettu puhtaasti koristeellisuutta, olisi koko 
terä varmasti kuvioitu kauttaaltaan, kuten esimerkiksi 
joissain moderneissa korupuukoissa. 

Kuvioteräksen käyttöön miekansäilissä oli myös 
funktionaalisia syitä. Ensinnäkin kuvioterästeknii- 
kalla voidaan valmistaa suurempi esine pienemmistä 
ja ohuemmista paloista. Toiseksi on esitetty, että ku- 
vioterästekniikalla pystytään tasoittamaan epätasaisia 


hiilipitoisuuksia materiaaleissa. Joissakin kuvioteräk- 


Ennallistus kuvioteräksisestä miekansäilästä, jonka 
pinnan kuviot on paljastettu hapolla syövyttämällä. 


sen rakenneosissa voi olla liian suuri hiilipitoisuus, 
kuten eurooppalaisella pelkistetyllä raudalla oli jos- 
kus tapana olla, ja toistuva lämmittäminen ja ahjo- 
hitsaaminen yhdessä matalahiilipitoisempien rauta- 
kerrosten kanssa olisi tasoittanut näitä eroja. Tämä 
on kuitenkin hieman epätodennäköistä, sillä suuressa 
osassa tutkittuja miekanteriä kuvioterästen lamellien 
hiilipitoisuudet ovat olleet verrattain alhaisia. 
Kolmas syy kuvioteräksen käytölle on ollut pyrki- 
mys saada aikaan enemmän yhtenäistä terästä muis- 
tuttava materiaali yhdistämällä erilaatuisia teräksiä 
toisiinsa. Koristeellisuuden ohella kuvioterästeknii- 
kalla on pyritty valmistamaan sitkeä ja joustava terä 
kahta erilaatuista materiaalia yhdistämällä. Tästä on 
tutkijoiden piirissä ristiriitaisia mielipiteitä, mutta 
on fakta, että kuvioteräksinen materiaali on hieman 
kestävämpää kuin silloinen pelkistetty rauta tai teräs 
sellaisenaan. Haittana kuvioteräksessä voidaan pitää 
sitä, että ahjohitsaussaumat ovat heikkoja kohtia, 
joihin voi jäädä kuonaa ja hitsausainetta. Toisaalta 
taas useasta kuvioteräspalkista yhdistetty miekanterä 
ei välttämättä katkea kokonaan niin helposti, aivan 
kuten vaneria on vaikea murtaa vääntämällä. 
Kirjalliset lähteet aina rautakauden keskivai- 


heilta saagoihin kertovat kuvioteräksisten säilien 


olemassaolosta erilaisin kuvauksin ja termein. Jo 
500-luvulla Cassiodorus kirjoitti, että tuonaikaisissa 
miekoissa koverrettu keskiosa eli veriura oli pienten 
käärmeiden peitossa. Browulfissa kerrotaan puno- 
tunkaltaisista kuvioista miekanterissä. Esimerkiksi 
Hrunting-miekasta on käytetty termiä atertanum fah, 
eli miekka hehkui ”myrkyllisistä oksista”. Lisäksi 
Beowulfin järvestä löytämässä miekassa on kuvailtu 
olleen kaartuvia kuvioita. Eräs Beowulfin käyttämistä 
miekoista nimeltään Negling kuvattiin pinnaltaan 
aaltomaisena. Väinämöisen miekka taas kuvattiin 
”tuliteräisenä”, mikä voi tarkoittaa kuviointia tai 
pelkkää valmistustapaa. Beowulfin kuvauksissa ni- 
mityksille voi olla useitakin selityksiä, ja eräät ovat 
tulkinneet teoksessa kuvailtujen kuviointien tarkoit- 
tavan kahvan koristeita terien sijaan. 
Islantilaissaagoissa esiintyy usein termi mál, jonka 
on tulkittu tarkoittaneen jonkinlaista terän kuvioin- 
tia. Hervarar-saagassa on jopa eritelty termit mälajarn 
ja stälamäl, jotka voivat tarkoittaa raudan ja teräksen 
kuvioita. Eddassa mainitusta Gram-miekasta kerro- 


taan, että se oli kirjailtu kuvioin (mekir málfár) ja 

väritetty keskeltä. Thidrikin saagassa miekassa nimeltä 
Ekkisax kulki käärme koko terän pituudelta. Jälleen 
nämä ovat vain esimerkkejä siitä, mitä kirjoituksista 
löytyy. Puhuttaessa kuvioteräksisten miekkojen kes- 
tävyydestä ja taistelukelpoisuudesta on mielenkiin- 
toista, että saagoissakin juuri ne parhaimmat miekat 


yhdistetään kuviokoristeisiin teriin. 


Kuvioterässäilien rakenne ja kuviovaihtoehtoja 


Kuvioteräksisessä kaksiteräisessä miekansäilässä on 
kaksi rakenteellisesti erilaista osaa: kuvioitu keskiosa, 
joka muodostaa säilän veriuran kohdan, sekä terän 
viisteet, joiden rakenne ei ole tarkoituksellisesti ku- 


Kuvioteräksisen miekansäilän on voinut rakentaa luke- 
mattomilla eri tavoilla. Keskiosan kuviopalkkien määrä 

on voinut vaihdella, ja niiden välissä on voinut olla 
rautainen ydin. Myös terän viisteet on luultavasti tehty 
laminoimalla eri teräslaaduista. Kun tähän lisätään erilaiset 
pintakuvioinnin vaihtoehdot, on erilaisia valmistustapoja 
ja lopputuloksia valtava määrä. Piirroksissa tummin väri 
esittää karkenevaa, kovaa terästä, valkoinen pehmeää rautaa 
ja vinoviivoitus kuvioterästä. 

Liedon Pitkäsmäen viikinkiaikaisen miekan terässä 


589) (KM 121571) näkyy puolellaan kolme vastakkaisiin 
85) suuntiin kierrettyä kuvioteräspalkkia. 


vioitua. Yksinkertaisimmillaan veriurassa näyttäisi 
olevan yksi akselinsa ympäri kierretty kuvioteräs- 
palkki. Yleisimmillään taas veriura koostuu kahdesta 
vastakkaisiin suuntiin kierretystä kuvioteräsvartaas- 
ta. Usein vartaita on vain kaksi 

yhdellä puolella säilää, mutta 

joskus niitä saattoi olla neljä- Z 
kin kappaletta. Kummallakin a 
miekan lappeella oli näkyvissä — 
kaksi varrasta, ja niiden keskel- O 
lä miekan ytimessä oli joissain 


tapauksissa vielä rautainen, NN 


Säilän pinnan kuviointia on 

voinut vaihdella paitsi kuvio- & 

teräspalkkien määrällä myös 
sillä, miten palkkeja on kierretty 
akselinsa ympäri tai jätetty 
kiertämättä. Piirroksessa on ANN 

esitetty erilaisia säilän veriuran 
pintakuviovaihtoehtoja, kun 
siihen on käytetty yhdestä viiteen 

kuvioteräsvarrasta. Vinoviivoite- 

tut osiot merkitsevät kierrettyä 
varrasta, johon on saatu vielä 
lisää kuviovaihtoehtoja veriuran 
hiontasyvyyttä säätelemällä. 

ohut levy. Näin saatiin erilainen kuviointi eri puo- 
lille säilää. 

Monimutkaisemmissa malleissa on kolmesta vii- 
teen kuvioteräspalkkia. Joskus osa näistä oli jätetty 
kiertämättä, jolloin terän pinnalla vuorottelivat kier- 
retyt ja suorat kuviot. 

Näissä terissä oli ulkomaisten löytöjen valossa 
usein käytetty kaksinkertaista määrää kuvioteräs- 
vartaita. Esimerkiksi veriuran kohdalla saattoi näkyä 
kolme varrasta yhdellä lappeella, vaikka todellisuu- 
dessa niitä oli kaiken kaikkiaan kuusi koko terässä 
yhdistettynä rautaiseen ydinlevyyn. Paras osoitus täs- 
tä on Vehmaan Lahdingon merovingiajalle ajoittuva 
miekansäilä (KM 2022:r), jonka kuvioinnit ovat koko 
Euroopan mittakaavassa ainutlaatuisia. 

Vehmaan miekan tavoin veriuraan saatettiin liit- 


tää taivuteltu kuvioteräspalkki, jonka suorat kuviot 

näkyivät käärmemäisenä nauhana pitkin miekan- 
terän pintaa. Tämänkaltaisia, koko terän mittaisia 
käärmekuvioita tunnetaan useita aina keskiaikaisia 
kuvituksia myöten. 

Terän pinnalla näkyviä, kierretyistä vartaista 
muotoiltuja kuvioita saattoi myös vaihdella säätele- 
mällä veriuran hiontasyvyyttä sekä kuvioteräspalkin 
paksuutta. Tästä kerrotaan lisää miekkojen valmis- 
tuksen yhteydessä, mutta yksinkertaisimmillaan ku- 
viot saattoivat olla kalanruotomaista vinoviivoitusta 
ja hienoimmillaan kaarevia pyörteitä, jotka saatiin 
aikaan hiomalla kierrettyä kuvioteräspalkkia sen 
puoliväliin saakka. 

Näiden kuvioiden sekaan saatettiin tehdä vielä 


suoria, pituussuuntaisia kuvioita jättämällä kuvioitu 


varras niiltä osin kiertämättä. 


Vehmaan Lahdingon Huolilan merovingiaikaisessa miekan- 
A säilässä on koko Euroopan mittakaavassa ainutlaatuinen ku- 
viointi. Kuviot vaihtelevat myös molemmilla puolilla säilää. 


Tämän lisäksi kuvioteräspalkin kerrosmäärä vai- 
kutti kuvioiden kokoon ja hienouteen. Yleisimmin 
vartaat tehtiin seitsemästä vuorottelevasta rauta- ja 
teräslamellista, mutta hienompiakin löytyy. Laskos- 
tamalla seitsenkerroksinen pakka saadaan jo tupla- 
määrä kerroksia, jolloin kuviointi näyttäytyy hieno- 


jakoisempana valmiin säilän pinnalla. 


Kuvioterästekniikalla on voitu valmistaa toisistaan eroavia 
kuviointeja vaihdellen kerrostetun, akselinsa ympäri 
kierretyn vartaan hiontasyvyyttä. Vartaan pinnalla kuviointi 
on pelkkää vinottaista viivoitusta, kun taas sen puolivälissä 
kuviot muuttuvat kaareviksi ja pyörteenomaisiksi. 

Turun Kaarinan Ristimäen miekanterän (KM 6746:41) 
veriurassa on kummallakin puolella kaksi kierrettyä 


AR 


varrasta, joita on hiottu lähes puoliväliin saakka ympyrä- 


mäisten kuvioiden aikaansaamiseksi. 

Kuvioteräksisten miekansäilien viisteet eivät 
myöskään olleet aivan yksinkertaisimmasta päästä. 
Nekin oli normaalisti laminoitu eli kasattu yhteen 
useasta pitkittäisestä palasta. Näissä tapauksissa on 
ollut taipumus saada paras, kova teräs aivan terän 
suulle leikkaavaksi reunaksi. Teräsliuska on saatettu 
ahjohitsata kahden rautaisen levyn väliin, tai rau- 
taiseen viisteen aihioon on hitsattu pelkkä suikale 
terästä aivan reunaan. Harvinaisempi on tapa, jossa 


teräs on taivutettu rautatangon ympäri V-kirjaimen 


tavoin niin, että valmiin viisteen reuna ja pinta ovat 
terästä. Kaikki tämä kielii siitä, että hyvä teräs oli 
harvinaista ja haluttua, ja sitä piti siksi säästää ja 
käyttää mahdollisimman vähän. 

Jyrkästi yleistäen on usein todettu, että kuvioteräk- 
sessä on käytetty yhdessä terästä ja rautaa. Arabikro- 
nikoitsijat ovat todenneet tämän jo aikalaisteksteissä. 
Al-Biruni kirjoitti, että Rus'ien miekat oli valmistettu 
yhdistämällä pehmeää ja teräksistä rautaa luoden näin 
tarkoituksellisia kuvioita terän pintaan. Termi Rus' on 
tulkinnanvarainen, mutta luultavasti sillä on tarkoitet- 
tu juuri idäntietä pitkin purjehtineita viikinkejä. 

Yleisin yhdistelmä kuvioteräksessä on ollut 
puhtaan raudan yhdistäminen matalahiiliseen te- 
räkseen, jonka hiilipitoisuus on ollut alle 0,3 pro- 
senttia. Tällaisia yhdistelmiä tunnetaan aina keltti- 
läiseltä La Tène -aikakaudelta viikinkiajalle saakka. 
Toinen vaihtoehto on ollut raudan yhdistäminen 
korkeahiilisemmän teräksen kanssa. Näissä erityi- 
sesti viikinkiajalle ajoittuvissa tapauksissa teräksen 
hiilipitoisuus on voinut olla jopa 0,8 prosenttia, eli 


se on ollut karkaistavissa. Kolmas tapa on ollut jät- 


ssä (KM 3135:11) on 


Finströmistä löydetyssä miekansäi 
kummallakin puolella peräti neljä kuvioteräspalkkia, joita 
on välillä kierretty ja välillä jätetty suoriksi. Näin seppä 

on saanut aikaan haluamansa monimutkaisen kuvioinnin 
säilän pinnalle. 


E 


Vaikka säilä olisi pinnaltaan ruosteen peitossa, on sen alle 
kätkeytyvät kuviot helppo paljastaa röntgenkuvaamalla. 


Kuvassa olevassa Kokemäen Pajasaaresta löydetyssä miekassa 

(KM 11540:2) on käytetty molemmin puolin säilää kahta 


27 


kuvioteräspalkkia, joita on vain osittain kierretty. Kuviot 

näkyvät röntgenkuvassa eriasteisen ruostumisen takia. 


tää puhdas rauta pois ja käyttää hiilipitoisuudeltaan 
vaihtelevia teräksiä. Karkenevan teräksen käyttö ku- 
vioteräksen osana on omiaan luomaan terälle yhdis- 
tettyä kovuutta ja sitkeyttä. 

Hiilen ohella kuvioteräksen lamelleissa on näh- 
tävissä toinen alkuaine, fosfori, jota on laajalti käy- 
tetty osana toista, vähähiilisempää kuvioteräksen 
elementtiä. Fosfori hidastaa raudan ruostumista, ja 
fosforipitoinen rauta tai teräs jääkin etsattaessa kirk- 
kaammaksi kuin sellainen teräs, jossa ei ole fosforia. 
Valitsemalla fosforipitoisia materiaaleja osaksi ku- 
vioterästä on kuviointi saatu jäämään esiin entistä 
paremmin. Huomattakoon tässä, että vaikka kuvio- 
teräspakoissa olisi käytetty samaa materiaalia, näkyisi 
kuviointi silti valmiissa terässä ainakin jossain mää- 
rin. Tämä johtuu paitsi hitsaussaumoihin jääneiden 
epäpuhtauksien näkymisestä myös hitsaussaumojen 
nopeammasta ja herkemmästä ruostumisesta. Toi- 
saalta taas jos saumoissa näkyy epäpuhtauksia, ei 


hitsaus ole tällöin onnistunut ja pitävä. 


MIKÄ ON SÄILÄKIRJOITUS? 


Säilämerkeillä ja säiläkirjoituksilla tarkoitetaan mie- 
kanterän veriuran pintaan upotettuja kuvioita, kir- 
jaimia ja tekstejä. Rautametalleista upotettuja säilä- 
merkkejä tunnetaan jo merovingiajan lopulta, ja niitä 
käytettiin aina ristiretkiajalle saakka. Ristiretkiajan 
kuluessa rautaiset merkit alkoivat jäädä pois ja tilalle 


tulivat muista kuin rautametalleista — kuparimetal- 


162 


leista, hopeasta ja kullasta — upotetut merkit, jotka 
olivat jo aivan oma tekninen kehitysaskeleensa. 
Säilämerkit sijoitettiin lähelle miekan kahvaosaa. 
Ne alkavat muutamien senttimetrien päässä väisti- 
mestä, ja useimmiten miekan molempien puolten ve- 
riura oli koristeltu säilämerkein. Merkkien ja tekstien 
pituus riippui tietysti niiden sisällöstä, mutta nor- 
maalisti ne olivat alle kaksikymmentä senttimetriä. 
Joissakin harvoissa tapauksissa merkkejä on ollut yli 
terän puolivälin, eräissä ulkomaisissa löydöissä jopa 
terän kärkeen saakka. Säilämerkkien korkeus oli sovi- 
tettu veriuran leveyteen. Joissakin suomalaisissa mie- 
koissa, kuten Lempäälän (xM 4254), Mynämäen (KM 
11859:1) ja Salon (TMM 14105) löydöissä, merkit alkavat 
jo väistimen alta, mikä voi viitata kahvan ruodon uu- 
delleen muotoiluun tietynlaisen kahvan kiinnittämis- 
tä varten tai sitten esimerkiksi miekan korjaukseen. 
Varhaisimmat säilämerkit esiintyvät keskiosal- 
taan kuvioteräksisten säilien pinnalla. Tällaiset mie- 
kat ajoittuvat 700-luvun puolivälin tienoilta aina 
800-luvun puoliväliin saakka. Näissä miekoissa ei 
ole vielä latinalaisin aakkosin kirjoitettuja tekstejä 
tai kirjaimia vaan symbolisia ja geometrisia kuvioita, 
ja niitäkin yleensä vain yhdellä puolella säilää. 
Säilämerkkien ja kirjoitusten sisällön perusteel- 
la on erotettavissa viisi ryhmää. Yleisimpiä ovat 


ULFBERHT-nimellä merkityt säilät. Näiden rinnalla 


Turun Maarian Taskulan 800-luvun alkupuoliskolle ajoittuva 
miekka (KM 13419:1) on hyvä esimerkki kuvioteräksisen mie- 
kansäilän päälle upotetuista säilämerkeistä, joita käytettiin 
merovingi- ja viikinkiajan taitteessa. 


sekä hieman nuorempina esiintyvät INGELRII-nimet, 
joskin huomattavasti vähälukuisempina. Näiden li- 
säksi muut latinalaisin aakkosin kirjoitetut tekstit 
ja kirjainyhdistelmät muodostavat oman ryhmänsä. 
Oikein kirjoitettuihin teksteihin liittyvä eräs yllät- 
tävän suuri ryhmä ovat kirjaimia imitoivat merkit, 
jotka muistuttavat joitain kirjaimia tai etäisesti jopa 
tekstejä, mutta eivät ole tiettyjä, tunnistettavissa ole- 
via kuvioita tai symboleja. Viidentenä ryhmänä ovat 
geometriset ja symboliset merkit. Viimeksi mainit- 
tuja tavataan paljon aivan omana ryhmänään, eli 
miekanterässä on koristeena vain tällaisia merkkejä 
ja kuvioita, mutta geometrisia ja symbolisia merk- 
kejä on melko lailla poikkeuksetta kirjailtu myös 
tekstejä ja nimiä sisältävien miekansäilien toiselle 
lappeelle. 

Säilämerkit näkyvät vain harvoin ruostuneen, 
maasta nostetun miekanterän pinnalla. Ruostumisen 
seurauksena alkuperäinen terän pinta on tuhoutunut, 
ja sitä peittää paksu ruostekerros. Joissakin hyvin 
säilyneissä miekoissa — tai vuosikymmeniä takaperin 


suoritetun tutkimuksen ansiosta — merkit ja tekstit 


erottuvat eri tavalla ruostuneina kuin säilän pinta. 
Ennen merkkejä paljastettiin hiomalla säilän pintaa 
ja etsaamalla sitä hapolla merkkien esiin saamisek- 
si. Koska tämä on löytöjä tuhoava tapa, on nykyään 
tyydytty paljastamaan merkkejä röntgenkuvaamalla. 
Eriasteisen ruostumisen vuoksi merkit erottuvat rönt- 
genkuvista melko hyvin, vaikka niiden tulkitseminen 
kuvista on haasteellista ja vaatii paljon kokemusta. 


Merkkejä on normaalisti molemmilla, vastakkai- 


silla puolilla säilää, jolloin röntgenkuvassa näkyvät 


A 


3 
EN 


molempien puolten merkit päällekkäin. Ratkaisuna 
on ollut ottaa kaksi röntgenkuvaa miekan keskilinjan 
molemmin puolin. Kun nämä kuvat asetetaan vie- 
rekkäin ja niitä tarkastellaan erityisillä stereolaseilla, 


voidaan näin muodostuvasta kolmiulotteisesta ku- 


Säilämerkkien havaitseminen ja tulkitseminen röntgenkuvien 
perusteella on haasteellista. Kuvassa on ylimpänä röntgenkuva 
Euran Pappilanmäen miekasta (kM 1120:1), ja alimpana puoles- 
taan kuvasta erotellut kuvioteräksiset säilämerkit eri puolilla 
miekan terää. 


SS 

vasta erotella eri puolten merkit toisistaan. Samalla 
periaatteella tutkitaan myös kuvioteräksisiä säiliä, sil- 
lä normaalisti niiden pinta on myös korroosiotuot- 
teiden peittämä eivätkä kuvioinnit ole enää näkyvillä. 

Suomessa viikinki- ja ristiretkiajalle ajoittuvia säi- 
läkirjoitusmiekkoja on noin 180 kappaletta mukaan 
lukien sekä rautaiset että ei-rautaiset säilämerkit. 
Erityisesti viikinkiajan miekka-aineistoa on jokseen- 
kin systemaattisesti tutkittu Ruotsissa, Venäjällä, 
Saksassa, Tanskassa sekä Baltian maissa. Norjassa ja 
Englannissa taas on tutkittu pelkkiä otoksia johtu- 
en siitä, että miekkoja on tavattoman suuri määrä. 
Suomen osalta näyttää siltä, että ainakin joka kol- 
mannessa viikinkiajan miekassa on ollut säilämerk- 
kejä. Ainoastaan Norjassa tutkituissa otoksissa säi- 
lämerkkejä on suhteessa enemmän. Muissa maissa 
luvut ovat huomattavasti pienempiä; Ruotsissa jopa 
vain noin viidesosa miekansäilistä oli kirjailtu säi- 
lämerkein. Saksassa säilämerkkejä havaittiin vain 54 
tapauksessa, kun löytöjen kokonaismäärä oli 347 
kappaletta. Monessa ulkomaisessa tutkimuksessa 
ei kuitenkaan ole käytetty röntgenkuvausta apuna, 
joten luvut saattavat olla harhaanjohtavia. Yleisesti 
näyttää kuitenkin siltä, että säiläkirjoitusmiekkoja 
on löydetty paljon enemmän Skandinaviasta kuin 
etelämpää Euroopasta, mistä ne ovat peräisin ylei- 


simmin uskotun teorian mukaan. 


Säilämerkkien symboliikkaa 


Oletus on, että ainakin latinalaisin aakkosin kirjailtu- 
ja säiläkirjoituksia valmistettiin alkujaan frankkilais- 
alueilla. Siellä latinan kieli oli yleinen kirjoituskieli 
jo ennen Kaarle Suuren aikaista karolingista renes- 
sanssia, jonka myötä kirjoitustaito levisi entisestään 
jo 700-luvulta lähtien. On kuitenkin otettava huo- 
mioon, että kieli sai paikallisia muunnoksia, kuten 


germaanisia ja romaanisia murremuotoja, minkä 


lisäksi luku- ja kirjoitustaito oli todennäköisesti ra- 
joittunut koskemaan yläluokkia ja hallitsijoita. Näil- 
lä alueilla säiläkirjoitusten merkitys on ollut ainakin 
sisältönsä puolesta melko yksiselitteinen, mutta säi- 
lämerkkien symboliarvoa voi vain arvailla. Todennä- 
köisesti kuvioinnit liittyvät ainakin osittain kristin- 
uskoon, joka oli tuolloin vallalla frankkilaisalueilla. 

On melko todennäköistä, ettei Skandinaviassa tai 
Suomen alueella osattu lukea miekkojen latinalaisin 
aakkosin kirjoitettuja tekstejä — ainakaan yleisesti. 
Säilämerkkejä onkin todennäköisesti pidetty jopa 
taianomaisina symboleina ja ruohonjuuritasolla 
miekan hyvän laadun merkkinä. Voi hyvin olla, että 
säilämerkkien ilmaantuessa niillä koristeltuja miek- 
koja hankittiin nimenomaan status- ja arvoesineiksi 
ehkä ilmentämään kantajansa yhteiskunnallista tai 
yhteisöllistä asemaa. Ristiretkiajalla säilämerkit on 
jo saatettu liittää osaksi uuden uskonnon merkke- 
jä, mutta myös Suomesta löydetyt lukuisat kirjaimia 
matkivat merkit kertovat, että tekstien sisältöä ei 
edelleenkään tunnettu. 

Erilaisilla säilämerkeillä on varmasti ollut jokin 
tai jopa useita merkityksiä viikinkiajan ihmiselle, 
mutta niitä voi enää vain arvailla. Käytännön mer- 
kitystä miekan toimivuuteen aseena niillä ei ollut, 
vaikka niinkin on saatettu uskoa. Mitä suurimmal- 
la todennäköisyydellä säilämerkit saivat kantajiensa 
mielessä aivan toisenlaisia merkityksiä kuin mitä 
tekijä niillä tarkoitti. Kärjistetyimmillään kyseessä 
oli säiläkuvioiden kristillinen symboliikka, joka sai 
erilaisia, paikallisiin uskomuksiin kytkettyjä mer- 
kityksiä esimerkiksi Skandinaviassa. Säilämerkkien 
suuren määrän ja niiden paikallisen valmistuksen ja 
imitoinnin valossa säilämerkein merkityt miekat oli- 
vat ilmeisen haluttuja — syystä tai toisesta. 

Miekanteriin kirjaillut seppien nimet, kuten ylei- 
simmät ULFBERHT ja INGELRII, olivat korkean laadun 
takeita. 


Toisin kuin esimerkiksi roomalaisajalla, viikinki- 


aikainen seppä merkitsi nimensä kaikkien nähtävil- 
le. Kuten aina, sepillä on ollut tarve merkitä omat 
tuotteensa jollain tapaa, ja säilämerkit ovatkin yksi 
keino tähän. Tietynlaiset kuviot, eritoten erilaiset ris- 
tikkokuviot, on joskus nähty seppien puumerkkeinä 
ja tapana kontrolloida säiläkirjoitusmiekkojen val- 
mistusta ja kauppaa. Toisaalta taas ristikkokuvioilla 
voi olla myös maagista merkitystä. Eräs teoria on, 
että symbolisilla säilämerkeillä on ollut jonkinlaista 
suojaavaa ja pahoja henkiä karkottavaa taikavoimaa. 
Ovatpa ne saattaneet toimia taistelussa myös pelot- 
teena, sillä suuren kokonsa ansiosta ne näkyvät hyvin 
paljaasta miekanterästä. 

Teknisessä mielessä erityisesti kuvioteräksiset 
säilämerkit voidaan nähdä keinona estää merkkien 
kopiointi, vaikka itse kuvioterästekniikka näyttää 
olleen jo laajalti tunnettu tuolloin. Kuvioteräksisten 
säilämerkkien valmistus noudattaa samaa perinnettä 
kuin kokonaisten kuvioteräksisten miekansäilien val- 
mistus kytkien säilämerkit miekan arvoon ja kenties 
tiettyihin yhteiskuntaluokkiin. Kuvioterästekniikka 


nähtiin edelleen niin tärkeänä, että sitä jatkettiin 


(25) z A E PUMIN PR 7 
Ennallistus miekasta, jossa on kuvioteräksinen teksti 


+VLFBERHT+. Miekka on mahdollista nähdä 
Suomen Kansallismuseossa. 


säilämerkeissä koristeellisessa mielessä. Tämä tosin 
hiipui viikinkiajan loppua kohti. 

Jotain säilämerkkien arvostuksesta kertoo myös, 
että 1000-luvun ja myöhäisemmissä kuvituksissa joi- 
hinkin miekanteriin on piirretty niitä. Vaihtoehtoi- 
sesti säilämerkit ovat olleet niin yleisiä, että oli luon- 
nollista piirtää niitä kuvituksiin, joissa miekkoja oli 
esillä. Usein nämä olivat vieläpä taistelukuvauksia. 
Lisäksi arabimatkaajien ja historioitsijoiden teksteis- 
sä on kuvauksia säilämerkeistä. 800-luvulla Bagda- 
dissa elänyt filosofi AI-Kindi kirjoitti, että suurim- 
massa osassa frankkilaisia miekkoja on koristeina 
ristejä, ympyröitä ja puolikuita. Tässä kuvauksessa 
tosin puhuttiin ei-rautaisista merkeistä, ja miekko- 
jen kerrottiin olleen tehty kovasta teräksestä ja peh- 
meästä raudasta eli laminoitu, kuten tutkimukset 
ovat monesti osoittaneet. Al-Biruni on kirjoittanut, 
että terän merkit nostivat miekan hintaa ja arvoa. 


Beowulf-runoelmassa on maininta miekanterän tuli- 

sista merkeistä, jotka voivat olla tulkittavissa juuri 
kuvioteräksisiksi säilämerkeiksi. Eräässä 1000-luvulle 
ajoittuvassa anglosaksisessa testamentissa mainitaan 
miekka, joka on merkitty käden kuvalla. Suomesta 
tunnetaan ristiretkiaikaisia miekkoja, joissa on muul- 
la kuin rautametallilla upotettu käden kuva lähellä 
terän kärkeä. Useilla arabikirjoittajilla olikin se käsi- 
tys, että miekkoja valmistivat viikinkiajalla useammat 
kansat eri puolilla silloista Eurooppaa. 

Kalevalassa kerrotaan seppä Ilmarisen takomas- 
ta Väinämöisen miekasta, jossa ”kuu kärestä pais- 
toi, päivä paistoi lappeasta”. Tyrvännön Suontaan 
aiemmin kerrotusta naisen haudasta löydetyssä ris- 
tiretkiajan miekassa on ollut kuparimetallista tai 
hopeasta upotetut kuun ja auringon kuvat vastak- 
kaisilla lappeilla yhdistettynä muihin, runsaisiin säi- 
läkuviointeihin. Vaikka tämän runon ajoitusta ei voi 
tietää, on yhteensattuma mielenkiintoinen. Lisäksi 
kyseisistä säkeistä on olemassa erilaisia versioita, joi- 


den termit voidaan tulkita eri tavoin. 


Säiläkirjoitusten materiaaleista 


Rautametalleista valmistettujen säilämerkkien ma- 
teriaalit vaihtelevat miekasta toiseen. Ideana on ol- 
lut, että merkkien materiaali olisi koostumukseltaan 
erilaista kuin veriuran pinnassa käytetty rauta tai 
teräs, jolloin hapolla etsattaessa merkit erottuisivat 
veriurasta kirkkaampina, tummempina tai kuvioi- 
tuina. Normaalisti tutkimuksessa on viitattu näi- 
hin merkkeihin yksinkertaisesti ”rautaisina”, joskus 
”damaskoituina”. Tarkempi tutkimus on kuitenkin 
osoittanut, että todellisuus on jälleen paljon moni- 
mutkaisempi. 

Yksinkertaisimmillaan merkit voitiin muotoilla 
kuvioimattomasta rauta- tai teräsvartaasta. Suomesta 
löydetyistä miekoista ainakin viidessätoista materiaa- 


li näyttää teräsvartaalta, joka suuremman hiilipitoi- 


suutensa ansiosta vaikuttaa valmiin säilän pinnalta 
veriuraa tummemmalta. Kymmenessä miekassa taas 
materiaalina oli rauta, eli merkit erottuivat vastaa- 
vasti kirkkaampina. Kun säilämerkkien materiaaleja 
on pyritty tulkitsemaan röntgenkuvauksen kautta, on 
epävarmoja tapauksia kymmeniä, joten tässä maini- 
tut erilaiset säilämerkkimateriaalien määrät ovat vain 
suuntaa antavia. 

Rautaisissa säilämerkeissä on joidenkin analyysien 
valossa käytetty fosforipitoista rautaa, jolloin säilä- 
merkit erottuvat kirkkaampina. Tämän lisäksi fosfo- 
ri raudan hivenaineena helpottaa raudan hitsaamista 
ja tätä kautta säilämerkkien kiinnittämistä. Myös 
Suomen miekoissa on havaittu tällaisia. Mynämäen 
(KM 2979:8) ja Nousiaisten (KM 9142:8) rautaisissa 
merkeissä on kohonneita fosforipitoisuuksia. 

Ylivoimaisesti yleisin materiaali säilämerkeissä 
on ollut kuvioteräs. Suomessa yli sadassa säiläkir- 
joitusmiekassa on valittu tämä vaihtoehto. Yleisim- 
min kuvioteräsvartaat oli kierretty akselinsa ympäri 
ja valmistettu aivan samalla tavoin kuin kokonaisia 
säiliä kuvioidessa, ainoastaan paljon pienemmässä 
mittakaavassa. Ainakin yhdessätoista suomalaisessa 


löydössä merkit oli valmistettu kiertämättömästä 


Fosforipitoinen rauta oli säilämerkeissä suosiossa, sillä se 
jäi hyvin kirkkaana näkyviin valmiin miekanterän pinnalta. 
Tässä Nousiaisten Moision Myllymäen miekankatkelmassa 
(KM 9142:8) tällaiset merkit näkyvät edelleen selkeästi. 


kuvioteräsvartaasta, jolloin merkkien pinnalla näkyi 
suorista viivoista koostuva kuviointi. Seitsemässä ta- 
pauksessa oli käytetty molempia varrastyyppejä sa- 
man säilän koristelussa. Säilämerkkien materiaali oli 
samaa kuvioteräsvarrasta, joista vain osa oli kierretty 
ja osa jätetty kiertämättä. 

Kuvioteräsvartaiden kerrosmäärät vaihtelevat sa- 
malla tavalla kuin kokonaisten miekkojen valmis- 


tukseen käytettyjen kuvioitujen vartaiden kohdalla. 


Lempäälän Hauralan Hennerin miekan (KM 1996:73) 
kuvioteräksisiä säilämerkkejä. Ristikuviot ovat kierrettyä 
varrasta, kun taas spiraalimainen kuvio on rullattu kiertä- 


mättömästä, ohuesta vartaanpalasta. 


Yleisimmin vuorottelevia rauta- ja teräskerroksia on 
ollut seitsemän tai yhdeksän, kahdessa tapauksessa 
kerrosmäärä on ollut tuplattu. 

Niin ikään rauta- ja teräslamellien määrä kuvio- 
teräsvartaan sisällä vaihtelee. Useimmiten niissä on 
ollut neljä kerrosta rautaa ja kolme terästä, mutta 
poikkeuksiakin löytyy paljon. Tähän lienee syynä 
joko haluttu vaihtelevuus kuvioinnissa tai sitten se- 
pälle sattunut sekaannus tai ammattitaidon puute. 
Kaiken tämän ohella osassa miekkoja vartaat on 
kierretty hyvin löyhästi ja joskus taas erittäin tiu- 
kasti, joten erilaisia materiaalivaihtoehtoja on hyvin 
suuri määrä, mikä kenties kielii useammista tekijöis- 
tä. Kiertämättömien kuvioteräsvartaiden kohdalla 


2) 


Lähikuva kuvioteräksisistä säilämerkeistä Kokemäen 


Pajasaaren miekan terässä (KM 9778). 

Joissakin tapauksissa säilämerkkeihin käytetty 


kuvioteräsvarras on ollut hyvin hienojakoista, kuten 
E tässä Hattulan miekassa (KM 8120:1). 


kerrosmäärät ovat olleet pienempiä. Esimerkiksi 
Kangasalan mGELRI-miekan (KM 6245 A:1) vartaissa 
oli vain kolme kerrosta: kaksi terästä ja yksi rautaa. 

Tarkempia, metallografisia tutkimuksia kuvioi- 
tujen säilämerkkien materiaaleista on tehty hyvin 
vähän, ja usein onkin puhuttu vain ”raudasta” ja 
”teräksestä” sen perusteella, että toinen kuvioteräs- 
vartaan lamelli on etsautunut toista tummemmaksi. 
Muutamien analyysien valossa lamellien koostumus 
on ollut likimain sama kuin niissä pakoissa, joista 
taottiin kokonaisten miekansäilien rakenteita. Vaikka 


vartaan osasten hiilipitoisuudet vaihtelevat löydöstä 


toiseen, on yleensä vähähiilisemmässä ollut runsaasti 


fosforia kontrastin aikaansaamiseksi. Fosforipitoisen 
raudan käyttö kuvioteräksessä näyttääkin olleen var- 
sin laajalti tunnettu nuoremman rautakauden Euroo- 
passa. 

Ajallisesti kuvioterästä on käytetty säilämerkeis- 
sä aina niiden varhaisvaiheista asti eli 700-luvun 
puolivälistä kenties jopa 1100-luvulle saakka, kuten 
myös suurikokoisia kuvioimattomia merkkejä, jotka 
ovat kuitenkin huomattavasti kuvioteräksisiä merk- 
kejä harvalukuisempia. Pienempiä, kuvioimattomia 
merkkejä käytettiin aikaisintaan 1000-luvun puolella. 
Mielenkiintoinen ilmiö ovat myös Suomesta löydetyt 
pienikokoiset säilämerkit, jotka ovat edelleen kuvio- 
terästä. 

Tällaisia tunnetaan jo 900-luvun jälkipuoliskolta, 
ja ne saattavat ilmentää eräänlaista siirtymävaihetta 
kuten myös tietynlaiset välikoon merkit. Keskimää- 
räisesti viikinkiajan suurempien säilämerkkien kor- 
keus oli kahden sentin luokkaa, joskus enemmän, 
kun taas ristiretkiajalla merkkien korkeus madaltui 
noin senttimetriin mukaillen veriuran leveyttä. 

Välikoon merkit ovat tältä väliltä ja ilmentävät 


asteittaista kehitystä viikinkiajan muodoista kohti 


RA Säilämerkeissä käytettiin myös kiertämätöntä kuvioteräs- 
varrasta. Kangasalan miekan (kM 6245 4:1) merkeissä näkyy 

& ) kolme kerrosta, reunoilla kaksi punertavaa teräskerrosta ja 
niiden välissä vaalea rautakerros. 


ristiretkiajan muotoja. Erilaisia materiaali- ja koko- 
tyyppejä käytettiin siis pitkään päällekkäin, eivätkä 
niiden siirtymät olleet yhtäkkisiä. 


Säiläkirjoitustyypit 


ULFBERHT 
Säiläkirjoituksista yleisesti puhuttaessa nousee heti 
esiin nimi ULFBERHT. Tämä johtuu ehkä siitä, että 
tällä nimellä merkityt miekanterät ovat yleisimpiä 
Suomen ja koko Euroopan mittakaavassa. ULFBERHT 
on yleisesti tulkittu miekkoja tehneen sepän nimeksi. 
Koska näitä teriä tunnetaan parinsadan vuoden ajal- 


ta, kyseessä voi olla myös paja, joka on jatkanut pe- 


G) Ristiretkiajalle tyypillisiä, viikinkiaikaa pienempiä säilä- 
merkkejä Sastamalan Tyrvään miekassa (KM 11840). 


RA Ennallistus ristiretkiaikaisesta Rovaniemen 
3 Marikkovaaran miekasta (KM 3631:1), jossa 
5 on pieniä, teräksisiä säilämerkkejä. 


rustajansa nimeä. Useampiakin teorioita on esitetty. 
Vaikka Ulfberht on voinut olla miekkaseppä, on hän 
saattanut käyttää orjatyövoimaa pajan ylläpitämiseen, 
mikä voisi osaltaan selittää kirjoitusvirheitä. Ulfberht 
on täten voinut toimia eräänlaisena laadunvalvojana, 
vaikka monissa teksteissä esiintyy silti pieniä virheitä. 
On toki mahdollista, että itse raskaan työn tekijät 
eli sepät olivat kirjoitus- ja lukutaidottomia, mikä 
puolestaan mahdollisti virheiden synnyn teksteissä. 
Alueilla, joissa sepäntaitoja ei pidetty yliluonnollisi- 
na, niitä saatettiin opettaa myös orjille, jotka varmasti 
seikkaperäisen opastuksen ja harjoittelun jälkeen ky- 
kenivät tekemään miekkojakin. 

Nimi Ulfberht on ollut aikansa tuotemerkki. 
Tällä nimellä merkittyjä miekkoja pidettiin kenties 
aikansa parhaimpina, minkä vuoksi niihin usein lii- 
tettiin rikkaasti koristeltuja kahvanosia. Myös teki- 
jällä on ollut tarve ilmaista, että miekanterä ei ole 
mikä tahansa tusinatuote vaan yksilöllinen laatuase. 
ULFBERHT-miekkoja on pidetty paitsi materiaaleil- 


taan ja valmistuslaadultaan aikaisempaa parempina 

myös sulavampina käsitellä. Eräät tutkijat ovatkin sitä 
mieltä, että Ulfberht on ollut vastuussa miekansäilien 
muodonmuutoksesta viikinkiajan puolivälin tienoilla. 

ULFBERHT-säilien ajoitus on kaikkiaan melko lavea. 
Yleisimmin niiden ilmaantuminen ajoitetaan 800-lu- 
vun puoliväliin, uudemmissa tutkimuksissa jo aivan 
viikinkiajan alkuun. Näitä miekansäiliä tavataan vie- 
lä 1000-luvun puolelle ajoittuvissa aineistoissa, joten 
niiden käyttöikä on ollut verrattain pitkä. Norjasta 
tunnetaan ULFBERHT-säiliä yhdistettyinä vielä 1100-lu- 
vun miekankahvoihin. Norjan ULFBERHT-miekoista 
noin kolmannes ajoittuu 800-luvulle ja lähes kaksi 
kolmannesta 900-luvulle. ULFBERHT-säilien synty on 
täten yhdistetty karolingiseen renessanssiin, jolloin 


myös kirjoitustaito levisi aikaisempaa laajemmalle. 

ULFBERHT-miekkojen tarkemmassa ajoituksessa 
on useita ongelmia. Suurimpana vaikeutena on, että 
miekkoja ajoitetaan edelleen niiden kahvatyyppien 
perusteella, mikä jättää paljon auki ajoituksen suh- 
teen. Tiettyjä ULFBERHT-tekstin muotoja saati säilän 
toisella lappeella näkyviä kuviomotiiveja ei voi näin 
ajoittaa edes vuosisadan tarkkuudella. Ajoittamista 
hankaloittaa myös se, että ULFBERHT-säiliä on va- 
rustettu huomattavasti uudemmilla kahvojenosilla, 
kenties säilän hyvän laadun ja kestävyyden varmista- 
miseksi. Esimerkiksi eräissä Ruotsin Västmanlandin 
sekä Alankomaiden löydöissä tekstin tai kuviomo- 
tiivin päälle on upotettu hopeinen ristikuvio paljon 
myöhemmin kuin itse säilä on valmistettu. 

Perinteisessä tutkimuksessa on päädytty siihen, 
että ULFBERHT-miekkoja 
valmistettiin alun perin 
frankkien valtakunnan 
alueella. Kielitieteellisesti 
nimeä on jäljitetty frank- 
kien valtakunnan länsi- 
osiin nykyisen Ranskan, 
Espanjan ja Saksan alueille. 
Keskiaikaiset miekanval- 
mistuskeskukset ovat si- 
jainneet Reininjoen varrella 
Solingenissa sekä Tonavan 
lähellä Passaussa, ja näitä 
on myös esitetty ULFBERHT- 
pajan sijainniksi. Nimi 
Ulfberht on kaksiosainen. 


Suomen miekkalöydöissä 
esiintyviä esimerkkejä, kuinka 
ULFBERHT-tekstin kirjoitus- 
asu sekä säilän vastakkaisen 
lappeen kuviot ovat saattaneet 
vaihdella. 


Sen loppuosa ”berht” viittaa selkeästi frankkilaiseen 
alkuperään, mutta alkuosaa ”UIf” on esitetty länsi- 
frankkilaisen ohella myös skandinaaviseksi. Nimen 
alkuperän määrittämistä vaikeuttaa, että yhdessäkään 
kirjallisessa lähteessä tuolta ajalta ei esiinny nimeä 
Ulfberht sellaisenaan, vaikka voisi olettaa kuuluisan 
miekkasepän tai miekkapajan tulevan mainituksi 
jossain. 

Miekanterissä nimestä on kahta eri tyyppiä. Ensim- 
mäisessä teksti on kirjoitettu muotoon +VLFBERH+T 
ja toisessa taas +VLFBERHT+, eli jälkimmäinen risti- 
kuvio vuorottelee T-kirjaimen molemmin puolin. 

On ehdotettu, että nimeen liittyneiden ristiku- 
vioiden vuoksi Ulfberht olisi liittynyt jollain tapaa 
kirkolliseen organisaatioon ja näin nauttinut parem- 
paa asemaa kuin muut miekkojansa signeeranneet 
sepät, joilla ei siis ollut ristikuviota nimessään lain- 
kaan. Esimerkiksi roomalaiskatoliset piispat käyttä- 
vät allekirjoituksessaan nimensä edellä ristikuviota. 
Ulfberht olisi siis valmistanut miekkoja esimerkik- 
si kirkon käskystä, ja joissakin frankkilaisalueiden 
luostareista tunnetaankin suuria pajoja. Nimessä 
esiintyvä toinen ristikuvio olisi saattanut merkitä 
tietynlaista asemaa, ja ristin paikan vaihtuessa olisi 
esimerkiksi ensimmäinen Ulfberht saanut seuraajan, 
jonka merkiksi risti asetettiin eri paikkaan kuin ai- 
kaisemmin. Muotoa +VLFBERHT+ pidetään yleisesti 
nuorempana kuin varianttia +vLFBERH+T, vaikka to- 
siasiassa molempia tavataan jo viikinkiajan alkupuo- 
liskolta. 

Alan Williams uskoo jälkimmäisen ristin paikan 
vaihtamisen tarkoittavan pajan paikan vaihtumista. 
Williams yhdisti tutkimuksissaan kirjoitusmuodon 
+VLFBERH+T idästä tuotuun, korkealaatuiseen upo- 
kasteräkseen, kun taas variantin +VLFBERHT+ säilät 
olisivat olleet paikallista terästä ja näin yrityksiä ko- 
pioida alkuperäisiä kuitenkin varsin onnistuneesti 


laminoimalla säilät pehmeästä raudasta ja kovasta 


teräksestä. Kirjoitus oli kenties läsnä vain korkean 
hinnan takaamiseksi ja asiakkaan huijaamiseksi. Wil- 
liamsin luokitteluissa kaikki muut kirjainten ja teks- 
tin muunnokset kuuluivat omiin ryhmiinsä, ja niiden 
laatu oli jo huonompi. 

ULFBERHT-tekstistä esiintyy kahden erilaisen oi- 
kein kirjoitetun tyypin lisäksi muita muunnoksia. 
Pienet yksityiskohdat tekstissä, kuten ylösalaisin 
olevat tai katkonaiset ja osittain päällekkäiset kir- 
jaimet menevät pääosin valmistustekniikan piikkiin 
eivätkä täten ole varmoja merkkejä siitä, että tällai- 
nen hieman poikkeuksellinen teksti olisi automaat- 
tisesti kopio eikä alkuperäisen pajan tuotetta. Nämä 
voivat olla tulosta sepän huolimattomuudesta sekä 
osaksi valmistustekniikasta. Kun oikeakätinen sep- 
pä vasaroi kirjaimia kiinni, hän pitää säilästä kiinni 
vasemmalla kädellään, jolloin kirjoitus on sepän sil- 
missä ylösalaisin. Näin on ymmärrettävää, jos jokin 
merkki kiinnitetään vahingossa väärinpäin. Toiseksi 
kun merkit upotetaan säilään taontalämmössä, nii- 
den havaitseminen on melko vaikeaa etenkin säilän 
ollessa lämmitetty. Näin jokin merkki tai sen osa voi 
jäädä uupumaan. Tähän samaan ilmiöön kytkeytyvät 
myös osittain päällekkäin kiinnitetyt merkit. 

ULFBERHT-miekkojen toisella lappeella on geomet- 
risia kuvioita, jotka vaihtelevat enemmän kuin itse 
teksti. Geometriset kuvioinnit ovat voineet merkitä 
kaikkine muunnoksineen esimerkiksi tiettyä pajaa, 
laatua tai jopa henkilöä tai joukkoa, jolle ase oli 
taottu. Samankaltaisia kuvioitahan esiintyy myös 
muilla kirjoituksilla varustetuissa säilissä. Esimerkik- 
si INGELRII-nimellä merkityissä säilissä on samankal- 
taista vaihtelua ristikkokuviossa, joka kuitenkin oli 
lähes poikkeuksetta reunustettu pystyviivoin aivan 
kuten ULFBERHT-miekkojen tapauksessa. Eräs teoria 
on, että tietynlainen nimi yhdistettynä tietynlaisiin 
kuviointeihin esittää tiettyä seppää tai pajaa. Tosin 


tällöin tekijöitä täytyisi olla melkoisen suuri määrä. 

Ristikkokuvioille on annettu myös kristillisiä merki- 
tyksiä. Niitä reunustavat kolme pystyviivaa voidaan 
tulkita vaikkapa Pyhän Kolminaisuuden merkiksi. 
Vaikka vielä viikinkiajan Suomessa ei tunnustettu 
kristinuskoa, oli se perususkonto silloisessa karolin- 
gien valtakunnassa, jonka alueella ULFsERHT-miekko- 
ja oletettavasti alun perin tehtiin. 

Loput miekat ovat katkonaisia, eikä tekstiä voi 
täten täysin kokonaan todentaa. Suomessa vain nel- 
jässä miekassa on variantti +VLFBERHT+, joka on 
myös koko Euroopan mittakaavassa huomattavasti 
harvinaisempi kuin muoto +VLFBERH+T. Joissakin 
Suomen ULFBERHT-miekoissa on erityisiä, poikkeavia 
piirteitä tekstissä. Hämeenlinnan Tuuloksen miekas- 


sa (kM 708) T-kirjain on ylösalaisin. Samanlainen ta- 

Suomen miekkalöydöissä on ainakin 31 ULFBERHT- 
tekstillä merkittyä miekkaa, joista 22 sisältää 
nimen kokonaisuudessaan. 


paus tunnetaan Venäjältä. Euran miekassa (KM 2361) 
ensimmäisen ristikuvion vaakasuora palkki näyttää 
taas puuttuvan. 

Säilän vastakkaisella lappeella sijaitsevista kuvio- 
motiiveista yleisin on päällekkäisestä vinoneliös- 
tä ja x-merkistä muodostettu ristikkokuvio, jonka 
molemmin puolin on kiinnitetty kolme pystyviiva. 
Joskus pystyviivat puuttuvat kokonaan kuten Vesi- 
lahden (xm 3423) ja Hollolan (xm 3601:2) miekoissa. 
Kahdessa tapauksessa yksinäinen ristikkokuvio on 


vielä yksinkertaisempi, käännetyn tiimalasin muo- 


— 


toinen. Tällaisille säilille löytyy vastineita ainakin Ve- 
näjältä ja Saksasta. Monimutkaisempiin kuvioihin 
kuuluvat kahden ristikkokuvion käyttö peräkkäin 
kuten eräässä Tampereelta löydetyssä miekassa (kM 
151751). Samankaltaisia tunnetaan Ruotsista, Lat- 
viasta ja Alankomaista. Hämeenlinnan (KM 18402:1) 
ja Sastamalan (KM 5868:80) miekoissa on taas mo- 
nimutkaisempi, punotun kaltainen ristikkokuvio. 
Valkeakosken Rapolan säilänkatkelma (kM 2767) on 
tässä yhteydessä uniikki, sillä siinä on ristikkokuvion 
sijaan ristipäinen risti, jota reunustavat lähinnä kaksi 
hevosenkengän kaltaista oomega-kuviota ja lopuk- 
si kolme pystyviivaa molemmin puolin. Hieman 
samankaltainen motiivi tunnetaan myös Venäjältä. 
Norjasta tunnetaan näitä kaikkia jo miekkalöytöjen 
suuren määrän vuoksi. 

Ainakaan yksikään Suomesta löydetyistä ULFBER- 
HT-säilistä ei ole identtinen toisen kanssa. Paitsi säi- 
lien myös tekstien ja kuvioiden mittasuhteet vaihte- 
levat kuten myös säilämerkkien materiaalit. 

Kierretty kuvioteräsvarras on yleisin, mutta jou- 
kossa on myös kuvioimattomia merkkejä ja tekstejä. 
Yhdistettynä säilämerkkien asetteluun ja siisteyteen 
on selvää, että näitä säiliä ovat tehneet useat eri tekijät, 
joiden tietotaito on vaihdellut. Tilanne on varmasti 
sama tutkittaessa löydöksiä myös muualta Euroopasta. 

Maantieteellisesti ULFBERHT-säiliä on löydetty 
enemmän Pirkanmaan alueelta kuin Varsinais-Suo- 
mesta ja Satakunnasta. Vaikka varianttia +VLFBERH+T 
tunnetaan kaikilta näiltä alueilta, on tyyppi 
+VLFBERHT+ keskittynyt nimenomaan Pirkanmaalle. 
Vastakkaisten lappeiden geometriset kuviomotii- 
vit ovat monipuolisempia ja hajanaisempia, mutta 
yleisestä poikkeavat monimutkaisemmat motiivit 
sijoittuvat nekin yhtä lukuun ottamatta Pirkanmaal- 
le. Ajallisesti suurin osa Suomen ULFBERHT-mie- 
koista on 900-luvulta joidenkin ollessa kenties vielä 


1000-luvun alusta. 


RA Osa ULFBERHT-teksteistä on katkelmallisia 
(9) johtuen siitä, että miekkoja tuhottiin polttohautausten 
yhteydessä. Kuvan katkaistu miekka (KM 1174:2) on 


i peräisin Kokemäen Äimälän Leikkimäestä. 

Koko Euroopan mittakaavassa ULFBERHT-miekko- 
ja tunnetaan noin 170 kappaletta, joista 44 pelkäs- 
tään Norjasta. Euroopan nykyisistä valtioista näitä 
tunnetaan toiseksi eniten Suomesta. Tutkimuksissa 
esitetyt kokonaismäärät vaihtelevat hieman, mihin 
on syynä tulkintojen vaikeus. Usein tekstejä tul- 


kitaan röntgenkuvien avulla, mikä on melko haas- 

teellista ja kokemusta vaativaa puuhaa. Kun tämän 
yhdistää miekkalöytöjen huonoon kuntoon ja katko- 
naisuuteen, voidaan tulkinnoista olla montaa mieltä. 
Erikoista on, että alle kaksikymmentä kaikista uLF- 
BERHT-miekoista on löydetty frankkien alueelta eli 
nykyisten Belgian, Ranskan, läntisen Saksan, Italian, 
Alankomaiden, Espanjan ja Sveitsin alueilta. Tässä 
on toki huomattava, että pohjoisilla, ”pakanallisilla” 
alueilla oli erilainen hautauskäytäntö, eivätkä miekat 
enää kristillisillä alueilla päätyneet hautaan kanta- 
jiensa mukana. 

Levinneisyytensä vuoksi on selvää, että ULFBERHT- 
miekkoja arvostettiin Skandinaviassa ehkäpä juuri 
niiden laadun vuoksi. Lisäksi lukutaidottoman väes- 
tön kiinnostusta ovat saattaneet ruokkia säilien ”tai- 
kamerkit”, joilla ehkä uskottiin olevan yliluonnolli- 
sia voimia ja joille annettiin merkityksiä paikallisten 
uskomusten kautta. Maanläheisempi tapa on uskoa, 
että kuvioidut säilämerkit ilmensivät hyvää laatua, ja 
tekijä saattoi niiden avulla saada huonostakin tuot- 


teesta hyvän hinnan. Tämä on pääasiallinen motiivi 


KM 10390:5 
Vesilahti, Pörölä, Sassinsaari 


säilämerkkien kopioinnille ja paikalliselle valmis- 
tukselle. Kopioiden tunnistamista vaikeuttaa se, että 
jokainen ULFBERHT-miekkalöytö tulisi tutkia tarkoin 
sekä pinnalta että rakenteeltaan. On toki mahdollis- 
ta, että jotkin miekat ovat vielä kopioiden kopioita 
— joten mikä sitten onkaan se alkuperäinen? 

Jotkin kopiot ovat selkeitä tapauksia. Wis- 
bechistä Englannista löydetyssä miekassa oli tekstit 
+VFLBERHTCC+ ja +INGEFLRII+ säilän vastakkaisilla 
puolilla. Latviasta peräisin on miekka, jonka terässä 
on teksti EEEBRHT. Ruotsista on taas PULFBRII, sikä- 
li kuin tekstit on löydöistä oikein tulkittu. Eräässä 
Norjan löydössä on teksti +vLFBERH+T molemmilla 
puolilla säilää. Saksan itäosista tunnetaan miekka, 
jossa on ULFBERHT-tekstin ohella jo myöhäisempi 
teksti +IINIOMINEDMN, joka on muunnos tekstistä IN 


NOMINE DOMINI eli ”Jumalan nimeen”. 


Myös Suomen miekoissa on selkeitä jäljitelmiä 
ULFBERHT-miekoista. Näiden varsinainen teksti 
on jäänyt lukutaidottomalta sepältä ymmärtämättä. 


INN 
ia < 5 


PYLEFBNIT 


KM 13839:253 
Pöytyä, Yläne, Anivehmaanmäki 


VINEN 


ik Pray >E PT 


KM 370 


Hämeenlinna, Vanaja, Katinen 


Suomesta on löydetty kolme miekkaa, joi- 
den teksti voi varovaisesti arvioiden olla jäljitelmä 
ULFBERHT-tekstistä. 

Miekka km 370 Hämeenlinnasta sisältää AMEN- 
sanan ohella tekstin, jossa on kirjaimet P, V, E, P, N 
ja T. Lisäksi A-, M- JA N-kirjaimet molemmissa teks- 
teissä ovat ylösalaisin, joten kyseinen miekan tekijä 
ei liene ollut kovin kokenut säilämerkkien tekijä. Ve- 
silahden miekkalöydössä (KM 10390:5) on epämää- 
räinen, kömpelösti toteutettu kuvioteräksinen teksti 
+VLEHRAHLDH+, joka voi yhdessä ristikko- ja viiva- 
kuvioineen olla imitaatio ULFBERHT-tekstistä. Ylä- 
neen miekassa (KM 13839:253) on teksti +vLEFBIIIT+, 
joka on niin ikään melko varmasti lukutaidottoman 
sepän valmistama versio. Englannista tiedetään teksti 
+MFBERIT. Vastaavankaltaisia on varmasti paljonkin 
eri puolilla Eurooppaa, jos miekanteriä lähdetään 


systemaattisesti tutkimaan. 


INGELRII 


Ulfberhtin tavoin INGELRII-nimet muodostavat 
oman, selvästi erottuvan ryhmänsä säiläkirjoitus- 
ten joukossa. INGELRII-nimi on ajoitettu miekkojen 
kahvanosien perusteella jonnekin 900-luvulle, ja osa 
löydöistä linssipontisine kahvoineen ajoittuu 1000- ja 
1100-luvuillekin ollen näin myöhäisempi ilmiö kuin 
ULFBERHT-teksti. 

INGELRI on tulkittu sepän tai pajan nimeksi aivan 
kuten Ulfberht. Ingelriitä on joskus pidetty myös 
Ulfberhtin nuorempana kilpailijana. Vaikka tätäkin 
nimeä on yleisesti pidetty frankkilaisena, löytyvät lä- 
himmät vastaavuudet Englannista. Kuningas Ethelre- 
din (vallassa vuosina 978—1013 ja 1014—1016) rahojen 
valmistuksen piiristä tunnetaan nimi Ingelri. 

INGELRII-tekstien myöhäisyydestä Ulfberhtiin ver- 
rattuna kertovat joskus nimen yhteyteen kirjoitetut 


sanat ME FECIT, joka tarkoittaa: ”teki minut”. Euroo- 


pasta tunnetaan neljä tällaista tapausta. Esimerkiksi 
Ruotsin Sigridsholmista on teksti +INGELRIIMEFECIT+ 
ristikuvioineen. Oosterhesselenistä, Alankomaista 
tiedetään tekstit +INGERIHFECIT ja SIGBRHANI, joita 
seuraavat poikkeuksellisesti terän kärkeen asti jatku- 
vat puolikuun muotoiset kuviot. Myöhäisyydestä on 
myös merkkinä eräs miekka, jonka 1NGELRn-tekstiä 
vastakkaisella lappeella on teksti Homo pei eli ”Ju- 
malan ihminen”, tällä kertaa valmistettuna ristiret- 
kiajan tavoin pienemmistä kirjaimista. 

Nimestä esiintyy useita erilaisia muotoja joiden- 
kin ollessa mahdollisia kopioita. INGELRED ja IN- 
GELRD esiintyvät ulkomaisissa löydöissä kuten myös 
INGERIT ja INGELRILT. Kauempaa haettuja versioita 
ovat esimerkiksi Saksan Hilgartsbergista löytyneen 
miekan tekstit INCERIIT ja INNCIT. Slovakiasta löyty- 
neessä miekassa kirjaimet ovat menneet väärinpäin, 
ja tekstinä lukee rncLErn. Puolasta taas tunnetaan 
INGEELRIDI sekä INGEFLRICII. Nimeen ei ole yleensä 
liitetty ristikuviota kuten ULFBERHT-säilissä, mutta 
Euroopan tunnetuista vajaasta neljästäkymmenestä 
INGELRII-miekasta ainakin yhdeksässä on risti mu- 
kana. ULFBERHT-tekstin tavoin myös INGELRII oli 
kopioinnin kohteena, kuten yllä mainitut nimen eri 
muodot antavat olettaa. Jo aikaisemmin mainitussa 
Englannista löydetyssä miekassa oli versiot sekä Ulf- 
berht että Ingelrii -teksteistä. 

Suomesta on löydetty viisi INGELRI1-säilää, jois- 
ta yhdessä nimi on muodossa INGELRE. Kahdessa 
miekassa nimen N-kirjain on ylösalaisin. Pudasjär- 
ven miekan (KM 2508:124) INGELRE-tekstistä uupu- 
nee lopusta kirjain p, sillä ulkomailta tunnetaan 
INGELRED-miekkoja. Maantieteellisesti Suomen 1N- 
GELRII-miekat on löydetty Varsinais-Suomen ja Sa- 
takunnan alueilta. Pudasjärven pohjoinen löytö on 
poikkeus jo koko löytöaineistoa ajatellen. Suomen 
löydöt ajoittuvat 900-luvun puolivälistä 1000-luvun 


puoliväliin. 

INGELRII-miekkojen vastakkaisen lappeen ku- 
viomotiiveissa on paljon vähemmän vaihtelua kuin 
ULFBERHT-miekoissa. Kaikissa on keskellä ristikko- 
mainen tai nuolimaisista kuvioista muodostuva sym- 
boli, jota reunustavat ainakin kolme pystyviivaa sen 
molemmin puolin. Tampereen miekankatkelmassa 
(KM 2986:4) on kuviopuolen keskimmäisenä kuvio- 
na hannunvaakunaa muistuttava symboli. Kokemäen 
miekassa (SatM 12563) taas on vain yhdeksän pysty- 
viivaa kolmen rykelmissä. Englannista tunnetaan 
miekka, jonka pystyviivojen välissä on kahvaristi. 


Merkkien materiaalina on sekä kierrettyä kuvio- 


S 
SUOMESTA 
LÖYDETYT 
INGELRII- C 
MIEKAT. 
5 
DIERN] 
<) Y 
9S 


ja | 
KM 6245 A:1 
- 


KM 2986:4 


o 


a SE 
K = KM 6689:2 
0] 
SatM 12563 
Q 
TRAS N hv) 7 
Wo d L. TEA G 
ees] ~ oRI € j) 
&, A 9/ 


teräsvarrasta että kiertämätöntä varrasta. Kahdes- 
sa suomalaisessa miekassa näyttäisi olevan pelkästä 
rautalangasta upotetut merkit, eli säilät ovat jälleen 


uniikkeja. 


MUITA LATINALAISIN KIRJAIMIN 
KIRJOITETTUJA TEKSTEJÄ 
Tässä ryhmässä esiintyvät nimet, tekstit ja kirjain- 
yhdistelmät ovat joko ainutkertaisia tai sitten niitä 
on niin pieni määrä, että niitä ei voi lukea omak- 


si ryhmäkseen. Nimien Ulfberht ja Ingelrii lisäksi 


KM 2508:124 N 

KM 2508:124 
Pudasjärvi, Kurjenkoski 


I NEELRII 


KM 6689:2 
Sysmä, Voipala, Hovila 


tunnetaan muitakin seppien nimiä, jotka ovat tun- 
nistettavissa ME FECIT -merkinnän avulla. Tällaiset 
ajoittuvat 900-luvun puolivälistä eteenpäin aina ris- 
tiretkiajalle saakka kuten myös niihin usein liittyvät 
kahvaristit. 

Suomesta tällaisia tekijännimiä tunnetaan ainakin 
+GICELINMEFECIT+, +NZOMEFECIT+, +BENOMEFECIT ja 
+INNOMEFECIT+. Ominaista näille säilille on IN No- 
MINE DOMINI -lausuman muunnosten esiintyminen 
säilän vastakkaisella lappeella. Näistä ainoastaan 
kiekkopontiseen miekkaan liittyvä Gicelin-mestarin 
kirjoitus on selkeästi ristiretkiaikainen, ja niitä tun- 
netaankin muualta Euroopasta kaikkiaan kuusitoista 
kappaletta. 

Sastamalan miekan (KM 11840) NZOMEFFCIT-teksti 
voi viitata tekijännimeen NISo, joka tunnetaan Sak- 
sasta. Vaihtoehtoisesti nimi voisi olla muotoa nzo. 
Tekstin koko säilässä on pienempi kuin viikinkiajan 
miekoissa, mutta keskimäärin suurempi kuin risti- 


retkiaikaisissa. Linssipontisesta kahvasta päätellen 


JI) ==< IM 

KM 6245 A:1 
Kangasala, Tiihala, Jussila 


SatM 12563 
Kokemäki, Tulkkila, Ala-Parma 


INGELRI-tekstin ja siihen yhdistettyjen kuvioiden muunnok- 
sia Suomesta. Erikoisin on Satakunnan Museon kokoelmissa 
oleva Kokemäen miekka, jossa rautaisen tekstin pohjalla on 
jonkinlainen kuvioteräksinen rakenne. 


kyseessä on viikinki- ja ristiretkiajan taitteen muoto, 
sillä pienehköissä kirjaimissa näkyy vielä viikinkiajalle 
ominainen kuvioteräksen käyttö. Tampereen Mes- 
sukylän miekan (KM 17208:588) nimi BENO voi olla 
muunnos nimestä BENNO, joka tunnetaan jälleen Sak- 
sasta. Turun Maarian säilän (KM 4429:14) nimi INNO 
saa vastineensa eräästä Puolan löydöstä, jossa lukee 
nimi INNO tai INHO, tulkinnasta riippuen. 
Ulkomaisissa löydöissä esiintyy koko joukko mui- 
takin tekijöiden nimiä. Englannista tunnetaan teksti 
LEUTLRIT, joka voi kääntyä myös muotoon LEUTERIT 
tai LEUTERIT, tarkoittaen kenties sepän nimeä. Venä- 
jältä on nimi cEROLT tai EROLT. Eräästä alankomaa- 
laisesta löydöstä tunnetaan kuvioteräksiseen säilään 


rautaisin kirjaimin kirjailtu nimi ATALBALD. 

Toisena tulevat kristinuskoon liittyvät lausahdukset 
ja sanat. Näistä ehdottomasti yleisin on IN NOMINE 
DOMINI eli ”Jumalan nimeen” kaikkine variaatioineen 
ja lyhennelmineen. Esimerkiksi Uudestakaupungista 
entisen Kalannin alueelta on löydetty säilä (rm 8219), 
jossa lukee tekstit +INNOMNEDMN+ ja +AMEN+. Euran 
miekassa (KM 9164:2) huonosti säilyneet tekstit taas 
ovat muotoa N...NEDNI ja AMENI ollen vielä poikkeuk- 
sellisen kömpelösti toteutettuja teknisessä mieles- 
sä, vaikkakin kuvioteräksestä muotoiltuja. Joskus 
”Jumalan nimeen” -lausuman tai sen variaation kans- 
sa esiintyy ristikkokuviointi kuten eräässä Lempäälän 
miekassa (KM 11198). Hämeenlinnan Vanajan miekassa 
(KM 370) on teksti AMEN yhdistettynä ULFBERHT-teks- 
tiä etäisesti muistuttavaan merkkijonoon. 

Kolmantena ryhmänä ovat mahdolliset kristillisiin 
lausahduksiin viittaavat kirjainyhdistelmät. Niiden 
tulkinta on aina hankalaa, sillä näitä yhdistelmiä tai 
lyhennelmiä ei voi varmentaa mistään. Suomesta täl- 
laisia on löytynyt useita. Esimerkiksi Euran (KM 70) 
ja Liedon (kM 9562:1) 1000-luvun miekkojen teks- 
tit ovat miltei identtiset: +INVEOENI+ ja +INbMPNC+ 
vastakkaisilla säilän lappeilla. Kyseessä on kenties 
IN NOMINE DOMINI -tekstin variaatio tai jokin muu 
lyhennelmä. Karjalan Sakkolan pitäjän miekka (kM 
6923) kirjoituksineen INXMIDNI ja INOMENI on hie- 
man samankaltainen. Hämeenlinnan Hauhon mie- 
kassa (KM 71341) tekstit ovat muotoa INNIMIDOINNI 
ja INNIOINNEDINI. Vastaavanlaisia muunnoksia tun- 
netaan myös muualta Euroopasta ainakin Puolasta, 
Saksasta, Virosta ja Venäjältä. Hattulan Tyrvännön 
kuuluisa pronssikahvainen miekka (KM 177771) si- 
sältää kirjainyhdistelmät + NIOIN+ ja + NMIN+, joille 
on myös Saksasta myöhäisempi vastine. 

Useat tällaiseen ryhmään luokitellut säilät ovat 
pahoin ruostuneita, eikä niiden säilämerkkejä ole 
ollut mahdollista ennallistaa kokonaisuudessaan. 


Esimerkiksi Karjalan Kaukolan pitäjän miekassa 


(KM 2489:280—281) on jäljellä teksti INNO, kenties 
lauseesta IN NOMINE DOMINI, ja Maskun miekassa 
(KM 8656 H23:1) on teksti omme. Molemmat saatta- 
vat olla alun perin kokonaisesta, oikein kirjoitetusta 
lausahduksesta, mutta varmuutta asiaan ei voi enää 
saada. Sama koskee useita ulkomaisia löytöjä. 

On joka tapauksessa selvää, että viittaukset ja yri- 
telmät kristillisistä teksteistä ovat suoraan yhteydessä 
kristinuskon leviämiseen sekä kirkon vaikutusvallan 
kasvamiseen viikinkiajan lopulla ja ristiretkiajalla. 
Yhtenä teoriana tällaisten miekkojen hankkimiseen 
on pidetty ostajan kristillistä taustaa, jolloin miekan 
hankkija on yrittänyt saada itselleen palasen juma- 
lallista voimaa. Oikein kirjoitetut kristilliset lausah- 
dukset ja mahdolliset lyhennelmät ovat varmasti 
peräisin jo kristillisiltä alueilta, tässä tapauksessa 
Manner-Euroopasta. Näitä ovat seuranneet väärin 
kirjoitetut kopiot, joiden tekijät eivät välttämättä ole 
tunnustaneet kristinuskoa. Kopioiden erottaminen 
on tosin hankalaa. 

Neljäs ryhmä sisältää kaikki muut kirjainyhdis- 
telmät ja tekstit, jotka eivät ole tekijöiden nimiä tai 
selkeästi kuulu kristillisen vaikutuksen piiriin. Suu- 
rin osa näistä sijoittuu aivan viikinkiajan lopulle sekä 
viikinki- ja ristiretkiajan vaihteeseen. Seuraavassa on 
esimerkkejä Suomen miekoista, joissa esiintyy tällai- 
sia tekstejä. 

Padasjoelta löydetyssä miekassa (kM 2033:1) on 
tekstit INEERIIRIEITI ja INERNGEMITI, jotka voisivat 
varovaisesti arvioiden viitata INGELRII-miekan imitaa- 
tioon. Karjalan Kurkijoen pitäjän alueelta tunnetaan 
miekansäilä (KM 103721), jossa on teksti SNEWENTS, 
yhdessä hajanaisen B-, w-, N- ja s-kirjaimia sisältä- 
neen tekstin kera. Myös tälle on ehdotettu kristil- 
listä merkitystä lauseen lyhenteenä. Jälleen hieman 
vastaavanlaisia, merkitykseltään tuntemattomaksi 
jääneitä tekstejä tunnetaan ainakin Puolasta (teksti 


SIMENHLIIS) ja Saksasta (teksti SIEIMIBIELTS). 


Tuntematon, osaksi tuhoutunut kirjainyhdistelmä 
on löydetty eräästä Halikon miekasta (KM 3316:13). 
Siinä lukee Nx FE N+. Tämän alkuperäistä merkitystä 
voi vain arvailla. Vastakkaisen lappeen pystyviiva- ja 
ympyräkuvioille on hämmästyttävän tarkkoja vasti- 
neita 1100- ja 1200-lukujen illustraatioissa. Miekansäi- 
lässä KM 7332 on yhdellä puolella teksti SHVAIMIVAHS 
ja toisella puolestaan kuviot s m x m x n s. On 
esitetty, että teksti olisi lyhennelmä jälleen kristin- 
uskoon liittyvistä aiheista. Teksti SHVAIMIVAHS on 
luettavissa melko lailla samoin katsottaessa miek- 
kaa kummalta puolelta keskilinjaa tahansa, eli teks- 
ti tavallaan peilautuu puolivälinsä kohdalta. Sama 
ilmiö on Hattulan Tyrvännön miekankatkelmassa 
(KM 8120:r), jossa kirjainyhdistelmä DU peilautuu 
neljä kertaa. Tästä ei tietenkään voi sanoa varmas- 
ti, ovatko kyseessä kirjaimet vai jotkin muut, niitä 
muistuttavat kuviot. 

Mynämäen Franttilannummelta on löydetty 
katkelmallinen säilä (xm 8911:91), jonka terässä on 
tekstit CONSTMIITNS ja REX. Suomessa miekkoja tut- 
kinut Jorma Leppäaho on arvellut, että teksti viit- 
taisi Bysantin keisari Konstantinus kahdeksanteen 
(976—1028) ja miekka olisi saattanut kuulua varja- 
gikaartin jäsenelle. Erikoista tietysti on, että sana 
REX viittaa kuninkaaseen eikä keisariin, minkä joh- 
dosta voisi myös olettaa, että miekan omistaja on 
halunnut antaa kuvan, että on palvellut varjagikaar- 
tissa. Constantinus-nimen muunnos esiintyy myös 
eräässä Norjasta löydetyssä miekassa yhdessä tekstin 
+INGERIHFECIT kanssa. Eräässä toisessa norjalaisessa 
miekkalöydössä on teksti REx sekä jäännöksiä kir- 


jaimista o ja N. 


KIRJAIMIA JÄLJITTELEVÄT MERKIT 


Kirjaimia jäljitteleville merkeille on ominaista, että 


ne eivät ole varsinaisesti kirjaimia tai muodosta sel- 


keitä kirjainyhdistelmiä sanoista puhumattakaan. 
Toiseksi merkit eivät ole myöskään tietyiksi sym- 
boleiksi tunnistettavia eikä niissä ole symmetrisyyttä, 
jotta ne voitaisiin luokitella jonkin geometrisen pe- 
riaatteen mukaisesti kuten vaikkapa ristikkokuviot. 
Vaikka osassa säilistä tällaisia tunnistamattomia ku- 
vioita on molemmin puolin, on usein säilän vastak- 
kaiselle lappeelle upotettu geometrisia ja symbolisia 
kuvioita, mikä viittaisi ULFBERHT- ja INGELRII-säilien 
kopioihin. Samaan suuntaan viittaavat myös kirjai- 
mia imitoivien merkkiyhdistelmien alussa ja lopussa 
olevat yksinkertaiset ristikuviot, jollaisia tunnetaan 
juuri ULFBERHT-miekoista. 

Tiettyjen merkkien symbolista arvoa ei voi tie- 
tenkään kokonaan kieltää. On erikoista, että L-kir- 
jaimen muotoisia kuvioita, myös ylösalaisia, esiintyy 
useissa miekanterissä. 

Parhaita esimerkkejä ovat Kokemäen (xM 9778), 
Turun Maarian (KM 13419:2), Turun (KM 6753:51) 
sekä Euran (KM 1120:1) miekat, joissa tämänkaltais- 
ten kuvioiden kanssa esiintyy myös ristikkokuvioita 
säilän toisella puolella. Suomen ohella samankaltai- 
sia tunnetaan Venäjältä, Ruotsista ja Norjasta. Nämä 
miekat eivät välttämättä ole latinankielisten tekstien 
imitaatioita, vaan kuvioinnilla on saattanut olla jo- 
kin muukin merkitys, joka ei ole meidän päiviimme 
saakka säilynyt. Muunkinlaisia tunnistamattomia 
merkkejä on ulkomaisessa aineistossa vielä Tans- 
kasta, Englannista, Liettuasta ja Virosta, eli tällaiset 
säilät eivät ole mitenkään harvinaisia koko Euroopan 
mittakaavassa. 

Kirjaimia jäljittelevien merkkien yhteydessä on 
syytä mainita, että miekanteristä ei ole toistaiseksi 
löydetty varmoja riimukirjaimia, jotka olivat käy- 
tössä Skandinaviassa viikinkiajalla. Syynä tähän voi 
tietysti olla, että miekka olisi tunnistettu varmasti 
paikalliseksi valmisteeksi, kun enemmän arvostettiin 


joko tuontimiekkoja latinalaisin kirjaimin tai sitten 

KM 6753:51 
Turku, Kaarina, Ristimäki 


e ehhe jaa eaa 
a - T 


KM 26301 
Pöytyä, Yläne, Anivehmaanmäki 


latinalaisilla aakkosilla katsottiin olevan jokin tär- 
keämpi merkitys. Norjasta tunnetaan jo 1800-luvun 
puolelta eräs miekka, jonka terässä on sanottu olevan 
riimuja, mutta ainakin tällä hetkellä miekan kirjai- 
met ja kuviot ovat liian huonossa kunnossa, jotta 
niitä voisi tunnistaa riimuiksi. 

Suomen löydöissä tällaiset imitoivat merkit ovat 
varsin yleisiä. Niitä on havaittavissa yli kolmessa- 
kymmenessä miekanterässä. Tulkintoja vaikeuttaa 
löytöjen huono kunto. Usein säilämerkeistä osa on 
ruostunut pois, joten jotkin kirjaimia jäljitteleviksi 
merkeiksi tulkitut kuviot ovat hyvin saattaneet olla 
alkujaan myös latinalaisia kirjaimia. Huomattavaa 
on, että suurin osa näistäkin merkeistä on toteu- 
tettu kuvioteräsvartaista. Eniten kirjaimia matkivia 


merkkejä sisältäviä säiliä tunnetaan Varsinais-Suo- 


KM 10349:1 
Nousiainen, Alakylä, Hinttermäki 

KM 8896:25 
Raasepori, Tenhola, Rubacken 


Kirjaimia jäljitteleviä merkkejä Suomen viikinkiajan 
miekanterissä. Erityisesti merkkien alussa ja lopussa 
esiintyvät ristikuviot antavat ymmärtää, että kyseessä 
on ollut yritys kopioida kuuluisaa ULFBERHT-tekstiä. 


men ja Satakunnan alueelta sekä muutamia myös 
Pirkanmaalta. Toistaiseksi tällaisia kirjaimia mat- 
kivia merkkejä tunnetaan eniten Suomesta, mutta 
järjestelmällinen tutkimus varmasti paljastaisi niitä 
paljon muuallakin. Suomen miekka-aineisto antaa 
toistaiseksi monipuolisimman kuvan tästä säilämerk- 
kiryhmästä. 

Suomen aineistossa neljässä tapauksessa näitä 
merkkejä on säilässä, jonka vastakkaisella puolella 
on jonkinlainen ristikkokuvio. Näitä on yksinkertai- 
sista monimutkaisempiin, kuten ULFBERHT-miekko- 


jen ristikkokuviointien kohdalla. Joissakin on peräti 


kaksi ristikkokuviota rinnakkain. Muiden symbo- 
likuvioiden kuin ristikkokuvioiden ja niitä reunus- 
tavien pystyviivojen käyttö yhdessä kirjaimia jäljit- 
televien merkkien kanssa on harvinaista. Kokemäen 
Leikkimäen miekassa (kM 1174:3) on koristeena kaksi 
kahvaristiä, joiden välissä on ympyrä. Tämän miekan 
kirjaimet tai niitä muistuttavat merkit ovat tosin hy- 
vin huonokuntoisia, ja ne ovat voineet muodostaa 
jonkin oikean tekstin. Toinen miekka Kokemäeltä 
(kM 9778) on kirjailtu pystyviivojen väliin upote- 
tulla vinoneliökuviolla, mikä voi toisaalta olla yritys 
luoda jonkinlainen ristikkokuvio säilään. 

Lopuissa Suomesta löydetyissä miekanterissä, 
joissa on kirjaimia matkivia merkkejä, esiintyy niitä 
molemmin puolin säilää. Tällaisia tunnetaan ainakin 
Eurasta, Laitilasta, Sastamalasta, Turun Kaarinasta, 
Köyliöstä, Pöytyän Yläneeltä, Tenholasta sekä Raisi- 
osta. Kaikissa näissä merkit ovat uniikkeja, eli näiden 
miekkojen joukosta ei löydy kahta samanlaista. Var- 
haisimmat kirjaimia matkivat merkit esiintyvät Salon 
Perniön miekassa (KM 7752:r), joka ajoittuu kahvan- 
sa ja kuvioteräksisen säilänsä perusteella 700-luvun 
lopulta 800-luvun alkuun. Osa näistä miekoista voi 
olla ajoitettavissa vasta ristiretkiajan puolelle, sil- 
lä niiden merkit ovat pienempiä kuin viikinkiajalla 
käytetyt. Tällöin kyseessä voi olla yritys kopioida 
esimerkiksi IN NOMINE DOMINI -lausahdusta, heikoin 
lopputuloksin. Tällaisia viikinkiaikaa nuorempia 
miekkoja on ainakin viisi kappaletta. 

Suomen miekka-aineistosta ainakin neljässä on 
näitä kirjaimia imitoivia merkkejä vain yhdellä puo- 
lella säilää, kun toinen lape on jätetty koristeetto- 
maksi. Näistä miekoista yksi on löydetty Ahvenan- 
maan Saltvikista. Osaltaan tähän on voinut vaikuttaa 
myös sepän ammattitaidottomuus, sillä on huomat- 
tavasti helpompi upottaa ja kiinnittää merkkejä vain 
yhdelle puolelle säilää kuin molemmille, vastakkai- 


sille puolille. 


GEOMETRISET JA 
SYMBOLISET KUVIOT 
Viimeinen säilämerkkiryhmä koostuu geometrisista 
ja symbolisista kuvioista, joita tämän ryhmän mie- 
kansäilissä on molemmilla puolilla. 

Suomesta on löydetty lähes viisikymmentä tällais- 
ta miekkaa. ULFBERHT- ja INGELRII-miekkojen tapaan 
säilissä on koristeina ainoastaan erilaisia ristikkoku- 
vioita niitä reunustavine pystyviivoineen. Upotusten 
materiaalit vaihtelevat kuvioimattomasta raudasta 
kuvioteräkseen. Tällaisia säiliä on löydetty eniten 
Varsinais-Suomesta ja Satakunnan eteläosista. Ulko- 
maisia vastineita on Ukrainasta, Ruotsista ja Saksas- 
ta. Kaikki nämä miekat ajoittuvat laveasti 700-luvun 
puolivälistä aina 1000-luvun puoliväliin kattaen näin 
koko viikinkiajan. 

Hevosenkengän kaltaisia, kreikkalaisen aakkoston 
viimeisen kirjaimen eli oomegan näköisiä kuvioita 
on neljässä tapauksessa upotettu kuvioteräksisen 
säilän pintaan, ja ne ovatkin ajallisesti eräitä varhai- 
simpia symbolikuvioita miekansäilissä. Normaalis- 
ti kuvioita on kaksi niin, että niiden avoimet sivut 
ovat toisiaan vasten ja kuvioiden seassa ja välissä voi 
olla erilaisia ristejä tai pystyviivoja. Laitilan miekan 
tapauksessa (KM 22964:3) oomegakuvioita on peräti 
neljä, ja samankaltainen säilä on löytynyt Puolasta. 

Oomegakuvioita on löytynyt myös kuvioimat- 
tomista, yksinkertaisemmista säilistä. Näissä on 
oomegan ohella vastakkaisella puolella usein ris- 
tikkokuvio. Monesti myös oomegakuvioiden ma- 
teriaalina on kiertämätön kuvioteräsvarras, kenties 
sen vuoksi, että kaareva kuvio erottuisi paremmin. 
Euroopan laajuisesti oomegakuvioita on havaittu säi- 
listä ainakin Saksassa, Virossa, Norjassa, Irlannissa 
ja Venäjällä. Ainoastaan Lempäälän (KM 1996:73) ja 
Ikaalisten (SatM 10330) miekkojen oomegasisältöiset 
kuviomotiivit ovat samanlaiset, muutoin kuvioinnit 


ovat erilaisia toisiinsa verrattuina. Oomegaa on pi- 

detty kristillisenä iankaikkisuuden tai lopun symbo- 
lina, mutta tätä merkitystä ei voi varmasti yhdistää 
miekansäilien kuvioon. Oomegakuvioin koristellut 
säilät ajoittuvat yleiseurooppalaisesti 800-luvun al- 
kupuolelta aina vuoden 1000 tienoille. 

Ympyrät ja spiraalit ovat myös melko yleisiä säi- 
lien koristeaiheita. Joskus koristeena ei ole muuta 
kuin yksi spiraalimainen kuvio molemmilla puolil- 
la säilää kuten Padasjoen (kM 3383:2) ja Mynämäen 
(KM 5395:1) miekoissa. Turun Kaarinan miekan (kM 
6746:49) kuvioteräksinen säilä on koristeltu spi- 


raaliaiheilla molemmin puolin. Turun Maarian ku- 


Esimerkkejä geometrisista ja 
symbolisista kuvioista viikin- 


kiajan miekansäilissä. Kuvassa 
on myös kaksi Turun Museo- 
keskuksen (rmm) kokoelmissa 

olevaa miekkaa. 

vioteräksinen miekan säilä 
(Km 6482) on taas koristettu 
kahdella ympyräupotuksel- 
la. Ympyröitä esiintyy myös 
N yhdessä muiden kuvioiden, 

kuten pystysuorien ja vaaka- 
suorien viivakoristeiden sekä 
ristikkokuvioiden ja ristien 
kanssa. Myöskään ulkomai- 
sessa aineistossa nämä spiraa- 
lit ja ympyrät eivät ole har- 
vinaisia, vaan niitä tunnetaan 
ainakin Liettuasta, Slovakias- 
ta, Norjasta, Saksasta, Alan- 
komaista ja Venäjältä. Ylei- 
sesti nämä ilman varsinaisia 
tekstejä ja kirjaimia esiinty- 
vät spiraali- ja ympyräaiheet 
ajoittuvat 800-luvun puoli- 
välistä 900-luvun puoliväliin, 
joissakin harvoissa tapauksissa myöhäisemmäksikin. 
Sellaisenaan ympyröitä on vaikea kytkeä esimerkiksi 
kristilliseen symboliikkaan, ja ympytäkuvio onkin 
melko yksinkertainen tapa esimerkiksi vain merkitä 
tuote jotenkin. Ympyräkuvion käyttö miekansäilien 
koristeena jatkui vielä pitkälle ristiretkiaikaan, jol- 
loin merkit tehtiin jo muista kuin rautametalleista. 
Ympyrää vielä yksinkertaisempi koristelutapa 
on upottaa pelkkiä pysty- ja vaakasuoria viivoja säi- 
län pintaan. Esimerkiksi Vähäkyröstä löytyneessä 
säilässä (kM 5865:1) on vain kahdeksan pystyviivaa 


koristeena sekä kolme toisella puolella säilää. Vastaa- 


vanlaisia tapauksia tunnetaan vain kaksi kappaletta 
Saksasta, joten kuviomotiivi on melko harvinainen. 
Kahvojen perusteella nämä ajoittuvat viikinkiajan 
loppupuoliskolle. 

Suomen miekkalöydöistä kolmessa on käytetty 
koristeena hannunvaakunaa. Näiden lisäksi yhdessä 
INGELRII-miekassakin on ollut tämä kuvio. Mynä- 
mäen (KM 2979:8) sekä Turun Maarian (TMM 13393) 
miekoissa on vuorottelevina hannunvaakunoita sekä 
pystyviivojen rykelmiä. Vaikka miekkojen terien 
motiivit näyttävät melko samankaltaisilta ja samal- 
la harvinaisilta, ovat niiden kahvat eri aikakausilta. 
On kuitenkin oletettavaa, että nämä säilät ajoittuvat 
aikaisintaan aivan viikinkiajan lopulle. Kangasalan 
miekan (LiuM 26) terässä on yksittäinen hannunvaa- 
kunakuvio ja ympyrämäinen kuvio toisella lappeella. 
Hannunvaakunalle voi antaa kristillisiä merkityksiä, 
mutta se on ollut myös kansanperinteessä pahalta 
suojaava kuvio. Suomesta näitä kuvioita on löydetty 
miekoista yllättävän paljon ottaen huomioon, että 
ulkomailta tunnetaan vain yksi tapaus Saksasta. 
Kaikkien näiden miekkojen ajoitukset osuvat laveasti 
800-luvulta 1100-luvulle, joten hannunvaakunailmiö- 
tä on näin vaikea ajoittaa tarkemmin. 

Neljässä Suomesta löydetyssä miekassa on vaa- 
katasoon käännetyn kahdeksikon tai s-kirjaimen 
muotoinen symboli, jota on yleisesti pidetty ääret- 
tömyyden symbolina. Euran (KM 11063:283) ja Nousi- 
aisten (KM 1036913) kuvioteräksisissä miekoissa tämä 
symboli esiintyy yksinään, kuten myös vielä mero- 
vingiajan puolelle ajoittuvassa miekassa Isokyröstä 
(KM 7703:2). Turun Maarian miekassa (KM 134191) 
symbolin rinnalla on yksinkertainen ristikkokuvio, 
joka muistuttaa käännettyä tiimalasia. Oomegaku- 
vioiden tapaan nämä äärettömyyden symbolit on 
yleensä tehty kiertämättömästä kuvioteräsvartaas- 
ta ehkä jälleen symbolin muodon korostamiseksi. 


Euroopassa ne ovat olleet melko yleisiä aina mero- 


vingiajalta lähtien. Esimerkkejä on löydetty ainakin 
Saksasta, Englannista, Ruotsista, Virosta ja Alan- 
komaista. Joskus symboli esiintyy muiden kuvioi- 
den kanssa. Withamjoesta Englannista löytyneessä 
miekassa kuvio esiintyy yhdessä tekstin tai nimen 
LEUTLRIT kanssa. 

Näiden ohella on muitakin yksittäisiä ja oma- 
laatuisia symboleja. Vesilahden Laukon miekassa 
(kM 439:1) on toisella puolella säilää x-kirjaimen 
muotoinen kuvio, jota reunustavat kumottujen 
T-kirjainten muotoiset merkit. Nämä on muotoiltu 
veriuraan verrattuina hyvin pieniksi, vaikka ne ovat 
kuvioterästä. Vastaavanlaista kuviointia ei tunneta 
muualta. Aivan oma lukunsa on Vehmaan Lahdin- 
gosta löytynyt kahvaton miekansäilä (KM 2022:1), 
jonka ainutlaatuisella tavalla kuvioteräksestä val- 
mistetussa säilässä on pieni osa, jossa on upotettuja 
merkkejä. Merkit näyttävät koostuvan ympyrästä, 
jonka reunoilla on erisuuntaisia kuvioteräsvartaasta 
upotettuja viivoja. Todennäköisesti tämä kuviointi 
on tehty täyttämään itse säilään tarkoitettujen ku- 
vioteräspalkkien lyhyyttä. Säilä on myöhäisimmillään 


merovingiaikainen. + 

Loppuva viikinkiaika 


a ristiretkiaika 


YKM 15181:2 
AKAA, TOIJALA, KIRKKOMÄKI 


Tämä mahdollisesti polttokenttäkalmistosta peräisin 
oleva miekka on kahvaltaan erikoinen. Se muistuttaa 
hieman Petersenin tyyppiä Æ, mutta ponsi on eri- 
lainen, linssimäinen. Myös kahvanosien koristeetto- 


muus voi viitata johonkin paikalliseen versioon. Täs- 


tä huolimatta terässä on jäänteitä kuvioteräksisestä 
ULFBERHT-tekstistä ristikkokuvioineen. Ajallisesti 
miekka voi olla 900-luvun lopulta ja todennäköi- 


semmin 1000-luvun puolelta. 


AV KM 17777:I 


HATTULA, TYRVÄNTÖ, SUONTAKA, 
VESITORNINMÄKI 


Tämä miekka on usein liitetty Vesitorninmäeltä 
vuonna 1968 kaivettuun naisen ruumishautaan, mut- 
ta itse asiassa se löytyi haudan täytemaasta ja on alun 
perin kuulunut eri hautaan. Kyseisen naisen haudasta 
löytyi toinen miekka, mutta hieman myöhäisempi ja 
ilman kahvanosia. Tässä kuvattu miekka muistuttaa 
kahvaltaan hieman Petersenin tyyppiä Æ ja ajoittuu 
jonnekin 1000-luvulle. Kahvanosat on taidokkaasti 


valettu ontoksi pronssista. Myös koristeena olevat 


käärmemäiset kohokuviot on saatu aikaan vala- 
malla, ja ne muistuttavat suuresti Ruotsin riimuki- 
vien eläinhahmoja. Terän säiläkirjoitukset kuuluvat 
+NMIN+ ja +NIOIN+, jotka voivat olla muunnoksia 
”Jumalan nimeen” -tekstistä. Säilämerkit on upotet- 
tu teräsvartaasta hieman epätavallisen leveään veriu- 
raan. Kokonaisuutena alle kilon painoinen miekka 


on sekä näyttävä että sulava käsitellä. 


JNMINT 

SNEW ENTS 


2 REIN2NS 


AKM 5512:46 


SaLo, HALIKKO, KIRKONMÄKI 


Tämä miekka on irtolöytö jo vuodelta 1862 ja saat- 
taa kuulua ruumishautaan. Miekan kanssa löydettiin 
hopeakoristeinen keihäänkärki. Terää ja kahvan ruo- 
toa on jäljellä vain vähän, kaikki muu on ruostunut 
pois. Väistin on sen sijaan mielenkiintoinen, sillä se 
on kömpelösti pronssista valettu. Sen muoto muis- 
tuttaa jonkin verran Baltian maista tavattua niin 
sanottua kuurilaista T-tyyppiä, joka imitoi muodol- 
taan Petersenin vastaavaa tyyppiä, joskin pronssista 
valetuin osin. Tämän luokituksen sekä miekan kans- 


sa löydetyn keihäänkärjen perusteella myös miekka 


ajoittuu jonnekin 1000-luvun alkuun. 


HYNOMNEDMN + 


A KM 10372:1 
KURKIJOKI, KUUPPALA, 
KALMISTOMÄKI 


Tämä kahvaton ja kevyt miekansäilä on peräisin 
Karjalan puolelta ja talletettu aikoinaan pellosta 
tehtynä irtolöytönä. Säilän teräsvartaasta upotetut 
kirjainyhdistelmät ovat uniikkeja ja täten hankalia 
tulkita ja ajoittaa. Puolasta ja Saksasta tunnetaan 
hieman samankaltaisia tekstejä, ja niiden tulkin- 
noiksi on esitetty lyhenteitä Raamatun lauseista. 
Voi olettaa, että tämä säilä on peräisin aikaisintaan 


1000-luvulta. 


YKM 8219 


UUSIKAUPUNKI, KALANTI, KALLELA, 
PÄIVÖLÄ 


Päivölän tilan alueelta irtolöytönä talletetussa 
miekassa on säiläkirjoituksina tekstin IN NOMINE 
DOMINI lyhennelmä sekä sana amen, kaikki kuvio- 
teräksestä valmistettuja. Säilä on ajallisesti peräisin 


aikaisintaan 1000-luvulta. 


AMENE 


E STN S 


» KM 2707 
VALKEAKOSKI, SÄÄKSMÄKI, RAPOLA 


Tämä katkelma uLFBERHT-miekan terästä on varmas- 
ti kuuluisin kotimainen esimerkki kyseisen sepän ni- 
mestä luultavasti hyvin säilyneen terän pinnan vuok- 
si. Teksti on kuitenkin epätyypillinen kahdellakin 
tavalla: sen vastakkaisen puolen kuvioinnit eroavat 
valtaosasta ULFBERHT-säiliä, minkä lisäksi merkit ja 
kirjaimet on tehty — vaikkakin kuvioterästekniikalla 
— niin samankaltaisista materiaaleista, että kuviointi 
ei ole näkynyt merkkien pinnalla kovinkaan selkeäs- 
ti. Terään käytetty materiaali ei sekään ole ollut ai- 
van hyvää, sillä sitä ei ole voinut karkaista. Tämän 
miekan kohdalla unohdetaan usein sen irrallinen 
väistin, joka kuuluu hopeakahvaiseen tyyppiin ja 
ajoittaa miekan kenties jopa 900-luvun lopulle. 


Muuta miekasta ei tiedetä, sillä se on irtolöytö. 

«AKM 9562:1 


Lieto, MÄKKYLÄ, HULKKUNANMÄKI 


Hulkkunanmäen miekan kahvanosat kuuluvat ho- 
peakahvaiseen tyyppiin, ja tässä miekassa sekä rou- 
hittu raudan pinta että paperinohut hopeakerros 
koristekaiverruksineen ovat melko hyvin näkyvissä. 
Terän säiläkirjoitukset ovat teräsvarrasta, ja ainakin 
toisen lappeen teksti voi olla jokin versio IN NOMINE 
DOMINI -lausahduksesta. Lähes samanlainen teksti 
tunnetaan Euran Kauttualta löydetystä linssipon- 
tisesta miekasta. Hulkkunanmäen miekka ajoittuu 
900-luvun lopulle tai 1000-luvun alkupuoliskolle ja 


kuuluu ruumishautaan numero yksi. 


= 
= PRVAIMIVA ES 


— SIMMIE 


YKM 1174:1 
KOKEMÄKI, AIMÄLÄ, LEIKKIMÄKI 


Miekka on löydetty Leikkimäen tuhoutuneesta 
polttokenttäkalmistosta ja kuuluu kahvaltaan ho- 
peakahvaiseen tyyppiin. Miekan säilässä on kul- 
talangasta upotettuja kuvioita, muun muassa kat- 
kelmallisia kirjainrivejä, lintukuvioita sekä lähellä 
terän kärkeä yhdellä puolella säilää piispansauva ja 
toisella käsineen kuva. Symbolit on liitetty yleises- 
ti kristinuskoon, ja miekansäilä onkin kahvanosia 
nuorempi, kenties jopa 1100-luvulta. Hopeakah- 
vaista tyyppiä tunnetaan taas viikinkiajan puolelta, 
ja tässä tapauksessa uudemman, todennäköisesti 
tuontitavaraa olevan säilän ruotoa on muokattu 
takomalla, jotta siihen on saatu kiinni paikalli- 
nen, vanhempi kahva. Miekka on hyvä esimerkki 


viikinkiajan muotojen pitkästä käyttöiästä vielä 


ajanjakson jälkeen. 


AKM 7332 


SUOMI 
(TARKKA LÖYTÖPAIKKA EI TIEDOSSA) 


Tämä kahvaton miekansäilä on ollut luetteloituna 
Suomalaisen Kirjallisuuden Seuran kokoelmiin jo 
1900-luvun alkuvuosikymmeninä, eikä sen tarkas- 
ta löytöpaikasta ole tietoa. Säilän kuvioteräksiset 
kirjain- ja kuvioyhdistelmät ovat koko Euroopan 
mittakaavassa ainutlaatuisia. Oletettavasti säilä voi 
ajoittua aina 900-luvun loppupuoliskolta 1100-luvul- 
le tai myöhäisemmäksikin. Säilän kärki on erikoisesti 


pistinmäinen, mikä voi olla myös korjauksen tulosta. 

VKM 37257 
PÄLKÄNE, KNAAPI 


Tämän teräosastaan murtuneen miekan tyyppi on 
uniikki. Eniten se muistuttaa muodoltaan Anatoly 
Kirpichnikovin paikallista A-tyyppiä. Vaikka miek- 
ka on irtolöytö, kertovat sen rautaisten kahvanosien 
sulaneet hopeakoristeiden jäännökset polttohau- 


tauksesta. Miekan terässä on kuvioteräksisiä ehkä 


kirjaimia matkivia merkkejä yhdessä ristikkokuvion 


jäänteiden kanssa. Ajallisesti miekka sijoittuu kenties 


900-luvulle. 


| 


AYKM 2979:8 


MYNÄMÄKI, TARVAINEN, JUNNILA 


Junnilan irtolöytömiekan tekee erikoiseksi sen kahva, 
jossa on osia kahdesta eri tyypistä. Ponsi ja pon- 
nenalunen ovat Petersenin Z-tyyppiä, kun taas väis- 
tin kuuluu hopeakahvaiseen tyyppiin. Syitä tähän voi 
olla monia, ja yksi niistä on miekan korjaaminen. 


Terässä on rautavartaista upotettuja säilämerkkejä, 


joihin lukeutuvat ristikkokuviot, ristit, pystyviivat ja 


= 1 < 36 M 


hannunvaakunat. Merkit näyttävät jatkuneen säilän 
pois murtuneeseen kärkipuoliskoon saakka. Miekan 
ajoitus lienee aikaisintaan 900-luvun jälkipuoliskol- 
la, mutta todennäköisemmin se ajoittuu jonnekin 
1000-luvulle. Turun Museokeskuksen kokoelmien 
eräässä hopeakoristeisessa kiekkopontisessa miekassa 


on jäänteitä samankaltaisista säilämerkeistä. 


Eos 
E 


191 


192 


C 


FBENOMEFECIC—— 


SANHOMIEDMI X — 


AYKM 17208:588 


TAMPERE, MESSUKYLÄ, 
VILUSENHARJU 


Tämä kahvaltaan kulunut hopeakahvainen miekka 
on eräs parhaiten säilyneistä miekoista Suomes- 
sa. Sen leveä ja ohut terä on kirjailtu IN NOMINE 
DOMINI -tekstin muunnoksen lisäksi tekstillä BENO 
ME FECIT eli ”Beno teki minut”. Kaikki merkit ovat 
kuvioterästä ja upotettu keskimääräistä leveämpään 
veriuraan. Kokonaisuutena miekka on alle kilon pai- 
noinen ja sulavalinjainen. Saksasta tunnetaan kaksi 


muuta miekkaa, joiden terien tekstit ovat hieman 


samankaltaisia. Tämä miekka on löydetty kalmiston 
ruumishaudasta numero 12a ja ajoittuu 900-luvun 


loppuun tai 1000-luvun alkupuoliskolle. 


k liman n S 


ie 


VS n matan mamn > + am 


> KM 14553:1 


YLÖJÄRVI, MIKKOLA 


Tämä kalmistosta löydetty miekka liittyy ruumis- 
hautaan, ja se löydettiin yhdessä veitsen kanssa. 
Kahva on koottu kahden eri tyypin osista: miekan 
pronssista valettu ponsi kuuluu Kirpichnikovin pai- 
kalliseen A-tyyppiin, ja väistin puolestaan hopeakah- 
vaiseen tyyppiin. Kädensijassa on edelleen hieman 
puuta jäljellä. Säilässä on jäänteitä kuparipitoisella 
metallilla tehdyistä kirjaimista ja mahdollisesti lin- 
tuaiheista. Miekka ajoittuu kokonaisuutena ristiret- 
kiajan puolelle, vaikka kahvanosat voivat olla säilää 
hieman vanhempia. Mikkolasta on löydetty kaik- 
kiaan kolme miekkaa. 

AKM 5900:1 


HÄMEENLINNA, KALVOLA, 
PAHNAINMÄKI 


Kyseinen miekka on löydetty ruumishaudasta. Kai- 
ken kaikkiaan tästä naisen haudaksi luokitellusta 
hautauksesta talletettiin kolme miekkaa, mutta yksi- 
kään niistä ei ole raportin perusteella varmasti kuu- 
lunut kyseiseen hautaan. Itse miekka kuuluu kah- 
vanosiltaan Anatoly Kirpichnikovin tyyppiin II A. 
Pronssiset osat on valettu ontoiksi, ja ne jäljittelevät 


muodoltaan viikinkiajan lopun kolmilohkoisia kah- 


vatyyppejä. Ajallisesti kahva on peräisin aikaisintaan 
1000-luvulta, kenties seuraavalta vuosisadalta. Ajoi- 
tuksen kannalta miekan terä on mielenkiintoinen, 
sillä ainakin sen toisen lappeen veriura on koristeltu 
yhdellä pituussuuntaan kierretyllä kuvioteräspalkilla, 
vaikka näihin aikoihin kuvioteräksen käyttö miekan- 


terissä oli jo lopetettu. 


| 
| 
| 
| 


YKM 2033:1 
PADASJOKI, OsoILA, KAPAKKA 


Tämän 1000-luvun linssipontisen miekan terään 
on upotettu latinalaisia aakkosia, jotka voivat liit- 
tyä joihinkin lauseiden lyhennelmiin tai sitten ovat 
yksinkertaisesti lukutaidottoman versioita jostain 
muusta tekstistä. Ensimmäisenä tulee mieleen 
teksti 1NaeLR1. Miekka löydettiin jo vuonna 1878 
yhdessä kirveenterän kanssa. Varsinainen löytöyh- 
teys jää hämärän peittoon, sillä miekka ei ole ollut 
ainakaan tulessa. Se on kuitenkin säilynyt erin- 


omaisesti. 


INVANI 


JA 

SUOTNIEMI 


Tämä Karjalan puolelta löydetty miekka kuuluu 
jo 1880-luvulla tutkittuun melko rikkaaseen ruu- 
mishautaan, joka on ajoitettu 1200-luvulle eli ris- 
tiretkiajan puolelle. Miekan kahvan voi luokitella 
1000-luvulla käyttöön otettuun Anatoly Kirpichni- 
kovin tyyppiin II. Rautaiset kahvanosat on koristel- 
tu hopealangoin kuten myös säilä, jossa on hieman 


viivamaisia, upotettuja hopealankoja jäljellä. 


RAUTATIEASEMA 


Miekka on Tyrvään rautatieaseman rakennustöis- 


sä tehty irtolöytö, joka kuntonsa puolesta voi olla 


peräisin ruumishautauksesta. Koristelematon ponsi 


on linssimäinen ja paksu, kuten myös palkkimainen 
väistinrauta. Terässä on muunnos IN NOMINE DOMINI 
-lausahduksesta sekä teksti NzoMeFFcir, josta alku- 
osa voisi olla tulkittavissa nimeksi N1so erään saksa- 
laisen miekkalöydön mukaisesti. Miekan säilä ja sen 
pienehköt säilämerkit, jotka on tehty aivan pienistä 


kuvioteräsvartaista, viittaavat 1000-luvun ajoitukseen. 


FOINMAIONNI 


KM 7134!1 
HÄMEENLINNA, Havno, HAHKIALA 
Tämä miekka on irtolöytö Hahkialan tilan puutar- 


hasta. Terästä puuttuu sen kärkipuolisko, muutoin 


miekka on kokonainen ja melko hyvin säilynyt. Ko- 


= 


risteeton ponsi on pieni ja linssinmuotoinen, väis- 


tin on ristiretkiajan tyyliin pitkä ja solakka. Terän 


(O pienet säilämerkit on tehty teräsvartaista, ja molem- 
3 pien puolten kirjainyhdistelmät viittaavat IN NOMINE 
= DOMINI -tekstiin. Miekka on aikaisintaan viikinki- ja 
5 ristiretkiajan taitteesta eli 1000-luvun puolivälistä tai 
= 


jälkipuoliskolta. Verrattain hyvin säilyneessä teräs- 


X 


sä on iskujälkiä, jotka ovat mahdollisesti taistelussa 199 


syntyneitä. 


YKM 70 
Eura, KAUTTUA 


Kauttuan miekka on irtolöytö, eikä mikään sen 
kunnossa viittaa polttohautaukseen. Ajallisesti tämä 
linssimäisellä ponnella varustettu miekka on peräi- 
sin viikinkiajan lopulta tai ristiretkiajan alkupuolelta 
eli 1000-luvun puolivälistä tai sen jälkipuoliskolta. 
Säilässä on Liedon Hulkkunanmäen hopeakahvaisen 
miekan tavoin kahvaristien välissä IN NOMINE DOMINI 


-tekstin muunnos sekä toisella puolella säilää tunte- 


maton kirjainyhdistelmä. 


AKM 4391 


VESILAHTI, LAUKKO, 
PAJALAHDENRANTA / RIIHIMÄKI 


Tämä linssimäisellä ponnella varustettu miekka 
on eräs parhaiten säilyneistä rautakauden miekois- 
ta Suomessa. Terän muoto ja koristelematon kahva 
pitkine väistimineen ajoittaa miekan aikaisintaan 
1000-luvun jälkimmäiselle puoliskolle. Erikoisuutena 
ovat hyvin pienet, kuvioteräksiset säilämerkit: kaksi 
T-kirjaimen muotoista kuviota sekä risti, jollaisia ei 
tunneta muualta. Miekka on kaivettu esiin hauta- 


kummusta. 


INE 
HE 


INJOJA 


TN 


AKM 704 


JÄMSÄ 


Tämä ristiretkiaikainen, vahvasti keskiaikaisia 
muotoja ilmentävä miekka on saatu lahjoitukse- 
na, eikä sen tarkka löytöpaikka ole enää tiedossa. 
Miekan kiekkomainen, koristelematon ponsi 
kuuluu Leena Tomanterän tyyppiin A, joka on 
poikkileikkaukseltaan suorakulmainen kiekko. Mie- 


kan terässä on molemmin puolin pieniä uria, joista 
ei-rautaiset säilämerkit ovat pudonneet pois kenties 
miekan puhdistamisen yhteydessä. Merkit muodos- 
tavat molemmin puolin säilää kirjainjonoja, jotka on 


reunustettu kahvaristein. 

KM 3031:1 
ROVANIEMI, MARIKKOVAARA 


Miekka kuuluu esinerykelmään, jossa oli mukana 
kaksi erilaista keihäänkärkeä sekä kirves. Mitään 
hautaukseen viittaavaa ei löytynyt, ja miekka sekä 
muut esineet ovat saattaneet liittyä eränkäyntiin tai 
olla esimerkiksi uhri tai kätkö. Miekan ponsi on 
kiekkomainen ja Leena Tomanterän tyyppiä B eli 
reunoiltaan viistetty. Terässä on pieniä teräksisiä 
säilämerkkejä, joista muodostuvat tekstit IN NoMI- 
NE DOMINI sekä GICELIN ME FECIT eli ”Gicelin teki 
minut”. Tällä signeerauksella löytyneitä miekkoja 
tunnetaan Euroopasta ainakin kuusitoista, ja osassa 
on kirjoitusvirheitä. Miekka ajoittuu ristiretkiajalle 
eli vuoden 1050 jälkeiseen aikaan. Miekka on toden- 
näköisesti ollut alkujaan pidempi, sillä sen kärkeä 


näyttää olevan lyhennetty. 

KM 65 


EURA, PAPPILANMÄKI 


Tämä Pappilanmäen ruumiskalmiston miekka on 


läheltä vuotta 1200, ja se on hyvin 


suuri, kieckkomat- 


sella ponnella varustettu ase. Ponsi on Leena Toman- 


terän A-tyyppiä eli vailla reunaviisteitä. Väistin on 


muodoltaan hyvin pitkä ja erikoi 


tasaisin välein kolme ympyrämäis 


nen, sillä siinä on 


tä koristetta, jotka 


kaikki on taottu samasta raudasta. Kahvanosien pin- 


ta on poikkeuksellisesti koristeltu 


pintaan painetuin hopealangoin, 


spiraaleja ja palmetteja. Samanlai: 


rouhittuun raudan 


jotka muodostavat 


sia, joskin huono- 


kuntoisempia kahvoja, tunnetaan kaksi kappaletta 


Kaukolan Kekomäestä Karjalan 


nuolelta sekä yksi 


Turun Maariasta. Pappilanmäen miekan massiivises- 


sa säilässä on molemmin puolin h 
tettu ympyrä, joka voi toimia pelk 
varsinaisten säiläkirjoitusten mei 


tään jo näin myöhään risuretkiaja 


opealanvasta upo- 
känä pajamerkkinä 


Ietettyä merkitys- 


la. 


Miekkojen valmistus 
ia hankinta 


VIIKINKIAIKAINEN RAUTA 
JA TERÄS MATERIAALEINA 


iikinkiajalla, kuten myös varhaisem- 
min rautakaudella, rauta valmistettiin 
pelkistämällä se suoraan malmista. 
Skandinaviassa ja Suomessa malmia 
nostettiin järvistä ja soista, missä sitä esiintyi pieni- 
nä kimpaleina. Malmi koostui raudan oksideista, eli 
siitä tuli saada happi poistetuksi niin, että jäljelle jäisi 
pelkkä rauta. Britteinsaarilla ja läntisessä Euroopassa 
käytettiin louhittua rautamalmia jo roomalaisajoilla, 
mutta pelkistäminen tapahtui pitkälti samaa kaavaa 
noudattaen. 
Malmi täytyi ensin pasuttaa eli polttaa nuotiolla 
neiden epäpuhtauksien ja kosteuden pois- 
tamiseksi. Pasutuksen jälkeen malmi murskattiin 
pieniksi paloiksi pelkistystä varten. Pelkistäminen 
tapahtui tarkoitukseen suunnitellussa uunissa, joka 
saattoi olla kivillä ja savella vuorattu maakuoppa tai 


tornimainen rakennelma. 


x% 
RI Kokeellista raudanvalmistusta Tuiussa Saarenmaalla. 
2) Tyypillisimmillään pelkistysuuni oli savesta ja kivestä 
K : 

85 rakennettu torni. 


Malmia kuumennettiin uunissa yhdessä puuhii- 
lien kanssa, ja kuumuutta voitiin nostaa palkeilla. 
Pelkistysuunin lämpö ei kohonnut niin korkeaksi, 
että rauta olisi päässyt nestemäiseen tilaan. 

Pelkistyksen tuloksena uunin pohjalle syntyi rau- 


tasieni. 

Tämä rautakimpale oli kaikkea muuta kuin ta- 


salaatuinen. Rautasienen hiilipitoisuus vaihteli sen 
eri osissa aina puhtaasta raudasta korkeahiiliseen 
teräkseen. Näistä jälkimmäistä saattoi löytää lä- 
heltä palkeiden puhalluskohtaa, jossa kuumuus oli 
suurin. Kokenut raudanvalmistaja tai seppä kykeni 
kuitenkin erottelemaan rautasienestä sen erilaatui- 
set osat. Suurin haitta pelkistetyn raudan käytölle 
olikin sen epäpuhtauksien suuri määrä. Rautasieni 
oli huokoinen, ja siinä oli suuri määrä kuonaa, joka 
on raudanvalmistuksen jätettä. Kuonan ohella rau- 
dan joukosta löytyi vielä hiilenpaloja ja jopa uunin 
vuorausta eli kiviä ja savenpaloja. Tämän vuoksi 
rautasientä tuli takoa ja laskostaa lukuisia kertoja, 
jotta siitä saataisiin puristettua pois mahdollisimman 
paljon epäpuhtauksia. Kaikkea ei tietenkään saatu 
pois, ja rautakauden esineissä näkyykin usein pieniä 
tummia raitoja, jotka kielivät juuri näistä epäpuh- 


tauksista. Viikinkiajalla käytössä ollut rauta erosi siis 


Pelkistetty rauta on huokoista ja täynnä epäpuhtauksia, 
eikä siitä sellaisenaan pysty vielä takomaan mitään esi- 
nettä. Ensin rauta on tiivistettävä yhtenäiseksi takomal- 


EET 


la, mikä samalla puristaa raudasta pois kaiken kuonan. 


huomattavasti nykyisestä, teollisesta raudasta, joka 
on valmistusmenetelmänsä ansiosta puhtaampaa, ta- 


salaatuisempaa ja paljon helpompaa työstää. 


RAUDANTYÖSTÖTEKNIIKAT 


Rautaa on kautta aikain muovattu takomalla sitä 
kuumana. Takomisen periaatteena on, että rautaa 
kuumennetaan tarpeeksi, yli 770 celsiusasteeseen, 
jolloin siitä tulee elastista ja muovattavaa. Takomi- 
sessa ei poisteta materiaalia vaan sitä siirretään pai- 
kasta toiseen iskemällä taottavaa kappaletta vasaralla 
alasimen päällä. Sepän taitoihin kuuluu taottavan 


kappaleen lämpötilan määritteleminen sen hehkuvä- 


rin perusteella: alimmissa taontalämpötiloissa rauta 
on punahehkuista, 900 asteen kieppeillä oranssia ja 
1000 asteen lämpötiloissa keltaista. 

Valkohehkussa rauta on niin sanotussa hitsaus- 
lämpötilassa, jolloin sitä voidaan liittää yhteen va- 
saroimalla. Taottava kappale kuumennetaan ahjossa. 
Rautakautinen seppä on lietsonut puuhiilillä toimi- 
van ahjon lämpötilaa palkeilla, joilla puhallettava 
ilma nostaa kuumuutta. 

Nykyaikana teknologinen kehitys on mahdollis- 
tanut terien valmistamisen hiomalla, mikä tarkoittaa, 
että haluttu muoto saavutetaan poistamalla aihiosta 
materiaalia. Taonnassa materiaalia siirretään paikasta 
toiseen, eikä sitä mene pölynä ilmaan. Ainoastaan 
kuumennettaessa raudan ja teräksen pinta reagoi il- 
man hapen kanssa, jolloin syntyy niin sanottua hap- 
peumaa metallin pintaan. Tämä hapettuminen kulut- 
taa lämmitettävää kappaletta hiljalleen sen pinnalta, 
mutta vain hyvin pieniä määriä. Taottaessa puhutaan 
”pajahilseestä”, joka on ohutta ja levymäistä hap- 


peumakertosta, joka karisee pois metallia taottaessa. 


Rautakautisella polttoroviolla tuhotut rautaiset aseet 


ovat saaneet pinnalleen tällaisen happeumakerrok- 
sen, josta käytetään usein nimitystä palopatina. 

Ahjohitsaus on perinteisen sepäntyön perusta. 
Sen avulla voidaan liittää rautaisia kappaleita kiin- 
ni toisiinsa. Käytännössä yhteen liitettävät kappa- 
leet — tai niiden liitospinnat — lämmitetään ahjossa 
hitsauslämpötilaan, joka on 1100—1300 celsiusastetta 
riippuen raudan tai teräksen koostumuksesta. Pe- 
rinteisesti puhtaan raudan tulee hehkua ”valkoisena 
kuin läski”, jotta sen voi liittää yhteen vasaroimalla. 
Kun haluttu hitsauslämpötila on saavutettu, otetaan 
hitsattavat kappaleet ahjosta ja vasaroidaan alasimen 
päällä toisiaan vasten, mistä juontuu myös nimitys 
pajahitsaus. Näin lähes sulassa tilassa olevat liitos- 
pinnat hitsautuvat toisiinsa kiinni, mutta kappaleet 
säilyttävät edelleen muotonsa. 

Ahjohitsauksessa tulee käyttää apuna eräänlaista 
hitsausjauhetta. Lämmitettäessä rautaa taontaläm- 
pötilaan tai sen yli kuuma pinta reagoi ilman ha- 
pen kanssa, jolloin lämmitettävän esineen pinnalle 
syntyy rautaoksidikerros, joka estää myös ahjohit- 
sauksen onnistumisen. Hitsausjauhe on ainetta, joka 
sulaa liitettävien pintojen ympärille ja eristää sen 
näin ilmasta, jolloin happeumaa ei pääse syntymään. 
Vasaroidessa hitsisaumaa kiinni sula hitsausjauhe 
lentää saumasta pois, ja puhtaat liitospinnat kiinnit- 
tyvät toisiinsa. Perinteinen hitsausjauhe on hienoa 
kvartsihiekkaa. Joidenkin arkeologisten löytöjen hit- 
saussaumoista onkin tarkoissa tutkimuksissa havaittu 
pieniä määriä tätä ainetta. Hiekka tosin vaatii mel- 
ko korkean lämpötilan sulaakseen, joten sen käyttö 
edellyttää melkoisesti taitoa. Jotkut sepät ovat teh- 
neet kokeita esimerkiksi jauheeksi murskatulla sim- 


pukankuorella, joka sulaa hiekkaa matalammassa 


Rautaa saatettiin takoa punahehkusta aina keltaiseen 
hehkuväriin saakka. Lämmittäminen tapahtui ahjossa 


[1] lietsomalla palkeilla hehkuvia puuhiiliä. 

lämpötilassa, mutta tästä ei ole jäänyt arkeologisia 
todisteita viikinkiajalta. 

Lämpökäsittelyt ovat oma taiteenlajinsa. Tärkein 
lämpökäsittely teräkalujen yhteydessä on karkaisu, 
joka kovettaa terän tehden siitä kovan ja leikkaavan. 
Lämpökäsittelyissä on kyse oikeaan lämpötilaan 
kuumentamisesta ja sitä seuraavasta joko hitaasta 
tai nopeasta terän jäähdyttämisestä. Näin seppä saa 
aikaan modernein termein ilmaistuna tietynlaisen, 
sopivan kiderakenteen teräkseen. Lämpökäsittelyis- 
tä kerrotaan tarkemmin miekan valmistusvaiheiden 


yhteydessä jäljempänä. 


Miekanterän taonnan vaiheita. Työ alkaa aihiosta (ylim- 

a pänä), joka pidennetään ja ohennetaan ensin sopiviin mit- 
toihin, minkä jälkeen muotoillaan kahvan ruoto, veriura ja 
terän viisteet eli leikkaavat reunat. Työjärjestys voi hieman 


Š% vaihdella sepästä ja tekniikoista riippuen. 


MIEKANTERÄN VALMISTUKSEN 
VAIHEET 


Viikinkiajan miekkojen säilien muotoja, rakennetta 
ja koristelutekniikoita voi helpoimmin lähestyä nii- 
den valmistuksen kautta. Säiliä on taottu läpi koko 
viikinkiajan hieman toisistaan eroavilla menetelmillä. 
Tämän lisäksi osa koristeista, etenkin kuvioteräksen 
käyttö säilien veriurissa, kytkeytyy juuri säilän raken- 
teeseen ja valmistusteknisiin seikkoihin. Näkökulma 
on uusi, ja tutkimuksessa usein on pyritty vain kuvai- 
lemaan, millaiselta säilä ja sen koristeet ovat ulospäin 
näyttäneet ymmärtämättä niiden merkitystä säilien 
valmistuksen, rakenteen ja niiden alkuperän kannalta. 

Perustasolla miekansäilän valmistus tapahtui ta- 
komalla se muotoonsa. 

Käytännössä kokonaisen säilän valmistukseen si- 


sältyy seuraavat vaiheet: 


1. Terän aihion muotoileminen. 
2. Terän kärjen keskittäminen ja muotoileminen. 
3. Veriuran takominen. 
4. Terän viisteiden takominen. 
5. Kahvan ruodon olastus. 
6. Ruodon venyttäminen ja muotoilu takomalla. 
7. Lämpökäsittelyt: 
A. Terän hehkuttaminen taonnassa 
syntyneiden jännitysten poistamiseksi. 
B. Terän pehmennyshehkutus ja suoristaminen 
viilaamalla ja hiomalla. 
c. Karkaisu eli kovettaminen. 
D. Päästäminen. 
8. Terän lopullinen hionta, kiillottaminen ja mah- 
dollinen etsaus koristekuvioiden paljastamiseksi. 


9. Kahvan osien valmistus ja miekan kokoaminen. 


Lista on suuntaa-antava, ja vaiheiden järjestys voi 
hieman vaihdella sepästä ja hänen käytännöistään 


ja tottumuksistaan riippuen. Jotkut takovat ensin 


ruodon, sitten terän viisteet ja lopuksi kärjen, jotta 


miekasta saisi tietyn mittaisen. Jos veriura hiotaan 
eikä taota, se on parhainta tehdä vasta pehmennys- 
hehkutuksen jälkeen. Joskus taas veriura on helpoin 
takoa ennen terän viisteiden taontaa. Mieltymyksiä 
on monia. Viikinkiaikaisten miekkojen kohdalla 
kaikkia tässä listassa mainittuja lämpökäsittelyjä ei 
aina ole tehty, mihin ovat usein syynä sepän vajavai- 
set taidot tai sitten huonot materiaalit, joille ei edes 
kannattanut tehdä näitä käsittelyjä. 

Miekan taonta lähtee teräaihiosta. Teräaihiolla 
tarkoitetaan teräspalaa, joka on taottu ja venytetty 
sellaiseen kokoon, että siitä voi muokata takomal- 
la miekanterän muotoonsa. Käytännössä tällainen 
aihio on hieman paksumpi, kapeampi ja lyhyempi 


kuin valmis terä, sillä terää taottaessa sen mittasuh- 


RA Rautaa taotaan kuumentamalla sitä. Tällöin 
5 rauta on pehmeää ja helposti muovattavissa tarkoin 
KX — vasaraniskuin. 


teet kasvavat aihioon verrattuna, minkä lisäksi sepän 
on otettava huomioon kuumentamisen seurauksena 
syntyvä materiaalihukka. Aihio puolestaan voi olla 
esivalmisteltu eri tavoin. Yksinkertaisimmillaan ai- 
hio voi olla yksittäinen, yhtenäinen pala terästä. La- 
minoitu miekanterä saadaan aikaan ahjohitsaamalla 
erilaatuisia, pitkittäisiä teräspaloja yhteen muodos- 
taen tästä yhtenäisen aihion. Kuvioteräksisen mie- 
kansäilän aihiossa on jo paljon enemmän esityötä, 
sillä aihio itsessään on muotoiltu ja hitsattu kasaan 
kymmenistä eri paloista, ja siinä vaiheessa takana voi 


olla jo viikkojen työ. 

Säilän aihiosta aletaan muotoilla miekanterää 
ohentamalla ja venyttämällä sitä, mikä tapahtuu va- 
saroimalla sitä alasimen päällä taontalämpötilassa. 

Tämä on raskasta työtä yhdelle ihmiselle, ja usein 
apuna onkin todennäköisesti ollut apulaisia ja kisäl- 
lejä, jotka ovat raskaiden lekojen avulla hoitaneet 
karkeammat muotoilutyöt. Terän viisteiden muo- 
toilu on syytä tehdä pienemmällä vasaralla välttäen 


liian raskaita iskuja etenkin alemmissa taontaläm- 


pötiloissa, jotta terään ei synny murtumia. Kaksite- 


räistä miekansäilää taottaessa iskut on kohdistettava 
säilän keskilinjan vastakkaisille puolille takoen terän 
viisteitä molemmille puolille säilää. Ainoastaan tällä 
tekniikalla säilä pysyy taottaessa suorana eikä kaarru 
liikaa yhdelle sivulle sapelin tavoin. Jos veriura on 
taottu tai hiottu ensin, on sille helpohko takoa terä- 
vähköt reunat viisteitä taottaessa. 

Terän viisteitä ei taota aivan teräviksi saakka, vaan 
teränsuun paksuudeksi tulee jäädä vähintään noin 
millimetrin verran. Näin tehdään siksi, ettei teränsuu 
hapettuisi liikaa eikä siitä palaisi vahingossa hiiltä 
pois, sillä se estäisi kunnollisen karkaisun. Lisäksi 
teränsuuhun pitää jättää hiontavaraa, jotta viisteistä 
voidaan hioa suorat. 

Kahvan ruodon olastus voidaan toteuttaa useilla 
eri tavoilla. Siihen voi käyttää jotain erityistä työ- 
kalua, tai olat voidaan iskeä yksinkertaisesti vasten 
alasimen reunaa. Ruoto muotoillaan oikeisiin mit- 
toihinsa takomalla ja venyttämällä. Lopuksi se kat- 
kaistaan sopivaksi iskemällä sitä taltalla taontaläm- 
pötilassa. Sekä viisteitä että ruotoa voi muokata vielä 
viilaamalla, ja rautakaudelta tunnetaan myös rauta- 
sahoja, joilla vaikkapa ruodosta on voitu katkaista 
ylimääräinen osa pois. Kahvanosien kiinnittämisen 
eli ruodon pään niittaamisen vuoksi on helpompaa, 
jos oikeaan mittaansa katkaistun ruodon pää polte- 
taan ahjossa, eli sitä kuumennetaan niin kauan, että 
siitä lentää kipinöitä. Tällöin teräksestä palaa hiili 
pois ja se pehmenee. 

Arkeologisten löytöjen valossa veriura on voitu 
tehdä kahdella tapaa: hiomalla tai takomalla. Ylei- 
semmin käytetty tapa on ollut takominen, sillä se 


on vaivattomampaa kuin hioa ura senaikaisilla työ- 


Miekansäilä taottiin muotoonsa niin pitkälle kuin 
mahdollista, sillä viikinkiaikaisin työkaluin hiominen 
oli huomattavasti työläämpää. Lisäksi takominen auttoi 
tekemään säilästä sitkeämmän. 


kaluilla, joskin vaikeampi taitaa hyvin. Hiontaa on 
käytetty joissain veriuraltaan kuvioteräksisissä säilis- 
sä, joihin haluttu kuviointi on vaatinut materiaalin 
poistamista taonnan sijaan. Takomalla veriuran voi 
valmistaa yksinkertaisesti kaarevapäisellä vasaralla 
vasten alasinta tai alasimen kaarevaa reunaa. Vaatii 
tosin paljon taitoa, että urasta tulee tarpeeksi ta- 
sainen syvyydeltään ja suoruudeltaan. Veriuran voi 
esimerkiksi takoa ensin yhdelle puolelle vasten ala- 
sinta, minkä jälkeen alasimen päälle asetetaan kaare- 
va muottirauta valmiin veriuran kohdalle ja taotaan 
ura myös toiselle puolelle. Muottirauta estää tällöin 
ensiksi taotun veriuran litistymisen vasten alasinta. 
Tämä onnistuu myös ilman muottirautaa, jos ensin 
taottu veriura on paljon aiottua syvempi ja vastak- 
kaista puolta taotaan kevyemmin. Joka tapauksessa 
lopullinen veriuran suoristaminen ja sen reunojen 
terävöittäminen tapahtuvat viilaamalla ja hiomalla. 
Veriuran hiomiseen on voitu käyttää yksinker- 
taista kädellä pyöritettävää tahkoa, jossa on suureh- 
ko pyöreä kivi. Tällainen tapa on tosin oletettavasti 
melko hidas, ellei käytössä ole esimerkiksi vesivoi- 
malla pyörivä, suuri tahko, jollaisia on käytetty vii- 
meistään keskiajalla. Pehmennyshehkutuksen jälkeen 
on mahdollista jopa kaivertaa ura hyvästä teräksestä 
valmistetulla kaarevalla taltalla tai vedettävällä, kuo- 
rimarautaa muistuttavalla kaarevateräisellä veitsellä. 
Tällaisia työkaluja on käytetty miekkojen valmis- 
tuksessa myös Japanissa, vaikka muodot ovat erilai- 
sia verrattuna eurooppalaisiin suoriin nuoremman 
rautakauden miekkoihin. Utrechtin psalttariksi ni- 


Veriuran syvyys on voinut vaihdella melkoisesti. 
Joskus ura on vain matala huullos, jonka reunat 
ovat ruostuneet olemattomiin. Joskus taas ura on 
voinut olla hyvinkin syvä, kuten kuvan miekassa 
Nousiaisten Moision Myllymäeltä (km 9228:33). 
Terän paksuus keskellä veriuraa on tässä tapaukses- 
sa vain millimetrin verran. 

mitetyssä käsikirjoituksessa 800-luvun alkupuolis- 
kolta on kuva, jossa mies istuu pitkällä penkillä ja 
työstää miekan keskiosaa pitkällä kaarevateräisellä 
työkalulla, joka voi olla esimerkki veriuran kaiverta- 
misesta tai sitten sen kiillottamisesta. Joistain hyvin 
säilyneistä arkeologisista miekkalöydöistä voi havai- 
ta, että veriuran muoto on vaihdellut. Joskus uran 
pohja on ollut kauttaaltaan kaareva, kun taas joissain 
säilissä veriuran pohja on ollut melko tasainen ja sen 
reunat jyrkästi kaartuvia. Veriurien valmistuksessa on 
siis käytetty erilaisia menetelmiä. 

Huomattavaa miekansäilän takomisessa on, että 
säilää muotoiltaessa ei välttämättä tarvitse pajapih- 


tejä lainkaan. Säilänmittaista kappaletta voi pitää 


kädessä, sillä vaikka sen puoliväliäkin lämmitettäi- 


siin, on siitä mahdollista pitää kiinni toisesta päästä. 
Ensin voidaan muotoilla säilän toinen pää — joko 
kärki tai ruoto — ja edettäessä terää pitkin voidaan 
koko säilä kääntää kädessä toisinpäin tultaessa pi- 
tuussuunnassa sen puoliväliin. 

Taonnan jälkeen ovat vuorossa lämpökäsittelyt. 
Taonnassa syntyneiden jännitteiden poistamisek- 
si säilä voidaan lämmittää kauttaaltaan punaheh- 
kuiseksi ja antaa jäähtyä ilmassa. Tämän jälkeen 
sitä pehmennetään kuumentamalla säilä jälleen 
taontalämpötilaan, mutta tällä kertaa se jäähdytetään 


hitaasti. Yksinkertaisin tapa tehdä tämä on hauda- 


eo Miekanterää karkaistaessa se tulee lämmittää kauttaaltaan 
ja N Bpis 
(55) sopivaan lämpötilaan. 


ta kuuma terä tuhkaan tai hiekkaan. Tämän hitaan 
jäähtymisen seurauksena terä pehmenee, ja sitä on 
mahdollista oikoa ja suoristella viilaamalla, hiomalla 
ja jopa varovasti kylmänä takomalla. Tässä vaiheessa 
tehdään yleensä karkea säilän hionta, jolla poistetaan 
taonnan jäljet, suoristetaan terän linjat ja tarkiste- 
taan, onko missään taonnan vaiheessa terään jäänyt 
murtumia tai epäpuhtauksia, jotka haittaisivat terän 
ulkonäköä, karkaisua ja näin myös sen toimivuutta 
aseena. Veriurakin on helpointa hioa tai kaivertaa 
tässä vaiheessa, mikäli sitä ei ole tehty takomalla. 

Karkaisun tehtävänä on tehdä terästä kova ja leik- 
kaava. Myös Eddassa Sigurdin miekka nimeltä Gram 
oli työstetty terältään tulessa, mikä tarkoittanee kar- 
kaisua. Karkaisukuumennuksessa joko koko terä tai 
vain sen teränsuut lämmitetään karkaisulämpötilaan. 
Lämmittämisen voi tehdä joko tavallisessa ahjossa 
tai sitten pidemmässä, tarkoitukseen suunnitellussa 
karkaisuahjossa. 

Tällainen erikoisempi ahjo vaaditaan, mikäli tah- 
dotaan kuumentaa vain teränsuut tai viisteet karkai- 
sulämpötilaan ja jättää veriuran kohta karkaisematta, 
jotta se jää pehmeämmäksi ja joustavaksi. Yleensä 
viikinkiaikainen miekanterä on tosin rakennettu 
sellaisista osasista, että vaikka se lämmitettäisiin 
kokonaan karkaisulämpötilaan, jäävät säilän tietyt, 
sen keskellä sijaitsevat rautaiset rakenneosaset siitä 
huolimatta pehmeiksi ja joustaviksi antaen miekan- 
terään iskujen rasitusten vaatimaa sitkeyttä. Japa- 
nilaisilla on ollut vuosisatoja käytössään tekniikka, 
jossa pehmeäksi aiottu miekanterän osa peitetään 
savikerroksella ennen kuumennusta, jolloin saven 
alle jäävät osat jäähtyvät hitaammin eivätkä karkene. 
Tämän tekniikan käytöstä Euroopan viikinkiajalla ei 
ole todisteita, mutta se on silti mahdollinen. 

Karkaisulämpötila riippuu oleellisesti teräksen 
laadusta. Käytännössä tämä tarkoittaa teräksen hii- 


lipitoisuutta. Teknisessä mielessä teräs on rautaa, jo- 

ga Karkaisussa teräase jäähdytetään nopeasti upottamalla 
54) punahehkuinen terä veteen tai öljyyn. Tuloksena on kova 


BS ja hauras rakenne, joka takaa terävän ja kestävän terän. 


hon on sitoutuneena tietty määrä hiiltä. Jotta teräk- 
sen voi karkaista kunnolla, pitää sen hiilipitoisuus 
olla vähintään 0,4 prosenttia. Yli kahden prosentin 
hiilipitoisuuksissa puhutaan jo valuraudasta, ja se on 
näin karkaistuna jo liian haurasta. 

Kun haluttu karkaisulämpötila on saavutettu, ote- 
taan miekanterä ahjosta ja jäähdytetään se nopeasti 
johonkin nesteeseen kuten veteen tai öljyyn. 

Viikinkiaikaista, kaksiteräistä miekkaa karkais- 
taessa miekka tulee upottaa nopeasti pystysuorassa 
terän kärki edellä jäähdyttävään nesteeseen. Näin 
voidaan välttää miekanterän vääntyminen sen no- 
pean jäähtymisen seurauksena. Terän tulee antaa 
jäähtyä tarpeeksi, sillä jos se otetaan liian nopeasti 
pois karkaisuaineesta, sen sisäosien lämpö tuhoaa 
pinnalle syntyneen kovan rakenteen. Onnistuneessa 
karkaisussa kyse on paljolti kokemuksesta sekä ma- 


teriaalien tuntemuksesta. 

Karkaisuaine on ollut kautta aikojen eräs seppien 
tarkimmin vartioiduista salaisuuksista. Erityisesti ja- 
panilaiset miekkamestarit ovat olleet tarkkoja siitä, 
etteivät ulkopuoliset saa selville esimerkiksi karkai- 
suveden lämpötilaa. Thidrikin saagassa kääpiö nimeltä 
Albrich etsi sopivaa karkaisuvettä ”läpi yhdeksän 
kuninkaan valtakunnan”. Kirjallisissa lähteissä eri- 
toten 1500-luvulta mainitaan karkaisuaineina tietyn- 
tyyppisen ihmisen tai eläimen virtsa sekä erilaiset 
sekoitteet, joissa voi olla lisäksi mukana kasveista 
puristettuja mehuja, suolaa ja hunajaa. Myös lohi- 
käärmeen veri mainitaan, ja se voi tarkoittaa punaista 
kasviperäistä uutetta. Useimmissa kuvauksissa kui- 
tenkin puhutaan karkaisusta pelkkään veteen. 

Viikinkiaikaisen raudan ja teräksen epätasalaatui- 


suudesta johtuen miekan kuten myös muiden terä- 


kalujen karkaisu on varmasti ollut haasteellista, eikä 


se ole aina onnistunut toivotulla tavalla. Korkeahii- 
lipitoiset säilän kohdat voivat murtua karkaistaessa, 
kun taas matalahiilipitoiset kohdat jäävät pehmeiksi. 
Tämä on parhaiten nähtävissä, kun miekkalöytöjä 
on tutkittu kovuusmittauksin. Vaikka säilä olisi yri- 
tetty karkaista kauttaaltaan, sen hyvinkin vaihtelevat 
kovuusarvot kertovat materiaalin epätasaisuudesta. 
Epätasainen teräksen laatu aiheuttaa myös taipumia 
terään sitä karkaistaessa. Paksuussuuntaiset taipumat 
ovat huomattavasti helpompia oikaista kuin säilän le- 
veyden suuntaiset, jolloin terä kaartuu sapelimaiseksi. 

Aina miekanterän materiaali ei ollut ollenkaan 
sopivaa karkaisuun, eli siinä ei ollut riittävästi hiil- 
tä. Tällöin teränsuita voitiin jossain määrin kovettaa 
myös takomalla niitä kylmänä. 

Kunnollisen ja onnistuneen karkaisun jälkeen te- 
rään syntynyt martensiittinen kiderakenne on usein 
liian hauras. Terää täytyykin hehkuttaa matalassa 
lämpötilassa, jolloin karkaisun aiheuttamat jännityk- 
set poistuvat ja terä saa lisää sitkeyttä kovuuden siitä 
kärsimättä. Tästä toimenpiteestä käytetään nimitystä 
päästäminen. Päästössä vaadittu lämpötila, normaa- 
listi 225—325 celsiusastetta, määritellään hiotun te- 
räksen pinnalta. Väriskaala vaihtelee oljenkeltaisesta 
tummansiniseen. Tämän vuoksi terän pintaa tulee 
kevyesti hioa karkaisun ja päästön välissä. Päästämi- 
nen voidaan toteuttaa erilaisilla tavoilla. Taitavimmat 
sepät osaavat tehdä tämän liikuttelemalla säilää ah- 
jon hiilien hehkussa. Yksi tapa on asettaa terä suu- 
ren, punahehkuisen rautakimpaleen päälle ja ottaa 
se pois halutun päästövärin ilmestyttyä. Miekanterä 


voidaan myös haudata kuumaan hiekkaan, jossa se 


päästyy. 


Jämsästä löytyneen kiekkopontisen miekan (KM 704) terä- 
osa on vääntynyt hieman sapelimaiseksi. Yksi selitys tälle 
voi olla, että terä on vääntynyt karkaistaessa eikä tällaista 
pientä taipumaa ole saatu kunnolla korjattua tai sitä ei ole 


nähty tarpeelliseksi. 


Lämpökäsitelty säilä tulee vielä viimeistellä. Pin- 
ta hiotaan, ja säilän linjat suoristetaan hiomalla sitä 
hiomakivin tai tahkolla sekä viilaamalla. Tahkolla 
hiottaessa on terää jäähdytettävä välillä vedellä, jotta 
se ei pääse kuumenemaan liikaa ja näin pehmene- 
mään. Toinen syy veden käytölle on, että vesi muo- 
dostaa yhdessä tahkonkivestä kuluneen kivipölyn 
kanssa eräänlaista hiovaa tahnaa. Jo yllä mainitussa 
Utrechtin psalttarissa on kuva, jossa miekkaa hio- 
taan suurella tahkolla. 

Hionnan jälkeinen kiillottaminen voidaan tehdä 
hyvin hienoilla hiomakivillä tai hienolla hiekalla, 
jota hiotaan vasten terää nahanpalalla. Miekkaa on 
mahdollisesti työnnelty edestakaisin märällä hiekalla 
tai savella täytetyssä puulaatikossa, mutta tämä on 
voinut pyöristää liikaa esimerkiksi veriuran reunoja. 
Märkä puutuhka on myös hyvä kiillotusaine. Vii- 
kinkiajan miekkojen alkuperäistä pintaa ei ole enää 
säilynyt yhdessäkään löydössä, joten voimme vain 
arvailla viimeistelyn tasoa. Jo 500-luvulla kuningas 
Teoderik Suuren sihteeri Cassiodorus kirjoitti kir- 
jeissään, että miekat olivat peilinkirkkaita ja kiillo- 
tettuja kenties piipitoisella mineraalilla. 

Jos terässä on erilaisista rauta- ja teräslaaduista 
valmistettuja koristeita eli kuvioteräksisiä rakenteita 
tai säilämerkkejä, on ne etsattava lopuksi esiin jollain 
miedolla hapolla. Sigurdin Gram-miekkaa on kuvattu 
Eddassa paitsi karkaistuksi myös myrkkypisaroilla 
värjätyksi. Tämän voisi tulkita tarkoittavan etsaamis- 
ta jollain hapolla. 

Viikinkiaikaisten miekkojen joustavuudesta on 
olemassa eriäviä mielipiteitä. Kirjallisissa lähteissä 
on joitakin kuvauksia miekkojen testaamisesta, joka 
yleensä tapahtui taivuttamalla terän kärkeä kohti 
kahvaa. Hyvä miekka oli joustava ja terä palautui 
takaisin suoraksi. Persialaisessa maantiedettä kä- 
sittelevässä 900-luvun teoksessa nimeltä Hudud al- 


*Alam kerrotaan skandinaavisista miekoista, joiden 


terät voidaan taivuttaa kaksinkerroin. Kuvauksia 
taivutustesteistä esiintyy myös Kalevipoegissa ja Svarf- 
dela-saagassa. Toisaalta taas huonompiakin miekko- 
ja oli. Esimerkiksi Kaarle Suuren elämästä kertova 
teos 800-luvulta, kirjoittajinaan frankkilainen histo- 
rijoitsija Einhard sekä nimetön munkki St. Gallenin 
luostarista, mainitsee ”Pohjolan kuninkaan” lähet- 
tämät miekat, jotka katkesivat niitä taivutettaessa. 
Hyvä miekka oli myös terävä. Thidrikin saagassa seppä 
Velent testasi miekan terävyyttä leikkaamalla halki 
joessa kelluvan villakankaan palan. 

Todellisuudessa vain harva miekka oli tuolloin 
niin hyvä, että sitä saattoi taivuttaa edes yhdeksän- 
kymmenen asteen kulmaan terän siitä kärsimättä. 
Miekkalöytöjä mitattaessa yksikään hyvin säilynyt 
löytö ei ole ollut niin ohut, että yllä kuvaillun tai- 
vutuksen voisi toteuttaa. Materiaalien epätasalaatui- 
suuskin sotii tätä vastaan. 

Kuinka kauan miekan valmistus sitten on kes- 
tänyt? Thidrikin saagassa seppä Velent valmisti Mim- 
ming-nimisen miekan seitsemässä päivässä. Tarinas- 
ta ei käy ilmi, koskiko tämä aika pelkkää säilää vai 
myös kahvanosia. Toinen ääripää on Kalevipoegissa, 
jossa sankarin miekan valmistus kesti Suomen se- 
pältä peräti seitsemän vuotta. Todellisuus on, että 
ainakin säilien osalta työaika on vaihdellut kenties 
viikosta useampiin kuukausiin riippuen säilän mo- 
nimutkaisuudesta. Tämä koskee pelkkää taontaan 
ja viimeistelyyn kulutettua aikaa eikä ota huomioon 
esimerkiksi sitä, että seppä olisi itse valmistanut rau- 
dan ja teräksen miekkaansa varten. Eikä näin var- 


masti ole tapahtunutkaan. 


KUVIOTERÄKSISET SÄILÄT 


Kuvioteräksisen miekanterän valmistus on käytän- 
nössä aloitettu keskiosasta. Läpi 1900-luvun tutki- 


joilla on ollut toinen toistaan erikoisempia ehdo- 

Kuvioteräksen valmistus alkaa rakentamalla kerrostettu 

pakka, jossa on vuorotellen rauta- ja teräslevyjä. Pakka 

lämmitetään hitsauslämpötilaan eli valkohehkuun saakka 
P 

ja vasaroidaan yhtenäiseksi. 


tuksia siitä, miten kuviointi on saatu käytännössä 
aikaan. On yritetty luokitella myös erilaisia kuvioita, 
vaikka niiden valmistustekniikka on peruspiirteis- 
sään sama. Yksinkertaisimmillaan on esitetty, että 
kuvioteräsvarras on tehty kiertämällä yhteen metal- 
lilankoja. Käytännössä kuitenkaan miekkalöydöissä 
useimmiten näkyviä kuvioita ei voi saada aikaan 
aivan näin yksinkertaisella tavalla. Kahta erilaatuis- 
ta rauta- tai teräslankaa yhteen kiertämällä voi toki 
luoda kalanruotoa muistuttavaa vinoviivakuviota, 
mutta tällainen lienee ollut harvinaista. 1960-luvul- 
la kokeiltiin jo kiertää yhteen rautalevyjä ja tankoja, 
joista saatiin aikaan enemmän alkuperäisen kaltai- 
sia kuvioita. Helpoimmillaan ja mitä suurimmalla 
todennäköisyydellä kuvioteräspalkki valmistettiin 
levyistä, jotka pajahitsattiin toisiinsa kiinni ennen 
kiertämistä. Käytettiinhän tätä menetelmää vielä 
1800-luvulla tuliaseiden piipuissa, mutta jostain kä- 
sittämättömästä syystä se ehti vaipua unohduksiin, 
kun reilu puoli vuosisataa myöhemmin tutkijat al- 
koivat miettiä miekkojen kuviointien valmistustek- 
niikoita. 

Levyjä on ensin taottu kahdesta erilaisesta mate- 
riaalista, ja ne on pinottu pakaksi. 

Ne on aseteltu niin, että eri materiaalit vuorot- 
televat pakassa. Yleensä rauta tai se materiaali, jos- 
sa on pienempi hiilipitoisuus, on asetettu pakassa 
päällimmäiseksi kummallekin puolelle. Päällimmäi- 
set kerrokset kuumentuvat ahjossa eniten ja niis- 
tä voi palaa hiiltä pois, joten on turvallisinta, että 
niissä on jo valmiiksi vähiten hiiltä, jolloin hiilikato 
ei vaikuta syntyviin kuvioihin. Ennen ensimmäistä 
ahjohitsausta pakka pitää sitoa yhteen rautalangalla 
tai taitetulla rautalevyn palalla, jotta se pysyy koossa 
ahjon kuumuudessa ja käsiteltäessä kuumaa pakkaa 
pajapihdeillä. 

Normaalisti viikinkiajalla ja koko nuoremmalla 


rautakaudella pakassa oli seitsemän vuorottelevaa 


% Normaalisti viikinkiajalla kuvioteräs- 
5) pakassa oli seitsemän vuorottelevaa 
(5) kerrosta. Tällainen pakka kierrettiin 
R akselinsa ympäri ruuvin tavoin, jolloin 
a siihen saatiin syntymään vinottaisia ja 
a kaarevia kuviointeja. 


kerrosta. Näistä neljä oli rautaisia ja kolme teräk- 
sisiä, eli vähähiilisemmät kerrokset ovat olleet uloim- 
pina, vaikka myös päinvastaisia ratkaisuja toki on 
olemassa. 

Joskus kerroksia on ollut kolmetoista, kun seit- 
semänkerroksinen pakka on laskostettu kaksinker- 
taiseksi keskimmäisen sulautuessa yhdeksi. Joskus 
uloimmat, rautaiset kerrokset on jätetty muita ker- 
roksia paksummiksi. Nämä ovat siis yleisimpiä rat- 
kaisuja, ja joukossa on paljon muitakin vaihtelevia 
kerrosmääriä sekä myös virheellisesti koottuja kuvio- 
teräspakkoja. Mitä suurempi kerrosmäärä, sitä pie- 
nempi ja yksityiskohtaisempi on syntyvä kuviointi. 

Pakan hitsaaminen yhtenäiseksi aloitetaan sen 
toisesta päästä. Pakkaa lämmitetään noin tuhanteen 
asteeseen, minkä jälkeen se otetaan ahjosta ja pin- 
nalle ripotellaan hitsausainetta. Sitten pakan kärki 


lämmitetään uudelleen hitsauslämpötilaan, otetaan 


En Kuvan miekan veriuran kohta on koottu neljästä kuviote- 
räspalkista, joissa on sekä kierrettyä että suoraa kuviointia. 


Kaikki teräsosat ahjohitsattiin toisiinsa kiinni, ja vasta sitten 
terä taottiin muotoonsa, hiottiin, kiillotettiin ja etsattiin. 


g 

pois ahjosta ja vasaroidaan yhtenäiseksi. Sama toiste- 
taan edeten koko pakka päästä päähän. Valmis pakka 
ohennetaan ja venytetään vasaroimalla, jotta sen pi- 
tuus olisi sopiva miekanterän aihioon. 

Seppä saattoi tehdä vähintään kaksi, yleensä 
useampia tällaisia kuvioterästankoja aiotusta kuvios- 
ta riippuen. Sitten näitä tankoja kierrettiin akselinsa 
ympäri joko kokonaan tai osittain, jälleen kuviosta 
riippuen. 

Kiertäminen täytyi tehdä taontalämmössä. Kun 
sopiva määrä tietynlaisia ja kokoisia kuvioterästan- 
koja oli valmisteltu, ne hitsattiin ahjossa yhteen ha- 
lutulla tavalla muodostaen näin terän keskiosan eli 


veriuran kohdan. Lopuksi tämän kuvioteräsosan ym- 


Kuvioteräksistä säilää valmistettaessa kootaan ensin säilän 
keskiosan eli veriuran muodostavat kuvioidut palkit, joita 
käännellään halutun kuvioinnin saavuttamiseksi. Kun säilän 
keskiosan palkit on yhdistetty toisiinsa, ahjohitsataan niiden 
ympärille parempaa terästä olevat viisteet, minkä jälkeen säilä 
vasta muotoillaan. Tekniikka oli työläs ja aikaa vievä, mutta 
hyvin suoritettuna takaa kauniin lopputuloksen. 


pärille hitsattiin ennalta valmistellut pitkät suikaleet, 
jotka muodostivat terän viisteet ja leikkaavat reunat. 
Jos veriuraan aiottuja kuvioteräspalkkeja oli vähän, 
saatettiin koko aihio viisteineen hitsata kerralla yhte- 
näiseksi. Pitkien tankojen hitsaaminen yhteen tapah- 
tui edeten yhdestä päästä toiseen aivan samoin kuin 


kuvioteräspakkaa valmistettaessa. 


Kuvioteräksisestä aihiosta taottiin sen jälkeen 
miekanterän muotoinen. 

Merkittävää on, taottiinko veriura kokonaan 
vai hiottiinko se, sillä menetelmällä on vaikutus- 
ta viikinkiajan miekoille tyypillisten, kierrettyjen 
kuvioteräsvartaiden ulkoasuun. Kuviot nimittäin 
muuttuvat, mitä enemmän tällaista kerrostettua ja 
kierrettyä varrasta hiotaan. Aivan vartaan pinnalla 
kuvio näyttää vain vinoviivoitukselta, mutta men- 
täessä kohti keskiosaa kuviointi alkaa ensin kaareu- 
tua ja muuttuu sitten puoliympyrämäiseksi. Veriuran 
valmistustekniikka on näin kytköksissä tietynlaisen 
kuvioinnin aikaansaamiseen. Monimutkaisimmissa 
terissä on saatettu käyttää molempia tekniikoita, eli 
osa veriurasta voi olla hiottu ja osa taottu. Näitä 
seikkoja on tosin vaikea havaita huonokuntoisista 
miekkalöydöistä, sillä korroosio on saattanut tuhota 
säilän pintaa niin paljon, että alkuperäinen kuvio on 
sittemmin tuhoutunut. Huomattavaa on, että joskus 
kuvioitu terän pintakerros on melko ohut, varsin- 
kin jos on jätetty vielä rautainen levy säilän ytimeen. 
Tällöin on varottava hiomasta kuvioita kokonaan 
olemattomiin. 

Valmis kiillotettu terä täytyy lopuksi etsata, jotta 
sen kuviot tulevat näkyviin. Etsaus tehtiin yleensä 
jollakin hapolla, joita saattoivat olla viikinkiajalla 
esimerkiksi hedelmien hapot. Nykyään etsaukses- 
sa käytetään paljon tehokkaampia happoja, mutta 
miedollakin hapolla päästään samaan lopputulok- 
seen, jos happo ensin lämmitetään ja terää pidetään 
siellä kauemmin. Yksi mahdollisuus on ollut käyttää 
sulfaattipitoisia mineraaleja, joiden sisältämät 
rikkihapon suolat etsaavat terää. Etsaamisen ohella 
veriura saatettiin kiillottaa jo ennen karkaisua. Kar- 
kaistaessa koko säilä olisi tällöin ollut kauttaaltaan 
samassa lämpötilassa, jolloin sen kuvioteräsrakentei- 
den eri lamellit hapettuivat eriasteisesti. Karkaisun 


jälkeen kuviointi tulee esiin selkeinä kohoumina. 


Yläneen Anivehmaanmäen miekan (KM 14196:646) veriuran 


kuviot ovat olleet varsin ohuet, sillä osa niistä on hioutunut 
pois paljastaen alta rautaisen säilän ytimen. 


Pienen kiillotuksen jälkeen rautaiset, vähemmän ha- 
pettuneet kohoumat kiillottuvat ja syvemmälle ha- 
pettuneet teräksiset kerrokset jäävät tummiksi. 


SÄILÄMERKKIEN VALMISTUS 


Perinteisen näkemyksen mukaan kaikki säilämerkein 
kirjaillut miekanterät — kuten kuvioteräksiset — on 
nähty frankkilaispajojen ja heidän mestariseppiensä 
tuotoksina. Näin on automaattisesti syntynyt käsi- 
tys, että kaikki Skandinaviasta ja Suomesta löydetyt 
miekat on tuotu Manner-Euroopasta. Tätä käsi- 
tystä on eritoten ruokkinut aihetta selvittäneiden 
tutkijoiden tietämättömyys miekkojen valmistus- 
tekniikoista. Jo 1990-luvulla osa tutkijoista oli sitä 
mieltä, että kuvioterästekniikkaa on käytetty myös 
Pohjoismaissa viikinkiajalla. Todisteena tästä näh- 
tiin Norjasta löydetyt yksiteräiset mutta kuvioidut 
miekanterät, joita ei ole muualta Euroopasta löy- 
detty. Osaltaan myös kasvava tietämys kuvioteräk- 
sen valmistustekniikoista on antanut paremman 
kuvan siitä, millaisia vaatimuksia tekniikka aset- 
taa materiaaleille, työkaluille ja sepille. Näin on 
pyritty osoittamaan, että tekniikka ei ole aivan niin 
monimutkainen ja vaikea kuin vielä vuosikymmeniä 


takaperin oletettiin. 

Sama koskee säiläkirjoituksia. Koska niiden val- 
mistustekniikkaa ei tiedetty ja se oli painunut unoh- 
duksiin sitten ristiretkiajan, oletettiin, että niiden 
valmistaminen on ollut mahdollista vain frankki- 
laisalueiden kokeneille mestareille. Nykyään tilanne 
on toinen, sillä metallurgisten tutkimusten sekä 
erityisesti kokeellisen arkeologian avulla on ollut 
mahdollista tutkia säilämerkkien valmistustekniikkaa 
ja toisintaa onnistuneesti säiläkirjoitusmiekkoja. 
Kokeellinen arkeologia on paitsi arkeologian osa- 
alue myös eräänlainen tutkijan työkalu, jonka avulla 
voidaan osoittaa, mikä on mahdollista ja mikä taas 
ei. Kokeellinen arkeologia on itsessään tieteellinen 
tutkimusprosessi, jossa etsitään vastausta tiettyyn 
tutkimuskysymykseen tarkasti ohjattujen kokeiden 
kautta. Suomessa kokeellinen tutkimus on kasvanut 
1990-luvulta lähtien, mutta vieläkään se ei ole täysin 
vakiintunut arkeologipiireissä. 

Kokeellisen tutkimuksen tuloksena voidaan esit- 
tää, että rautaisia säilämerkkejä voi kiinnittää miekan- 
säiliin hieman toisistaan poikkeavilla tekniikoilla. Pe- 
rustana kaikille tekniikoille on ahjohitsaus, eli merkit 


Kuvioidut säilämerkit valmistettiin kuvioteräspakasta, 
joka litistettiin ensin ohueksi levyksi. Tämän jälkeen 
levystä iskettiin tai sahattiin suikaleita, jotka edelleen 
kierrettiin akselinsa ympäri. Lopuksi näistä pienistä ku- 
vioteräsvartaan paloista muotoiltiin säilään kiinnitettävät 
merkit ja kirjaimet. 


on ensin upotettu säilään ja sitten hitsattu osaksi sitä 
vasaroimalla merkkien kohtaa korkeassa hitsausläm- 
pötilassa. Merkkien upottaminen taas voidaan tehdä 
eri tavoin riippuen osaksi myös siitä säilän valmistuk- 
sen vaiheesta, jossa merkit aiotaan kiinnittää. 

Aivan ensimmäisenä vaiheena valmistettiin var- 
taat, joista kirjaimet ja merkit muotoiltiin. Kuvioi- 
maton rauta- ja teräsvarras voitiin valmistaa suoraan 
ohentaen ja venyttäen raudanpalaa takomalla sitä 
kuumana. Kuvioteräksiset säilämerkit puolestaan 
olivat hieman työläämpiä. Itse kuvioteräspakan val- 
mistus eteni aivan samoin kuin valmistettaessa ko- 
konaista kuvioteräksistä miekansäilää — paitsi että 
pakan ei tarvinnut välttämättä olla yhtä suurikokoi- 
nen. Yhtenäiseksi hitsaamisen jälkeen oli helpointa 
takoa pakka ohueksi levyksi, josta sitten leikattiin 


suikaleita joko sahaamalla tai iskemällä taltalla taon- 
talämmössä. 

Nämä ohuet suikaleet kierrettiin pihtien avulla 
taontalämmössä akselinsa ympäri, minkä jälkeen 
niistä katkaistiin ja muotoiltiin kirjaimet ja merkit. 

Tällaisen kierretyn, pyöreän vartaan paksuus tuli 
olla puolentoista tai kahden millimetrin luokkaa. 
Kierrettäessä vartaan reunat muotoutuvat aaltomai- 
siksi. Siistimmän lopputuloksen aikaansaamiseksi 
reunoja on voitu tasoittaa vasaroimalla tai viilaamalla. 

Helpoin ja nopein tapa kiinnittää säilämerkit oli 
upottaa ne kylmänä taontalämpöiseen säilän aihioon. 
Aihio oli pelkkä miekansäilää muistuttava palkki il- 
man veriuraa ja terän viisteitä, ja sen tuli olla pari 
millimetriä aiottua säilää paksumpi. Tämä siksi, että 
aihio hapettuu ja ohenee merkkien kiinnittämisen 
ja hitsaamisen aiheuttamien toistuvien lämmitysten 
vuoksi. Merkit upotettiin ja hitsattiin kiinni ensin 
yhdelle puolelle aihiota, minkä jälkeen aihio kään- 
nettiin ympäri ja upotettiin toisen puolen merkit. 

Yhden merkin kiinnittäminen tapahtui niin, 


että ensin säilän se kohta, johon merkki aiottiin 


Nopein ja todennäköisin tekniikka kiinnittää säilämerkit 
oli vasaroida niitä kylminä yksi kerrallaan kuumaa säilän 
aihiota vasten. Näin säilää viileämpi merkki upposi siihen 
kokonaan. Lopuksi merkit ahjohitsattiin osaksi aihiota, 
minkä jälkeen siitä muotoiltiin takomalla säilä. 


E Ohuesta kuvioteräsvartaasta muotoiltuja kirjaimia ja 
fa 
6 


merkkejä, jotka kiinnitettiin miekanterän aihioon ennen 


varsinaista säilän takomista muotoonsa. 


kiinnittää, lämmitettiin taontalämpöön, mielellään 
keltaiseen hehkuväriin saakka. Sitten lämmitetty ai- 
hio otettiin ahjosta alasimelle, minkä jälkeen kylmä 
merkki asetettiin nopeasti paikoilleen ja vasaroitiin 
ripeästi niin, että merkki ehti upota aihioon koko- 
naan ennen kuin lämpeni itsekin taontalämpöön 
kuuman aihion hehkussa. 

Seuraavaksi merkin kohdalle ripoteltiin hitsausai- 
netta ja se lämmitettiin hitsauslämpötilaan. Hitsaa- 


minen tapahtui vasaroimalla merkin kohtaa. 

Ripeä seppä saattoi upottaa useampiakin merkin 


tai kirjaimen osia tai kokonaisia merkkejä yhden 
lämmityksen aikana. Työtä helpotti, jos mukana oli 
apuri pitelemässä eräänlaista lyöntivasaraa kylmää 
kirjainta vasten. Näin kirjain ei hypännyt pois pai- 
koiltaan ja sepän oli helppo upottaa se yhdellä kun- 
non iskulla lyöntivasaran päälle. Kun ensimmäinen 
säilän puoli oli kirjailtu, voitiin aihio kääntää ympäri 
ja tehdä samat toimenpiteet myös toiselle puolelle. 
Lopuksi säilä taottiin muotoonsa. Myös veriura piti 
valmistaa takomalla, sillä merkit saattoivat hioutua 
muutoin kokonaan pois. Veriuran muotoileminen 
takomalla litisti merkkejä lisää, mikä täytyi ottaa 
huomioon merkkien asettelussa ja merkkivartaiden 
paksuudessa. Tämä saattaa kuulostaa monimutkai- 
selta, mutta asiaa harjoitellut seppä kykeni tähän. 
Joissakin metallurgisesti tutkituissa miekanterissä 
on tarkasteltu myös säilämerkin poikkileikkausta ja ha- 
vaittu, että säilän materiaali taipuu jyrkästi merkin alla. 
Tämä saadaan parhaiten aikaan yllä kuvaillulla 
tekniikalla. Lisäksi merkkien usein hieman hajanai- 
nen ja joskus päällekkäinen asettelu voi olla tulosta 
juuri siitä, että merkille ei ole ennalta valmistettuja 
syvennyksiä, vaan ne on isketty paikoilleen puhtaasti 
arvion perusteella. On mahdollista, että merkkejä 
varten on kaiverrettu tai isketty aivan matalia uria 
vain ohjaamaan merkkejä oikeille paikoilleen. 
Toinen, työläämpi tapa, jolla saadaan aikaan 


taipunut terän rakenne säilämerkkien alla, on iskeä 


Aina säilämerkkien kiinnitys ei ole mennyt niin kuin pitäisi. 


| Mynämäen miekan (KM 891191) REX-säiläkirjoituksen x-kir- 


jaimen vasen yläsakara ei ole hitsautunut kunnolla kiinni, 
vaan se on pudonnut pois merkin hieman ruostuttua. Sama 
ilmiö näkyy viereisessä ennallistuksessa, jossa H-kirjaimen 
sakara on koholla. 


urat merkkejä varten. Tämän voi tehdä erimuotoi- 
silla ja -kokoisilla tylpillä punsseleilla, joilla pako- 
tetaan urat taontalämpöiseen säilän aihioon. Kir- 
jainvartaat asetellaan sitten näihin uriin ja kenties 
isketään hieman niiden pysyvyyden varmistamiseksi. 
Lopuksi ne hitsataan paikoilleen muutamalla läm- 
mityksellä. Tässä tekniikassa vaaditaan jo enemmän 
huolellisuutta ja tarkkuutta, jotta säilämerkkivartaat 
sopivat täydellisesti niille iskettyihin uriin. Muutoin 
merkkien reunoille voi jäädä uria näkyviin tummi- 
na syvennyksinä. Hyvänä puolena on, että merkkien 
syvyyttä voi näin säätää iskemällä urat suoraan tar- 
peeksi syviksi. Tällä tekniikalla on myös mahdollis- 
ta kirjailla muotoonsa taottu säilä, mutta se vaatii 
melko varovaista työtä ja mahdollisimman vähän 
hitsauslämmityksiä. Ainoastaan täysin valmista mie- 
kansäilää ei voi koristella jälkikäteen säilämerkein, 
sillä toistuvat lämmitykset sekä säilän kiiltävän pin- 
nan palauttaminen hiomalla ohentaisivat ja kaven- 
taisivat sitä liikaa. 

On olemassa myös kolmas tapa. Siinä merkit hit- 
sataan suoraan säilän aihion pintaan, mieluummin 


jo ainakin osittain taotun veriuran pohjalle. Merkki 


asetetaan oikealle paikalleen säilän pinnalle, min- 
kä jälkeen säilä merkkeineen lämmitetään oikeasta 
kohdasta taontalämpötilaan. Sitten merkin kohdalle 
ripotellaan hitsausainetta, lämmitetään merkin 
kohta hitsauslämpötilaan ja vasaroidaan merkki 
kiinni. Tekniikan huono puoli on, että merkki ei 
uppoa kovinkaan syvälle vaan pikemminkin litistyy 
sen pinnalle, jolloin hionta- ja kiillotusvaraa ei ole 
paljonkaan. Toinen huono puoli on hitsauslämmi- 
tysten suuri määrä, mikä ohentaa aihiota paljon ja 
hävittää materiaalia jo kiinnitetyistä säilämerkeis- 
tä. Tällä tekniikalla voi kiinnittää pieniä määriä 
merkkejä, esimerkiksi yksi tai kaksi merkkiä koko 
säilään. 

Neljäs, modernien seppien usein suosima vaihto- 
ehto on kaivertaa ensin urat merkeille, minkä jälkeen 
uriin asetellut merkit hitsataan kiinni vasaroimalla. 
Tämäkin vaatii suurta huolellisuutta, tarkkuutta ja 


aikaa, mutta takaa kunnollisesti tehtynä erittäin siis- 


tin lopputuloksen. Arkeologisissa miekkalöydöissä 
ei ole merkkejä tämän tekniikan käytöstä, mutta se 
on toimivuutensa ansiosta mahdollinen. Tekniikkaa 
saattaa olla käytetty erityisesti ristiretkiaikaisten, 
pienempien kirjainten ja merkkien valmistuksessa. 
Nämä ovat usein viikinkiaikaisia, suuria merkkejä 
siistimmin toteutettuja. 

Kun miekanterä säilämerkkeineen oli hiottu ja 
kiillotettu, täytyi säilämerkit saada näkyviin. Vii- 
kinkiajan miekkalöytöjen kunnosta johtuen alku- 
peräisen pinnan hiontakarkeutta tai kiillotusastetta 


ei ole mahdollista selvittää. Periaatteessa miekat 


Poikkileikkaukseltaan tutkituissa miekkalöydöissä 
miekanterän rakenne on taipunut säilämerkin alla. Tämä 
tarkoittaa, että merkit on isketty säilän pintaa vasten, 
eikä niille ole kaiverrettu uria ennalta. Kuvan miekka 
(KM 2548:196) on löydetty Laitilasta. Alemmassa kuvassa 
näkyy koko säilän poikkileikkaus, jonka yläpuolella on 
mikroskooppikuvia säilämerkistä. 

saattoivat olla jopa lähes peilikirkkaita. Tämän voi 
saada aikaan esimerkiksi hieromalla tuhkan ja veden 
sekoitusta terää vasten. Kiillotusasteella ei tosin ole 
suurtakaan merkitystä, jos säilämerkit etsataan esiin 
hapolla. Itse asiassa merkit näkyvät himmeästi jo il- 
man etsaamista. 

Oletus on, että merkkien on ollut tarkoitus nä- 
kyä terästä selvästi. Eihän latinankielisten sanojen ja 
lauseiden kopiointi olisi ollut mahdollista, jos kir- 
joitukset eivät olisi olleet selvästi esillä. Viikinkiajalla 
käytetyt hapot olivat mietoja ja lähellä hedelmähap- 
pojen ja etikan happamuusastetta. Näillä hapoilla 
etsaaminen kestää melkoisen kauan, mutta reaktiota 
voi nopeuttaa lämmittämällä etsattavaa terää tai itse 
happoa. Etsauksessa hiiletön rauta sekä fosforipi- 
toinen rauta jäävät kirkkaammiksi ja hiilipitoisem- 
pi teräs värjäytyy tummemmaksi ja syöpyy hieman 
syvemmälle. Säiläkirjoitusmiekkaa etsattaessa on 
saatettu etsata miekka niin, että sen koko veriura on 
pohjastaan tummempi ja säilämerkit erottuvat siitä. 
Vaihtoehtoisesti etsaus on saattanut olla voimak- 
kaampi ja veriuraa on kiillotettu kevyesti niin, että 
sen pohja kirkastuu, mutta säilämerkkien värierot 


jäävät näkyviin. 


Kuvioteräksiset säilämerkit on säilän kiillottamisen 
jälkeen etsattu esiin miedolla hapolla, jolloin eri rauta- 
ja teräslaadut värjäytyvät ja syöpyvät eri tavoin, kuten 
tässä ennallistuksessa. 


Eri asia on, miten merkit ovat erottuneet miekas- 
ta, joka on ollut käytössä pitkän aikaa. Jos miekkaa 
käytettiin taistelutarkoituksiin, sitä todennäköisesti 
piti puhdistaa, teroittaa uudelleen ja kenties jopa 
kiillottaa uudestaan. Miekan kantaja tuskin osasi 
etsata merkkejä uudelleen näkyviin, joten sitä varten 
piti olla asiantunteva seppä saatavilla. 

Ristiretkiajalla yleistyneiden kuparimetallisten, 
hopeisten ja kultaisten säilämerkkien valmistustek- 
niikka oli täysin erilainen. Langat upotettiin vasa- 
roimalla pieniin, taltalla tai kaivertimella koverret- 
tuihin uriin. Urien täytyi olla pohjastaan leveämpiä, 
jotta langat lukkiutuivat paikoilleen. Tekniikat olivat 
samanlaisia kuin miekankahvojen ei-rautaisten ko- 
ristelankojen valmistuksessa sekä keihäänkärkien ho- 
peoitujen putkien kaiverruskoristeissa. Tästä syystä 
on joskus esitetty, että miekankahvoja olisi koristeltu 
samoissa pajoissa kuin säiläkoristeita. Muista kuin 


rautametalleista upotetut säilämerkit voidaan nimit- 


täin upottaa jo valmiiseen miekanterään, mikä taas 


osaltaan vaikeuttaa näiden miekkojen ajoittamista. 


KAHVANOSIEN VALMISTUS 
JA KORISTELU 


Kaikessa yksinkertaisuudessaan kahvanosia on taottu 
yhdestä rautakimpaleesta. Rautakautinen seppä pyrki 
muotoilemaan kahvanosat mahdollisimman pitkälle 
takomalla toisin kuin monesti nykyaikana, jolloin 
hiomakoneet nopeuttavat ja helpottavat rautaesi- 
neiden muotoilua. Osia muotoiltaessa myös ruo- 
don mentävä reikä on täytynyt iskeä tarkoitukseen 
sopivalla taltalla. Lopullisen muotoilun on voinut 
tehdä iskemällä taontalämpöisen kahvanosan suo- 
raan miekansäilän ruotoon, jolloin siitä saa viilaa- 


mattakin täysin tiettyyn säilään sopivan. 


Kahdesta puolikkaasta valmistettu miekan väistin 
) Liedon Sauvalan Ylipään B-tyypin miekassa 
(KM 6164:1). 


Ponsien ohella myös ponnenalusista taottiin usein onttoja 
miekan kokonaispainon vähentämiseksi. 


Joskus pahoin ruostuneet kahvanosat ovat paljas- 
taneet hitsaussaumoja. Esimerkiksi miekan väistin 
on voitu tehdä ahjohitsaamalla yksi pitkä palkki 
kaksinkerroin ja jättämällä väliin säilän ruodon oi- 
keanlaisen reiän aikaansaamiseksi. Viikinkiajan alku- 
puoliskolle tyypilliset massiiviset väistimet on myös 
saatettu hitsata yhteen kahdesta puolikkaasta. 

Viikinkiajan jälkipuoliskon massiiviset, lohko- 


pontiset kahvanosat ovat normaalisti onttoja ainakin 

EA Massiiviselta näyttävät miekkojen kahvanosat olivat usein 


onttoja miekan kokonaispainon keventämiseksi. Kuvan 
H-tyypin ponsi on peräisin Karjalan puolelta Valkjärveltä 
(KM 3870:1). 


ponnenalusen ja ponnen tapauksessa. Jos kaikki näin 
suuret kahvanosat olisivat umpinaisia, ne lisäisivät 
miekan kokonaispainoa tarpeettoman paljon. 

Onttojen kahvanosien valmistuksessa on käytetty 
ahjohitsaustekniikkaa. Esimerkiksi kolmilohkoiset 
ponnet on voitu valmistaa paksuhkosta rautalevyn 
kappaleesta niin, että keskimmäinen, suurin lohko 
on taottu ensin kuppimaiseksi syvennykseksi rau- 
talevyn keskelle, minkä jälkeen levy on laskostettu 
kahtia ja sen päät on pajahitsattu yhtenäisiksi. Näin 
saadaan aikaan keskeltä ontto ponsi. Haasteellisim- 
pia hitsaussaumoja ovat varmasti olleet erityisesti 
hopeakahvaiseen miekkatyyppiin liittyvien, onttojen 
rautaisten kourainputkien taivuttaminen ja hitsaa- 
minen rautalevystä. Harvinaisempia onttoja ponsia 
Suomen löydöissä edustavat omintakeisesti hopea- 
langalla koristellut Kaukolan Kekomäen kiekkopon- 
tiset miekat. Näissä kahdessa tapauksessa ponsi on 
ahjohitsattu ontoksi ohuista rautalevyistä. Tekniik- 
kaa käytettiin kiekkopontisissa miekoissa laajemmin 
vasta keskiajalla. 

Miekankahvojen rakennetta on normaalisti selvi- 
tetty röntgenkuvaamalla. Röntgenkuvaamalla voidaan 
nähdä ruostekerroksen alle jo ennen konservointia. 


Miekankahvoja konservoidessa osataan näin esimer- 


kiksi varoa tuhoamasta jäljelle jääneitä, röntgenku- 
vassa kirkkaampina näkyviä koristepintoja. Röntgen- 
kuvauksessa säteet läpäisevät koko esineen, jolloin 
kuvassa näkyvät tummempina ne kohdat, joissa on 
vähemmän materiaalia jäljellä. Esimerkiksi Peterse- 
nin H-tyypin kahvoja kuvattaessa väistin ja pon- 
nenalunen näkyvät yleensä valkoisina eli umpinaisi- 
na, kun taas ponnen keskiosa on tummempi, eli se 
on taottu ontoksi. Myös kahvanosien kiinnitystapa 
näkyy röntgenkuvissa varsin selkeästi. 
Koristelemattomien miekankahvojen alkuperäistä 
pintaa ei ole enää näkyvillä, joten emme voi tietää, 
miten kiiltäväksi osat oli hiottu ja kiillotettu. Kiil- 
lotetut, rautaiset kahvanosat on myös voitu värjätä 
kuumentamalla niitä. Useissa viikinkiajan kahva- 
tyypeissä, erityisesti kooltaan ja painoltaan suurem- 
missa, kahvanosien sivujen koristelu on toteutettu 
kuparimetallista ja hopeasta vedetyin langoin. 
Näitä on kiinnitetty kahdella tapaa. Yleisemmin 
ja varsinkin viikinkiajan alkupuoliskolla jokaista ko- 
ristelankaa varten kaiverrettiin ura, johon yksittäinen 
lanka upotettiin kiinni vasaroimalla. Viikinkiajan 


loppupuoliskon kahvatyypeissä yleistyi tapa, jossa 


H-tyypin miekan väistin Hämeenlinnasta (kM 2598). 
Väistimen rautainen pinta on kauttaaltaan peitetty sivuilta 
upotetuin pronssilangoin ja kädensijan ja terän puolelta 
ohuin pronssilevyin. 


Lankaupotuksia varten saatettiin myös kiertää yhteen 
ohuita hopealankoja sekä kuparipitoisia metallilankoja. 
Näin on tehty muun muassa Sauvon Mäenalan I-tyypin 
miekassa (KM 9243:1). 


rautaisten kahvanosien pinta hakattiin taltalla eri 
suuntiin. Tähän karhennettuun pintaan voitiin iskeä 
kiinni paitsi suoria myös tiettyyn muotoon väännel- 
tyjä koristelankoja. Kummallakin tekniikalla pyrittiin 
peittämään raudan pinta kokonaan. Tekniikoista on 
käytetty nimitystä tauseeraus, mikä tarkoittaa, että esi- 
neen pinta huijataan näyttämään siltä kuin se olisi 
eri materiaalista valmistettu. 

Viikinkiajan alkupuolen yksittäiset lankaupo- 
tukset on voitu käytännössä toteuttaa hieman eri 
tavoilla, eikä yhtä oikeaa tapaa ole olemassa. Osat 
on kuitenkin täytynyt koristella ennen miekan ko- 


koamista eli kahvan kiinnittämistä. Periaate on, että 


langalle tehty ura on pohjastaan leveämpi kuin pin- 
nalta. Näin rautaa pehmeämpi koristelanka voidaan 
vasaroida uraan kiinni niin, että lanka täyttää koko 
uran pohjaa myöten eikä pääse nousemaan sieltä 
ylös. Tällaista pohjastaan leveämpää uraa kutsutaan 
lohenpyrstöuraksi. 

Yleinen tapa on kaivertaa tai iskeä ensin yksittäi- 
nen, normaalisti V-kirjaimen muotoinen ura, jonka 
pohja joko kaiverretaan tai isketään pienellä taltal- 
la leveämmäksi. Tämä leventävä kaiverrus tehdään 
jyrkässä kulmassa. Joissakin arkeologisissa löydöissä 
uran pohjassa näyttäisi olevan pieni harjanne, joka 
on tulosta erityisestä kaiverrustekniikasta. Tässä 
menetelmässä samaa uraa kaiverretaan kaksi ker- 
taa niin, että kaiverrinta liikutetaan vastakkaisissa 
kulmissa toisiinsa nähden. Näin muodostuvan uran 
poikkileikkaus on hieman W:n muotoinen, joskin 
pohjastaan leveämpi. Kaiverrus voi käytännössä ta- 
pahtua pienillä, vasaroilla iskettävillä taltoilla, tai 
sitten puukahvaisilla, kädellä ohjattavilla ja työn- 
nettävillä varsinaisilla kaiverrustyökaluilla. Yksin- 
kertaisia ja pieniä uria vodaan myös tehdä terävällä 
veitsellä, sillä kahvanosissa käytetty rauta on melko 
pehmeää. 

Yksi keino lankaupotusten valmistamiseksi on, 
että lankaa varten isketään ura, joka on lankaa ka- 
peampi. Uraa ei levennetä enää pohjastaan, vaan se 
jätetään suoraseinäiseksi. Kun uraa leveämpi lanka 
vasaroidaan kiinni, taivuttaa koristelanka uran reu- 
noja hieman alaspäin, jolloin lanka lukkiutuu kiin- 
ni. Käytännössä tämä on melko epävarma tapa, sillä 
urien reunojen taipumista sisäänpäin ei voi varmistaa 
eikä lanka pysy paikallaan muuten. Tekniikka on no- 
pea, mutta lopputulos ei ole välttämättä paras mah- 
dollinen. Kehittyneempi versio tästä tekniikasta on 
vasaroida uritettua pintaa kauttaaltaan, jolloin urien 
reunat litistyvät ja taipuvat sisäänpäin. Näinkin saa- 


daan aikaan pohjastaan leveämpi ura. 

Koristelankojen kiinnittämisen jälkeen irrallista 
kahvanosaa voi kuumentaa varovasti lankojen peh- 
mentämiseksi ja sitten vasaroida niitä lisää, jotta 
ne peittävät raudan pinnan kokonaan. Näin muo- 
dostuva koristepinta on melko ohut, ja normaalisti 
tällainen pinta pitääkin kiillottaa rautaisella kiillo- 
tuspuikolla. 

Jos pintaa hiotaan runsaasti, tulee rauta esiin lan- 
goille kaiverrettujen urien välistä ja työ on pilalla. 
Toki upotettavat langat voivat olla niin paksuja, että 


vasaroinnin jälkeen jää hiottavaakin pintaa, mutta liian 


paksut langat ovat hankalampia upottaa pieniin uriin. 


Etenkin viikinkiajan alkupuoliskolla käytetyin kahvan- 
osien koristelutekniikka oli upottaa kuparimetalli- ja 
hopealankoja rautaisten osien pintaan kaiverrettuihin tai 
iskettyihin uriin. Pinta vasaroitiin lopuksi niin, että rautaa 
ei jäänyt näkyviin lankaupotusten välistä. Usein ohuita 
lankoja upotettiin kaksikin kappaletta yhden millimetrin 
matkalle, joten koristeiden toteuttaminen on vaatinut 
vakaata kättä ja pitkäjänteisyyttä. 


Koristelankojen välit vaihtelevat miekkalöydöis- 
sä, ja usein niitä on upotettu peräti kaksi kappaletta 
yhden millimetrin matkalle. Varhaisemmissa, viikin- 
kiajan alkupuolen kahvoissa lankoja saattaa olla vain 
yksi millimetrin matkalla. 

Koska löydettyjen miekkojen koristelankojen urat 
ovat joissakin tapauksissa melko tasaisella etäisyy- 
dellä toisiinsa nähden, on hyvin todennäköistä, että 
niiden valmistamisessa on käytetty jotain erityistä 
työkalua. Sellaista ei tosin ole meidän päiviimme 
säilynyt, ja voi hyvin olla, että tällainen miekan- 
kahvan koristelutapa on vaatinut tekijältään hyvien 
työkalujen lisäksi vakaata kättä, hyvää näkökykyä ja 
runsaasti kärsivällisyyttä. 

Nuoremman viikinkiajan kahvatyypeissä on pää- 
sääntöisesti tekniikaltaan toisenlaista koristelua. 
Näissä rautaisten kahvanosien pinta on rouhittu eri 
suuntiin pienellä taltalla, joskus vain yhteen mutta 
joissain tapauksissa jopa kolmeen eri suuntaan. 

Rouhittuun pintaan on vasaroitu erilaatuisista 
metallilangoista koostuva kuvioitu pinta, joka on 
jälleen peittänyt rautaisen pohjan kokonaan. 

Samaa tekniikkaa esiintyy joidenkin keihäänkär- 
kityyppien putkien koristelussa. Tekniikka on melko 
samankaltainen perinteisen japanilaisen nunome zogan 
-koristelutekniikan kanssa, jota käytettiin Kauko- 
idässä jo ennen Euroopan viikinkiaikaa. 

Vaikka tekniikasta on esitetty arkeologien kes- 
kuudessa useita teorioita, on se pääpiirteissään 
hyvin yksinkertainen. Raudan pintaan isketään pie- 
nikokoisella taltalla uria, joko kohtisuoraan tai pie- 
nessä kulmassa. Ideana on, että iskun seurauksena 
rautaan syntyy paitsi pieni ura myös sen reunalle 
terävä, koholla oleva reunus, taltan iskukulmasta 
riippuen joko suoraan ylöspäin tai pienessä kul- 
massa yläviistoon. Samankaltaisia jälkiä, joskin hie- 
nojakoisempia, voidaan saada aikaan myös terävällä 


veitsellä hankaamalla. Kun tällaisia teräväreunaisia 


Lähikuva Vehmaan Rahkamalasta löydetyn miekan 

(KM 7472:2) ponnesta, jonka kuparipitoisista koristelangoista 
osa on pudonnut. Tämänkaltaiset löydöt mahdollistavat 
viikinkiaikaisten koristelutekniikoiden tutkimuksen ja 
toisintamisen. 


uria isketään useampaan kuin yhteen suuntaan, 
koristelankojen pito paranee. Kun kuumentamalla 
pehmennetty hopea- tai kuparimetallilanka isketään 
uritettua pintaa vasten, taltaniskujen synnyttämät 
terävät reunukset taipuvat alaspäin ja lukitsevat ko- 
ristelangan paikoilleen. Lopuksi langat vasaroidaan 
peittämään raudan pinta kokonaan, ja valmis, pape- 
rinohut koristepinta kiillotetaan. Tästä tekniikasta 
on olemassa kuvaus benediktiinimunkki Theophilus 
Presbyteriläisen teoksessa De Diversis Artibus 1100-lu- 


vun alusta. 


Vesilahden Hukarin Z-tyypin miekan (kM 2886:1r) 
kahvanosissa näkyy edelleen eri suuntiin iskettyjä uria, 
joihin koristelangat on vasaroitu kiinni. 


Edellä kuvailtu tekniikka mahdollistaa tietynlais- 
ten koristekuvioiden luomisen erilaatuisilla metal- 
lilangoilla. Esimerkiksi Euran Luistarin miekassa 
(KM 22346:579) kuviointi on luotu oikeanmuotoisista 
ja pituisista hopea- ja kuparilangan paloista. Osassa 
koristepintaa on käytetty lisäksi yhteen kierrettyjä 
hopea- ja kuparilankoja. Tällaisissa kahvoissa käy- 
tetyt koristelangat ovat olleet hyvin ohuita, joskus 
jopa vain kolmasosa millimetriä. Ohuiden lankojen 
sijaan on toisinaan käytetty myös ohutta hopealevyä 
pienissä paloissa. 

Eräs menetelmä, jota on saatettu hyödyntää vii- 
kinkiajalla, on hopeointi elohopean avulla. Tällöin 
rouhitun raudan pintaan on levitetty eräänlainen 
amalgaami, jossa on sulatettu yhteen hopeaa ja elo- 
hopeaa. Kun tällä seoksella päällystetty rautainen 
kahvanosa on kuumennettu, elohopea on höyrysty- 
nyt pois ja jättänyt jäljelle ohuen, hopeoidun pinnan. 
Tekniikka on tekijälleen vaarallinen, sillä elohopea- 
huurut ovat äärimmäisen myrkyllisiä. Samanlaista 
tekniikkaa on käytetty myös kultauksessa, ja tästä 
on käytetty nimitystä polttokultaus. 

Muutamissa ristiretkiajan kiekkopontisissa mie- 


koissa on hopealankakuvioita kahvanosissa kiinnitet- 


tyinä ristiin rastiin rouhittuun rautapintaan. Näissä 

Viikinkiajan jälkimmäisellä puoliskolla yleistyneissä 
lohkopontisissa kahvatyypeissä koristelangat painettiin 
taltalla ristiin rastiin rouhitun raudan pintaan. Tämä 
tekniikka mahdollisti erilaisten kuvioiden ja ornamenttien 


luomisen kahvanosien pinnalle. 


tapauksissa tosin rautapinta hopealankojen välissä 
on vasaroitu tasaiseksi, ja kahvanosat on saatettu si- 
nistää kuumentamalla niitä matalassa lämpötilassa. 
Näin kirkkaat hopeakuviot erottuvat tummemmasta 
raudasta selkeämmin. 

Rautaisten kahvanosien ohella käytettiin myös 
pronssista valettuja kahvoja. Termiä pronssi on 
käytetty arkeologisessa tutkimuksessa eräänlaisena 
kattoterminä tarkoittamaan valettua kupariseosta. 
Pronssi on oikeastaan pääsääntöisesti kuparin ja 
tinan seos. Useissa viikinkiajan koruissa, joista on 


tehty alkuaineanalyysi, materiaali on ollut itse asiassa 


lähempänä messinkiä, sillä sekoitteena on huomat- 
tava määrä sinkkiä. Ulkoasultaan puhdas pronssi on 
punertavampaa kuin sinkkiä sisältävä messinki. 
Yleisesti käytetty valumenetelmä viikinki- ja ris- 
tiretkiajalla on niin sanottu vahamallimenetelmä. 
Ensin esineen malli on muotoiltu vahasta, vaikkapa 
mehiläisvahasta. Sen jälkeen mallin ympärille on ra- 
kennettu muotti savesta. Löytöjen valossa muotissa 
on ollut juoksevampaa savea vasten mallin pintaa ja 
karkeampaa savea muotin ulkopinnalla. Saveen on 
täytynyt sekoittaa jotain orgaanista ainetta kuten lan- 
taa, jotta siihen muodostuisi pienen pieniä ilmakana- 
via. Toiseksi sekoitteena on täytynyt olla sopiva määrä 
kvartsihiekkaa, joka on estänyt savimuotin rikkoutu- 
misen ahjon kuumuudessa. Mallin lisäksi muottiin 


on jätetty onkalot sulan metallin kaatoa ja palamis- 


ga Taltalla rouhittuun raudan 
pintaan on voitu luoda 
esimerkiksi salmiakinmalli- 
sia vinoneliökuvioita, joissa 
vuorottelevat värikkäästi eri- 
laatuiset metallilangat. Kuvan 


väistin kuuluu Köyliönsaaresta 


apaan 


löydettyyn miekkaan 
(KM 8602:141). 


Kuparimetalleja, kuten pronssia ja messinkiä, voitiin sulattaa 
näinkin yksinkertaisin välinein savisessa upokkaassa ja maa- 
han kaivetussa kuoppa-ahjossa, johon puhallettiin ilmaa. 


kaasujen poistumista varten. Valmis muotti vaha- 
malleineen on poltettu tulisijassa keramiikan tavoin, 
jolloin muotti on kovettunut ja samalla ylösalaisin 
asetetusta muotista on valunut sula esineen vahamal- 
li pois jättäen jälkeensä mallin muotoisen onkalon 
muotin sisälle. Sitten noin 1000— 1300 asteinen, eri- 
tyisessä saviupokkaassa sulatettu kuparimetalli on 
kaadettu esilämmitettyyn muottiin. Lopuksi muotti 


on rikottu valmiin valutuotteen ympäriltä. Jos valu 


RA Hattulan Suontaan miekan (kM 177774) ohutseinä- 
S8) mäinen pronssinen ponsi on todennäköisesti valettu 
vahamallitekniikkaa käyttäen. 


on epäonnistunut, on mallikin täytynyt tehdä aivan 
alusta asti uusiksi. Tällä tekniikalla ei voi valmistaa 
kahta täysin identtistä esinettä. Vahamallimenetelmä 
on mahdollistanut monimutkaisten ja jopa osin ont- 
tojen esinemuotojen valamisen. 

Eräs menetelmä on hiekkavalu, jossa sula metalli 


kaadetaan yleensä kaksiosaisen hiekkamuotin sisään. 

Hiekkavalumenetelmällä valettu miekan väistin. Keskellä 
on sapluuna, johon on jätetty kahvan ruodon mentävä 
aukko. Väistimestä täytyy vielä poistaa valukanavat ja 


EEE 


viimeistellä sen pinta. 


Ensin on valmistettu malli vahasta, puusta tai mis- 
tä tahansa työstettävästä materiaalista, joka kestää 
hiekan voimakkaan puristumisen sitä vasten. Hiekka- 
muotissa on ollut kaksi esimerkiksi puista samanko- 
koista kehää, jotka on pakattu hienolla, useimmiten 
rasvasekoitteisella valuhiekalla jättäen esineen mallin 
hiekan sisään. Kun kehän puoliskot on avattu, on mal- 


li voitu poistaa välistä, muotoilla valukanavat ja sulkea 


Upokkaan sijaan pieniä valuja on voitu tehdä kaatamalla 


= sula metalli muottiin rautaisella kauhalla. Kuvassa kaade- 
(85) taan pronssia hiekasta tehtyyn muottiin. 


muotti uudelleen. Sula metalli on kaadettu muotin si- 
sään ja hiekka rikottu esineen ulos saamiseksi. 

Tällä menetelmällä on hankalampi valaa niin 
monimutkaisia muotoja kuin onttoja miekanponsia, 
mutta se on toki mahdollista. Etuna tässä on, että 
samaa mallia voidaan käyttää uudelleen lukuisia ker- 


toja, vaikkakin uutta valuhiekkaa tarvitaan aina lisää. 


MIEKAN KOKOAMINEN 


Kuten edellä on kerrottu, kahvanosat saatettiin sovit- 
taa jo takomalla ne tiettyyn säilään sopiviksi. Tästä 
on huomattavaa etua muun muassa miekan tasapai- 
notuksen sekä käyttöturvallisuuden kannalta. Suo- 
mesta on löydetty viitisenkymmentä miekkaa, joiden 
väistimen sovitus on ollut melko huono. Väistimessä 
oleva ruodon reikä on ollut ylisuuri verrattuna ruo- 
toon, jolloin väistin on pitänyt kiilata kiinni. 

Tämä piirre on nähtävissä kaikentyyppisissä kah- 
voissa aina viikinkiajan alusta ristiretkiajalle. Joskus 
myös ponnenalunen on täytynyt kiilata kiinni. Kiiloi- 
na on käytetty pieniä raudankappaleita, joskus jopa 
kuparipitoisen metallilevyn paloja. Myös puisia kiiloja 
on varmasti käytetty, mutta ne ovat maatuneet pois. 

Joissakin harvoissa tapauksissa kahvan ruotoa on 


muotoiltu takomalla tietynlaista kahvaa varten. 


RA Lähikuva Vesilahden Hukarin Z-tyypin miekan (km 2886:11) 


väistimestä, joka on ylisuuren reikänsä vuoksi täytynyt kiilata 


5 kiinni kahvan ruotoon. 


v) N anon 
8 Kokemäen Äimälän Leikkimäen 
a säilän (KM 1174:1) ruoto, jota on 
R taottu ohuemmaksi ja kapeam- 
EN maksi, jotta siihen on voitu 

N Pa . . . 
|) kiinnittää hopeakahvaisen tyypin 
(5 kahvanosat onttoine, rautaisine 
p% i ; 

YA kourainputkineen. 

(5) 


Erityisesti viikinkiajan lopun hopeakahvaisten 
tyyppien osia varten on ruotoa täytynyt muokata 
uudelleen. Suomen löydöissä esimerkiksi Lempää- 
län Hennerin (kM 11198), Valkeakosken Rapolan 
(KM 2767) sekä Kokemäen Leikkimäen (KM 1174:1) 
miekkojen ruodot on selkeästi kavennettu takomalla, 
vieläpä hyvin karkealla tavalla. Syynä tähän on ho- 
peakahvaiseen miekkatyyppiin kuulunut rautainen 
kourainputki, josta mahtuu läpi vain hyvin ohut ja 
kapea ruoto. Luonnollisesti ruodon liiallinen ohen- 
taminen ja kaventaminen on tehnyt kahvaosasta 
heikomman ja alttiimman taipumille ja murtumille 
miekkaa käytettäessä. Joskus juuri tämän vuoksi on 
esitetty, että hopeakahvaiset miekat olivat pelkkiä 
status- tai seremoniaesineitä. 

Muutamassa löydössä terä ei ole epätavallisen 
lyhyt, mutta säilämerkit jatkuvat hieman väistimen 
alle. Tällaisia tunnetaan Lempäälästä ja Salosta. 
Näissä tapauksissa kyse tuskin on varsinaisesta kor- 


jaustoimenpiteestä, vaan pikemminkin on haluttu 


N 


236 


kiinnittää tietyt kahvan osat tiettyyn säilään. Osien 
sovittamiseksi on ollut helpompi muokata kahvan 
ruotoa ohuemmaksi ja pidemmäksi kuin yrittää suu- 
rentaa raudasta taottuihin ja muilla metalleilla koris- 
teltuihin kahvanosiin pakotettua reikää. 

Ruodon muokkaaminen takomalla on muutenkin 
hyvin riskialtis operaatio koko miekalle. Taottaessa 
pitää koko ruoto lämmittää taontalämpötilaan, jol- 
loin myös säilän teräosa läheltä kahvaa lämpenee 
väistämättä tuhoten näin siitä kohdasta karkaisun 
eli kovettamisen jäljet. Tämän seurauksena miekan 
terä voi jäädä pehmeäksi läheltä kahvaa. Lisäksi 
säilässä olleet koristeet — kuvioteräksiset rakenteet 
tai säilämerkit — voivat kadota näkyvistä, sillä ne on 
saatu alunperin esiin käsittelemällä kiillotetun terän 


pintaa miedolla hapolla. Toki osaava seppä on voinut 


Viikinkiajan lopulla yleistyneet kahvatyypit, joissa ei 
ollut enää ponnenalusta, koottiin vetämällä kahvan ruoto 


IKÄ 


15 
EEA 


AARNA 
KAI 


kaikkien osien läpi. Ruodon pää vasaroitiin litteäksi ponnen 
yläpäätä vasten, jolloin osat eivät päässeet liukumaan pois. 


RA 


Ti 


toisintaa nämä toimenpiteet myös ruodon muokkaa- 
misen jälkeen. 

Merovingi- ja viikinkiajan taitteen kahvatyypeis- 
sä sekä viikinkiajan lopulta lähtien kahvan ruoto on 
vedetty kaikkien kahvanosien läpi ja niitattu ponnen 
päälle. Tämä on hyvin varma tapa pitää ase koos- 
sa. Jos kourain oli puuta, luuta tai sarvea, se voitiin 
tehdä joko lopuksi kahdesta puolikkaasta tai sitten 
pujottaa se paikoilleen niittaamisen yhteydessä. 

Raskaammat kahvatyypit, joihin kuuluu olennai- 


sena osana suuri ponnenalunen, on koottu hieman 


Viikinkiajan raskaampien 
miekankahvojen kokoamisen eri 
vaihtoehtoja. Periaatteena oli, että 
ruoto niitattiin ponnen sijasta 
ponnenaluseen ja niittauskohta 
peitettiin erikseen niittaamalla 
kiinnitetyllä ponnella. Ponnen 
kiinnitysniitti saattoi olla kaareva, 
tai vaihtoehtoisesti niittien päät 
voitiin vetää ponnen läpi kokonaan. 


Joissakin lohkopontisissa kahvoissa 


taas niitit on muotoiltu ponnen 


sisään T-kirjaimen muotoisiksi ja 
pujotettu ponnen sisälle tehtyihin 
pieniin reikiin. 


eri tavalla. Näissä kahvan ruoto on niitattu ponnena- 
lusen yläpäähän ja ontto ponsi on puolestaan kiin- 
nitetty niitein ponnenaluseen. Rautaisia kiinnitys- 
niittejä oli joko kaksi tai sitten ponnen sisällä kulki 
suuri, U-kirjaimen muotoinen kaareva rauta, jonka 
päät niitattiin ponnenalusen alapintaa vasten. 
Niittien kiinnitystapa näyttää vaihdelleen: jos- 
kus niitit on ahjohitsattu osaksi pontta, joskus taas 
niille on viilattu urat, joihin ne on pujotettu kiinni, 
ja joskus taas niitit on vedetty koko ponnen läpi. 
Petersenin H-tyypille on ominaista ontto ja ohut- 
seinämäinen ponsi, jonka sisälle kaareva niitti on 


kiinnitetty ehkäpä jollain orgaanisella, liimamaisella 


Hämeenlinnan Kirstulasta löydetyssä Petersenin R-tyypin 
miekanponnessa (KM 30304:1547) näkyy selkeästi U-kir- 
jaimen muotoinen kaareva niitti, jonka päät on työnnetty 


nyttemmin kadonneesta ponnenalusesta läpi. 


a 1. 


aineella. Onpa eräissä Z-tyypin miekoissa havaitta- 
vissa molemmat ratkaisut: sekä ponnen läpi menevä 
ruoto että ponnen ja ponnenalusen yhdistävä kaa- 
riniitti. Kahvanosien kiinnitystapojen moninaisuus 


kertoo sekin useista valmistajista. 


MISSÄ MIEKAT TAOTTIIN? 


Raaka-aineita läheltä ja kaukaa 


Miekanvalmistus on alkanut raaka-aineiden hankin- 
nalla. Miekanteriin käytetyt raudat ja teräkset ovat 
vaihdelleet laadultaan ja koostumukseltaan suuresti. 
On selvää, että osa näistä raaka-aineista ja miekoista 
on peräisin Manner-Euroopasta ja osa taas muualta, 
jopa Skandinaviasta. Sepän on täytynyt osata valita 
miekkaan sopivat materiaalit, olivat ne sitten paikal- 
listen raudanvalmistajien tuotoksia tai ulkomaisia 
jalosteita. 

Rautamalmin laatu vaikuttaa suoraan pelkistä- 
mällä syntyvän raudan laatuun, eli kaikki malmi ei 
ole sopivaa kaikkiin tarkoituksiin. Miekkaseppä on 
tarvinnut hyvää, mahdollisimman tasalaatuista te- 


rästä miekanterää tai sen osaa varten. Huonommat, 

ammattitaidottomammat sepät ovat puolestaan tyy- 
tyneet huonompiin materiaaleihin eivätkä antaneet 
paljon painoarvoa lopputulokselle. On mielenkiin- 
toista, että myös Suomesta on löytynyt tällaisia jopa 
kirjaimia imitoivin säilämerkein koristeltuina. 

Miten viikinkiajan seppä on sitten määritellyt, 
mikä teräs on sopivaa miekanterään ja mikä ei? 
Helpointa on valita hyvä rautamalmi, josta rauta ja 
teräs valmistetaan. Toisaalta seppä tuskin on tehnyt 
kaikkea itse malmin hankinnasta ja jalostamisesta 
lähtien, vaan hänen on täytynyt tyytyä valmiiseen 
rautaan. Jos raudan tai teräksen alkuperästä ei ole 
tietoa, on seppä saattanut määritellä teräksen kovuu- 
den ja sopivuuden karkaisemalla pienen palan siitä. 
Lisäksi hiiletön rauta tuntuu jo huomattavasti peh- 
meämmältä takoa kuin hyvä teräs. 

Toinen tapa on hankkia valmiita raaka-aine- 
harkkoja, jollaisia viikinkiajan Euroopassa liikkui 
useita erityyppisiä. Seppien käyttämä raaka-aine oli 
jo sellaisenaan kauppatavaraa. Usein tietyn paikan 
malmista valmistettu tietynlainen rauta tai teräs oli 
taottu aina samaan muotoon raaka-aineen laadun 
tunnistamiseksi. Esimerkiksi jo roomalaisajoilla liik- 
kui hieman miekanmuotoisia, pehmeää rautaa olevia 
harkkoja. Viikinkiajalta tunnetaan skandinaavisia ren- 
gasmaisia raaka-aineaihioita, joiden 0,6 ja 0,8 prosen- 
tin välinen hiilipitoisuus sopi hyvin teräkaluihin ja 
erityisesti terien leikkaaviin reunoihin. Ruotsista tun- 
netaan 1100-luvulta kielenmuotoisia, fosforipitoisesta 
raudasta koostuvia harkkoja, jotka sopisivat hyvin 
kuvioteräksen rakenneosiksi, jolleivät olisi niin nuo- 
ria ajoitukseltaan. Erilaisia raaka-aineharkkomuotoja 
on lukuisia. Jotkin teräsharkot oli karkaistu valmiiksi, 
jotta seppä pystyi varmistamaan niiden kovuuden esi- 
merkiksi viilaamalla niitä. Eräs raaka-ainetyyppi oli 
ULFBERHT-miekoissa mahdollisesti käytetty upokas- 
teräs, jota valmistusmenetelmänsä ansiosta siirreltiin 


todennäköisesti kakkumaisina kimpaleina. 


Joskus raaka-aineita täytyi jalostaa, jotta ne oli- 
sivat sopineet miekkaan paremmin. Joskus hyvän 
teräksen puuttuessa on hiiletöntä rautaa pitänyt 
muuttaa teräkseksi antamalla sen imeä itseensä hiil- 
tä. Yleisimmin tämä tapahtui hehkuttamalla ohuita 
rautasuikaleita ilmatiiviissä paketissa, jossa oli mu- 
kana jotain orgaanista ainetta, josta hiili imeytyi 
rautaan. Hiili ei luonnollisesti imeydy kovinkaan 
syvälle, joten näin hiiletettävien suikaleiden tuli olla 
ohuita. Tämä oli tietysti huomattavasti hitaampaa 
kuin käyttää suoraan parempaa terästä. On arvioitu, 
että vaaditaan peräti viiden tunnin hehkuttaminen 
kuumilla hiilillä, jotta hiiltä imeytyy noin kahden 
millimetrin syvyyteen raudan pinnasta. Näinkään 
hiilipitoisuus ei nouse kovinkaan korkeaksi, mutta 
se saa teräksen kuitenkin karkenemaan. Tekniikasta 
on mainintoja esimerkiksi Saxo Grammatikuksella. 
Tätä menetelmää on voinut soveltaa myös kokonai- 
seen, muotoonsa taottuun säilään, jolloin tuloksena 
on ollut ohuiden teränsuiden ja terän pinnan hiilet- 
tyminen. 

Eräs mielenkiintoinen kertomus löytyy Thidrikin 
saagasta ( Thidriks saga), jossa seppä Velent valmistaa 
Mimming-nimisen miekan tilaustyönä eräälle kunin- 
kaalle. Velent ei ole aivan tyytyväinen ensimmäiseen 
tuotokseensa, joten hän päättää viilata miekan to- 
muksi, sekoittaa tämän rautapölyn lintujen ruokaan 
ja syöttää linnuille. Sen jälkeen seppä kerää lintujen 
jätökset ja kuumentaa niistä ahjossa parempaa rau- 
taa tai terästä. Seppä ei ole edelleenkään tyytyväinen 
vaan toistaa operaation uudelleen. Viimein lopputu- 
los on hyvä, mutta seppä päättää vielä pyytää miekan 
takaisin kuninkaalta tehdäkseen siihen tupen. Tällä 
kertaa seppä pitää miekan itse ja takoo kuninkaalle 
huonomman näköiskappaleen. 

Myös arabi Al-Biruni kuvailee samankaltaista 
toimenpidettä, jossa rautaviiluja syötetään linnuille. 


Kyseessä saattaa olla tapa erotella teräs raudasta tai 


poistaa epäpuhtaudet raudan joukosta. Tieteellisem- 
pi selitys lienee, että lintujen jätökset ovat typpi- ja 
fosforipitoisia, jolloin niistä on imeytynyt kyseisiä 
aineita rautaan. Molemmat aineet suojaavat rautaa 
ruostumiselta, minkä lisäksi fosfori tekee raudasta 
kovempaa. Fosforipitoista rautaa käytettiin myös 
kuvioteräksen rakenneosana. Fosforia on saatettu 
lisäksi imeyttää rautaan sen valmistusvaiheessa. Kos- 
ka rautakautisesta raudanvalmistusperinteestä ei ole 
säilynyt tarkkoja tietoja, on tällainen menetelmä ar- 
vailun varassa. 

Raaka-aineista puhuttaessa on huomioitava myös 
se mahdollisuus, että kuvioteräksisiä palkkeja saatet- 
tiin käyttää sellaisenaan kauppatavarana. Tähän voi 
viitata se, että niissä on useimmiten osattu käyttää 
fosforipitoista rautaa toisena rakenneosana. Toiseksi 
on mahdollista, että myös näiden palkkien osat voi- 
vat tulla useammasta eri paikasta. Joka tapauksessa 
valmiiden kuvioteräspalkkien käyttö nopeuttaa jo 
huomattavasti kokonaisen miekan valmistusta, sillä 
pelkkien kuvioteräspalkkien valmistukseen voi ku- 
lua viikkoja. Kokonaiseen miekanterään tarkoitetus- 
ta kuvioteräspakasta voi tehdä myös säilämerkkejä 
takomalla pakan litteäksi. Näin pienestäkin pakasta 
riittää materiaalia useamman miekan säilämerkkei- 
hin. Varsinaista Euroopan laajuista raaka-aineiden 
kauppaverkostoa on miltei mahdotonta jäljittää ja 
ennallistaa, sillä kirjalliset lähteet eivät kerro asiasta 


mitään. 


Luonnontieteet alkuperän 
määrittämisen apuna 


Eräs myös nykyään kiistanalainen tapa raudan al- 
kuperän jäljittämisessä on määritellä raudassa ja 
sen kuonasulkeumissa olevien hivenaineiden pitoi- 
suuksia. Hivenaineet ovat alkuaineita, joita esiin- 


tyy materiaalissa vain hyvin vähäisiä määriä. Usein 


näiden aineiden pitoisuuksia tutkitaan jo tavallisen 
metallografisen analyysin yhteydessä, jossa elekt- 
ronimikroskooppiin yhdistetyllä spektrometrillä 
voidaan saada alkuainepitoisuudet selville vaivat- 
tomasti ja tarkasti. 

Perusperiaatteena on, että hivenaineiden pitoi- 
suudet vaihtelevat riippuen käytetyn rautamalmin 
maantieteellisestä sijainnista. Esimerkiksi Reinjoen 
alajuoksun louhituissa rautamalmeissa, joita käytet- 
tiin jo roomalaisajoilla, on nähtävissä kohonneita va- 
nadiini-, mangaani- ja kuparipitoisuuksia. Itävallan 
Alppien malmiesiintymissä on mangaania jo yli viisi 
prosenttia sekä magnesiumia ja kalsiumia. Näiden 
malmien fosforipitoisuus on hyvin alhainen, joten 
niistä voi saada aikaan hyvää terästä. 

Skandinavian järvi- ja suomalmit sisältävät hie- 
man erilaisia hivenaineita, kuten piitä, alumiinia 
ja erityisesti fosforia. Fosfori tekee malmista huo- 
noa teräksentekoa ajatellen, sillä fosfori estää hii- 
len imeytymisen rautaan. Eritoten Tanskan alueen 
malmeissa fosforia on runsaasti, jopa kymmenen 
kertaa enemmän kuin Ruotsin, Norjan ja Suomen 
malmeissa. Norjan vuonomalmeissa taas on parempi 
mangaanirikas koostumus, jolloin siitä saa miekkoi- 
hin hyvin soveltuvaa terästä. 

Viikinkiajalla ongelmana oli, että rautaesineessä 
esiintyvät hivenainepitoisuudet ovat voineet muuttua 
malmia käsiteltäessä, rautaa pelkistettäessä ja jopa 
esinettä valmistettaessa. Lisäksi samassa esineessä 
on voinut olla useistakin paikoista peräisin olevia 
rauta- ja teräslaatuja, joiden hivenainepitoisuudet 
ovat voineet muuttua ja tasoittua taottaessa ja hit- 
sattaessa esinettä tai sen aihiota kokoon. Esimerkiksi 
kuvioteräspalkkien rakenneosien analysointi on tä- 
män vuoksi hankalaa, sillä jotkin osat ovat saattaneet 
imeä itseensä hivenaineita viereisistä rakenneosista. 

Suomen tutkituissa löydöissä on joissakin suuria 


pitoisuuksia mangaania, mikä voi viitata paitsi kes- 

kieurooppalaisiin malmeihin myös Norjan malmie- 
siintymiin. Esimerkiksi Hämeenlinnan (kM 184021), 
Tampereen (KM 6066:1), Euran (KM 9164:3), Laitilan 
(KM 9832) ja Mynämäen (xM 8911:91) miekoissa on 
nähtävissä tällaisia pitoisuuksia. Huomattavaa näis- 
sä kaikissa on säiläkirjoitukset: kaikissa muissa on 
ULFBERHT-teksti tai sen variaatio paitsi Mynämäen 
miekassa, jossa on muunnos tekstistä CONSTANTINUS 
REX. Eräässä toisessa Laitilasta löydetyssä ULFBERHT- 
miekassa (KM 2548:277) on nähtävissä korkea alu- 
miinipitoisuus, mikä on ominaista ruotsalaisille rau- 
tamalmeille. Hattulasta (KM 8120:1) ja Nousiaisilta 
(KM 9142:8) löydetyissä miekoissa on rakenteissaan 
Tanskan alueelta löydetyille malmeille ominainen 


koostumus. 


Asekauppa viikinkiajalla 


Perinteinen oletus on ollut, että viikinkiajalla mie- 
kat levisivät Skandinaviaan ja Suomeen kaupan vä- 
lityksellä frankkien mestariseppien pajoista. Usein 
kaupattiin pelkkiä säiliä, jotka saivat paikallista val- 
mistetta olevat kahvanosat. Paikallisuus näkyy paitsi 
tietynlaisten kahvamuotojen levintänä myös kahvo- 
jen koristelutekniikoissa ja koristeaiheissa. Pelkkien 
säilien kauppaaminen voi johtua esimerkiksi kahvo- 
jen valmistamisesta mittatilauksena tai siihen, että 
säiliä valmistanut seppä tai paja ei tuottanut kahvoja 
lainkaan vaan keskittyi säilien tuotantoon. 
Miekkoja — kuten muutakin kauppatavaraa — 
on kuljetettu vesistöjä pitkin. Viikinkiajan kau- 
pankäynti on viimeisimmissä tutkimuksissa nähty 
laajalti organisoituneena toimintana, jossa pienistä 
ja suuremmista kauppakeskuksista muodostui var- 
sinainen kauppapaikkojen verkosto. Tärkeimpiä 
kauppapaikkoja viikinkiajan Euroopassa ovat olleet 
muun muassa modernin Alankomaiden Dorestad, 


Ruotsin Birka, Tanskan Hedeby ja Norjan Kaupang. 


Kauppareittien varsien jokialueilta on löydetty run- 
saasti miekkoja, kenties rituaalisten uhrausten seu- 
rauksena. 

Suomen tilannetta voi jäljittää asutuksen levinnän 
perusteella. Viikinkiajan asutus keskittyi nykyisten 
Varsinais-Suomen, Satakunnan, Kanta-Hämeen sekä 
Pirkanmaan alueille, joiden kautta asutusta levisi Päi- 
jät-Hämeeseen ja jopa Keski-Suomeen saakka. Vesi- 
reittien tärkeys näkyy asutuksen keskittymisessä nii- 
den ympärille. Ainoastaan Kemiönsaaren Hiittisistä 
tunnetaan mahdollinen viikinkiajan kauppapaikka 
ainoine suomalaisine riimukivilöytöineen. Vielä me- 
rovingiajalla asuttu Pohjanmaa oli nyt sivussa suu- 
rimmilta kauppareiteiltä, kun taas Ahvenanmaa sai 
asukkaita Ruotsin puolelta. Ahvenanmaan värikäs 
löytöaineisto todistaa myös vilkkaista kontakteista 
Manner-Suomeen. 

Osallistuivatko silloiset suomalaiset viikinkiret- 
kiin, eli olivatko miekat käytössä näillä kauppa- tai 
ryöstöretkillä? Tähän kysymykseen ei ole suoraa vas- 
tausta. Skandinaavisia esinelöytöjä — miekat mukaan 
lukien — on löydetty koko idänreitin varrelta aina 
Mustaamerta myöten, kuten myös itäisiä rahoja on 
löydetty Skandinaviasta melkoisen paljon. Miekko- 
jakin on varmasti kulkeutunut meille kauppareitte- 
jä myöten, vaikka varmuudella ei voi sanoa, ovatko 
ne tuoneet kaukaiset kauppiaat vai paikallinen vä- 
estö retkiltään. Ei ole mahdottomuus, että viikin- 
kiajan suomalaisiakin olisi lähtenyt kauppiaiden ja 
viikinkien mukaan ja miksei palannut takaisinkin. 
Mynämäen Franttilannummen CONSTANTINUS REX 
-säiläkirjoitusmiekan on arveltu kuuluneen silloisel- 
le suomalaiselle, joka olisi palvellut Bysantin keisari 
Konstantinuksen henkivartiokaartissa. 

Vaikka Skandinaviasta ei ole asekaupasta kerto- 
via kirjallisia lähteitä, on niitä kuitenkin jo 700- ja 
800-lukujen Karolingivaltakunnan kapitulaareissa 


eli lakikokoelmissa. On mielenkiintoista, että mo- 


nissa niistä on mainintoja asekaupan kieltämisestä 
karolingivaltakunnan ulkopuolelle. Kiellot eivät toki 
koske hallitsijoiden organisoimaa kauppatoimintaa 
vaan yksittäisten kauppiaiden harjoittamaa omaa 
asekauppaa ja aseiden salakuljetusta. Tässä valossa 
taas laajamittaista miekkakauppaa frankkilaisaluei- 
den pajoista Skandinaviaan ei olisikaan tapahtunut. 
Ja jos pohjanmiesten hyökkäyksiä pelättiin, miksi 
heille olisi myyty varta vasten aseita? On tietysti 
mahdollista, että aseita myytiin aluksi esimerkiksi 
liittolaisuuden merkkinä, mutta vihamielisten kon- 
taktien lisääntyessä kauppa tyrehtyi. Samanlainen 
tilanne näyttää vallinneen myös idempänä. Persialai- 
nen Nasireddin al-Tusi on kirjoittanut, että frankit 
eivät saaneet kaupata aseitaan valtakunnastaan itään 
päin sijainneille kansoille. Salakuljetus oli tämän 
luonnollinen seuraus, ja yhden miekan salakuljetta- 
minen maksoi noin tuhat Egyptin dinaaria. 

On kuitenkin todennäköistä, että asekauppaa ta- 
pahtui, ainakin pienemmässä mittakaavassa. Kaup- 
piaan täytyi tällöin hankkia myytävä asevarastonsa 
useammalta eri sepältä tai ainakin eri lähteistä, mikä 
hankaloitti toimintaa suuresti. Muita mahdollisia ta- 
poja saada mantereen aseita olivat tietysti salakuljet- 
taminen, lunnaat, ryöstäminen tai jopa hallitsijoiden 
väliset lahjat. Islantilaisissa saagoissa on mainintoja, 
kuinka miekkoja saapui Norjaan ja Islantiin paitsi 
lahjoina myös sotasaaliina. Esimerkiksi islantilai- 
sen skaldin Egill Skallagrimssonin miekka nimeltä 
Dragvendill oli lahja suomalaisten tai lappalaisten ku- 
ninkaalta. Nämä eivät kuitenkaan voi yksin selittää 
Skandinavian tai Suomen suurta miekkojen määrää 
viikinkiajalla. Tässä todennäköisimpänä vaihtoeh- 
tona nousee esiin paikallinen asetuotanto koskien 
ainakin osaa löydetyistä miekoista. 

Millä esimerkiksi viikinkiajan Suomea asuttanut 
väestö olisi maksanut tuontimiekkansa? Perinteinen 


näkemys on, että turkikset olivat pääasiallinen valuut- 


ta vaihtokaupassa. Miekan arvoon olisi verrattavissa 
myös metsästyshaukka. Miksei orjiakin, vaikka vii- 
kinkiajan Suomen väkiluku oli todennäköisesti liian 
alhainen laajamittaiseen orjakauppaan. Eräs arvio on, 
että Suomen väkiluku on ollut jossain 50 000 tienoil- 
la rautakauden lopulla, mutta se on voinut olla pie- 
nempikin. Viikinkiajalta ja erityisesti ristiretkiajalta 
on Suomesta löydetty vaakoja, joita käytettiin mak- 
suhopean punnitsemiseen. Voidaan kuitenkin epäil- 
lä, että turkikset ynnä muut luonnontuotteet tuskin 
ovat riittäneet maksamaan sitä määrää miekkoja, mitä 
Suomesta on löydetty. Tässä valossa ainakin osa mie- 
koista voisi olla peräisin viikinkiretkiltä, joihin pai- 
kallinen väestö osallistui. Viikinkiajan Suomen väestö 
on varmasti liikkunut paljon tehden ainakin kauppa- 
retkiä ja kenties myös muutakin. 

Aina ei välttämättä hankittu uutta miekkaa suo- 
raan, vaan se saatiin jotain muuta kautta. Eräs tapa 
on ollut saada miekka lahjaksi esimerkiksi kunin- 
kaalta, päälliköltä tai jopa varakkaalta perheenjäse- 
neltä. Anglosaksisissa kirjallisissa lähteissä maini- 
taan, kuinka päällikkö saattoi lahjoittaa aateliselle, 
niin sanotulle theenille, sotavarusteita, joiden joukossa 
saattoi olla useitakin miekkoja yhdelle henkilölle. 

Yksi lähde miekoille on ollut vanha kalmisto 
tai hauta. Kuolleiden pelko ei liene ollut niin suu- 
ri, etteikö miekkoja tai niiden osia olisi hankittu 
kalmistoista etenkin jos tiedettiin, että jokin hyvä 
miekka oli päätynyt sinne kantajansa mukana. Täs- 
tä kertovat paitsi saagat myös jotkin skandinaaviset 
hautakummut, joita on selkeästi ryöstelty jokin aika 
niiden pystyttämisen jälkeen. Viikinkiajalla miekko- 
ja rikottiin hautausten yhteydessä, mutta osaava sep- 
pä on saanut esimerkiksi taivutellusta säilästä vielä 
käyttökelpoisen, ja irrotetut kahvanosat on saatettu 
korvata uusilla. Vielä erityisesti anglosaksisessa mui- 
naisrunoudessa miekkoja kerrotaan löydetyn vedestä 


kuten myös vielä nykyään. On siis yksi vaihtoehto, 

että joku on löytänyt esimerkiksi pudonneen, kät- 


ketyn tai uhratun miekan ja ottanut sen käyttöönsä. 


Skandinaaviset miekat 


Myös muiden aseiden kuin miekkojen kohdalla on 
paikallinen, skandinaavinen valmistus nähty yhte- 
nä vaihtoehtona. Jopa merovingiajan Suomessa on 
tiettyjä keihäänkärki-, kilvenkupura- ja väkipuuk- 
komuotoja, jotka on nähty kotimaisina valmistei- 
na. Kaksiteräisissä miekoissa on muita asemuotoja 
vähemmän muotovaihtelua, minkä vuoksi muita 
aseita on helpompi luokitella, jäsentää ja paikallis- 
taa niiden muodon perusteella. Lisäksi kaksiteräisiä 
miekkoja on jostain syystä pidetty liian vaikeina val- 
mistaa esimerkiksi Skandinaviassa. Frankkilaisalueil- 
la etenkin modernin Saksan ja Espanjan alueilla on 
toki ollut jo roomalaisajoilla aseteollisuutta, mutta 
tällaisten perinteiden jatkuminen tietyillä paikoilla 
ei sulje pois tekniikkojen osaamista myös muualla. 

Arabikirjoittajien kertomuksissa on joitakin mai- 
nintoja viikinkiajan Euroopan miekanvalmistuksesta, 
vaikkakin niihin liittyy paljon tulkinnanvaraisuutta. 
Useammassa eri lähteessä mainitaan, että on kaksi 
kansaa, joiden piirissä valmistettiin miekkoja: fran- 
kit (farang) ja itäskandinaavit (rus. Ensimmäinen 
tulkinnanvaraisuus piilee jo siinä, että arabihisto- 
rioitsijat — esimerkkinä kuuluisin Ibn Fadlan — ovat 
saattaneet pitää Skandinaviaa osana frankkien val- 
takuntaa. Vielä 1300-luvulla Ibn Hudhayl mainitsee, 
että frankkien miekoissa oli teräsreunat ja rautainen 
keskiosa, kun taas intialaiset miekat oli valmistettu 
täysin eri menetelmällä. Tässä taas ”frankit” voivat 
tarkoittaa koko Euroopan kansoja yleensä. 

Myös Al-Kindi on kirjoittanut, että Euroopas- 
sa oli kaksi kansaa, jotka valmistivat miekkoja vii- 
kinkiajan tienoilla. Frankkilaiset miekat olivat ku- 


vioituja ja niiden keskiosan uurre muistutti veden 


virtausta. Nämä kuvaukset viittaavat vahvasti kuvio- 
teräksisiin miekkoihin. Lisäksi frankkilaisiin miek- 
koihin oli kertoman mukaan kirjailtu puolikuita ja 
ristejä pronssista tai kullasta, mikä viittaa jo risti- 
retkiajan miekkoihin. Toinen ryhmä, josta Al-Kindi 
käyttää nimitystä slimaniya, olivat vähemmän koristel- 
tuja sekä säililtään että kahvoiltaan. 

Ruotsin Gotlantia on pidetty eräänä Pohjois- 
maiden asevalmistuksen keskuksena, jonka tuot- 
teita levisi kauas itään. Varmoja todisteita aseiden 
valmistuksesta ei sieltäkään tosin ole. Eräs teoria 
on, että Gotlantiin olisi tuotu kaupan välityksellä 
— tai muulla tavoin — puolivalmiita miekkoja, sillä 
paikalliset rautamalmivarat eivät olleet kovin suuret 
ja laajamittainen hiilenpoltto raudanvalmistusta ja 
sepäntyötä varten näkyisi esimerkiksi alueen kasvil- 
lisuudessa ja siitepölyhistoriassa. Öölannin Hulters- 
tadista tunnetaan viiden miekan kätkölöytö. Näiden 
terissä oli erilaisia säiläkirjoituksia ja merkkejä sekä 
puolivalmiit kahvan ruodot. Säilämerkkejä saatettiin 
valmistaa yksinkertaisin työvälinein, ja niiden valmis- 
taminen oli mahdollista esimerkiksi Pohjoismaissa 
ja Venäjällä, vaikka alkuperäinen idea olisikin tullut 
frankkilaisista pajoista. Myös Suomen alueelta tun- 
netaan pajoihin viittaavia löytöjä Karjalan Räisälästä 
sekä Kurkijoelta, Janakkalan Viralasta, Hämeenlin- 
nan Varikkoniemestä sekä Ahvenanmaan Finströmis- 
tä. Paikkoja on varmasti myös lukemattomia muita, 
mutta niiden havaitseminen ja tunnistaminen on 
puolestaan haasteellista. 

Miekan valmistus itsessään ei välttämättä vaatinut 
mitään erikoistyökaluja. Ahjon on voinut rakentaa 
hyvinkin eri tavoin aina yksinkertaisista maakuop- 
pa-ahjoista korokkeen päällä oleviin tulisijoihin. Pää- 
asia oli, että pitkähkön miekanterän aihion saattoi 
työntää ahjon lävitse niin, että aihiota saatettiin läm- 
mittää mistä kohdasta tahansa. Miekkaa karkaistaes- 


sa paras ratkaisu oli pitkänomainen ahjo tai hiilillä 


vuorattu kuoppa. Taitava seppä saattoi takoa mie- 
kan koristeineen hahmoonsa pienelläkin alasimella ja 
pelkin vasaroin ja pienin pihdein. Hionta ja kiillotus 
voitiin hoitaa monella eri tapaa, ja koko työn pystyi 
tekemään myös ilman varsinaista pajarakennusta. 

Miekkojen paikallisessa valmistuksessa olennaista 
oli sepän ammattitaito. Eräs mahdollisuus on, että 
paikallisia seppiä on ollut opettamassa kokeneempi 
miekkaseppä, tai sitten on käyty opissa tällaisen am- 
mattilaisen luona kisällinä. Jos oletetaan, että orjat 
olisivat takoneet miekkoja frankkien alueilla, on tie- 
totaito voinut levitä orjakaupan myötä. Toisaalta taas 
ajan ja resurssien salliessa on ollut täysin mahdollista 
opetella miekan valmistus yrityksen ja erehdyksen 
kautta aina kuvioterästä ja säilämerkkejä myöten. Ei 
ole myöskään itsestäänselvyys, että paikalliset miekat 
olisivat aina huonompia. Terät itsessään saattoivat 
olla laadukkaita ja toimivia, vaikka niihin upotetut 
merkit eivät esittäneetkään välttämättä mitään. 

On selvää, että kukaan seppä ei tao miekkaa tuos- 
ta vain, vaan sitä pitää harjoitella ja todennäköisesti 
pilatakin muutama aihio ennen kuin taontatekniik- 
ka on riittävän hyvin hallussa. Hankalinta itse muo- 
don takomisessa on kaksipuoleisen terän takominen 
niin, että miekanterä pysyy suorana. Tämän lisäksi 
veriuran muotoileminen takomalla vaatii harjoitusta. 
Selvin todiste eritasoisten miekkaseppien olemassa- 
olosta viikinkiajalla ovat ne lukuisat erilaiset tavat, 
joilla säilän aihio rakennettiin. Toki oli erikoistuneita 
aseseppiä — kenties pelkkiä miekkaseppiäkin — mut- 
ta vastapainona ovat olleet sepät, jotka ovat pää- 
sääntöisesti takoneet muunlaisia tarvekaluja ja vain 
harvoin miekkoja. Seppä ei ole aina osannut valita 
oikeita materiaaleja miekanterään, hän ei ole osannut 
käsitellä niitä tai sitten tarpeeksi hyvää materiaalia ei 
vain ole ollut saatavilla. 

On mahdollista, että rautaa työstänyt seppä on 


myös tehnyt ei-rautaisia koristeita. Esimerkiksi 


eräässä Norjan Byglandin hautalöydössä oli mukana 
sepäntyövälineistöä sekä tarvikkeita lankaupotusten 
valmistamiseen. Samasta haudasta löydettiin peräti 
kolme lankakoristeista keihäänkärkeä, ja on oletettu, 
että haudattu henkilö on valmistanut ne kaikkine 
työvaiheineen. Samoin on mahdollista, että myös 
miekankahvoja taottiin ja koristeltiin samoissa pa- 
joissa ainakin joissain tapauksissa. Kahvanosien tuo- 
tanto on voitu vaiheistaa saman verstaan sisällä niin, 
että yksi käsityöläinen työsti osat raudasta ja toinen 
koristeli ne. 

Miekkaseppä on ollut tiettyyn paikkaan sidottu, 
eli hänellä on ollut pajan paikka. Myös liikkuvien 
seppien on ollut mahdollista valmistaa miekka, mut- 
ta miekan valmistus on hyvin pitkä prosessi kaikkine 
vaiheineen, jolloin liikkuvan sepän on ollut hankala 
tehdä sitä. Kuten myöhemmilläkin ajoilla, viikin- 
kiajan miekkasepillä on varmasti ollut oppipoikia ja 
apulaisia, jotka ovat vaatineet pysyvän pajan paikan. 
Oletettavasti miekkoja valmistaneet sepät keskittyi- 
vät suurten asutuskeskusten ja kauppapaikkojen tun- 
tumaan tai peräti sinne, missä tietyn alueen hallitsija 
asui. 

Miekkaseppää avustaneiden henkilöiden luku- 
määrää viikinkiajalla ei tiedetä. Varhaiskeskiajan 
Skandinaviassa ilmenee tosin termi svärdfejaren, jonka 
on tulkittu huolehtineen miekanterän teroituksesta, 
kiillottamisesta ja kahvoittamisesta. Anglosaksises- 
sa kuningas Ethelred II:n pojan testamentissa yksi 
miekka yhdestätoista lahjoitetaan miekankiillotta- 
jalle, jonka nimikin mainitaan. Tämän tulkinnan 
mukaan taotut ja karkaistut terät olisivat olleet 
tuontiesineitä. Jälleen tämäkään ei estä itse miekkaa 
takoneiden seppien olemassaoloa Skandinaviassa. 
Varsinaisen miekkasepän kisällejä on saattanut olla 
useampia, ja heitä olisi käytetty apuna ainakin ras- 
kaammissa ja karkeammissa taontatöissä, esimerkiksi 


aihion osien muotoilussa. Orjien käyttökään ei ole 

poissuljettu vaihtoehto, ainakaan frankkilaisissa pa- 
joissa. Seppiä yleensäkään ei ole pidetty kirjoitus- 
taitoisina, joten esimerkiksi ULFBERHT-miekkojen 
valmistajiksi on ehdotettu lukutaidottomia orjia itse 
Ulfberhtin ollessa heidän johtajansa ja laadunval- 
vojansa. Samat tutkijat ovat ehdottaneet, että jopa 
”me fecit” -lausahduksella merkityt miekat olisivat 
todellisuudessa olleet orjien valmistamia. 

Laajempimittaisen miekkateollisuuden kohdalla 
valmistuskustannuksia olisi luonnollisesti pyritty 
minimoimaan. Miekan valmistus etenee tietyis- 
sä vaiheissa, joihin kuhunkin voitaisiin kouluttaa 
omat osaajansa. Esimerkiksi yksi tai useampi sep- 
pä olisi valmistanut aihiot joko kuvioteräksestä 
tai laminoimalla, toinen tekijä olisi kiinnittänyt 
säilämerkit, kolmas puolestaan muotoillut aihios- 
ta säilän. Lämpökäsittelytkin voisivat vaatia oman 
osaajansa, kuten myös terän pinnan viimeistely ja 
teroittaminen. 

Eräs keino tarkastella viikinkiajan seppien mää- 
rää on tutkia hautauksia, joihin on annettu mukaan 
sepäntyövälineitä. Tämä tietysti koskee pakanallisia 
alueita eikä jo kristittyä frankkien valtakuntaa, jos- 
sa tapa antaa vainajalle mukaan hauta-antimia oli 
jo kadonnut. Sepäntyövälineitä on löydetty eniten 
Norjan viikinkiaikaisista hautauksista. Suomesta 
tunnetaan vain yksi tapaus, kuten myös Venäjältä ja 
Baltian maista. Yksi selitys tälle työkalujen vähäiselle 
määrälle voi olla, että silloinen uskomusmaailma ei 
antanut aihetta laittaa työkaluja mukaan vainajalle. 
Samoin Suomessa ei voida erotella selkeästi esimer- 
kiksi päälliköiden hautoja, mikä ei sekään tarkoita, 
että heitä ei olisi ollut. 

Kuvioterästekniikka on — vastoin varhaisimpia 
olettamuksia — levinnyt laajalti päätellen kuvioitu- 
jen aseiden lukumäärästä ja niiden teknisestä vaih- 
televuudesta sekä laajasta levinnästä ympäri viikin- 


kiajan Euroopan eri kolkkia. Arkeologiset löydöt 


kuvioteräksen valmistuksesta ovat kuitenkin hyvin 
vähäisiä. Mielenkiintoista on, että frankkilaisalu- 
eilta, josta tekniikka olisi ollut peräisin, ei tunneta 
lainkaan tekniikan käyttöön viittaavia löytöjä. Sen 
sijaan Varikkoniemen moniperiodiselta muinais- 
jäännöskohteelta Hämeenlinnasta on löydetty kaksi 
taltalla leikatun näköistä, kerrostettua rautapalkin 
katkelmaa, joiden kerroksissa oli käytetty rautaa ja 
hiilipitoisempaa terästä. Paikan luonne on ongelmal- 
linen, ja on myös mahdollista, että viikinkiajan sijaan 
nämä löydöt ovat peräisin 1800—1900-luvuilta, jolloin 
kuvioterästä käytettiin tuliaseiden piippujen valmis- 
tukseen. Myös Mästermyristä Ruotsista on löydetty 
samankaltainen kerrostettu pakka, mutta sen kaikki 
kerrokset ovat samaa rautaa. Kuvioteräksen sijaan 
tämä löytö saattaakin olla esimerkki tavasta luoda 
isompi raaka-ainekappale useammasta pienemmästä 
osasta. Vielä kahdelta linnavuorelta Virosta on rul- 
lattuja, kerrostettuja raudanpaloja, jotka saattavat 
olla kuvioterästä. Nämäkään löydöt eivät tosin ole 
aukottomia todisteita kuvioteräksen paikallisesta 
valmistuksesta. 

Skandinaviassa on joitakin alueelle luonteenomai- 
sia kuvioteräksisiä esinetyyppejä, jotka maantieteel- 
lisen levintänsä puolesta ovat paikallista valmistetta. 
Näkyvimpiä näistä ovat Norjasta löydetyt yksiteräi- 
set, kuvioteräksiset miekat. Lisäksi Skandinaviasta 
sekä Baltian maista on löydetty omaleimaisia, kuvio- 
teräksisiä keihäänkärkiä. Eräs teoria on, että skandi- 
naaviset sepät oppivat tekniikan mantereen sepiltä, 
tai sitten he käyttivät valmiita, kauppatavarana levin- 
neitä kuvioteräspalkkeja. Toisaalta taas rautamalmit 
ovat Skandinaviassa runsaita, joten sepillä on ollut 
paitsi aikaa myös resursseja opetella itse kuvioteräs- 
tekniikkaa sekä miekan taontaa yleensä. Englannis- 
ta tunnetaan taas hieman erikaltaisia kuvioteräksen 
muotoja, joten sielläkin on todennäköisesti ollut 


omaa asetuotantoa viikinkiajalla. Tästä kertovat 


myös omaleimaiset miekankahvojen muodot ja ko- 
ristemotiivit, joita jo Jan Petersen tunnisti lähes sata 
vuotta sitten. 

Puhuttaessa paikallisesta valmistuksesta on eri- 
koisuutena eräs Ukrainan alueelta löydetty miekka, 
jonka terässä olivat tekstit kyrillisin kirjaimin kir- 
jailtuna ”koval” ja ”Ljudota”, ja vieläpä kuvioteräk- 
sestä. Tekstit tarkoittavat käännettynä ”seppä Lju- 
dota”. Miekka ajoittuu 1000-luvun alkupuoliskolle 
ja on mielenkiintoinen lisä pohdintaan paikallisesta 


valmistuksesta sekä seppien lukutaidosta. 


Kahvanosien alkuperä 


Kahvanosien yhteydessä kävi ilmi, että vaikka 
osassa miekkoja kahvanosien sovitus ruotoon on 
täsmällinen, on osassa löytöjä taas ylisuuret osat 
täytynyt kiilata paikoilleen. Tämä kielii siitä, että 
kahvanosia valmistettiin eri paikoissa kuin säiliä. 
Tästä parhaita esimerkkejä ovat Irlannista ja Nor- 
jasta löytyneet Petersenin K-tyypin kahvan osat, 
joihin kaiverretut nimet HILTIPREHT, HARTOLFR ja 
HLITER voisivat olla kahvan valmistajan tunnuksia. 
Ensin mainittu on kiinnitetty ULFBERHT-tekstillä 
varustettuun säilään. 

Eräs tapa jäljittää kahvan alkuperää on sen ko- 
ristelu. On ehdotettu, että jotkin merovingiajan 
kahvojen upotuskoristeet olisivat pohjoismaista al- 
kuperää. Selvemmin skandinaaviset eläinaiheet erityi- 
sesti lohkopontisissa kahvoissa viittaavat paikalliseen 
kahvojen valmistukseen. Gotlantia on jälleen pidet- 
ty mahdollisena valmistuspaikkana, samoin Tans- 
kan Hedebytä. Gotlannista on löydetty puolival- 
miita kahvojen osia, kuten myös Birkasta ajoittuen 
900-luvulle eli viikinkiajan jälkipuoliskolle. On toki 
mahdollista, että tekijä on muuttanut Skandinaviaan 
sille alueelle, jossa kahvanosia valmistettiin. Toiseksi 


kyseessä voi olla pelkkä muoti-ilmiön leviäminen ja 


matkiminen. Kolmanneksi paikallisia, taitavia käsi- 
työläisiä varmasti myös oli. 

Viimeisimmissä tutkimuksissa on ehdotettu, että 
ainakin Petersenin tyyppejä O, R, T, V ja Z olisi val- 
mistettu eri puolilla Skandinaviaa ja ehkä Itämeren 
ympäristöä. Lisäksi helposti valmistettavia, koristeet- 
tomia tyyppejä kuten M, O ja X olisi valmistettu 
useissakin paikoissa. On muistettava, että koristelun 
puuttuminen ei automaattisesti merkitse suurten 
pajojen ulkopuolella tapahtunutta valmistusta, vaan 
taitavia käsityöläisiä on varmasti ollut ympäri viikin- 
kiajan Eurooppaa ja Skandinaviaa. 

Alfred Geibigin tutkimusten mukaan kahvan ko- 
koamistapa ja erityisesti ponnen ja ponnenalusen 
liitos voisivat kertoa siitä, missä päin kahva olisi 
valmistettu. Frankkilaisalueilta peräisin olevissa tyy- 
peissä kahvan ruoto on vedetty kaikkien kahvano- 
sien läpi ja niitattu ponnen päälle. Skandinaviassa oli 
vallalla tapa, jossa ruoto niitattiin ponnenaluseen ja 
ponsi puolestaan kiinnitettiin niitein aluseen kiinni. 
Nämä ovat juuri niitä kahvatyyppejä, joissa esiintyy 
Skandinavialle ominaisia koristelumotiiveja. Ehkä 
kyseinen ponnen ja alusen kiinnitystapa juontaa juu- 
rensa jo merovingiajan miekoista, joiden ruodot oli 
niitattu ponnenaluseen, ja ponsi oli pelkkä pienillä 
niiteillä kiinnitetty koriste. 

Tässä suhteessa mielenkiintoisia ovat ne kahvat, 
joissa on osia kahdesta eri tyypistä. Suomen ohel- 
la tällaisia tunnetaan ainakin Virosta. Miekkaseppä 
tuskin olisi kasannut kahvaa tyylillisesti ja muodol- 
lisesti erilaisista osista. Tämä herättää kysymyksen, 
mistä uudempi, kenties korvaava osa oli hankittu? 
Jos sellainen olisi varta vasten taottu, olisi se sa- 
mankaltainen kuin jäljelle jäänyt osa eli useimmiten 
väistin. Oliko korvaava osa kenties paikallisen sepän 
tuotantoa vai tuontiesine? Vai oliko se peräti kalmis- 
tosta peräisin? Myös näissä nykyinen tutkimustilan- 


ne jättää enemmän kysymyksiä kuin vastauksia. 

MIEKANTUPET ELI HUOTRAT 


Kirjallisten lähteiden valossa miekkojen tupet eli 
huotrat kuuluivat olennaisena osana miekkaan. Jo 
600-luvun germaanisessa lakikokoelmassa Lex Ripua- 
rianassa mainitaan, että miekka ja tuppi ovat yhdessä 
seitsemän soliduskolikon arvoisia, kun taas pelkkä 
miekka ilman tuppea on arvoltaan vain kolme solidus- 
ta. Pohjoismaisissa saagoissa myös huotrille on erilai- 
sia nimityksiä. Kokonaista huotraa ovat tarkoittaneet 
termit umgerd ja umgjord. Nimitys skälpr on voinut tar- 
koittaa pelkkää nahkaista tuppea tai tupen pinnoi- 
tetta. Sanat skeidir, slidrar ja spenir ovat luultavasti vii- 
tanneet puisen tupen eri puoliskoihin. Tällainen tuppi 
piti valmistaa kahdesta koverretusta puolikkaasta. 

Varsinaisia kuvauksia huotrista on kovin vähän, ja 
normaalisti vain rikkaimmin koristellut tupet mai- 
nittiin. Eräs tällainen on Thidrikin saagassa kuvailtu 
huotra, jossa oli koristeina kultaa, hienot soljet sekä 
arvokkaita kiviä. 

Eräs mielenkiintoinen seikka on Skofnung- ja 
Hviting-miekkojen yhteydessä mainitut ”elämänkivet”, 
jotka riippuivat kiinni miekkojen tupissa. Uskottiin, 
että näiden miekkojen aiheuttamat haavat ja vammat 
voitiin parantaa vain näiden kivien avulla. Vaikka vii- 
kinkiajalta ei tällaisia tunneta, keskiseltä rautakaudelta 
on löydetty joidenkin miekantuppien yhteydestä pyö- 
reitä, hiottuja reikäkiviä, jotka ovat olleet ripustettuina 


tuppiin kiinni. 


Tuppi valmistettiin 

vuorauksia ja pin- 

noitteita suojaamas- 
sa sekä miekanterää 

että tupen puista 

Arkeologisessa löy- 
töaineistossa viikinki- 
aikaiset miekantupet 
ovat kaiken kaikkiaan melko harvinaisia. Tämä joh- 
tuu siitä, että ne oli valmistettu heloja lukuun otta- 
matta orgaanisista materiaaleista. Täten ne ovat joko 
maatuneet tai sitten tuhoutuneet kokonaan vainajan 
mukana polttoroviolla. Polttokalmistoista löydetty- 
jä varmasti miekantuppiin liitettäviä metalliesineitä 
ovat vain tupen alapäätä suojanneet kenkäimet. Ruu- 
mishautauksista löydettyjä solkia ja heloja voi jois- 


sain tapauksissa kytkeä osaksi miekan kantolaitetta. 


3)  Köyliönsaaren miekanterän (KM 8602:130) pinnalla on 
85 edelleen jäänteitä kerroksittain kootusta huotrasta. 


skandinaavisella jellinge-tyylin eläinornamentiikalla 


|| Viikinkiajan löytöaineistossa melko yleisiä ovat 
2) 
& 


koristellut kenkäimet, kuten kuvan ennallistuksessa. 


Parhaiten säilynyt rautakautinen miekanhuotra 
Suomesta kuuluu Euran Pappilanmäen kuuluisaan 
rengasmiekkaan (KM 11002:5) ja ajoittuu merovingi- 
ajalle. Tämä tuppi on kaiverruksin ja pronssiheloin 
koristeltua puuta. Viikinki- ja ristiretkiajan aineistossa 
kokonaisia tuppia ei ole säilynyt lainkaan, vaan usein 
niistä on pelkkiä jäänteitä terän pinnalla. Tällaisia tu- 
pen jäänteitä tunnetaan muun muassa Köyliön, Mas- 
kun, Euran, Pöytyän Yläneen sekä Karjalan Kaukolan 
ruumiskalmistoista. Tupen rakennetta näistä ei voi 
määrittää, varsinkin kun yhtäkään ei ole tarkemmin 
tutkittu. Nähtävissä on vain puuta terän pinnalla. 


Ainoa perusteellisemmin tutkittu tupen jäänne on 


QA) Ennallistus huotran alapäähän kuuluneesta pronssisesta ken- 
Pp P 

a) käimestä, joka suojasi tupen alapäätä ja toimi myös koristeena. 

8 L intukuvioidut kenkäimet olivat hyvin yleisiä viikinkiajan 

Y a Pa JA J 

3 jälkimmäisellä puoliskolla, ja niitä tunnetaan Skandinaviasta 


4) aina Bysanttiin saakka. 


Köyliön Vanhankartanon ruumiskalmiston 1000-lu- 
vulle ajoitetussa miekassa (KM 8602:130), joka aikoi- 
naan konservoitiin ja tutkittiin Saksassa. Miekantup- 
pi oli tehty kerrostamalla se erilaisista materiaaleista. 

Terää vasten oli eläimen karvaa, joka suojasi ja 
puhdisti terää. Tuppea piti koossa puinen kuori, 
jonka sisäpinnalle karva oli kiinnitetty. Puinen tuppi 
oli puolestaan pinnoitettu ensin nahalla ja pinnalta 
kankaalla. Myös muut saman kalmiston miekantu- 
pet näyttäisivät olevan samankaltaisia. 

Muualla Euroopassa on käytetty likipitäen sa- 
manlaisia huotria. Esimerkiksi kuuluisassa Englan- 


nin Sutton Hoon ylimyshaudassa olleessa miekassa 


Sa Maskun Humikkalan ruumiskalmistosta löydetty 


(25 tupenkenkäin (kM 8656 H7:1) oli edelleen kiinni tupessa. 

oli puinen tuppi, joka oli pinnoitettu pellavakan- 
kaalla ja vuorattu sisäpinnaltaan pehmeällä nahalla 
tai turkiksella. Edelleen samankaltaisia huotria on 
tutkimuksissa löydetty ainakin Englannin ohella Ir- 
lannista, Islannista, Saksasta ja Venäjältä. Tuppien 


kerroksittainen rakenne näyttää olleen yleinen tapa 


Koristeltuja ja onttoja tupenkenkäimiä on valmistettu vahamallitekniikalla 
valamalla. Kuvan kenkäimen malli on muotoiltu mehiläisvahasta, ja sen 
ympärille on alettu rakentaa savista muottia. Muottiin on jätetty tapit ja 


kaatokanavaa ja ilmanpoistokanavia varten. 


viikinkiajan Euroopassa, ja muodin muutoksia ja 
vaurautta heijastivat enemmänkin tupen metalliset 
helat. Tunnistettavimpia metalliheloista ovat tupen 
kenkäimet. 

Joissain harvoissa tapauksissa näitä taottiin rau- 
dasta, mutta useimmiten ne oli valettu pronssista, ja 
niiden pintaa koristivat lintu- ja eläinaiheet, joskus 
myös viivakoristeet. Eläinaiheet noudattelivat skan- 
dinaavisia riimukivistäkin tuttuja tyylejä. 

Kenkäinten ohella miekan ripustukseen voitiin 
käyttää heloja, esimerkiksi vyönsolkea, miekkavyön 
päätehelaa sekä kolmijakoista hihnanjakajaa, jollai- 
nen on voinut olla osa miekan kantolaitetta ja aut- 
tanut miekkaa roikkumaan tietyssä kulmassa estäen 
miekkaa tuppineen heilumasta. Ainakin Halikon ja 
Maskun kalmistoista tunnetaan hihnanjakajia miek- 
kojen yhteydestä, mutta nämä ovat ajoitukseltaan jo 
ristiretkiaikaisia. Kaikissa huotrissa heloja tuskin on 
ollut, sillä tuppi on mahdollista ripustaa vyölle myös 
täysin ilman niitä. Viikinkiajan miekka on ollut sen 
verran raskas, että todennäköisimmin 
se on riippunut olan yli ripustetusta 
nahkahihnasta, ei pelkästään vyötäröllä. 

Anglosaksisissa runoissa ja saagoissa 
mainitaan, että mikäli miekassa ei ollut 
syystä tai toisesta tuppea, se säilytet- 
tiin suojaisassa ja turvallisessa paikassa. 
Miekkaa pidettiin sen verran arvok- 
kaana, että se suojattiin ilman vaiku- 
tuksilta ja ruostumiselta vaikka kääri- 
mällä se kankaaseen tai sijoittamalla se 


arkkuun. + 


Kuvan ennallistetussa tupessa on käytetty 


pronssista valettua kolmiosaista hihnanjaka- 

Viikinkiajan miekka 


nykyään 


aikesta edellä kerrotusta on käynyt ilmi, 
että miekka on ollut viikinkiajan ihmi- 
selle monimerkityksinen esine. Se on 
ollut olennainen osa aikakauden aineel- 
lista ja henkistä kulttuuria. Käytännön merkitystä 
miekka sai lähitaisteluaseena, ja toisessa ääripäässä 
ovat miekkaa koskevat myytit ja uskomukset, joissa 
miekkaan liitettiin yliluonnollisia piirteitä. 

Entä reilu tuhat vuotta myöhemmin? Millai- 
sia merkityksiä ja arvoja viikinkiajan miekoilla on 
nykyään, 2000-luvulla? Miekalla ei ole ollut käyt- 
töarvoa aseena enää pitkiin aikoihin. Siitä on tul- 
lut paraatiase, ja sitä käytetään lähinnä symbolina 
erilaisissa yhteyksissä. Useimmiten miekka kuvastaa 
sotilaallisuutta, voimaa ja auktoriteettia unohtamat- 
ta uskontojen sille suomia merkityksiä. Miekat elä- 
vät myös tarinoissa ja legendoissa ja ovat tärkeä osa 
kaukaiseen historiaan sijoittuvia kuvauksia nykyajan 
kirjoissa, filmatisoinneissa ja populaarikulttuurin 
piirissä. 

Alkuperäisiä, arkeologisia viikinkiajan miek- 
kalöytöjä pidetään arvossa monella tapaa. Tutki- 
jalle ne avaavat ikkunan viikinkiajan maailmaan. 
Esinetutkimuksen kautta miekka ilmentää aikansa 


käsityötä ja sen tekijöitä sekä tyylisuuntauksia. Löy- 


tökonteksti auttaa hahmottamaan, millaiselle hen- 
kilölle miekka on kuulunut. Laajempia tutkimus- 
aiheita voivat olla esimerkiksi käsityön ja tyylien 
vaikutteiden leviäminen, sepäntyön taso eri puolilla 
viikinkiajan Eurooppaa sekä aseiden kauppa. Miek- 
ka on monipuolisuutensa ansiosta haastava mutta 
antoisa tutkimuskohde ja tärkeä osa kulttuuriperin- 
töämme. 

Museoissa miekkoja on nostettu esille, koska 
ne ovat eräitä hienoimmista viikinkiajan löydöistä. 
Tähän käsitykseen vaikuttaa paljolti miekan mo- 
nivivahteinen merkitys viikinkiajan ihmiselle sekä 
sitkeään juurtunut käsitys miekkojen harvinaisuu- 
desta, mikä näyttää tosin kumoutuneen nykytut- 
kimuksen valossa. Miekat tuntuvat kiinnostavan 
suurta yleisöä, osaksi kenties juuri niihin liitettyjen 
tarinoiden ja myyttien vuoksi. Myös antiikkiasei- 
den keräilijät arvostavat viikinkiajan miekkoja sa- 
malla tavoin. Miekkalöytöjen keräily ja kauppa ovat 
saaneet myös väärentäjät liikkeelle, mikä puolestaan 
on edelleen vahva osoitus siitä, millaisilla tavoilla 
viikinkiaikaista miekkaa arvotetaan ja arvostetaan. 
Kuuluisimpia vanhoja miekkoja, kuten Kaarle Suu- 
ren Joyeuse-miekkaa, pidetään jo kansallisaarteen 


asemassa. 


Etenkin tälle vuosituhannelle tultaessa viikinki- 
aikaisten miekkojen valmistus on kiehtonut seppiä 
yhä enemmän. Säiläkirjoitukset, kuvioteräksisten 
säilien valmistus sekä laadukkaimpien viikinkiajan 
miekkojen terien teknologia ovat olleet polttavia 
aiheita. Näiden aiheiden käsittelyä on edesauttanut 
tietotekninen kehitys, jonka avulla tietoa tutkimuk- 
sista ja seppien kokeiluista ja kokemuksista on pys- 
tytty jakamaan tehokkaasti toisin kuin vielä pari vuo- 
sikymmentä aiemmin. Monet sepät ovat pyrkineet 
rekonstruoimaan muinaiset taontatekniikat ja tuot- 
tamaan hyvinkin tarkkoja ennallistuksia miekoista. 

Paitsi omaksi ja muiden iloksi ennallistuksia on 
valmistettu jonkin verran museoille, joissa ne antavat 
uuden elämän vanhoille ruosteisille miekkalöydöille. 
Kaikista erilaisista esinetyypeistä miekkoja on ennal- 
listettu verrattain paljon juuri niiden erikoisuuden 
ja kenties myös kauneuden vuoksi. Kauttaaltaan 
koristeltu miekka on kuin koru, vaikka se ei ehkä 
siltä näytä ruostuttuaan tuhatkunta vuotta maan alla. 
Myös keräilijät ovat innostuneet ennallistuksista tar- 
koituksenaan saada vanhan aseen rinnalle uusi kerto- 
maan muinaisesta loistosta. Suomessa museot ja ke- 
räilijät ovat innostuneet viikinkiaikaisten miekkojen 


ennallistuksista entistä enemmän viime vuosien ai- 


kana. Oma lukunsa ovat historian elävöittäjät, jotka 
pyrkivät tarkkojen ennallistusten kautta esittämään 
vaikkapa viikinkiajan loistoa. 

Nykyään lähimmäs miekan käyttötarkoitusta 
aseena päästään historiallisen miekkailun kautta. 
Vaikka pääpaino historiallisten miekkailutaitojen 
elvyttämisessä ja harjoittelemisessa on varsinaisesti 
keskiajassa, on usein myös viikinkiaikaisen miekan 
käyttöä pohdittu, joskus hyvinkin suurella tarkkuu- 
della. Historiallisen miekkailun ja elävöittämisen 
kohdalla kyse on jälleen miekkojen ennallistuksista 
tai pikemminkin replikoista, joiden ominaisuudet 
ovat lähellä alkuperäisiä mutta ulkonäkö välttämättä 
ei. Koristeellisia miekkoja ei ole tarpeen käyttää esi- 
merkiksi taistelutekniikoita harjoiteltaessa. Näiden 
miekkojen modernit materiaalit ja valmistustekniikat 
myös erottavat ne esikuvistaan. 

Vaikka tutkimus on selvittänyt jo paljon viikin- 
kiajan miekoista, ovat niiden tarinat ja myytit säilyneet 
edelleen, ja ne innostavat myös tutkijoita miekkojen 
pariin. Löytöaineisto ei suinkaan ole läpeensä koluttu, 
vaan viikinkiajan miekat voivat paljastaa tulevaisuu- 
dessa meille vielä enemmän tietoa. Suurella todennä- 
köisyydellä miekkoja tullaan löytämään lisää, sillä maa 


luultavasti kätkee niitä vielä lukemattomia. + 

Ahjo 
Sepän tulisija, jossa rautaa kuu- 
mennetaan taontaa ja ahjohitsausta 
varten. Ahjon polttoaineena on pe- 
rinteisesti käytetty puuhiiliä, joiden 
kuumuutta nostetaan palkeiden 
avulla. Ahjo voi olla yksinkertainen 
maakuoppa tai korotettu ja jopa 


muurattu rakennelma. 


Ahjohitsaus 
Tekniikka, jolla kaksi rautaista kap- 


paletta voidaan liittää toisiinsa kiin- 
ni. Hitsattavat kappaleet tai niiden 
liitospinnat lämmitetään ahjossa 
hitsauslämpötilaan, joka on 1100 
ja 1300 celsiusasteen välillä kappa- 
leiden hiilipitoisuudesta riippuen. 
Tässä lämpötilassa liitospinnat al- 
kavat hieman sulaa, mutta kappa- 
leet säilyttävät edelleen muotonsa. 
Tekniikasta on myös käytetty nimi- 
tystä pajahitsaus, koska kappaleiden 
liittäminen yhteen tapahtuu vasa- 
roimalla niitä vastakkain korkeassa 
lämpötilassa. Ahjohitsauksessa on 
käytettävä apuna hitsausainetta, 
jolla estetään liitospintojen hapet- 


tuminen. 


Aihio 
Karkeasti muotoiltu raaka-aine- 


kappale, josta työstetään lopullinen 


esine muotoonsa. Miekan tapauk- 


Sanastoa 


sessa aihio on normaalisti suora- 
kulmainen palkki, joka muokataan 


säilän muotoon takomalla. 


Damaskointi 


Arkikielellä termillä tarkoitetaan 
yleensä kaikenlaista kuvioitua rau- 
taa tai terästä, mutta alunperin sillä 
on tarkoitettu idässä käytettyä upo- 
kasterästä, johon syntyy kuvioita jo 
sen valmistusvaiheessa. Erotukseksi 
tästä eurooppalaisesta, ahjohitsaa- 
malla aikaansaadusta kuvioinnista 
on käytetty mieluummin nimitystä 


kuvioteräs. 


Etsaaminen 


Koristelutekniikka, jolla voidaan 
luoda haluttuja kuviointeja metal- 
liesineiden pinnalle. Etsaaminen ta- 
pahtuu hapettavalla tai emäksisellä 
aineella, joka värjää ja syövyttää 
metallin pintaa. Esimerkiksi kuvio- 
terästekniikalla aikaansaadut kuviot 
tuodaan esiin etsaamalla, jolloin 
erilaiset rauta- ja teräslaadut tule- 


vat näkyviin väri- ja korkeuseroina. 


Fosfori 
Hivenaine, joka tekee raudasta ko- 
vempaa ja hauraampaa. Fosfori lisää 
myös raudan ruosteenkestävyyttä. 


Etsattaessa fosforipitoinen rauta jää 


kirkkaaksi eikä syövy, mistä syystä 
sitä on käytetty rautakaudella laajalti 
kuvioteräksen rakenneosana. Rauta- 
malmissa fosfori on huono asia, sillä 
se estää hiilen imeytymisen rautaan, 
eikä tällaisesta raudasta saa aikaan 


kunnollista, karkenevaa terästä. 


Happeuma 


Raudan pinnalle lämmitettäessä 
syntyvä ohut rautaoksidikerros. 
Tästä käytetään myös nimitystä 
pajahilse, sillä se karisee pois kap- 


paleen pinnalta taottaessa. 


Hiekkavalu 


Valumenetelmä, jossa esineen malli 
tehdään puusta, savesta tai mistä 
tahansa muokattavasta ja kovasta 
aineesta. Malli pakataan rasvapi- 
toisella hienolla hiekalla täytettyyn 
kehään, joka on kaksiosainen mal- 
lin ulos saamiseksi. Kehien pakkaa- 
misen jälkeen malli otetaan pois, 
kehät suljetaan ja sula kuparimetalli 
tai hopea kaadetaan tähän hiekasta 
tehtyyn muottiin. 


Hiilettäminen 
Menetelmä, jolla hiilettömästä 
raudasta voidaan saada aikaan hii- 
lipitoista, karkenevaa terästä. Hii- 


lettämisen voi toteuttaa useilla eri 


tavoilla. Periaatteena on hehkuttaa 
rautaa hapettomassa tilassa niin, 
että raudan kanssa kosketuksissa 
olevasta orgaanisesta, eloperäisestä 
aineksesta, kuten hiilestä, luusta tai 


sarvesta imeytyy rautaan hiiltä. 


Hitsausaine 


Hitsausaineella peitetään ahjohit- 
saamalla toisiinsa liitettävien kappa- 
leiden liitospinnat ja estetään näin 
niiden hapettuminen. Perinteisesti 
aineena on käytetty hienoa kvartsi- 
hiekkaa, nyttemmin booraksia, joka 
sulaa kuumien liitospintojen päälle 
ja auttaa näin myös poistamaan hit- 


saussaumasta epäpuhtauksia. 


Hivenaine 


Alkuaine, jota on tietyssä materiaa- 
lissa vain hyvin pieniä pitoisuuksia. 
Raudan tapauksessa hivenaineet 
voivat kertoa rautamalmin maan- 


tieteellisestä alkuperästä. 


Kahvaosa 


Miekan osa, johon kuuluvat väistin, 


kourain, ponnenalunen ja ponsi. 


Karkaisu, karkaiseminen 
Lämpökäsittelytekniikka, jossa 
teräs lämmitetään karkaisuläm- 


pötilaan ja jäähdytetään nopeasti 


upottamalla kuuma teräs karkai- 
suaineeseen, joka on useimmiten 
vettä tai öljyä. Tuloksena on kova 
kiderakenne, jota täytyy usein 
pehmentää päästämällä. Karkaisu- 
lämpötila riippuu pääsääntöisesti 


teräksen hiilipitoisuudesta. 


Kourain 


Termi miekan kädensijalle, joka 
sijaitsee väistimen sekä ponnen tai 
ponnenalusen välissä. Viikinkiajal- 
la kourain oli useimmiten puuta ja 


pinnoitettu nahalla. 


Kovuusmittaus 


Tapa vertailla metalliesineiden suh- 
teellista kovuutta toisiinsa. Kovuut- 
ta voi ilmaista erilaisilla asteikoilla, 
joiden avulla saadaan viitteellisiä 
tietoja metallin rakenteesta sekä 


lämpökäsittelyistä. 


Kriittinen lämpötila 
Tarkoittaa yleisesti lämpötilaa, 
jossa materiaalin rakenne alkaa 
muuttua. Puhtaalla raudalla tämä 
lämpötila on 771 celsiusastetta. 
Kriittinen lämpötila on olennainen 


karkaistaessa teräksisiä kappaleita. 


Kuona 


Termi, joka tarkoittaa raudan 


pelkistyksessä syntyvää raudan 
oksideista sekä muista epäpuh- 
tauksista koostuvaa jätettä. Kuo- 
naa voi olla jäljellä vielä valmiissa 
taotussa esineessä. Ahjohitsauk- 
sessa voi jäädä oksideista sekä 
hitsausaineesta syntyviä, kuonaksi 
nimitettäviä epäpuhtauksia hit- 


saussaumoihin. 


Kuvioteräs 
Osittain käytännöllinen ja osit- 
tain koristeellinen tekniikka, jossa 
kahta erilaatuista rautaa tai terästä 
kerrostetaan pakaksi vuorottelevin 
kerroksin. Tällainen pakka ahjo- 
hitsataan yhtenäiseksi, venytetään 
esineen aihion vaatimaan kokoon 
ja muovaillaan kiertämällä pakkaa 
akselinsa ympäri ja hiomalla tai 
viilaamalla sen pintaa. Tarkoitukse- 
na on ollut saada aikaan tavallista 
rautaa sitkeämpi rakenne, joka on 
myös pinnaltaan koristeellinen. 
Seppä on saattanut kuvioterästek- 
niikalla luoda haluamansa kuvion 
valmiin terän pinnalle. Valmis, kiil- 
lotettu terä on etsattu hapolla ku- 
vioiden esiin saamiseksi. Tekniikkaa 
käytettiin Euroopassa läpi koko 
rautakauden erilaisissa teräaseissa, 
kuten väkipuukoissa, keihäänkär- 


jissä ja miekoissa. 

Kylmätaonta 


Rautaa muokataan takomalla sitä 
kuumana, jolloin materiaalia siir- 
tyy paikasta toiseen. Rautaa voi- 
daan myös takoa kylmänä, mikä 
pakkaa kiderakennetta ja kovettaa 
rautaa tiettyyn pisteeseen saakka 
tehden siitä samalla hauraampaa. 
Miekan teränsuu voidaan kovet- 
taa takomalla sitä kylmänä, mutta 
sen kovuus ja kestävyys eivät ole 
tällöin samaa luokkaa kuin jos se 
karkaistaisiin. Joskus puhutaan 
työstökarkaisusta, mikä tarkoittaa 
kappaleen pinnan kovettumista ra- 


situksen alla. 


Laminointi 
Teränvalmistustekniikka, jossa terä 
ahjohitsataan kasaan pitkittäisistä, 
normaalisti erilaatuisista paloista. 
Tavoitteena ei ole pinnan kuvioin- 
ti vaan luoda käyttökelpoinen terä 
erilaisia materiaaleja yhdistämällä. 
Esimerkiksi miekassa voi olla kova, 
teräksinen ulkokuori ja teränsuut, 
kun taas ydin voi olla pehmeää, 


joustavaa rautaa. 


Lämpökäsittely 
Termillä tarkoitetaan teräksen omi- 
naisuuksien ja kiderakenteen muut- 
tamista kuumentamalla sitä erilai- 
siin lämpötiloihin ja jäähdyttämällä 
eriasteisesti. Terien kohdalla läm- 
pökäsittelyjä ovat normalisointi- 
hehkutus, pehmennyshehkutus, 


karkaisu sekä päästö. 


Mangaani 
Hivenaine, joka lisää raudan ko- 
vuutta mutta ei estä hiilen imeyty- 
mistä rautaan. Mangaanipitoinen 
rauta on hyvää teräksen valmistusta 


ajatellen. 


Normalisointihehkutus 
Lämpökäsittelytekniikka, jossa 
teräs lämmitetään vähintään kriit- 
tiseen lämpötilaan ja annetaan jääh- 
tyä ilmassa. Tämä hehkutus ja jääh- 
dytys lieventää teräkseen taonnassa 


syntyneitä jännitteitä. 


Palkeet 


Mekaanisesti toimivat ilmapum- 
put, joilla pumpataan ilmaa ahjoon 


kuumuuden nostamiseksi. 


Pehmennyshehkutus 
Lämpökäsittelytekniikka, jossa te- 
rästä kuumennetaan sen kriittiseen 
lämpötilaan ja sen jälkeen jäähdy- 
tetään hitaasti. Tämän seurauksena 
teräs pehmenee, jotta sitä voi työs- 
tää helpommin viilaamalla ja hi- 
omalla ja jopa varovasti takomalla 


sitä kylmänä. 


Ponnenalunen 


Rautakautisissa miekoissa usein 
esiintyvä väistimen kaltainen osa, 
johon ponsi on kiinnitetty. Pon- 
nenalusen tehtävänä on myös estää 
kättä liukumasta pois kouraimelta 
sekä tasapainottaa miekkaa yhdessä 


muiden kahvanosien kanssa. 


Ponsi 


Miekan kahvaosan ylin osa, jonka 
tarkoitus on tasapainottaa miekkaa, 
estää kättä liukumasta pois kou- 
raimelta sekä joissain tapauksissa 
toimia myös aseena. Rautakaudella 
oli yleistä, että ponsi oli kiinnitetty 
erilliseen ponnenaluseen, joka puo- 


lestaan hävisi viikinkiajan lopulla. 


Päästö, päästäminen 
Lämpökäsittelytekniikka, jossa kar- 
kaistu teräs lämmitetään matalaan 
lämpötilaan (noin 225—325 celsiusta) 
pehmentäen ja sitkistäen haurasta, 
karkaistua teräksen kiderakennetta. 
Päästölämpötila määritetään sil- 
mämääräisesti päästövärien perus- 
teella hiotun tai kiillotetun teräksen 


pinnalta. 


Raaka-aineharkko 


Rauta- ja teräskimpale, jotka on 
taottu tiettyihin muotoihin kaupat- 
tavaksi raaka-aineina. Tietynlaisen 
raudan ja teräksen laadun tunnistaa 
tietystä harkon muodosta. Tällaisia 
harkkoja kulki kauppatavarana läpi 


koko rautakauden ja keskiajan. 


Ruoto 


Säilän osa, johon kahvanosat kiin- 


nitetään. 


Säilä 
Kahvattomasta miekanterästä käy- 
tetty nimitys. Säilään kuuluvat 


teräosa ja kahvan ruoto. 


Taonta, takominen 
Materiaalin työstämisen keino, jos- 
sa materiaalia ei poisteta vaan siir- 
retään paikasta toiseen vasaranisku- 
jen avulla. Rautaa taotaan tietyissä 
taontalämpötiloissa, joissa se on 


elastista eikä murru. 


Taontalämpötila 
Lämpötilahaarukka, jonka sisällä 
materiaali on elastista ja takomalla 
muovattavaa. Raudan tapauksessa 
alhaisin taontalämpötila on kriitti- 
sen pisteen kohdalla, noin 770 cel- 
siusastetta ja tästä ylöspäin. Taotta- 
van kappaleen lämpötila arvioidaan 
silmämääräisesti raudan hehkuvärin 
perusteella, joka etenee punertavasta 
oranssiin, keltaiseen ja valkoheh- 


kuun. 


Tauseeraus 


Koristelutekniikka, jossa yhden 
metallin pinta pinnoitetaan toisel- 
la. Tavallisesti rauta pinnoitettiin 
lanka- ja levyupotuksin kuparime- 
talleista tai hopeasta huijaten näin 
raudan näyttämään siltä kuin se 
olisi tehty kauttaaltaan kalliimmas- 


ta materiaalista. 


Teräosa 


Miekan teroitettu osa, joka alkaa 
kahvasta väistimen alapuolelta ja 


päättyy terävään kärkeen. 


Teräs 


Moderni termi raudalle, jossa on 


mukana hiiltä. Hiili tekee teräk- 
sestä kovempaa ja hauraampaa sekä 
mahdollistaa teräksen lämpökäsit- 
telyt ja erityisesti karkaisun. Täl- 
laisessa teräksessä tulisi olla hiiltä 
vähintään 0,4 prosenttia ja enintään 


2 prosenttia. 


Upokasteräs 


Nimitys korkeahiiliselle teräkselle, 
joka valmistetaan sulattamalla rau- 
taa yhdessä orgaanisten ainesosien 
kanssa savisessa upokkaaksi kutsu- 
tussa astiassa. Tekniikka on peräisin 
Lähi-idästä tai kauempaakin, ja sitä 
on nimitetty Intiassa termillä wootz. 
Upokasteräksestä on käytetty nimi- 
tystä damaskointi verrattuna euroop- 
palaiseen kuvioterästekniikkaan. 
Upokasteräksestä saatiin aikaan 
hyviä miekanteriä edellyttäen, että 
se osattiin takoa tarpeeksi mata- 
lassa lämpötilassa. Sulattamisen 
ja hiilen imeytymisen seurauksena 
upokasteräksessä on näkyvissä sille 
luonteenomainen, verkkomainen 


kuviointi. 


Upotus 


Koristelutekniikka, jossa metalli- 
lankaa tai levyä upotetaan toisen- 
laisen metallin pintaan tehtyihin 


uriin. 


Vahamallimenetelmä 


Ei-rautaisten metallien valumene- 
telmä, jota käytettiin paljon rau- 


takaudella. Siinä muovataan ensin 


esineen malli vahasta. Vahamallin 
ympärille rakennetaan savinen 
muotti, joka poltetaan kovaksi 
keramiikan tavoin. Poltossa vaha 
sulaa pois muotin sisältä jättäen 
jälkeen mallin muotoisen syven- 
nyksen valukanavineen. Lopuksi 
sula metalli kaadetaan muottiin, 
muotti rikotaan ja otetaan valmis 


esine pois muotin sisältä. 


Valurauta 
Rautaa, jonka hiilipitoisuus on 
kahden ja kuuden prosentin välillä. 
Korkea hiilipitoisuus saadaan sulat- 
tamalla rautaa poistaen siitä samal- 
la epäpuhtauksia. Valurautaa ei voi 


takoa, vaan se muovataan valamalla. 


Veriura 


Miekassa veriura on terän keskel- 
lä pituussuunnassa kulkeva kouru, 
jonka tarkoituksena on sitkistää 
miekanterää. Taottaessa veriura 
leveäksi voidaan leveä miekanterä 
valmistaa pienemmästä materiaali- 


määrästä. 


Väistin 
Nimitys miekan kahvaosan alim- 
malle osalle katsottaessa miekkaa 
teräosa alaspäin. Väistin suojaa 
miekkakättä, tasapainottaa miekkaa 
ja saattoi varsinkin viikinkiajan lo- 
pulla ja keskiajalla toimia myös 


aseena. 

